


ță 


at 
a 


O VI 


editura paralela 45 


soia ci i 8 De i 


— 
pi. Pag mdti 
- 


ntre c 


Silvestru D. Voinescu 


pri 








DI Pi 





SILVESTRU D. VOINESCU 


Volum apărut cu sprijinul Bibliotecii Judeţene Argeș. 


O viaţă printre cărți 


Vol. Ii 


Editor: Călin Vlasie 


Tehnoredactare: Cristina Mihart, Silviu Stancu 
Culegere computerizată: Cornelia Pencu 
Revizie: Cornelia Constantinescu 


Coperta: Viorel Mihart | /5Ț 


_ Piteşti — Braşov — Bucureşti — Cluj-Napoca 
Apărut: 2001 
Editat în România / Printed in Romania | 


| 
Tiparul executat la tipografia Editurii PARALELA 45 | 


E Copyright Editura Paralela 45 

Piteşti 0300, str. Fraţii Goleşti 128-130; tel/fax: 048-63.14.39; 048-63.14.92; 048-21.45.33, e-mail: ep45(pitesti.ro 
Braşov 2200, str. Paul Richter 7, tel/fax: 068-14.04.15; e-mail: ep45(adeltanet.ro 

Bucureşti sector 4, b-dul. Dimitrie Cantemir, nr. 20, bl. 8, sc. A, et. 3, ap. 16; tel. 094 / 379890 
Cluj-Napoca 3400, str. Moților 83, tel/fax: 064-19.62.54; e-mail: ep45(Amail.dntcj.ro 


www.stormloader.com/paralela45 





ISBN 973-593-320-9 





Memoriei părinţilor mei Elena şi Dumitru Voinescu, 
de la care am moştenit credinţa în Dumnezeu, 
dragostea de ţară şi respectul pentru muncă. 


INI 


PREFAŢĂ 


Acest al doilea volum din „O viaţă printre cărți” ar fi trebuit să apară 
o dată cu primul şi i-ar fi stat bine unui tom de 450 de pagini. Astăzi, însă, 
tipărirea unei cărți a ajuns atât de scumpă încât am fost nevoit să împart în 
două materialul pregătit pentru tipar. 

Volumul de față aduce câteva articole noi apărute după 1997, precum şi 
o parte din scrisorile pe care le-am primit de la o serie de personalități din 
județ sau din afară, cu care am colaborat de-a lungul anilor. 

Cartea aceasta apare în anul 2000 când îndelungata mea carieră de 
bibliotecar se apropie de sfârşit. Ultimele îndatoriri pe care le mai am sunt 
acelea de a supraveghea terminarea noii construcții şi de a organiza, 
împreună cu mai tinerii mei colegi, biblioteca în noul palat al ei, pentru ca, 
din primul an al mileniului trei, iubitorii de carte din Piteşti să se bucure de 
spaţiile generoase ce le vor sta la dispoziţie. 

Viaţa mea printre cărți nu este o expresie gratuită. Au trecut 45 de ani de 
când lucrez numai în bibliotecă, în ciuda faptului că am absolvit facultatea 
de drept. Cărţile mi-au fost prieteni devotați şi din această prietenie au ieşit 
cel puţin două realizări notabile. Prima realizare, o bibliotecă importantă 
prin valoarea fondurilor sale şi prin activitatea tot mai valoroasă de la an la 
an (înscriem anual aproape 20000 de cititori şi împrumutăm peste 500000 
unități de bibliotecă). > 

A doua: am publicat 12 cărți şi câteva sute de articole. Am cercetat cu 
predilecție istoria culturii din zona Argeş — Muscel, aducând în prim plan 
oameni şi fapte care, de cele mai multe ori, se înscriu în spiritualitatea 
românească. 

În câteva articole m-am ocupat de „aventura ” noii construcţii, articole 
care vor sta, în mod sigur, la baza unor capitole din viitoarea monografie a 
acestei instituţii, pe care va trebui s-o scrie odată cineva. 

În ce mă priveşte, mi-aş fi dorit să realizez mai mult, dar, ca să nu mânii 
pe Dumnezeu, trebuie să mă mulțumesc şi cu atât. 

Rămân destule de făcut de către cei ce vor sluji în viitor biblioteca 
piteşteană. 


Silvestru D. Voinescu 


I. CĂRŢI VECHI, CĂRŢI NOI... CĂRŢI 


„_ ACADEMICIENI ROMÂNI CU AUTOGRAFE PE 
CARŢI DIN COLECȚIILE BIBLIOTECII JUDEŢENE ARGEȘ, 
PÂNĂ ÎN ANII CELUI DE AL DOILEA RĂZBOI MONDIAL 


Între cele peste 1500 de cărţi cu autografe pe care le avem în bibliotecă şi 
pe care le conservăm în secția de patrimoniu, alături de exemplarele din 
bibliografia românească veche şi de alte valori de bibliofilie, se găsesc și 
circa 200 de lucrări care poartă autografele unor academicieni români de ieri 
şi de astăzi. Fără îndoială, din colecţia noastră de autografe, acestea ne sunt 
cele mai scumpe şi îmi propun să semnalez în rândurile care urmează o bună 
parte din ele, aducând în felul acesta un modest omagiu Academiei Române — 
în general — şi Bibliotecii sale, în special, în această zi aniversară — la 130 de 
ani de existenţă (1867-1997). 

Voi începe, aşa cum se cuvine, dar cum mă obligă şi situația de fapt, cu 
cele două autografe ale lui Ion Heliade-Rădulescu — primul preşedinte al 
Academiei Române, între anii 1867 şi 1869. Primul autograf se află pe 
volumul „,Souvenirs et impressions d'un proscrit”, apărut la Paris în 1850, şi 
pe care Heliade l-a dat unui necunoscut nouă, împreună cu „Omagiile 
autorului”. Al doilea autograf se află pe spatele paginii de titlu de la „Satirele 
şi Fabulele lui...”, volum apărut la Craiova, în Tipografia lui Ralian Samitca, 
la 1883. 

Următoarele autografe pe care le semnalăm, în număr de 12, aparțin lui 
Mihail Kogălniceanu, şi el preşedinte al Academiei Române, între anii 1887 
şi 1890. Acestea sunt, în ordinea apariţiei, pe „Letopiseţele Țării Moldovei”, 
apărut în anii 1845, vol. 2, în 1846, vol. 3 şi în 1852, vol.l. Toate cele trei 
volume au apărut cu litere de tranziţie la Iaşi şi din volumul 3 aflăm că s-au 
tipărit la „Kantora Foiei Săteşti”. Îi avem, de asemenea, semnăturile pe mai 
multe tomuri din „Cronicile României sau Letopiseţele Moldaviei şi 
Valahiei”, apărute la Bucureşti, în 1872. 

George Sion îi dă drept „Suvenire” „Poesiile” sale unui „N. Opranu”, 
apărute la 1857, cu litere de tranziţie, în imprimeria lui Iosif Romanov din 
Bucureşti. 

Apărută în „Anul Unirii” la Bucureşti în Imprimeria Naţională a lui Iosif 
Romanov, „Mica Chirurgie” aflată la noi poartă semnătura autorului său „Dr. 


Polizu”, împreună cu inițialele „G.A.P.” aplicate cu o delicată parafă, 
probabil chiar inelară (tot cu scriere de tranziţie). 

Rămânând tot pe teritoriul secolului al XIX-lea, voi semnala câteva 
autografe aflate pe cărţi care au aparţinut bibliotecii lui Gh. lonescu-Gion, 
membru corespondent al Academiei Române, piteştean de origine, autorul 
monumentalei „Istoria Bucureştilor” apărută în 1899. Printre cărțile lui 
(avem tot ce a scos în volum) se află şi un exemplar din „Ludovic XIV şi 
Constantin Brâncoveanu”, apărut în anul 1884 în Tipografia Academiei 
Române (Laboratorii români). Un astfel de exemplar a fost dat de Gion ia 
legat şi i s-a introdus după fiecare filă tipărită o filă albă, în vederea pregătirii 
unei a doua ediţii. Pe multe din filele albe ale volumului amintit, lonescu- 
Gion a făcut o serie de consemnări cu scrisul său foarte mărunt şi ordonat. (A 
doua ediţie a cărții n-a mai apărut, fiindcă autorul primei ediții se va stinge 
din viaţă în 1904, la numai 47 de ani). 

Printre cărțile primite de Gion de la diverşi autori, semnalăm autografele 
unor academicieni ca: V.A. Urechia, loan Kalinderu, fost preşedinte al 
Academiei între anii 1904 şi 1907, care îi dădea lui Gion una dintre cărțile 
sale cu „,...Omagii...”, loan Neniţescu, George Bengescu — cunoscutul 
bibliograf şi diplomat care a primit toate gradele „Legiunii de Onoare” din 
partea statului francez — I.G. Sbierea (pe două volume), Ilie Bărbulescu şi, în 
sfârşit, în anul 1900, autograful lui Pericle Papahagi pe volumul „Românii 
din Meglenia, „...în semn de profundă stimă”. 

Terminând cu Gion, ne vom întoarce în 1892, când Alexandru Vlahuţă îşi 
punea semnătura pe „A doua ediţie de Poesii” apărută la Socec. 

Din 1901 semnalăm autograful lui V.A. Urechia pe volumul de 
„Legende” subintitulat „Cum era odinioară”, apărut într-o splendidă ediţie la 
„Institutul Grafic Minerva”. 

Până în anii primului război mondial avem un număr de şapte autografe, 
două ale lui Alexandru Lapedatu, preşedintele Academiei Române între anii 
1935 şi 1938, pe volumele „„Vlad-Vodă Călugărul” — 1903, şi „Cetatea 
Sucevei” — 1914 şi cinci ale lui Simion Mehedinţi pe volumele „Obiectul şi 
definițiunea geografiei” — 1901, „Introducere în studiul geografiei” — 1904, 
„Către noua generaţie” — 1912, „Ofensiva naţională” — semnată „Soveja” — 
1913 şi „„Poporul” — 1913. 

Toate aceste autografe sunt adresate lui Victor Verzea, cel care a fost 
directorul general al poştelor şi primul primar al capitalei sub ocupaţia 
germană și despre care s-a ştiut până nu de mult că a fost un mare trădător. 
Cercetări recente au dovedit că Verzea a stat închis la Văcăreşti şi a făcut 
câțiva ani de ocnă nevinovat. 

Pe volumul „Regiunea inundabilă a Dunării”, apărut în 1920 la Carol 
Gobl, Grigore Antipa îi dă un autograf lui Litarczec, ,,...în semn de stimă şi 
considerațiune”. 

„Cursul de procedură penală română” — 1913, pe care îl avem noi, al 
cunoscutului universitar lon Tanoviceanu, are pe lângă semnătura autorului şi 
pe cea a fostului prim-ministru Armand Călinescu, piteştean de origine, a 
cărui bibliotecă se află azi în colecţiile noastre. (Armand Călinescu nu a fost 
membru al Academiei.) 

În anul 1917, pe un volum apărut la Paris, Victor Eftimiu scria: „4 mon 
eminent confrere Marcu Beza...”. Mai avem încă trei autografe Eftimiu. Pe 
volumul „Vorbe, vorbe, vorbe”, îi scrie lui lon Anestin „,...din inimă 
recunoscător pentru al său căpitan de oaste, rupt din Rabelais sau din 
Voltaire”, în mai 1934. Celelalte autografe sunt pe volumele „Cântecul 
milei” şi respectiv „Fum de fantome”. 

De la Eugen Lovinescu avem două autografe, unul pe volumul „Mite”, pe 
care îl dă „Revistei Convorbirilor literare...”, şi celălalt pe monografia 
„Grigore Alexandrescu”, pe care îl dăruieşte „Domnului Constantin 
Șăineanu, cu multă simpatie...”. 

De la academicianul Nicolae Bănescu avem trei autografe, dintre care 
semnalăm pe cel de pe volumul „Academia grecească din Bucureşti şi Şcoala 
Gheorghe Lazăr”, pe care îl oferă „colegului V. Grecu, cu deosebită afecțiune 
şi prețuire” (V. Grecu şi el academician). 

Pe volumul „Din două lumi”, apărut în 1920, Ioan Slavici scria: „D-lui 
Victor Verzea, în amintirea neuitatelor zile plăcute pe care în zile grele le-am 
petrecut împreună”. (Slavici se referă la zilele în care a stat cu Verzea la 
Văcăreşti.) 

În perioada interbelică, numărul autografelor din această distinsă 
categorie este cu mult mai mare. Mă voi rezuma la a enumera doar numele 
„nemuritorilor” care ne înnobilează colecţiile în acest mod: Alexandru 
Philippide, I.Al. Brătescu-Voineşti, Gheorghe Brătianu, din nou Grigore 
Antipa, cu un volum pe care îl oferă „Colegului Gen. R. Rosetti, cu deosebită 
afecțiune”, Mihail Dragomirescu, P.Gh. Gore, Costin D. Neniţescu, din nou 
E. Lovinescu cu un volum pe care îl oferă lui Petru Răşcanu, Paul Negulescu, 
Ion Popescu-Voineşti, Emanoil Bucuţă, Camil Petrescu, Artur Gorovei, 
George Oprescu cu mai multe volume dintre care unul oferit „Societății 
scriitorilor Români, cu omagii”, Vintilă Mihăilescu, Gh. Adamescu, 
Alexandru Dima, Vintilă Dongoroz, loan Lupaş, Ion Pillat pe mai multe 
volume şi împreună cu Ștefan Popescu semnând volumul de bibliofilie 
„Florica”, realizat la Cultura Naţională, Alexandru Marcu, Liviu Rebreanu, 
Dan Simonescu. Mihail Sadoveanu scria pe una din cărţile sale „Lui /. 
Simionescu, cu veche şi bună prietenie, 21.11.1940, Bucureşti”. (lon 

Simionescu, din colecţia căruia ne-a parvenit volumul, a fost şi el preşedinte 
al Academiei, între anii 1941 şi 1944). 

Până în anii celui de-al doilea război mondial, mai avem autografele unor 
academicieni ca: Andrei Rădulescu, care va fi preşedintele Academiei între 
anii 1946 şi 1948, Generalului Radu Rosetti, pe două volume, Sanda Tzigara- 
Samurcaş şi ale altora care, din motive omeneşti, au scăpat cercetării mele. 

Pentru perioada de care m-am ocupat până acum, l-am lăsat cu bună 
ştiinţă la urmă pe academicianul Constantin C. Giurescu. Unul din volumele 
sale este dedicat lui C. Rădulescu-Motru — preşedintele Academiei între anii 
1938 şi 1941 — cu „,...omagii de înalt respect?” şi un altul, profesorului 
câmpulungean dr. lon Hurdubeţiu, cel care în anii noştri a scris „Istoria 
Suediei”. 

Voi încheia aceste rânduri tot cu un volum al academicianului C.C. 
Giurescu, dar care depăşeşte cu câţiva ani perioada enunțată în titlul lucrării. 
Este vorba de „Istoria Românilor”, vol. III, partea a doua, apărută la Fundaţia 
Regală pentru Literatură şi Artă din Bucureşti, în anul 1946. Pe foaia de 
gardă a lucrării, autorul a scris la 31.1.1947: „„Exemplar adnotat pentru ediția 
a doua”. 

Trebuie să fac precizarea că nu este vorba de adnotări marginale, pentru 
că volumul a fost legat cu cotor de piele, care poartă inițialele „C.C.G.” în 
partea de jos, ocazie cu care, între două file tipărite, a fost introdusă una albă, 
aşa cum am văzut că făcuse şi lonescu-Gion. Volumul are o cantitate mare de 
adnotări, oricum peste 1000 de rânduri, cu scrisul mărunt şi ordonat al 
marelui istoric. Cum a ajuns în biblioteca noastră? Pur şi simplu prin şansa 
colecționarului: l-am cumpărat în anul 1994 dintr-un anticariat bucureştean. 

În cele câteva pagini am semnalat o parte din valorile de bibliofilie care 
înnobilează colecțiile bibliotecii piteştene. 


Referat ținut la Biblioteca Academiei Române în anul 1997, 
cu prilejul sărbătoririi a 130 de ani de existență a acestei 
distinse instituţii. 

CATALOGUL COLECȚIEI DE INCUNABULE DIN BIBLIOTECA 
NAȚIONALĂ A ROMANIEI 


În a doua jumătate a anului 1996 a intrat în Biblioteca Judeţeană Argeş 
„Catalogul incunabulelor” din Biblioteca Naţională a României, întocmit de 
doamna Elena-Maria Schatz, cunoscută specialistă în domeniul cărţii vechi 
(266 pag., Tipografia B.N.R.). 

„Incunabulele” — cuvânt de origine latină — este atribuit în evul mediu 
european cărților apărute la începuturile tiparului, între anul 1445, când 
neamţul Gutenberg din Mainz tipăreşte cu litere mobile prima carte, şi anul 
1500 inclusiv. În acest ultim an, tiparul se perfecționase şi se răspândise în 
mai multe țări din Europa. Prima carte care are multe dintre caracteristicile 
moderne este „Biblia” aceluiaşi Gutenberg, cu două coloane pe pagină, de 
câte 42 de rânduri. De aceea i se spune „Biblia cu 42 de rânduri”. Aceasta a 
ieşit de sub tipar în jurul anului 1455, într-un tiraj de aproximativ 200 de 
exemplare, din care se mai păstrează doar câteva zeci. 

În ţara noastră nu s-au tipărit incunabule, dar ne putem mândri cu o primă 
tipăritură, „Liturghierul” lui Macarie, în anul 1508. Și ne mai putem mândri 
şi cu faptul că se cunosc numele mai multor tipografi transilvani care au 
practicat această meserie încă de când tiparul se afla în „scutece”, nume 
consemnate pe incunabulele la tipărirea cărora au lucrat. 

Catalogul colecţiei de incunabule al Bibliotecii Naţionale recent apărut 
este o lucrare realizată cu un înalt profesionalism, autoarea lui fiind o 
cunoscătoare de profunzime a acestui important capitol al culturii europene. 
Pe această linie se înscriu şi studiile publicate înaintea apariţiei acestui 
catalog. Dintre acestea merită a fi semnalat, pentru valoarea şi întinderea sa, 
studiul privind „Ediţiile din secolul al XV-lea ale operelor lui Giovanni 
Boccaccio” (în vol. „Centenarul Bibliotecii V.A. Urechia”, Galaţi — 1991). 
De aici aflăm că până la 1500, lui Boccaccio i s-au tipărit 17 titluri din 
lucrările sale, în 74 de ediţii — informaţie senzaţională privind întinsa 
circulaţie a operelor lui Boccaccio în epocă. (Una din cele şapte ediții ale 
lucrării lui Boccaccio, „Genealogiae deorum”, se află în colecţiile B.N.R. şi 
este descrisă în catalog la poziţia 32). 

Aşa cum le ilustrează catalogul de care ne ocupăm, B.N.R. are în 
colecţiile sale 141 de incunabule, la care se mai adaugă fotocopiile sau 
facsimilele altor 19. | 

Fiecare incunabul are într-o primă parte descrierea stricto sensu, iar în 
partea a doua o serie de relaţii utile cum sunt: numerele poziţiilor pe care le 
ocupă în principalele cataloage europene de incunabule, relații sumare despre 
autor şi despre editor, particularitățile pe care le prezintă volumul respectiv, 

starea lui fizică şi calitatea legăturii, însemnele de proprietate, colecţia sau 
colecţiile cărora a aparținut şi, în sfârşit, proveniența. În privinţa prove- 
nienţei, cele mai multe incunabule au intrat în colecţia B.N.R. între anii 1956 
şi 1994, prin anticariat (67 volume), iar între 1957 şi 1964, prin Fondul de 
Stat al Cărţii (38 volume). 

La pagina trei, volumul are o dedicație care o onorează pe autoare, cu 
următorul conţinut: „Dedic acest catalog memoriei marelui colecționar şi 
bibliolog român Constantin Caradja”. (Cel căruia i se face dedicaţia a lucrat 
între 1920 şi 1944 în diplomaţie, timp în care nu numai că a fost un 
colecționar pasionat, dar a făcut şi cercetări unanim apreciate în domeniul 
cărții rare în general şi al incunabulelor, în special. S-a stins din viaţă în anul 
1950, în vârstă de 61 de ani, după ce în 1946 fusese ales membru de onoare al 
Academiei Române. Vezi E.M. Schatz, în Revista Bibliotecii Naţionale, An. 
1, nr. 1, 1995). 

Volumul începe cu un „cuvânt înainte”, semnat de Gheorghe-losif 
Bercan — director general al B.N.R. până la începutul lui 1997 când, în mod 
regretabil, a fost schimbat — cuvânt din care spicuim: Catalogul de incunabule 
p-+. d fost realizat de o autoritate în materie, Elena-Maria Schatz, şi este 
rodul unei munci îndelungate, sistematice şi laborioase”. Apoi, autoarea face 
un „Scurt istoric al colecției de incunabule a Bibliotecii Naţionale a 
României”, urmat de o „Notă asupra ediţiei”. După o bibliografie care trimite 
la peste 50 de lucrări, de la pag. 39 până la pag. 150, se fac descrierile 
incunabulelor. În următoarele 71 de pagini, volumul este echipat cu o serie 
de „Indexuri” care îi măresc în mod autoritar valoarea. Dintre acestea 
semnalăm: „Indexul alfabetic general”, „Indexul locurilor de tipărire şi al 
tipografiilor”, „Indexul cronologic 2”, „Indexul posesorilor”. Volumul se 
încheie cu 27 de ilustraţii alb-negru. 

„Incunabulele, aceste veritabile doamne, în vârstă de peste o Jumătate de 
mileniu...”, cum le numeşte Elena-Maria Schatz într-o altă lucrare a sa, 
înnobilează fondul general de carte al bibliotecilor din România. 

Catalogul este o realizare ştiinţifică lăudabilă, pentru care autoarea lui, 
doamna Elena-Maria Schatz, merită toată consideraţia. 

Ca un „Post-scriptum”, mai am de adăugat câteva fraze: 

e În catalogul primei expoziţii de carte a bibliotecii „Ion I.C. 
Brătianu” din Bucureşti, februarie 1932, prefaţat de George 
Fotino, directorul acesteia, primele două cărți sunt incunabule: 
„„Schedel Hartmann — Liber Chronicarum....”, Nurnberg, 1493, 
A. Koberger, şi „Baptista Johannes de S. Blasio — Varii 
Tractatus juridici”, Venetiis, 1481, Erhard Ratdolt. Aceste două 
incunabule nu se află azi în colecţia Bibliotecii Naţionale. Ce 
drumuri or fi luat ? 

Aşa cum se ştie, unul din marii colecționari de carte veche 
străină din Bucureşti a fost prof. dr. ing. Dimitrie Leonida, 
întemeietorul Muzeului tehnicii. Biblioteca Judeţeană Argeş are 
în colecțiile sale 10 „„Elzeviruri” care aparținuseră bibliotecii lui 
Dimitrie Leonida, cumpărate dintr-un anticariat bucureştean. Să 
nu fi avut marele cărturar şi bibliofil nici un incunabul în 
biblioteca sa? 

În sfârşit, semnatarul acestor rânduri, bibliotecar de peste 40 de 
ani, a avut şansa să facă un stagiu de 12 zile împreună cu 
doamna Elena-Maria Schatz în anul 1980 la secţia de carte rară 
a celebrei Deutsche Bucherei din Leipzig — cea mai mare 
bibliotecă de carte germană din lume. În afara altor momente de 
neuitat, vizitând într-una din zile biblioteca Universității 
Tehnice din Leipzig, am ţinut în mână şi am deschis cu emoție 
celebra „Biblia” lui Gutenberg cu 42 de rânduri pe pagină, 
tipărită în anii 1450-1455. 

ALTARELE EROILOR NEAMULUI 


de dr. Florian Tucă şi dr. Cristache Gheorghe 


Editura „Europa Nova” din Bucureşti a scos în anul 1995 volumul de 
peste 300 de pagini (în afara ilustraţiilor) „Altarele eroilor neamului” — 
Momente şi însemne memoriale în aria de trăire românească. Mic dicţionar. 
Operă a doi istorici, militari de carieră, cunoscuţi cititorilor noştri prin cărțile 
scoase în ultimii 25 de ani. 

Florian Tucă are meritul de a fi creat în cultura românească o literatură a 
monumentelor eroilor neamului nostru. De data aceasta, împreună cu 
prietenul său Cristache Gheorghe, a fişat şi ordonat sub forma unui dicţionar 
toate monumentele istorice de pe pământul românesc ridicate în semn de 
cinstire în memoria unor bătălii sau a unor eroi care şi-au jertfit viaţa pentru 
păstrarea fiinţei noastre naţionale. 

Din capul locului trebuie să semnalăm că acest volum are girul a două 
mari personalități ale culturii şi istoriei noastre, în persoana lui Iosif 
Constantin Drăgan, care semnează „Cuvântul editorului”, şi respectiv a 
academicianului Ştefan Pascu, cel care semnează o elogioasă „Prefaţă”. 

Conţinutul cărții, aranjat în ordinea alfabetică a localităţilor, de la Abrud 
până la Zimnicea — după ce s-a ocupat întâi de Bucureşti — se prezintă ca un 
instrument deosebit de util, pentru cunoaşterea acestor monumente, „altarele 
eroilor neamului”, cum le-au numit autorii, multe din ele având şi valoarea 
unor monumente de artă cu totul deosebite. 

Pentru noi, argeşenii, acest volum are semnificaţii multiple. În primul 
rând, autorii sunt fiii acestei părți de ţară. Florian Tucă este din domneasca 
Curte de Argeş, iar Cristache Gheorghe este din Mihăeştii Muscelului, din 
apropierea celuilalt oraș domnesc, Câmpulungul. În al doilea rând, în paginile 
dicționarului vom găsi aproape 30 de monumente şi însemne presărate pe 
întreg teritoriul județului Argeş sub forma sa de astăzi. (Trebuie să 
consemnez aici că judeţul nostru are cu mult mai multe monumente închinate 
eroilor şi însemne de mare valoare istorică). 

Fără îndoială, autorii vor ţine cont de observaţia mea, cu atât mai mult cu 
cât academicianul Ştefan Pascu recomandă o a doua ediţie, care să fie un 
„Mare dicţionar” al acestor monumente). 

În sfârşit, vrând parcă să facă încă o dată dovada potenţialului artistic cu 
care Argeşul s-a înscris în patrimoniul naţional, vom găsi numele unor artişti 
ai noştri pe o mulțime de monumente din ţară. Dintre sculptorii argeşeni care 
au realizat peste 20 de monumente, cele mai multe din bronz, vom semnala 
doar câţiva de primă mărime, cum au fost: Dimitrie Demetrescu-Mirea 

(fratele pictorului G. D. Mirea), Dimitrie Măţăoanu, Constantin Baraschi şi 
Gheorghe Iliescu-Călineşti. 

În afara interesului pe care îl prezintă dicţionarul, lectura foarte agreabilă 
îi oferă cititorului o retrospectivă a istoriei poporului nostru, în aşa fel încât 
fiecare pagină te îndeamnă să o parcurgi şi pe următoarea. 


NOTĂ 


La pagina 47 S-a strecurat o greşeală. Sabina a fost sora mai mare 
a lui Ionel Brătianu. Soţia sa, cea care i-a comandat lui Mestrovici 
statuia făcută în 1937, a fost Eliza, născută prinţesă Știrbey — sora 
prințului Barbu Știrbey. 

EPISCOPIA ARGEȘULUI, O CARTE 
DE RESTITUIRE ISTORICA 


de pr. conf. dr. Dănuț Manu 


Pe la începutul lunii februarie, am găsit în librăria „Nicolae Bălcescu” din 
Piteşti lucrarea părintelui Dănuţ Manu „Episcopia Argeşului”, apărută în 
1996 la Editura „Diogene”. M-am grăbit s-o cumpăr, pentru că era singurul 
exemplar, şi în următoarele zile am și citit-o. 

De când am văzut această carte mă tot apasă amintirea unui manuscris cu 
acelaşi subiect, realizat prin anii 1924-1925, în timpul arhipăstoriei 
episcopului de Argeş Nichita Dima, de către cunoscuţii folclorişti C. 
Rădulescu-Codin şi Dumitru Udrescu. După moartea lui Codin, manuscrisul 
a rămas la Dumitru Udrescu, la care l-am văzut eu prin 1975. În anul 1981 
Udrescu a murit la azilul de bătrâni. Ce s-o fi întâmplat cu manuscrisul 
numai Dumnezeu știe. 

Revenind la cartea părintelui conf. dr. Dănuţ Manu, trebuie să mărturisesc 
că am citit-o cu mare plăcere şi m-am bucurat mult, aşa cum mă bucur 
întotdeauna când citesc o carte bine scrisă. 

Abordând un subiect deosebit de generos, autorul s-a menţinut pe tot 
parcursul cărţii în limitele de interes ale acesteia. 

Capitolul 1, „Începuturile Mitropoliei Ungrovlahiei”, trebuia neapărat să 
existe în carte, pentru că evenimentul istoric de la 1793 apare ca o necesitate, 
aici, unde păstoriseră primii demnitari cunoscuţi până azi ai Bisericii 
Ortodoxe Româneşti. Argumentele pe care părintele Manu le aduce în 
sprijinul ideii că Mitropolia Ungrovlahiei trebuie să fie dinainte de 1359 sunt 
solide şi foarte bine tratate. Pornind de la premise oarecum asemănătoare, la 
aceeaşi concluzie ajunge şi cunoscutul istoric al bisericii noastre, părintele 
profesor dr. Mircea Păcurariu. 

O dată cu capitolul 2, „Episcopia Argeşului”, lectura devine de-a dreptul 
pasionantă. Primii trei episcopi pe care i-a avut Argeşul sunt strălucit trataţi: 
Iosif de Sevasta, Ilarion Ghiorghiadis, cu cele două arhipăstorii ale sale, şi 
Grigorie Râmniceanul, toți trei acoperind o jumătate de secol. 

Începând cu Samuil Tărtăşescu, chiriarhii Argeşului devin din ce în ce 
mai cunoscuţi, pe măsură ce se apropie de anul 1949, când. Episcopia 
Argeşului dispare. 

Scrisul părintelui Dănuţ Manu e fluent, îmbiindu-te la lectură. Este 
interesant, trăsătură alimentată de cercetarea profundă a izvoarelor care îi dau 
posibilitatea autorului să aibă permanent argumente la îndemână. Pe lângă 
alte calităţi, părintele Dănuţ Manu o are cu prisosință pe aceea de portretist. 

Toate portretele episcopilor, sau fiecăruia în parte, se fac remarcate, în afara 
primilor trei care sunt de excepție. 

Am constatat și două minusuri pe care le are cartea şi pe care nu-mi pot 
permite să nu le semnalez. Păcat că o asemenea carte nu are o bibliografie. Ar 
fi putut rămâne în literatura noastră de specialitate ca bibliografia subiectului 
respectiv. Mi-aș îngădui să spun că părintele Dănuţ Manu este primul dintre 
cei chemaţi să întocmească o astfel de bibliografie. 

In sfârşit, am constatat nenumărate greşeli de corectură. Acest fapt ne 
îndeamnă să credem că Editura Diogene nu a găsit încă omul care să caute 
greşelile cu... lumânarea. 

Personal, situez volumul „Episcopia Argeşului”, al părintelui conf. dr. 
Dănuţ Manu, printre primele trei cărți ale Argeşului apărute în 1996. 

Preasfinţitul Calinic, Episcopul Argeşului şi Muscelului, a anticipat 
succesul cărţii în „Argumentul” pe care îl semnează şi în care spune că 
„Osteneala...(autorului) este de toată lauda...”. 

DOUĂ CĂRȚI DEDICATE REVOLUȚIEI ROMÂNE DE LA 1848, 
DE DR. FLORIAN TUCĂ ŞI PROF. NICOLAE IONESCU 


Pe data de Il iunie 1998 s-au împlinit 150 de ani de la izbucnirea 
Revoluţiei de la 1848 din Țara Românească. Încă de la începutul anului, 
biblioteca noastră şi-a propus să organizeze cu acest prilej o manifestare 
amplă. 

La ora 13%, pe lângă obişnuiţii manifestărilor noastre se aflau în sală 
peste 100 de bibliotecari din reţeaua bibliotecilor publice argeşene. (Aceştia 
erau veniți de dimineaţă la întâlnirea noastră trimestrială.) 

Invitaţi de onoare au fost: dr. în istorie Florian Tucă, laureat al Academiei 
Române, şi prof. de istorie Nicolae Ionescu, deputat de Argeş în Parlamentul 
României. Cei doi istorici au scos, în vederea cinstirii acestui eveniment, 
două lucrări: „O flacără străbate veacurile. Revoluţia Română de la 1848- 
1849”, volum de 400 pagini, şi o „cărticică” — aşa cum i-au zis autorii, de 
numai 70 de pagini, format mic, intitulată „Poezii şi cântece paşoptiste”. 
Ambele cărți, deosebit de preţioase prin conţinutul lor, au apărut în condiţii 
lăudabile la Editura „Sylvi” din Bucureşti. 

Manifestarea a fost nu numai o lansare argeşeană a celor două cărți, ci şi o 
fructuoasă întâlnire între autori, argeşeni de origine, şi publicul avizat care a 
umplut sala până la refuz. 

Primul volum, unic în felul lui dintre câte s-au scris până acum despre 
Revoluţia de la 1848, aduce o foarte mare cantitate de informaţii mai puţin 
cunoscute. O simplă trecere în revistă a conţinutului său ne va convinge 
asupra acestui fapt. 

După cuvântul înainte al autorilor, vom găsi în capitolul I principalele 
programe revoluţionare care au aparținut fiecăreia dintre cele trei provincii 
româneşti. În capitolul II se vorbeşte despre locurile istorice, subîmpărţite în 
„adunări, întruniri, manifestații”, „sedii şi puncte de conducere revolu- 
ționare”, „ateliere pentru producerea de armament” şi „locuri şi zone unde 
s-au desfăşurat lupte”. Primele 165 de pagini au o încărcătură nebănuită de 
informaţie istorică de cea mai autentică valoare. Capitolul III, intitulat 
„Oameni şi monumente”, oferă, pe parcursul a 130 de pagini, o lectură 
pasionantă care te poartă pe itinerare nebănuite, de-a lungul şi de-a latul 
pământului românesc. În capitolul IV sunt semnalate muzeele Şi casele 
memoriale, care prin tematica lor au legătură cu activitatea revoluţionară de 
la 1848-1840 şi, în sfârşit, „„Anexele”, care pe întinderea a peste 35 de pagini 
aduc informaţii dintre cele mai interesante, cum ar fi: „Listă cuprinzând 
numele comisarilor de propagandă din Țara Românească, repartizaţi pe 

judeţe” (Anexa 8) sau „Listă cu prefecţii, viceprefecții, tribunii, vicetribunii, 
centurionii şi decurionii din oastea populară din Transilvania condusă de 
Avram lancu” (Anexa 12). 

După o bibliografie „selectivă” care conţine totuşi 94 de titluri, volumul 
este echipat cu o bogată iconografie şi patru hărți pe cât de ilustrative, pe atât 
de utile. 

Lucrarea în ansamblul ei este un inventar adnotat de documente, oameni, 
locuri şi monumente, care ne fac azi, după 150 de ani, să înțelegem şi mai 
bine cât de amplă a fost Revoluţia română de la 1848, cât consum de energie 
a solicitat, câtă cheltuială spirituală şi materială a costat poporul român. 

Cartea celor doi istorici, Florian Tucă și Nicolae Ionescu, ne face să 
înțelegem şi mai bine care a fost rolul Revoluţiei de la 1848 în realizarea 
Unirii Ţărilor Române, în formarea României moderne. 

Cea de-a doua carte, „Poezii şi cântece paşoptiste”, 29 la număr, adunate 
şi publicate într-un singur volumaş de aceiaşi autori, conţine în general 
versuri pe care le-am întâlnit de zeci şi sute de ori prin manualele şcolare 
vechi sau prin reviste ori lucrări cu versuri ale diferiților autori. Timp de 40 
de ani, în timpul regimului totalitar, aceste versuri n-au mai circulat, iar după 
1990 au fost foarte greu de găsit, pentru că mulţi dintre cei interesaţi nu 
cunoşteau niciodată şi titlul şi autorul. Bunăoară, mulţi dintre aceştia căutau 
„Deşteaptă-te, române!” al lui Andrei Mureşanu şi nu-l puteau găsi pentru că 
poezia se intitulează „Un răsunet”. lon Catina a scris „Marşul anului 1848”, 
dar şi l-a intitulat „Pentru patria română”; în sfârşit, unele versuri sunt şi 
astăzi anonime sau semnate „Un filoromân”. Câteva dintre poeziile din 
volumaş sunt semnate de C.D. Aricescu — câmpulungeanul nostru, care, deși 
foarte tânăr, şi-a pus talentul şi întreaga sa energie în slujba revoluţiei. 

O particularitate demnă de semnalat a acestei cărți este aceea că are un 
„Cuvânt către cititori”, semnat de P.S. Calinic Argeşanu, Episcop al 
Argeşului şi Muscelului. Voi cita din acest „Cuvânt...” frazele de început şi 
de sfârşit: „„Apariția volumului de faţă, treabă care s-a născut dintr-o 
inițiativă demnă de toată lauda, reprezintă un eveniment cultural şi editorial 
binevenit şi de mult aşteptat de către cititorii noştri de toate vârstele şi 
profesiile... 

Nu găsesc cuvinte mai potrivite, dar şi mai însuflețitoare cu care să-mi 
închei acest succint cuvânt către cititori, decât să citez aici refrenul unui 
cântec ce ne încălzeşte mereu şi mereu inimile şi care, în zilele noastre, este 
parcă mai actual decât oricând: „„Doamne, ocroteşte-i pe români!”. 

Inspirate cuvinte, care au, în fruntea acestei cărţi, valoare de 
BINECUVÂNTARE. 

Revenind la cei doi autori şi la manifestarea din 11 iunie de la biblioteca 
noastră, putem aprecia că a fost o reuşită deplină. S-au dat zeci de autografe 
care au răsplătit şi în felul acesta pe autorii celor două valoroase lucrări. 

d 

Ca unul care am citit pe nerăsuflate volumul „O flacără străbate 
veacurile...”, am sesizat şi câteva inadvertenţe, pe care, din respect pentru 
autori dar şi pentru cititorii acestor rânduri, le voi semnala. La pagina 215, 
vorbind despre Nicolae Golescu, se spune că s-a născut „în anul 1810 şi a 
fost primul băiat al boierului Dinicu Golescu...”. La pagina 217 se 
restabileşte adevărul, arătând că Ştefan Golescu (ajuns colonel n.n.) s-a 
născut în 1809, dar se greşeşte iar spunând că „A fost primul descendent al 
familiei lui Dinicu Golescu”. Se ştie că primul dintre copiii lui Dinicu 
Golescu a fost Ana, căsătorită Racoviţă, soacra doctorului Carol Davila şi 
mama, printre alți copii, a lui Constantin Racoviţă, revoluţionar şi el la 1848- 
1849. Aşa încât, copiii lui Dinicu Golescu au fost: Ana, Ştefan, Nicolae, 
Radu — născut la 1814 — şi Alexandru Albu. 

Colonelul Radu Golescu, menţionat la pagina 216, cunoscut şi sub 
porecla de Catană, s-a născut în 1817 şi a fost fiul lui Iordache Golescu (deci 
frate cu Alexandru-Arăpilă) şi nu al lui Dinicu, cum s-ar putea crede după 
anul de naştere. 

În sfârşit, în paginile 251-254 se vorbeşte despre tribunul lui Avram 
Iancu, „Constantin Racotă”, născut la Goleşti şi nepotul fraţilor Goleşti. În 
realitate este vorba de Constantin Racoviţă, despre care am mai amintit şi 
care a fost într-adevăr nepotul fraţilor Goleşti. În oastea lui Avram Iancu a 
fost cunoscut sub pseudonimul „,Viţianu” sau „Viţan”, pe care şi l-a luat, fără 
îndoială, din partea a doua a numelui său de familie — Racoviţă. 

ITINERARE SUBIECTIVE — de D. BACIU 
O carte de suflet 


După ce, în 1980, a publicat volumul „Lumini muscelene”, care s-a 
bucurat de un remarcabil succes de public — pentru câmpulungeni, „cartea 
anului” — la sfârşitul lui 1991 colonelul doctor Dumitru Baciu vine cu o nouă 
lucrare: „„Itinerare subiective” (Editura pentru turism, 200 p.). 

Scrisă cu aceeaşi sensibilitate, noua sa carte se adresează unei arii mult 
mai largi de cititori. Primele 40 de pagini, dedicate Câmpulungului, oraşul 
natal al autorului, reconfirmă faptul că Dumitru Baciu — omul în halat alb — 
este un memorialist de o surprinzătoare robusteţe. Următoarele 60 de pagini îi 
vor incita fără îndoială pe iubitorii de drumeţie montană sau pe cei ai Deltei 
Dunării. 

În sfârşit, ultima sută de pagini — aproape unică în felul ei în literatura 
noastră — este dedicată tot drumeţiei, dar de data aceasta prin cele câteva 
centre universitare cu facultăţi de medicină. In aceste pagini, Dumitru Baciu, 
cu reale valenţe de portretist, aduce prinosul său de recunoştinţă unor 
personalități ale medicinii româneşti. Autorul ne poartă nu numai pe străzile 
Bucureştilor, Iaşilor sau Clujului, ci şi prin istoria medicinii româneşti. 

„Itinerare subiective” şi „Lumini muscelene” sunt „cărți de sufler”, pe 
care autorul le-a scris-cu totală dăruire, în semn de omagiu adus plaiurilor 
natale, frumuseţilor patriei şi unor personalități de frunte ale spiritului 
românesc. 


Argeşul liber, 27 februarie 1992 

MAREȘALUL ANTONESCU ÎNTEMNIȚAT LA MOSCOVA 
Teodor Mavrodin 


Prima carte a anului 1998, apărută în Piteşti, este volumul care se ocupă 
de viața Mareşalului Ion Antonescu, scris de Teodor Mavrodin, Directorul 
Direcţiei Argeş a Arhivelor Naţionale. 

Dacă este prima în ordinea apariţiei, am convingerea că va fi şi una din 
primele cărți ale acestui an pentru valoarea sa. Într-adevăr, domnul Teodor 
Mavrodin a scris o carte foarte bună. Acest calificativ vine şi de la faptul că 
este rodul unei documentări temeinice, că aduce în prim-plan foarte multe 
aspecte cu totul inedite şi că este scrisă cu foarte mult har. (Dacă aş spune 
aici că domnul Teodor Mavrodin are un condei plin de talent, pentru foarte 
mulți dintre cei care îl cunosc n-ar fi o noutate, pentru că domnia sa nu este la 
prima carte pe care o scrie.) 

În „Motivaţia” pe care o are la începutul cărții, autorul face o mărturisire 
care este de o sinceritate ce îndeamnă la lectură: ,,... Nu-l dorim nici mai bun, 
nici mai rău decât a fost...”. Un adevărat gir îl constituie şi „Cuvântul 
înainte” al cunoscutului istoric dr. Vasile Novac, care subliniază o serie 
întreagă dintre meritele lucrării. 

Aşa cum se ştie, lon Antonescu s-a născut în Piteşti. Cartea de faţă, însă, 
nu este nici pe departe tributară originii piteştene a subiectului său. 

Despre lon Antonescu, în general, şi despre „Mareşal”, în special, s-a 
scris mult, mai ales după 1989. Am făcut această precizare pentru a remarca 
faptul că autorul realizează o selecţie deosebit de interesantă pentru 
bibliografia pe care o publică la sfârşitul cărții. 

Având privilegiul de a fi cercetat, în perioada 1993-1996, arhive din 
Moscova, unde se găsesc documente privitoare la fostul Mareşal al României, 
lucrarea lui Teodor Mavrodin aduce prin însăşi acest fapt o serie de elemente 
inedite, atât prin informaţiile pe care le interpretează în text, cât şi, mai ales, 
prin publicarea, în a doua parte a cărţii, a documentelor aflate la Moscova. 

Lucrarea de aproape 250 de pagini rezervă un spaţiu ceva mai mult de 
jumătate publicării celor 21 de documente deosebit de interesante prin 
conținutul și apartenenţa lor. Un indice de nume şi câteva fotografii măresc 
interesul de cercetare a acestui interesant volum. 

Nu pot încheia scurta mea prezentare fără a-l felicita, în modul cel mai 
sincer, pe autor. 

Culeasă la Editura „Carminis” şi tipărită la „Paralela 45”, ambele în 
Piteşti, volumul „„Mareşalul Antonescu întemnițat la Moscova”, al lui Teodor 
Mavrodin, se găseşte de vânzare la Arhivele Naţionale Argeş, în strada 
Exerciţiu, nr. 208, telefon 642244. 

Argeșul, 22 ianuarie 1998 

DESPRE SCRIS ŞI CĂRŢI 


Cele două noțiuni „şeris” şi „carte” sunt pe teritoriul judeţului Argeş cel 
puţin tot atât de vechi ca şi istoria Țării Româneşti. Spun „cel puțin tot atât 
de vechi”, pentru că astăzi nu se poate tăgădui că în această zonă a existat o 
străveche cultură care a transmis mileniului nostru o serie întreagă de 
elemente pe cât de puternice, pe atât de evidente. 

În afara cunoscutelor strădanii ale bisericii catolice de a-şi extinde 
influența între Carpaţi şi Dunăre, strădanii care au avut ca obiectiv, printre 
altele, scoaterea populaţiei creştine de aici de sub influenţa bisericii 
bizantine şi care s-au prelungit până sub domniile primilor voievozi basarabi, 
o serie întreagă de cercetări arheologice şi lingvistice dovedesc existenţa unei 
puternice culturi autohtone cu rădăcini adânci în zona Argeșului. 

Cercetări recente în domeniul lingvisticii (N. Miulescu, Da Kşa Țara 
zeilor, Milano, 1975) pornind de la ideile din monumentala „Dacia 
preistorică” a lui Nicolae Densuşianu, încep să convingă că Argeşul pe care 
Herodot (c. 484-425 î.e.n.) îl numea Ordessos, a curs din vremuri străvechi 
într-o zonă cu populaţie densă. Populaţia acestei zone a fost păstrătoare de 
limbă şi obiceiuri, elemente care i-au creat nu numai statornicie, ci şi o 
puternică coeziune, făcând-o capabilă să depăşească stadiul de organizare în 
obşte şi să se transforme încă din secolul al XIII-lea în nucleul viitorului stat 
federal Țara Românescă. În secolul al XIV-lea, acest stat care şi-a avut prima 
capitală în bazinul superior al Argeșului se impune încă din prima sa jumătate 
printre statele vecine, aşa cum o dovedesc numeroase izvoare. 

În anul 1359, Nicolae Alexandru Basarab, voievod energic şi respectat de 
vecini, dă o nouă organizare bisericii ţării sale, înființând mitropolie la Curtea 
de Argeş. În urma scrisorilor pe care voievodul român le-a trimis patriarhului 
din Constantinopol, aici a fost înscăunat Iachint Critopol, fost mitropolit de 
Vicina (oraş dobrogean din părțile Dunării de jos). 

În acelaşi an, 1359, când Nicolae Alexandru Basarab lua parte la o 
coaliție antiotomană, avea deja măritate pe cele trei fiice ale sale cu bărbaţi 
din familii domnitoare. Ana a fost soţia lui Stracimir, ţarul bulgar de la Vidin, 
Anca a fost soţia țarului sârb Ştefan Uros, iar Elisabeta, soţia palatinului 
Ungariei, ducele Ladislau de Oppeln. Cele trei fete au avut o educaţie aleasă, 
făcută, desigur, la Curtea de Argeş sau Câmpulung. În cele două oraşe, pe 
rând capitale ale ţării, cărţile scrise de mână sau simple manuscrise au 
cunoscut o circulaţie intensă, datorită mai ales necesităţilor de cult care ne 
obligă să avem încă de pe acum în vedere desele contacte pe care slujitorii 
bisericii noastre le aveau cu călugării bisericilor bizantine, bulgare sau sârbe. 
Ana, țarina lui Stracimir, va lua iniţiativa alcătuirii la Vidin a unui „sinaxar” 

care cuprindea viețile femeilor sfinte. Acest fapt dovedeşte că fiica voie- 
vodului român a dus cu ea peste Dunăre şi o zestre spirituală care a făcut-o să 
fie înregistrată ca atare de către istorie. 

Înfiinţarea Mitropoliei de la Curtea de Argeş însemna, pe lângă altele, şi 
dreptul mitropolitului de aici de a hirotonisi preoţi, ceea ce contribuie, de 
asemenea, la intensificarea în această zonă a circulaţiei cărților şi a celor care 
cunoşteau scrisul. Oraşele Curtea de Argeş şi Câmpulung s-au transformat 
treptat în centre locale de cultură, unde copiii voievozilor şi ai înalților 
dregători îşi făceau educația. 

Existenţa cancelariei domneşti, a unor copişti de manuscrise pe lângă 
mitropolie sau pe lângă ctitoriile domneşti, relațiile cu Bizanțul — puternic 
centru de cultură medievală — relații pe care unii dintre primii noştri voievozi 
le-au întreținut pe multiple planuri, sunt tot atâtea dovezi că pe teritoriul 
judeţului Argeş scrisul şi cartea au cunoscut încă din această perioadă o 
circulație intensă. 

Scrierea cu cea mai mare circulație pe teritoriul țării noastre între secolele 
XIV şi XVII a fost în limba slavonă, adoptată oficial de biserică şi apoi de 
autoritățile de stat. Ţinând seamă însă de faptul că atât cuvintele „a scrie” şi 
„carte”, cât şi cuvântul „a învăța” sunt de origine latină, aceasta este o 
dovadă că noțiunile existau la noi, că scrisul şi cartea circulau la data 
adoptării — din interese politice — a limbii slavone ca limbă de cancelarie. 
Cercetând şi celelalte elemente de cultură din perioada la care ne referim, 
vom constata tot atâtea dovezi ale continuității existenței noastre pe aceste 
meleaguri. 

Vorbind despre scris pe teritoriul judeţului Argeş, trebuie să remarcăm că 
aici există o serie de inscripții dăltuite în piatră sau rămase în picturile 
murale, documente scrise, de mare valoare pentru perioada de început a 
statului nostru feudal. 

Una dintre aceste inscripții este cea de pe piatra de mormânt a lui Nicolae 
Alexandru Basarab din biserica Negru-Vodă din Câmpulung: „În luna 
noiembrie 16 zile a răposat marele şi singur stăpânitor domn Nicolae 
Alexandru Voievod, fiul marelui Basarab, în anul 6873 (1364)... Veşnica lui 
pomenire!” Este cea mai veche inscripție pe o piatră funerară a unui 
voievod român. 

Vorbind despre cărți sau despre cei care au scris aici, pentru relaţiile certe 
pe care le avem, poate că ar trebui să începem chiar cu Filos — marele logofăt 
al lui Mircea cel Bătrân, care a stat la Argeş în dregătorie în preajma 
domnului său şi care a scris în orele sale de meditaţie o parte din „pripealele” 
ce l-au făcut cunoscut atât în țările noastre, cât şi în Serbia, Bulgaria şi Rusia 
pe Filotei Monahul. 

Până la începutul secolului al XVI-lea, când voievodul Neagoe Basarab 
scrie „Invăţăturile... către fiul său Teodosie...”, iar Gavril Protul „Viaţa şi 
traiul Sfinţiei sale părintele nostru Nifon, patriarhul Țarigradului...”, lucrări 
la care, fără îndoială, autorii lor au trudit şi în fosta capitală a ţării, în preajma 
acelui giuvaier de arhitectură al cărui ctitor este Neagoe Basarab care l-a adus 
la noi pe Gavril Protul, pe teritoriul județului Argeş au întârziat mulţi cu pana 
în mână asupra hârtiei de scris sau descifrând slovele scrise tremurat pentru 
ca să adauge strădania lor la zestrea inestimabilă pe care o moştenim noi cei 
de azi. 


ARGEȘ, februarie 1976 

TIPĂRITURI RARE AFLATE ÎN FONDURILE BIBLIOTECII 
MUNICIPALE PITEȘTI 


— Pe marginea unei expoziții — 


Biblioteca municipală Piteşti numără astăzi aproape 160 mii de volume. 
Reorganizându-şi recent colecţiile, ea şi-a constituit un fond de carte rară, 
conform unor criterii ca: anul de apariție al cărţii, ediția, locul, semre 
particulare ale cărţii — autografe, ex-librisuri, însemnări manuscrise etc. 

Expoziţia recent organizată sub auspiciile Bibliotecii municipale a 
conţinut în cea mai mare parte lucrări din acest fond: tipărituri din literatura 
românească veche (până la 1830), cele mai multe apărute la Râmnicu-Vâlcea 
(Evanghelia lui Kliment, de la 1746 şi cea a lui Nectarie, de la 1794, Cazania 
lui Filaret, de la 1792 ş.a.), o serie întreagă de lucrări din sec. al XIX-lea, 
astăzi adevărate valori ale culturii noastre naţionale: „Elemente de filosofie 
morală”, de Neofit Vamva, apărută la 1827, în traducerea lui Dinicu Golescu; 
„Băgări de seamă asupra canoanelor gramaticeşti”, a lui Iordache Golescu, 
Bucureşti, 1840; „Idee repede de istoria Prinţipatului Țării Româneşti”, de 
Florian Aaron, Bucureşti, 1838; „Magazin istoric pentru Dacia” şi „Curier de 
ambe sexe”, în primele ediţii etc. Dintre lucrările apărute la mijlocul secolului 
trecut s-au aflat: „,Letopiseţele Ţării Moldovei”, ale lui M. Kogălniceanu, 
ediția din 1848 şi cea din 1852, ambele cu autograful marelui istoric; „Mica 
chirurgie”, a lui G. A. Polizu, Bucureşti, 1859, cu autograful autorului; 
„Hronica românilor şi a mai multor neamuri”, de Gheorghe Şincai, Iaşi, 
1858; „Istoria generală a Daciei”, de Dionisie Fotino, în ediţia George Sion, 
din 1859 (alături de care a fost expus originalul în limba greacă, din 1818); 
„Plutarhu. Paralela sau vieţile bărbaţilor iluştri”, tradusă de K. Aristia, 
Bucureşti, 1857; „Lepturariu românesc”, al lui Aron Pumnul, Viena, 1863, 
ş.a. 

Una dintre vitrinele expoziţiei a fost dedicată lui B.P. Hasdeu, cu ediţii de 
lux din lucrările sale capitale: „„Etymologicum Magnum Romaniae”, 
Bucureşti, 1887; „Kuvente den bătrâni”, Bucureşti, 1880 etc. 

O altă vitrină a fost închinată istoricului de origine piteşteană George 
lonescu-Gion (de fapt, patronul bibliotecii noastre), în care au fost strânse o 
parte din lucrările sale: „Istoria Bucureştilor”, „Ludovic al XIV-lea şi 
Constantin Brâncoveanu”, precum şi o serie de lucrări primite cu dedicație 
din partea autorilor. Printre ele cităm: „Tetraevangheliarul diaconului 
Coresi”, ediție îngrijită şi prefațată de Constantin Erbiceanu, cu dedicaţia 
acestuia, „Teatrul la români”, a lui Dimitrie Olănescu-Ascanio, „Miron 

Costin. Opere complete, după manuscripte cu variante şi note”, de V.A. 
Urechia, cu dedicaţia lui Urechia, ş.a. 

Printre operele aparținând sec. al XIX-lea descoperim câteva ediţii 
valoroase ale unor clasici: Bolliac, Eminescu, Creangă, Negruzzi etc. 

Unele dintre tipăriturile străine expuse sunt deosebit de rare pentru 
vechimea şi grafica lor. Amintim câteva: „Cicero — Epistolae familiares”, 
1545; „Ambrosii Novidi Fracci-Sacrorum Faftorum, 1559”; „Historia della 
Transilvanea”, Veneţia, 1638; „Buchanani Scoti — Poemata”, Amsterdam, 
1641; „Nouvelle arabe. Divise in mille et una notte”, Veneţia, 1742. 

Expoziţia a cuprins în ultima parte lucrări cu legături deosebit de 
frumoase, ilustrând — deşi cu numai câteva zeci de volume — arta legătoriei de 
cărți. Două albume de pictură japoneză în original, realizate în secolul XIX 
şi legate la Paris în 1878, au fost revelaţia expoziţiei, pe lângă câteva 
fotografii originale reprezentându-i pe Titu Maiorescu în anii de tinerețe, 
Alexandru Valescu, soţia lui Al. Valescu, corul de la Muşăteşti în forma în 
care, la 1911, a cântat la Belgrad, două tablouri cu Piteştiul în secolul trecut 
(aparţinând Muzeului judeţean), precum şi fotocopia „actului de naştere” al 
primei biblioteci publice din Piteşti — 1880, care aparţine colecțiilor noastre. 

Expoziţia a demonstrat cu autoritate că în colecţiile bibliotecii, în afara 
zecilor de mii de volume pe care cititorii le consultă zilnic în sălile de acces, 
se află lucrări deosebit de valoroase, care pot constitui oricând pentru 
cercetători obiectul unor atente şi interesante studii. 


ARGEŞ, ianuarie 1969 

II. DIN ISTORIA CULTURII 
ARGEŞULUI ŞI MUSCELULUI 


MUSCELUL - VATRĂ DE CREDINȚĂ ŞI SPIRITUALITATE 
ROMÂNEASCĂ 


Timp de multe secole, această denumire a purtat-o unul dintre judeţele de 
seamă ale Țării Româneşti şi apoi ale României întregite. „De seamă”, pentru 
că centrul administrativ al judeţului a fost tot timpul Câmpulungul, una dintre 
primele capitale ale ţării şi care a dat în întreg Evul Mediu, dar mai ales în 
epoca modernă, o serie de personalităţi care şi-au înscris numele cu litere de 
aur în istoria poporului nostru. Actele de cultură care au avut loc aici au 
iradiat spre extremele județului, antrenând altele asemenea, transformând 
astfel întreg teritoriul Muscelului într-o adevărată vatră de credință şi 
spiritualitate românească. 


La jumătatea veacului în care ne aflăm (al XX-lea), când Muscelul 


dispărea ca unitate administrativă, între fostele-i hotare se aflau peste 160 de 
biserici şi aproape tot atâtea cruci, cele mai multe în piatră de Albeşti, martori 
tăcuți dar credincioşi ai istoriei noastre (la o populaţie trecută cu puţin peste 
150.000 de locuitori, 99% ortodocşi). 

În secolele din urmă, Muscelul a avut şi o viaţă monahală demnă de notat, 
în mănăstirile: Negru-Vodă, Nămăieşti, Aninoasa, Valea, Vieroşi, Râncăciov 
Şi în câteva schituri. 

Câmpulungul, la sfârşitul secolului al XIX-lea, avea 16 biserici ortodoxe, 
mănăstirea Negru-Vodă şi o biserică romano-catolică — Bărăţia. Dacă vom 
avea în vedere că în 1897 populaţia oraşului era de numai 11.244 de locuitori, 
din care 10.954 ortodocşi, vom constata că unei parohii îi reveneau mai puţin 
de 610 enoriaşi, dintre aceştia, contribuabili cu mult mai puţini. Potrivit 
catagrafiei din 1810, biserica Marina din Câmpulung avea doi preoți şi doi 
diaconi, iar parohia avea 25 de case cu un total de 114 suflete. Suntem 
obligați să tragem concluzia că numai credința oamenilor şi dragostea lor 
pentru biserica lui Hristos îi puteau face să întreţină atâtea locaşuri de cult 
câte avea Câmpulungul, și ne îngăduim să tragem aceeaşi concluzie pentru 
întreg teritoriul Muscelului. 

Spaţiul nu ne îngăduie să analizăm în adâncime viaţa religioasă din fostul 

judeţ Muscel, în centrul căruia a stat de-a lungul sutelor de ani biserica 

ortodoxă, dar vom semnala totuşi o serie de ecouri ale acestei vieți care s-au 
prelungit în timp, ajungând până la noi şi care, fără îndoială, vor trece dincolo 
de noi. Nu este puțin lucru, în ce ne privește, ca vrednicul şi credinciosul 
domn Nicolae Alexandru, fiul marelui Basarab, meuSă fie fost de feliul lui 
câmpulungean”, cum ne spune „Cronica Ţării Românești” . Ei bine, acest 
câmpulungean, domn al Țării Româneşti, tatăl a doi viitori domni şi socrul a 
doi suverani din Balcani — Stracimir, ţarul bulgarilor, şi Ştefan Uroş, țarul 
sârbilor — a înființat în 1359 prima mitropolie de la noi, despre care se ştie 
până azi, aducându-l la Curtea de Argeş pe mitropolitul Iachint de Vicina. 

În acelaşi an, într-o scrisoare ce se păstrează şi astăzi, Patriarhul 
Constantinopolului îl numeşte „ce/ de foarte bun neam, marele voievod şi 
domn a toată Ungrovlahia, prea iubitul smereniei noastre fiu întru Duhul 
Sfânt, Alexandru Voievod...”. El este, în acelaşi timp, alături de tatăl său, 
ctitor al Bisericii Domneşti de la Curtea de Argeş și al bisericii mănăstirii 


„Negru-Vodă din Câmpulung, unde, din noiembrie 1364, i se află şi 


mormântul. 

Cel mai mare merit al său este acela că, în plină campanie a Romei de 
catolicizare a Țării Româneşti şi în condiţiile în care soţia lui, Clara, era, 
catolică, el nu se lasă convertit, ci ajută biserica ortodoxă strămoșească, 
dându-i o nouă organizare prin înfiinţarea mitropoliei, spulberând în felul 
acesta speranţele Vaticanului şi ale coroanei ungare. 

După ce, în 1635-1636, Matei Basarab zideşte din nou biserica Negru- 
Vodă, ctitoria basarabească din Câmpulung începe să trăiască o nouă viaţă, 
bogată în evenimente şi, uneori, cu implicaţii ce depăşesc granițele oraşului şi 
judeţului. | | „Murad 

La 1635, Domnul Matei Basarab aduce aici, de la Kiev, tiparniță şi 
meşteri tipografi. Timp de 15 ani vor apărea patru cărţi, trei în limba slavonă 
şi una în limba românească. Harnicul şi bunul gospodar Melhisedec, primul 
egumen al mănăstirii, îşi va lega numele de trei din cărţile apărute la 
Câmpulung. Din pagina de titlu a celei de a doua cărți, „„Invăţături preste 
toate zilele” , apărută în 1642, tradusă din greceşte, aflăm că a fost tipărită 
„...Cu multă îngrijire şi cu cheltuiala ieromonahului Melhisedec, egumenul 
Sfintei Mănăstiri Câmpulung”. La 1642, mănăstirea Negru-Vodă trebuie să fi 
fost puternică şi cu un număr mare de călugări, pentru că Melhisedec se 
socotea ,,...igumen al sfintei lavre”. 

Cele patru cărți, apărute la Câmpulung între 1635 şi 1650 — azi deosebit 
de rare — s-au răspândit nu numai în Ţările Române, dar şi în Serbia, Bulgaria 
şi Ucraina. 

În a doua jumătate a secolului al XVII-lea şi în întregul secol al 
XVIII-lea, Câmpulungul a fost unul dintre cele mai prolifice centre de 

copişti. Cei mai mulți dintre copiştii cunoscuţi au fost monahi la mănăstirea 
Negru- Vodă. | 

Că în această mănăstire a existat o viață monahală foarte serioasă se 
dovedește şi prin aceea că trei călugări de aici au ajuns demnitari ai bisericii 
noastre. Astfel, Grigorie, ctitorul bisericii de la Schitu-Goleşti, călugăr la 
mănăstirea Negru-Vodă după 1660, a ajuns episcop de Buzău, unde a păstorit 
între anii 1668 şi 1691. Dionisie ieromonah, „corector şi cel mai mic în 
tipografia” lui Melhisedec, la 1650 a ajuns arhimandrit la mănăstirea Mihai- 
Vodă din Bucureşti, iar în 1672, mitropolit al Ungrovlahiei (a răposat în 
acelaşi an, la 24 decembrie). 

În sfârşit, Daniil Topoloveanu, monah şi ieromonah al mănăstirii 
Aninoasa, în anul 1716 a fost ales episcop de Buzău, iar din 1719, mitropolit 
al Ungrovlahiei, până în 1732, când a răposat întru Domnul, la peste 80 de 
ani. 

În secolul al XIX-lea, mănăstirea Negru-Vodă din Câmpulung se bucura 
de un foarte bun nume printre mănăstirile din ţară. Aşa se şi face că în acest 
secol, printre egumenii de aici se vor număra şi doi arhierei: Filaret Apamias 
Beldiman (1813-1832) şi Ioanichie Evantias 1850-1873). Cât a fost egumen 
Filaret Beldiman, arhiepiscop Apamias, mănăstirea câmpulungeană cunoaşte 
din nou o înflorire a vieții sale monahale. Egumenul Filaret reconstruieşte 
biserica din pungă proprie şi ia o serie de iniţiative care îl consacră ca monah 
de o aleasă ţinută spirituală şi cu o bogată cultură. 

leşind din sfera vieţii religioase, trebuie să semnalăm că oraşul 
Câmpulung este deținătorul unor comori cu valoare de unicat absolut în 
istoria şi cultura românească. Aici se află piatra tombală a contelui Laurentius 
de Longocampo, de la 1300, aici se află cea mai veche piatră tombală a unui 
voievod muntean, scrisă în limba slavonă, la 1364, pe mormântul lui Nicolae 
Alexandru Voievod. Aici a fost scris cel mai vechi document de limbă 
românească ce s-a păstrat până astăzi — scrisoarea lui Neacşu Lupa către 

Judele braşovenilor, la 1521. 

Prin hrisovul de la 10 mai 1669, Antonie-Vodă din Popeşti înființează aici 
prima şcoală: „,...și făcui Domnia Mea casa de învățătură, adică şcoala, în 
orașul Domniei Mele, Câmpulung, pe locul ce l-au dat...boiarinul Domniei 
mele Radu Năsturel...”. 

Se cunosc azi numele a nouă dascăli care au slujit această şcoală până în 
1832 când apare în Câmpulung prima instituţie de învățământ înființată prin 
grija Eforiei Şcoalelor. 

Toate cele semnalate sau comentate mai sus s-au aflat sau se află în inima 
Muscelului, a cărui istorie este parte integrantă a istoriei țării noastre. 


32 





Încercând să vorbim despre spiritualitatea românească în Muscel, ne vom 
da încă de la început seama că ne aflăm într-un domeniu cu largi posibilități 
de etalare a unor prezenţe, foarte adesea inegalabile. dă 

Într-un anumit domeniu trebuie să începem cu marele boier patriot Dinicu 
Golescu, autorul memorialuiui de călătorie, constructorul palatului din 
Bucureşti, de pe Calea Mogoşoaiei, organizatorul şcolii de la Golești şi al 
altor iniţiative. În domeniul scrisului trebuie continuat cu C.D. Aricescu, care 
scoate în anii 1855-1856 două volume ce constituie prima monografie a unui 
oraş din România (Istoria Câmpulungului); cu Dimitrie Nanu, sensibilul poet 
şi apreciatul traducător din limba franceză; cu marele poet şi matematician 
Ion Barbu - Dan Barbilian; cu cei doi rucăreni, Mihail Lungianu şi Tudor 
Muşatescu; în sfârşit, cu academicianul Dan Simonescu, cel care a scris 
pagini vibrante despre Câmpulungul său natal. 

Într-un alt domeniu, trebuie început cu Pârvu Mutu, zugravul cantacu- 
zinesc şi brâncovenesc, şi continuat cu I.D. Negulici, cel care şi-a lăsat trupul 
tânăr în cimitirul Pera din Constantinopol; apoi, cu pictorul G.D. Mirea, care 


SN a condus peste 25 de ani Academia de Belle-Arte din Bucureşti, cu sculptorii 


D.D. Mirea, Dimitrie Măţăoanu; în sfârşit, cu marele sculptor Constantin 


Jo Baraschi, care, printre atâtea sute şi sute de lucrări, a dăltuit, în cimitirul 


* Flămânda din Câmpulung, la mormântul mamei sale, un cap de Crist pe 


$3 chipul căruia s-au adunat parcă durerile omenirii. 


Este locul aici să-l menţionăm şi pe academicianul George Oprescu, 
colecţionar, istoric şi critic de artă. 

În domeniul ştiinţelor exacte, vom începe cu academicianul Constantin 
Gogu, mort de tânăr, în pragul veacului XX, continuând cu fizicianul Cristian 
Musceleanu, care în 1936 experimenta televiziunea, şi terminând cu „seniorul 
de pe Grui”, Matei Drăghiceanu, geologul academician care la 92 de ani a 
scris celebra sa „Eurasia”, fără însă să-i omitem pe agrobiologul Nicolae 
Cernescu şi economistul Victor Slăvescu, membri ai Academiei Române. 

În domeniul medicinii, trebuie început cu doctorul Ion Nanu-Muscel, unul 
din marii clinicieni români, continuat cu academicienii C.I. Parhon, Eugen 
Proca şi Valerian Popescu, şi, în sfârşit, cu marii universitari Aurel Mareş din 
Drăghici şi Benedict Gheorghescu, din Dobreşti. 

În fugara noastră enumerare nu-i putem omite pe pedagogul 4 Petrescu, 
autorul „Şcolii active”, pe folcloristul C. Rădulescu-Codin şi pe arhitectul 
Dimitrie lonescu-Berechet, care îşi are locul de veci în biserica Mănăstirea 
Caşin din Bucureşti, ridicată după proiectele sale, şi pe filozoful Petre Ţuţea, 
care îşi petrece odihna de veci în Boteni, unde s-a născut. j 

Muscelul a dat şi o serie de generali de mare ţinută, dintre care semnalăm 
doar pe losif Teodorescu, general de corp de armată, care a salvat Bucureştii 
de la distrugerea hitleristă şi căruia i s-au făcut la Câmpulung funeralii 

naţionale (după ce fusese umilit la „Canal” şi prin alte închisori), şi pe 
amiralul Zaharia, născut la Stoeneşti. A 

Muscelul a dat o pleiadă strălucită de revoluționari şi politicieni. Incepând 
cu „Fraţii Goleşti”, cei patru fii ai lui Dinicu, şi continuând cu frații Dumitru 
şi Ion Brătianu, revoluționari de la 1848, Ionel, Vintilă şi Dinu — fiii lui lon 
C. Brătianu, corifeii Partidului Liberal şi unii dintre cei mai importanți 
bărbaţi de stat din prima jumătate a secolului al XX-lea, lon Mihalache din 
Topoloveni, care se afla alături de cei de mai sus, protagonist al unor idei 
cărora şi-a dedicat întreaga viață. 

Fără îndoială, această enumerare ar putea fi mult mai amplă, dar din 
motive editoriale trebuie s-o încheiem, cerând iertare tuturor celor care nu 
figurează aici. Nu pot încheia însă înainte de a sublinia că Muscelul — vatră 
de credinţă şi spiritualitate românească — este, pe lângă toate celelalte, şi locul 
de origine al Înaltpreafericitului răposat întru Domnul Iustin Moisescu, cel de 
al patrulea Patriarh al României, unul din marii cărturari ai bisericii creştine 
ortodoxe. 

„Lumină lină” (revista Episcopiei Argeşului), An V, nr. 3, 1994 

CĂLINEȘTI, 600 


— Momente de referinţă — 


La 20 mai 1988 s-au împlinit 600 de ani de la prima atestare documentară 
a satului Călineşti. Numele lui este purtat astăzi de una din cele mai mari 
comune ale judeţului Argeş, având o populaţie de peste 10.000 de locuitori şi 
o importantă pondere economică şi socială. 

Cu 600 de ani în urmă, Mircea cel Mare întărea ctitoriei sale, mănăstirea 
Cozia, o vie „în hotarul Călineştilor”. Aproape cinci secole mai târziu, la 
1864, mănăstirea Cozia încă mai era proprietară în Călineşti, fapt plin de 
semnificație privind valoarea proprietăţii. De-a lungul acestor secole, 
voievozi şi boieri veliți ai Ţării Româneşti, precum și o serie de mănăstiri, 
au avut vii în Călineşti şi n-au fost rare cazurile când aceste vii au născut 
pricini care s-au judecat în divan. Numărul voievozilor care au semnat acte 
referitoare la „vii”, „ocine” sau „delnițe” din Călineşti este mare şi o simplă 
enumerare a lor va spune destul: Mircea cel Mare, Vlad Călugărul, Radu cel 
Mare, Neagoe Basarab, Moise Voievod, Radu Paisie, Mircea Ciobanul, 
Alexandru al II-lea Mircea, Mihnea Turcitul, Radu Mihnea, Gavriil Movilă, 
Alexandru Coconul, Leon Tomşa, Matei Basarab, Constantin Şerban, Grigore 
Ghica, Constantin Brâncoveanu, Mihai Racoviţă, Alexandru Moruzi, 
Constantin Ipsilanti şi alții. Acest fapt de-a dreptul impresionant se datoreşte 
valorii fondului funciar al Călineştilor, în general, şi viilor pe care le-a avut, 
în special. 

Rândurile ce urmează se vor o succintă trecere în revistă a istoriei satului 
Călineşti, prin intermediul unui număr de peste 50 de momente cu 
semnificaţii aparte. Am insistat asupra unor acte din secolele XVI-XIX, 
pentru că ele dovedesc o adevărată competiție între diferite părți de a fi 
proprietare în Călineşti. Cât despre actul lui Constantin Brâncoveanu, din 
1712, el dovedeşte că rapacitatea lui Luca vistierul, întemeietorul familiei 
Călinescu, îl scandalizase chiar şi pe domn. Pentru secolele al XVII-lea, al 
XVIII-lea şi al XIX-lea, am în copie încă 100 de acte scoase de la Arhivele 
Statului din Bucureşti, în anii premergători celui de al II-lea război mondial, 
de către preotul Sergiu Nicolaescu, fiu al satului, către care se îndreaptă 
gândul meu plin de recunoştinţă şi pioasă amintire. 

Materialul documentar adunat se îmbogăţeşte în permanență, tot aşa cum 
istoria acestei străvechi aşezări româneşti se îmbogățește sub ochii noştri cu 
noi fapte. 


1388, 20 mai. „,...Joan Mircea, mare voievod şi domn a toată 
"nerovlahia... A dăruit şi domnia mea câte sunt de nevoie călugărilor ce 

trăiesc în acel locaş (mănăstirea Cozia, n.n.) pentru hrană şi îmbrăcăminte: 
satul pe Olt care a fost mai înainte al lui Cazan, numit Orleştii, şi al doilea 
sat, care e pe Cricov, care a fost mai înainte al lui Stoian Halgaş; am mai 
dăruit O MOARĂ ÎN HOTARUL PITEŞTILOR. Încă de la moartea sa, jupân 
Stanciul Turcul şi-a dat satul numit Cruşia, ca să fie al mănăstirii. A dăruit şi 
alt boier al domniei mele, Stanciu al lui Balco, o bucată de ocină pe Arghiş, 
pe care a cumpărat-o de la Ştef, cum şi cu vii; şi aceasta după voia domniei 
mele. Și alt loc tot acolo pe care l-a dăruit Dude, după voia lui Dan voievod, 
încă şi o bucată de ocină tot acolo, împreună cu locul lui Dude, din hotarul 
lui Stancea Vranin, pe care a dăruit-o fratele său Vladul, şi o vie pe aceeaşi 
parte în patru locuri: UNA ÎN HOTARUL CĂLINEŞTILOR şi două bucăţi 
din hotarul lui Voico şi a doua în hotarul lui Stanislav al lui Oreaov şi moară 
la Râmnic, pe care a dăruit-o Dan voievod şi via tot acolo, dăruită de jupan 
Budu, după voia părintelui domniei mele Radul voievod, şi curtea pe locul 
Hinăteştilor, pe care a dăruit-o Tatul bisericii. 
Acestea toate mai înainte zise să fie slobode de toate dările şi muncile 

domniei mele...”. 

Documenta  Romaniae  Historica, B., Țara 

Românească, Vol. 1, Bucureşti, Editura Academiei, 

1966 (Document nr. 9) 


1507, iunie 20. ,,...Jo Radu Voievod şi domn dă domnia mea această 
poruncă... sfintei mănăstiri numite Glavacioc şi părintelui egumen şi tuturor 
fraţilor... ca să le fie satele... Și Călineşti jumătate, dar cu vinăriciul 
domnesc cât este pe hotarul Călineştilor, pentru că au schimbat cu 
Cârstian vornic, de i-au dat satul Cernăteştii de Sus toți pentru jumătate din 
Călineşti; ...”. 

Documenta  Romaniae  Historica, B., [ara 
Românească, Vol. 2 (doc. 3) 


1512, iulie 30. „,...Jo Basarab voievod şi domn... (întăreşte mănăstirii 
Glavacioc, n.n.). Și Călineştii jumătate, însă cu vinăriciul domnesc, căt este 
pe hotar; pentru că şi pe aceştia i-a cumpărat de asemenea Vlad voievod 
Călugărul de la Cărstian vornic, de i-a dat lui satul domnesc Cernăteştii toți 
pentru jumătate din Călinești... ”. 

Documenta  Romaniae  Historica, B., [ara 
Românească, Vol. 2 (doc. 108) 


1529-1530, mai 26. „,...'Jo Moise voievod şi domn... dă domnia mea 


ăceastă poruncă... Sfintei mănăstiri Glavacioc... ca să ţină zălog partea lui 
Radul, a lui Văsiiu din Călineşti, oricât se va alege... pentru că jupan Radul 


36 





le-a pus zălog dinaintea domniei mele până ce se va pâri cu Boloşin 
dinaintea domniei mele, ca să curețe şi să îndrepte ocinele mai sus scrise de 
către Boloşin, să fie averi drepte sfintei mănăstiri, după cum le-a fost 
întocmirea mai înainte. lar dacă jupan Radul nu va putea să scoată averile 
mai sus scrise de la Boloşin, atunci părintele egumen şi cu fraţii de la sfânta 
mănăstire să aibă de treabă şi să se pârască cu jupan Radul al lui Văsiiu 
înaintea domniei mele. De aceea nimeni să nu îndrăznească să țină sau să 
oprească călugărilor ceea ce se va cuveni sfintei mănăstiri... ”. 

Documenta  Romaniae  Historica, B., Țara 

Românească, Vol. 3 (doc. 79) 


1536-1540, iunie 2. „,... Jo Radul (Paisie, n.n.) voievod şi domn. Dă 
domnia mea sfintei mănăstiri de la Glavacioc ca să-şi stăpânească satul 
anume Călineştii, care a fost dedină a sfintei mănăstiri. Pentru că a schimbat 
şi a dat Cârstian vornicul satul anume Călinești, jumătate, sfintei mănăstiri 
pentru Cernăteşti. lar apoi, Boloşin a jurat în multe rânduri şi şi-a luat satul 
Călineşti... ”. 

Documenta  Romaniae  Historica, B., Țara 
Românească, Vol. 4 (doc. 16) 


1545, mai 28. „,... Io Mircea (Ciobanu, n.n.) voievod... Dă domnia mea 
această poruncă a domniei mele sfintei mănăstiri numită Glavacioc... şi 
cinstitului părinte egumen ieromonah Sava, ca să le fie satul Călineştii, însă 
jumătate, ocină de pretutindeni, cât hotarul Călineştilor şi morile şi viile 
pentru că s-a ridicat Cârstian vornicul de a schimbat cu jumătate din 
Călineşti încă din zilele lui Vlad voievod Călugărul. De aceea, am dat şi 
domnia mea ca să țină sfânta mănăstire Călineştii jumătate şi morile şi viile 
care sunt pe acea jumătate... ”. 

Documenta  Romaniae  Historica, B., Țara 
Românească, Vol. 4 (doc. 176) 


1574, aprilie 12. ,,...Jo Alexandru voievod şi domn a toată ţara 
Ungrovlahiei...Dă domnia mea această poruncă... jupanului Harvat mare 
portar ca să-i fie ocină în Călinești partea lui toată oricât se va alege şi din 
sat şi din câmp şi din deal şi din apă şi de pretutindeni de peste tot hotarul, 
pentru că îi este veche şi dreaptă ocină şi dedină, cumpărătură. 

Și apoi... jupan Harvat, mare portar, el a dat această mai sus zisă parte a 
sa din Călineşti, toată... sfintei mănăstiri anume Glavacioc... ”. 

Documente privind Istoria României, B., Țara 
Românească, Vol. 4, Bucureşti, Editura Academiei, 
1952 (doc. 139) 

1616, martie 11. ,...Io Radu (Mihnea, n.n.) voie- vod...Dă domnia mea 
această poruncă... cinstitului dregător al domniei mele, jupan Bratul, mare 
comis,... ca să-i fie nişte vii ale lui Leca spătarul în dealul Piteştilor, în 
satul ce se cheamă Cătun...”. (Denumirea de Cătun apare în documente 
pentru prima dată, pentru parţea de sud-est a Călineştilor, înspre Topoloveni 
şi care de la începutul secolului al XIX-lea şi până azi se va numi Turculeşti, 
n.n.). 

Documente privind Istoria României B., Țara 
Românească, Veac XVII, Vol.3 (doc. ) 


1616, septembrie 6. Jupan Enachi, mare ban al Craiovei, şi jupan 
Ventilă, mare logofăt, judecând în divan, împreună cu alți mari boieri au dat 
înapoi jupânesei Grăjdana a răposatului Leca spătar, ,...ca să-i fie toate viile 
de la Cătun ce sunt în dealul Piteştilor, cu ocina şi cu rumânii şi cu tot 
venitul... ”. 

Documente privind Istoria României, B., 
Țara Românească, Veac XVII, Vol.3 
(doc. 34). 


1618, decembrie 16. „,...lo Gavriil Movilă voievod...Dă domnia mea 
această poruncă a domniei mele acestui negustor anume Gheorghe ca să-i 
fie Iui trei pogoane, însă de vie şi o delniță în satul Călineşti, pentru că a 
cumpărat de la verii lui primari, de la Dona şi de la Stanciul, pentru 8 mii 
aspri toți gata...” (În act sunt trecuţi mai mulți martori, dintre care 
semnalăm pe „popa Bilcă şi fiul său Dobrin din Călinești” şi „Ti urculeştii, 
anume Ghinea şi Vlaicul şi Mihnea şi Dumitru Strechea şi Stanciu Postelnic 
şi Isar şi popa Bratul şi diaconul Gheorghe şi Voinea...Stama...şi încă mulţi 
alți oameni...”. n.n.). 


Din fragmentul de mai sus semnalăm: 

e La 1618 în Călineşti era un „popa Bilcă”, ceea ce înseamnă că aici a fost 
biserică şi până la 1735 când s-a zidit cea actuală. 

+ La 1618 satul „„Cătun” exista, dar locuitorilor lui sau cel puţin ai unei 
părți din el li se spunea „„Turculeştii”, denumire pe care o va purta partea 
de sud-est a Călineştilor de la începutul secolului al XIX-lea şi până azi. 

e La 1618 şi în această parte a Călineştilor, la Cătun, unde erau 
„Turculeştii”, existau „popa Bratul şi diaconul Gheorghe”. Acest fapt ne 
permite, de asemenea, să credem că şi aici a fost biserică înainte de 1781, 
„leatul” bisericii vechi din Turculeşti. 

Documente privind Istoria României, B., 
Tara Românească, Veac XVII, vol. 3 (doc. 245) 

1631, înainte de 21 aprilie. Grăjdana, jupâneasa lui Leca spătar, lasă 
nepotului său Preda, al doilea spătar, „...viile de la Cătun, cu toată 
delnița...”. j 
Documenta Romaniae  Historica, B., Ţara 
Românească, vol. 23 (doc. 229) 


1631, aprilie 21. Leon Tomşa voievod porunceşte lui Ghica agă şi 
bătrânului Sima din Călineşti să mărturisească pentru nişte vii din dealul 
Piteştilor (de la Cătun, n.n.) ale jupânesei Grăjdana. 

Documenta  Romaniae istorica  B., Țara 
Românească, vol. 23 (doc. 230) 


1632, aprilie 16. „,...Deci noi am socotit în tot chipul cum am fost pre 
direptate de i-am judecat şi i-am împăcat cum am aflat cu sufletele noastre. 
Și am dat să ţie nepoţii Lecăi spătar viile de la Cătun de în dealul Piteştilor 
şi cu toată moşia şi cu rumânii căți vor fi nerăscumpăraţi... (Leurdeni, sat în 
fostul judeţ Ilfov. Judecată făcută de mai mulți boieri numiți de domn, n.n.). 

Documenta Romaniae Historica B., fara 
Românească, vol. 23 (doc. 354) 


1632, aprilie 17. Mihai postelnic şi Tudosie spătar împart cu mătuşa lor 
Grăjdana ocinele rămase de la unchiul lor Leca spătar. „...Să ție mătuşa 
noastră Grăjdana satul Leurdenii...iară noi să ţinem viile din dealul 
Cătunului de la Piteşti cu moşia cu totul... ”. 

Documenta Romaniae Historica B., [ara 
Românească, vol. 23 (doc. 355) 


1632, mai 28. Leon Tomşa voievod întăreşte lui Manea mare postelnic 
mai multe proprietăţi printre care şi vii la Cătun. „...Și iar să fie cinstitului 
dregător al domniei mele jupan Manea, mare postelnic, viile de la Cătun, din 
dealul Piteştilor, care au fost ale lui Leca, care a fost mare spătar, cu toată 
dedina şi cu vecinii câți vor fi nerăscumpăraţi... pentru că a cumpărat jupan 
Manea mare postelnic aceste mai sus spuse vii şi cu vecinii de la Mihai 
postelnic şi de la sora sa jupanița Dumitra... ”. 

Documenta Romaniae Historica B., [ara 


Românească, vol. 23 (doc. 385) 


1634. „,...Jo Matei voievod şi domn. Dă domnia mea această poruncă a 
domniei mele boierului domniei mele Tudor comis din Izvor... 

Şi iar să fie lui Tudor comis nişte vii în dealul Piteştilor la Călineşti, căt a 
avut el de la unchiul său Miho toate viile, pentru că a cumpărat de la 
Gheorghe, nepotul lui Miho grecul din Câmpulung... ”. 

Documenta Romaniae Historica B., Țara 
Românească, vol. 24 (doc. 309) 


1698, noiembrie. ,...Adică eu, ieromonah Vasilie egumenul de la sfânta 
mănăstire Brădetul, dempreună cu tot soborul sfintei mănăstiri... scriem şi 
mărturisim cu acesta al nostru zapis ca să fie de bună credinţă la mâna 
dumnealor Luca vtori vistier cu frate său Tudor Logofătul Răteşti, cum să se 
ştie când au fost acum în zilele Mării Sale domnu nostru lo Constantin 
Basarab voievod, iar noi am mersu la dumnealor de a noastră bună voie, de 
nimenea siliți, de ne-am tocmit cu dumnealor şi le-am vândut 7 delniţe de 
moşie de la Cătunul în dealul Piteştilor den câmpu, den pădure, den apă, den 
dealul cu viile şi de peste tot hotarul, precum vor fi şi alte delnițe şi le-am 
vândut cu preț za teleri 200, care delnițe de moşie au fost date de pomeană la 
sfânta mănăstire ce să zice mai sus de jupâneasa Boloşina, strămoaşa 
dumnealor, şi tot le-am ținut cu pace până acum... 

Şi când s-au făcut această tocmeală fost-au cu ştirea Mării Sale domnu 
nostru şi cu ştirea sfinţii sale cinstitului şi prea sfințitului părintelui nostru 
chir Teodosie Mitropolitul Țării”... 

Arhivele Statului Bucureşti, Bunuri Publice. 
Depunerea Safia Castrişoaia, Pachet 1, doc.46 
(Cotă din anul 1938) 


1712, iunie 10. „Jo Constantin voievod...boiarului domniei mele Luca 
vistier către aceasta-ți fac domnia mea în ştire că aici la domnia mea spuse 
cinstitul şi credinciosul boiariul domniei meale Radul Dudescul vel paharnic, 
zicând cum că au cumpărat nişte delnițe acolo la Cătunul de la Șerban 
Slugerul Știrbeaiu hotărâte cu 12 boiari şi cu 2 boiari mari de divan, iar 
acum te-ai sculat tu de ai stricat hotarul acela şi-i împresori delnițele 
dumnealui, încă te scoli şi iai şi vinăriciu, de care lucru iată Că-ți poruncesc 
domnia mea să cauţi să laşi să-şi stăpânească şi dumnealui Radul Dudescul 
delnițele dumnealui...să nu te mai scoli să le împresori, că apoi vei păți 
ruşine... ”. 

Arhivele Statului Bucureşti, Bunuri Publice. 
Depunerea Safta Castrișoaia, pachet ], doc. 52 


1735. „Această sfântă şi dumnezeiască biserică unde se prăznuieşte 


hramul Sfinţilor Voievozi Mihail şi Gavriil şi al Erarhului Nicolae este zidită 
din temelie din zilele prealuminatului Domn Io Constantin Nicolae V.V. cu 

blagoslovenia Sfinţiei sale Kir Neofit cu toată cheltuiala şi osteneala D-lor 
jupan Pătraşco clucer Călinescu sin Luca vistier, i Matei clucer Călinescu 
sin Tudor log. i Popa Dia făcând osteneală şi Popa Nicolae sin Popa Dia la 
toate lucrările bisericii ca să fie de veşnică pomenire D-lor şi părinților 
D-lor din leat 7243 la luna iulie 1. | 
Pisania veche de la biserica din Valea Călineşti. 


1781. Înaintând în anul 1840 Protoieriei de Muscel statistica enoriașilor 
poruncită de mitropolitul Neofit, preotul Stroe adaugă şi următoarele rânduri: 
„Satul Călineşti, cătunul Turculeşti. Această sfântă biserică care prăznuieşte 
hramul sfântului Nicolae şi Cuvioasei Paraschiva este de lemn, cu temelia de 
zid, fără pisanie, ci numai cu leat 7289 (1781, n.n.), luna februarie 24... întru 
care biserică să săvârşeşte sfânta slujbă şi să chiverniseşte de enoriaşi, 
acest cătun aflându-să pe moşia Sfintei Mănăstiri Cotroceni". 

Arhiva veche a Protoieriei Muscelului 


1810-1811. În aceşti ani, moştenitorii boierilor Călinescu, Gheorghe 
Castriş şi Grigore Izvoranu, vor cumpăra cea mai mare parte din viile şi 
livezile ţăranilor din Călineşti. Un exemplu: „Incredințăm cu zapisul nostru 
la cinstita mână dumnealui jupânului Gheorghe Castriş precum ca să se ştie 
că de a noastră bună voie nesiliți de nimeni am vândut o viişoară ce am avut- 
o în dealul Patroneştilor pe moşia dumnealor boierilor Călineşti, care 
această viişoară sunt dauă răzoară, sunt între via d-lui jupânului Gheorghe, 
cu poalele ei până în vale, unde este gardul, şi sunt vândute în taleri 30. Și 
alte şapte răzoară sunt cu poalele lor până în vale şi sunt tot pă lângă d- 
lui boieru pă margine. Şi le-am vândut în taleri şaizeci. Mihai Patronescu, 
1810, ghenarie 20”. În anul următor, la 11 noiembrie, va cumpăra aceluiaşi 
Mihai Patronescu „,...opt răzoare cu vie, ...cu poalele de pruni, cu patru nuci, 
patru cireşi, i patru peri tomnatici şi o casă i cu o pivniță în dealul 
Patroneştilor, pă moşia dumnealui Călineşti, drept taleri 400...” 

Arhivele Statului Bucureşti, Bunuri Publice. 
Depunerea Castrişoaia, pachet 1, doc. 87 şi 
respectiv 107 


1835. În Călineşti existau la această dată 175 de gospodării. 
Constantin C. Giurescu, Principatele Româ- ne, 
la începutul sec. al XIX-lea. Constatări istorice... 
pe temeiul hărţii ruse din 1835. Bucureşti, 
Editura Ştiinţifică, 1957 

1838. Cele 194 familii din Călineşti totalizând 719 suflete posedau 392 
pogoane teren arabil și fânețe, 54 pogoane vie, 52 pogoane pomet. Mai 
posedau 30 cai, 161 boi, 112 vaci, 119 oi, 9 capre, 247 râmători, 2 catâri, 13 
stupi. 

Arhivele Statului, Bucureşti, „, Obşteasca 
catagrafie din anul 1838”. Condica județului 
Muscel, plasa Podgor 


1841, septembrie 23. În lista de candidați de învăţători pe care Dimitrie 
Jianu o înainta Eforiei Şcoalelor Naţionale, se afla şi loan Popa Preda din 
Călineşti'. 


1843, decembrie 15. La această dată, candidat de învățător la Călineşti 
era Costea Ghiţă, care avea 18 ani şi care era din satul Turculeşti?. 


1844, februarie 16. La această dată, şcoala din Călinești avea o singură 
cameră de 6 stânjeni şi 4 palme lungime şi 3 stânjeni şi 3 palme lăţime 
(aproximativ 12 x 6 m. 1 stânjen = 1,96 m, n.n.). 


1846. În acest an, în Călineşti era învățător Costea Ghiţă. 160 de familii 
din Călinești si 40 de familii din Viţicheşti trebuiau să plătească câte 2 lei 
pentru şcoală“. 


1848. Învățătorul Costea Ghiţă din Călinești şi Viţicheşti avea pe 
trimestrul ianuarie un salariu de 92 lei şi 10 parale?. 


1872. Biserica din Turculeşti, cu hramul Sf. Nicolae, construită după 
planurile lui Antonie (?), a fost pictată în anul 1872 de Ilie şi cu ajutorul său 
Iosif. Este vorba de Ilie Zugravul, vestitul staroste de breaslă din Piteşti (tatăl 
pictorului Costin Petrescu, autorul celebrei fresce din sala Ateneului Român). 

Restaurată cu aproximativ 10 ani în urmă, pictura bisericii Sf. Nicolae din 
Călineşti face dovada artei greu de egalat a vechilor noştri „zugravi”, care 
stăpâneau tainele picturii murale cu vechi tradiţii în țările române. 


! Spiridon Cristocea, „Contribuţii la cunoaşterea învățământului public sătesc în judeţul 
Muscel între anii 1838 şi 1848”. În: Studii şi comunicări, vol. V — Muzeul Piteşti, Piteşti, 1980, 
pag. 276-302. 

* Idem. 

* Idem. 
* Idem. 
* Idem. 


42 





1872, septembrie 13. A fost inaugurată calea ferată Bucureşti - Piteşti, 
care trecea pe teritoriul satului Călineşti. După 100 de ani, mai exact în 1973, 


între Bucureşti şi Piteşti va fi calea ferată dublă. Gara Călineşti s-a dat în 


folosință în 1912. 
C. Botez, D. Urmă, 1. Saizu, Epopeea feroviară 
românească, Bucureşti, Editura Sport-Iurism 
1967, pag. 116-117. Vezi şi „„Anuarul Socec 
1912”, partea a IV-a, pag. 613 


1877 — 1878. În timpul Războiului pentru Independenţă, un ţăran din 


Călinești, Ion Stanciu (1849-1917), cunoscut sub numele de Ioniță Flencheș, 


sergent în escadronul al IV-lea Muscel, din Regimentul 2 Călăraşi-Piteşti, a 
fost sub arme din prima până în ultima zi a campaniei. În tot acest timp a 
ținut un jurnal de zi ce constituie după atâţia ani un document de mare 
valoare. (Transcris de autorul acestor rânduri, va vedea curând lumina 
tiparului). 
Silvestru Voinescu, „ Tăranul-cronicar —: 
sergentul de la 1877 Ioniţă Flencheş ”. In Muzeul 
Piteşti, Studii şi comunicări, vol. V, 1980, pag. 
356-363 


1890. „Călineşti, ...are o populație de 1621 locuitori români...cu 413 
capi de familie care trăiesc în 401 case...Locuitorii posedă 49 de cai, 899 de 
boi şi vaci, 4 bivoli, 271 oi, 348 porci şi 4 capre... 

Locuitorii posedă pământul prin împroprietărire pe moşiile statului Cozia 
şi Găiseanca, Cotroceanca — Slătineanca şi Castrişoaia, pe proprietatea 
domnului Romanov şi a domnului Grigore Şuţu. Atunci s-au împroprietărit 


» 


271 locuitori... ”. 
G.I. Lahovari, general C.I. Brătianu, Gr. G. 


Tocilescu, Marele dicţionar geografic al 
României, vol. 2. Bucureşti, Socec, 1899 


1906. La „Expoziţiunea generală română” organizată în actualul Parcul 
Libertăţii din Bucureşti (după Revoluţie şi-a recăpătat denumirea de „Parcul 
Carol”), au fost expuse produse agricole, meşteşugărești, de industrie casnică, 
opere de artă etc., selecționate de pe tot cuprinsul țării. În această expoziție au 
expus şi câţiva pie ie din Călineşti. În „Pavilionul agriculturii”, lonescu 
Gheorghe (zis Gardin, n.n.) — grâu, porumb. Slăniceanu Petre — ţuică, grâu. 
Voinescu Sterie — ţuică. În „Pavilionul industrie casnică”... şi „Casa 
țărănească model”, Maria Pr. Manole Dumitrescu — borangic, Maria Popescu 


(învăţătoare, ulterior căsătorită Voinescu, n.n.) — faţă de pernă. 


43 





Călăuza oficială şi Catalogul  expozițiunei. 
Bucureşti, Socec, 1906, partea a Il-a, pag. 43 şi 
respectiv pag. 123 


1910, decembrie 14. Un tânăr din Călineşti, care de-abia împlinise 20 de 
ani, dar era maistru la Şcoala de Arte şi meserii din Bucureşti — pe care o 
absolvise în acel an, avându-l coleg de bancă pe lon Jalea, viitorul 
academician şi artist al poporului — NICOLAE FLENCHEŞ, a început, 
împreună cu Silişteanu, maestru la aceeaşi şcoală, construcţia avionului 
„Vlaicu Il”, sub supravegherea inginerului Aurel Vlaicu. Despre acest fapt 
vorbesc toți biografii marelui inventator. 

Vezi: Victor lon Popa, C. Ghiban, academician 
Elie Carafoli, Sergiu Milorian şi alții. 


1916 — 1919. În primul război mondial, pe câmpurile de luptă ale patriei 
au căzut din Călineşti 84 de eroi: un locotenent, doi plutonieri, patru sergenţi, 
doi caporali şi 75 soldați. 

Argeş, Cartea Eroilor, Piteşti, 1984 


1919. Pentru eroii căzuți în primul război mondial s-a ridicat un 
impunător monument din iniţiativa conducerii Băncii Călinești şi pe 
cheltuiala acesteia. Preşedintele băncii era Ion Marinescu, învățător în 
Turculeşti, iar din consiliul de conducere făceau parte, în afara celor din 
Viţicheşti, Petre Alexandrescu, lon Coşereanu, lancu Popescu, Marin 
Dumitrescu, Ghiţă Voinescu. Monumentul cioplit din piatră de Albești, de N. 
Caghiorghis-Piteşti, se află azi pe teritoriul oraşului Topoloveni, în apropiere 
de borna care indică intrarea în Călinești. 


1925. „Călineşti. Comună rurală, 3 sate: Călinești, Turculeşti (sat de 
centru, n.n.), Viţicheşti pl. Podgoria, locuitori 2328. Gară C.F.R., poştă, 
telegraf, telefon. Primar — Voinescu P. D-tru; notar — Gavrilescu C-tin; 
învățători: Marinescu loan, Popescu R. Ion, Slăniceanu P.D., Tomescu G. 
Învățătoare: Voinescu 1. Maria; Preot: paroh Voinescu P. loan. Băcani: 
Codiţă A., Marinescu Gh. Bănci populare: „Călineşti” şi „„Virtutea”. Cizmari: 
Ioana M., Mihăilescu I. Lemne de construcţii: Gomoi M. Manufactură: 
Vlăsceanu I. Măcelari: Alexandrescu P., Popescu I. Mori: Manolescu Gh., 
Manolescu 1., Popescu Al. Pielărie (magazin): Gomoi M. Soc. Cop. 
„Refacerea gospodăriilor ţărăneşti”. Tâmplari: lorgulescu Gh., Tudorache F., 
Tudorache Gh. Expl. de păduri: Soc. Cooperativei „Propăşirea”. 

Anuarul Socec al României Mari, 1925-1926, 
partea a IV-a, pag. 481 

1927, mai 29. Firma „Anton Polgar” din Bucureşti îi facturează preotului 
Joan P. Voinescu din Călineşti „un grilaj de fier combinat cu sârmă pentru 
împrejmuirea unui loc cu morţi de război din comuna Călineşti- Muscel”. 


Valoarea lucrării a fost de 5675 lei. 
Arhiva autorului 


1928, martie 29. Comitetul Central al Societăţii Cultul Eroilor, către 
biserica patriarhală Călineşti. „La scrisoarea dvs....Avem onoare a vă ruga 
să bine voiți a ne trimite un proces-verbal al consiliului comunal prin care să 
se ia angajamentul că mormintele de eroi din acea comună vor fi bine 
îngrijite pentru totdeauna şi că veţi exhuma eroul din cătunul apropiat şi 
reînhuma la un loc cu ceilalți. La primirea acestor date, societatea vă va 
trimite una troiță de beton Md. Sculptor Ştefănescu nr. 1 cu jumătate preț, 
adică 6.000 lei, pe care rugăm a dispune să ne fie înaintați cât mai urgent. 


1928, iunie 29. Societatea Cultul Eroilor ...către preotul loan Voinescu. 
„Avem onoare a confirma primirea sumei de 6.000 lei pentru care anexăm 


chitanţa nr. 131/1928”. 
Arhiva autorului 


(În ziua de 29 iunie 1928, monumentul a fost inaugurat pe locul unde erau 
îngropaţi 6 eroi căzuţi în toamna anului 1916 în luptele care s-au dat pe 
teritoriul satului. Actualul cămin cultural a fost construit lângă monument. In 
anul 1980, monumentul a fost mutat de la locul lui şi pus mai departe de 
cămin şi mai aproape de şosea ”). 


1941. Profesorul universitar Christache Musceleanu, câmpulungean de 
origine, doctor în fizică la Berlin, a cumpărat la Călineşti, după primul război 
mondial, o vie de 12 hectare, fostă proprietate Cantacuzino. Până în anul 
1941 când s-a stins din viaţă în vârstă de numai 55 de ani, la Călineşti, unde 
avea o valoroasă bibliotecă, şi-a petrecut adesea mici vacanțe. 

Silvestru D. Voinescu. Prof. C. Musceleanu 
În: Argeş, martie 1981 


1941-1945. În cel de-al doilea război mondial, din satul Călineşti au căzut 
59 de eroi: doi căpitani, un locotenent, doi sublocotenenți, un plutonier- 
major, trei sergenţi-majori, treisprezece sergenți, patru caporali, trei fruntaşi 
şi 30 de soldați. 
Argeş, Cartea Eroilor, Piteşti, 1984 

1949 şi 1950. Echipa de dansatori a căminului cultural Călineşti- Vale, 
instruită de învățătorii Eleonora şi Marin Nae, se numără printre cele mai 
bune din județul Muscel, concurând pentru primul loc cu echipa căminului 
cultural din Boteni. (Echipa se bucura de prezenţa lăutarului Ovid Scaloi, 
viorist neîntrecut în această zonă). 


1950, iunie 25. A luat ființă C.A.P. Călineşti (iniţial s-a numit Gospodăria 
agricolă colectivă „Filimon Sîrbu”), cu 52 familii şi o suprafaţă de 86 hectare 
teren. În anul următor, 1951, cooperativa agricolă a intrat cu o suprafaţă de 
teren de 114 hectare. Sediul acesteia a fost în casa şi gospodăria preotului 
Sergiu Nicolaescu, care între 1925 şi 1945 a slujit la Biserica Sf. Nicolae din 
Turculeşti (mutându-se la Bucureşti, a slujit până la sfârşitul vieţii la Biserica 
Sf. Vineri — Griviţa de pe Bulevardul Titulescu). 


1950, septembrie. Cu prilejul reorganizării administrativ-teritoriale, prin 
desființarea județului Muscel, comuna Călineşti va aparține raionului 
Topoloveni, regiunea Argeş. De la această dată, satul Viţicheşti se va 
desprinde din Călineşti şi va intra în componenţa comunei Topoloveni. Pe 
şoseaua naţională, borna de hotar a fost adusă de lângă C.A.P. Topoloveni, în 
apropierea fabricii de oțet — fosta moară şi gater Niţă Manolescu. 


1951, august. Participant la faza finală, corul căminului cultural din 
Călinești a obţinut premiul II pe ţară, loc pe care se va menţine şi în 
următoarele trei concursuri. În anul 1953 a participat la cel de-al IV-lea 
Festival mondial al tineretului şi studenţilor de la Bucureşti. Din anul 1929, 
corul a avut următorii dirijori: Pr. Sergiu Nicolaescu, înv. Nicolae Badea, pr. 
Ion Ionescu, prof. Moise Mitulescu, prof. Gheorghe Gomoiu. 


1968, 17 mai. În după-amiaza zilei, câteva mii de locuitori ai comunei 
Călineşti, îmbrăcați în haine de sărbătoare, au salutat pe generalul Charles de 
Gaulle, preşedintele Republicii Franceze, şi pe Nicolae Ceauşescu, 
preşedintele României, care se îndreptau spre Târgovişte, după ce în 
dimineaţa aceleiaşi zile participaseră la o mare adunare populară în 
municipiul Piteşti. 


1981, 28 mai. S-a inaugurat noul local al căminului cultural Călineşti, 
construit după un proiect al arhitectului Nicolae Smărăndoiu, fiu al satului. 
(Pe întreaga perioadă a construcţiei, directorul căminului cultural a fost înv. 
Eugen Nae.) Evenimentul a fost marcat printr-un amplu spectacol coral 
susținut de corurile din Domneşti, Topoloveni, Dobreşti, Priboieni, Brăneşti- 
Dâmboviţa, Călinești şi altele. 

1983, septembrie. S-a dat în folosință noul şi modernul pavilion al 
Spitalului Călineşti, instituție înființată în 1903. Spitalul dispune astăzi de 
325 paturi, de secţii specializate şi toate dotările necesare unei asistenţe 
medicale moderne. Noul pavilion are 90 de paturi pentru chirurghie şi 
reanimare şi 98 de paturi pentru maternitate. Directorul spitalului: medicul 
Ion Crăciun, doctor în medicină, fiu al comunei Călineşti. 


1989, ianuarie. S-a sărbătorit împlinirea a 600 de ani de la prima atestare 
documentară a Călineştiului. La căminul cultural, în fața unui numeros 
public, a avut loc o şedinţă festivă condusă de Vasile Meilescu — primarul 
comunei Călineşti. Manifestarea s-a încheiat cu un concert coral la care au 
participat, printre altele: corul căminului cultural din Călinești, dirijat de prof. 
Gh.Gomoiu, şi corala „D.G. Kiriac” din Piteşti, dirijată de maestrul Emanoil 
Popescu, fiu al comunei Călineşti. 

Muzeul Câmpulung-Muscel. Studii şi comunicări, 1984 

BIBLIOTECA JUDEŢEANĂ ARGEŞ LA 115 ANI 


În prima jumătate a lunii iunie a acestui an vom sărbători din nou 
Biblioteca publică din municipiul Piteşti, care împlineşte o vârstă respectabilă 
şi care de-a lungul existenţei sale a fost atât de utilă urbei noastre. Vom face 
o fugară trecere în revistă a acestor ani, pentru a putea înțelege mai bine de ce 
în momentul de față se pune problema clădirii unui nou local, care să poată 
oferi piteştenilor şi celor din afară toate serviciile cu cartea şi publicațiile 
periodice de care aceştia au nevoie. 

În anul 1870, locuitoarea oraşului Paraschiva Ştefu a depus Primăriei 200 
de galbeni austrieci, pentru înfiinţarea unei biblioteci publice. Biblioteca se 
va înființa de-abia în anul 1880, după ce moştenitorii donatori interveniseră 
până la guvern. În urma unei licitaţii, librarul Raicoviceanu din Piteşti aduce 
cărțile de pe lista ce fusese prezentată la licitaţie. Astfel, biblioteca îşi începe 
existența cu 230 volume româneşti şi străine, ce fuseseră instalate în localul 
Primăriei, în grija profesorului de la Gimnaziul piteştean, Ion Trifonescu. Din 
anul 1885, biblioteca va funcționa în localul Gimnaziului. 

În anul 1886 s-a întocmit primul regulament de organizare şi funcționare 
a bibliotecii publice „Ştefu”, sub titlul: „Regulament pentru înfiinţarea, 
îmbunătăţirea şi administrarea unei biblioteci într-acest oraş Piteşti, care se va 
instala într-una din camerele Gimnaziului local”. La articolul 1 se scrie: 
„Biblioteca...va purta... numele de Biblioteca Ştefu, în memoria decedatei 
Paraschiva Ștefu, care în anul 1870 a donat comuna cu 2350 lei pentru 
începerea acestei biblioteci”. Din cuprinsul regulamentului vom mai cita 
articolul 12: „Orice cititor care nu va aduce cărţile la timp va fi obligat a 
plăti în bani costul acelei cărți înzecit... fără curs de judecată, somaţiune sau 
punerea în întârziere, şi se va executa de către casierul Primăriei, aplicân- 
du-se legea de urmărire ca pentru celelalte datorii comunale”. Regulamentul 
este semnat de primarul oraşului, N. Constantinescu, şi de patru consilieri. 

În anul 1904, biblioteca publică a oraşului primeşte prin donaţie 
biblioteca lui Gh. lonescu-Gion (decedat în acelaşi an), constând în peste 
1.000 volume în limbile franceză, latină și română. În timpul primului război 
mondial, biblioteca a fost salvată împreună cu tot avutul liceului. După 
război, însă, când liceul se dezvoltă, accesul publicului la bibliotecă începe să 
stânjenească procesul de învățământ. 

În anul 1928, un grup de intelectuali piteşteni, în frunte cu institutoarea 
Tatiana Bobancu, a înfiinţat Ateneul popular „Gh. Ionescu-Gion”. Biblioteca 
publică a oraşului se va muta la Ateneu, unde a funcționat timp de 20 de ani. 

În urma Hotărârii Consiliului de Miniştri din 23 iulie 1950, privind noua 
împărțire administrativ-teritorială a ţării, biblioteca publică din Piteşti va 
deveni bibliotecă regională. 

În anul 1950, Biblioteca regională Piteşti şi-a început activitatea cu un 
număr de 8000 volume, organizate într-un local cu parter şi etaj, ce se afla pe 
strada Victoriei, colț cu strada Griviței, având secţie pentru împrumut-adulți 
la parter, iar la etaj, o sală de lectură cu 10 locuri şi secție de împrumut pentru 
copii. 

În anul 1955, Biblioteca regională Argeş s-a mutat în Palatul de cultură, 
clădire care aparținuse până atunci justiţiei. În afara serviciilor impuse pentru 
asigurarea lecturii publice în oraşul Piteşti, biblioteca a început să desfăşoare 
şi activitate metodologică pentru bibliotecile orăşeneşti şi comunale din 
regiunea Argeş. 

După reforma administrativ-teritorială din luna martie 1968, biblioteca a 
devenit municipală. După mutarea Şcolii populare de artă, şi-a extins spațiul 
în această clădire, lărgind gama de servicii oferite cititorilor. Din anul 1974, 
biblioteca a devenit judeţeană, îndeplinind în continuare funcția de bibliotecă 
publică pentru municipiul Piteşti şi principalul for metodologic pentru 
bibliotecile orăşeneşti şi comunale din judeţ. 

În anul 1980, când şi-a sărbătorit centenarul, Biblioteca Judeţeană Argeş 
dispunea de o secție de împrumut pentru adulți cu acces liber la raft, unde se 
expuneau aproximativ 20.000 de volume, o sală de lectură pentru studiu, cu 
70 de locuri, o sală de lectură pentru presă cu 16 locuri, în care se asigura şi 
asistența permanentă la cataloagele generale şi cele tematice pentru adulţi, o 
secţie de colecţii speciale cu aproximativ 10.000 de volume, în care intră şi 
carte de patrimoniu. Mai avea o filială în cartierul Craiovei şi un bibliobuz 
pentru alte trei cartiere, un atelier de legătorie şi contabilitate proprie. Îşi 
desfăşura activitatea cu 20 de oameni de specialitate. În rândurile următoare 
vom prezenta creşterea colecţiilor de publicații, a numărului cititorilor şi 
cărților împrumutate din ultimii 45 de ani: 


m 3| decembrie 1951 = 12.195 volume existente; 

m 31 decembrie 1960 = 78.872 volume existente; 

m 31| decembrie 1970 = 138.678 volume existente; 

m 3| decembrie 1980 = 215.000 volume existente; 

m 3] decembrie 1990 = 329.993 volume existente; 

m 3| decembrie 1994 = 350.000 volume existente; 

m 1951 = 2.315 cititori înscrişi, 15.752 volume împrumutate; 

m 1960 = 7.236 cititori înscrişi, 98.446 volume împrumutate; 

m 1970 = 7.742 cititori înscrişi, 142.309 volume împrumutate; 
m 1980 = 12.500 cititori înscrişi, 275.000 volume împrumutate; 

m 1988 = 14.400 cititori înscrişi, 370.616 volume împrumutate; 
m 1990 = 11.348 cititori înscrişi, 255.430 volume împrumutate; 
m 1994 = 12.188 cititori înscrişi, 355.374 volume împrumutate. 


În anul 1995, Biblioteca Judeţeană Argeş se prezintă ca o instituţie de 
cultură indispensabilă vieţii spirituale a municipiului Piteşti şi judeţului. Îşi 
desfăşoară activitatea după un program zilnic, de luni până vineri, de la ora 
8% la 20%, iar sâmbăta, de la ora 8% la 13%). Dispune de un sistem de 
cataloage generale şi tematice bine organizat, care stă la dispoziţia cititorilor, 
asistat în permanență de un specialist. Iubitorii de presă au la dispoziţie peste 
80 de abonamente la presa română şi străină, care se adaugă celor câteva zeci 
de ziare şi reviste din diferite domenii, unele venind chiar din secolul al 
XIX-lea. În perspectivă apropiată vom introduce calculatoarele în informarea 
cititorilor. 

În palatul în care ne desfășurăm activitatea, redevenit al Justiţiei după 
1993, dispunem de un spaţiu de aproximativ 1.700 metri pătraţi, devenit de 
mult neîncăpător, fapt care ne pune în imposibilitatea de a mai putea organiza 
la raft o serie întreagă de publicaţii periodice vechi şi fonduri de carte. 

În anul 1994, conducerea Consiliului Judeţean şi cea a Primăriei Piteşti au 
depus eforturi susținute pentru a se obţine Hotărârea Guvernului României 
nr. 346 din 23 iunie 1994, privind construirea noului local al Bibliotecii 
Judeţene Argeş. Aceasta va fi amplasată în spaţiul dintre Restaurantul 
„Argeş” şi Cinematograful ,„Modern”. 

Biblioteca piteşteană, care împlineşte anul acesta 115 ani de existenţă, 
desfăşoară un mare volum de activitate care, în afara împrumutului de carte şi 
presă, include manifestări pentru public într-o gamă variată, colaborând 
adesea cu personalități de seamă ale spiritualității româneşti contemporane. 

De asemenea, de-a lungul anilor, în urma unor cercetări atente, au fost 
date tiparului sute de pagini din domeniul istoriei culturii din zonele 
Argeşului şi Muscelului. Edificatoare este contribuţia adusă de această 
instituție la realizarea celor patru variante ale „istoriei municipiului Piteşti”, 
precum şi a semnalării marilor personalităţi pe care Argeşul şi Muscelul le-au 
dat culturii româneşti. 

Biblioteca îşi desfășoară azi activitatea cu 35 de oameni de specialitate, 
care, în afara muncii la sediu, se ocupă şi de rețeaua bibliotecilor publice din 
judeţ — cinci orăşeneşti şi 93 comunale. În anul 1985 am deschis o puternică 
filială în cartierul Găvana, fapt care ar putea rezolva o cuprindere la lectură 
mai adecvată a opțiunilor cititorilor potențiali din municipiul Piteşti. 

În prima decadă a lunii iunie a.c., Biblioteca Judeţeană Argeş va organiza 
o suită de manifestări — expoziţii, simpozioane, întâlniri cu mari personalități 
ale culturii contemporane etc. — menite să marcheze evenimentul anului 

pentru sistemul de biblioteci publice din Argeş, împlinirea celor 115 ani de 
existență a primei biblioteci argeşene. 

Încheind, putem spune, parafrazând, „viitor de aur biblioteca noastră 
N.B. Printre cei care ne-au onorat cu prezenţa la sărbătorire au fost: acad. 
Alexandru-Balaci, prezent şi la Centenarul instituţiei, şi doamna Georgeta 
Clinca, directoarea Bibliotecii Naţionale a României. 

Trebuie, de asemenea, să semnalăm valoroasa donaţie pe care ne-a făcut-o 
cu acest prilej P.S. Gherasim, Episcopul Râmnicului. Printre aceste lucrări, şi 
valoroasa ediţie tricentenară a Bibliei lui Şerban Cantacuzino — exemplar de 
lux — îmbrăcată în piele şi scrisă cu aur. Emisarii P.S. Gherasim au fost 
regretatul meu coleg Marian Creangă, directorul Bibliotecii Judeţene „Antim 
Ivireanu” — Vâlcea, şi Părintele Consilier Episcopal Gh. State, argeşean de 


baştină. 

BIBLIOTECA COMUNALĂ „LUCA PAUL” DIN DOMNEȘTI, 
LA 120 DE ANI DE EXISTENȚA 


În ziua de 19 noiembrie 1998 a avut loc la Domneşti sărbătorirea a 120 de 
ani de la înființarea primei biblioteci publice, ale cărei tradiţii le continuă azi 
Biblioteca Comunală „Luca Paul”. Din anul 1878, Biblioteca din Domneşti a 
funcţionat sub patronajul diferitelor societăţi culturale care, toate, au fost 
preocupate ca Biblioteca să fie dotată şi slujită de un cadru didactic inimos şi 
cu dragoste de carte. Unul dintre ctitorii culturii din Domneşti şi de pe valea 
Râul Doamnei a fost învățătorul Luca Paul care este socotit astăzi şi ca unul 
dintre ctitorii bibliotecii. Aşa se şi face că după anul 1990 Biblioteca din 
Domneşti îi poartă numele. 

După reînființarea posturilor cu normă întreagă la bibliotecile comunale, 
în Domnești a fost numit bibliotecar profesorul Ion Toader care a renunţat la 
învățământ pentru a sluji activitatea cu cartea, făcând să devină realitate o 
veche pasiune. Dintre cele 93 de biblioteci comunale slujite de bibliotecari cu 
normă întreagă pe care le are Argeşul, Biblioteca din Domneşti se numără 
printre primele, atât prin valoarea fondului de carte, cât şi prin activitatea pe 
care 0 desfăşoară. În ultimii ani, mai multe delegaţii de specialişti din 
domeniul bibliotecilor, străini şi români, au vizitat-o, apreciindu-i unanim 
valoarea. 

Bibliotecarul Ion Toader se ocupă astăzi de întreaga activitate culturală 
care se desfăşoară aici, biblioteca fiind, fără îndoială, pe primul plan. Aşa se 
face că în ziua de 19 noiembrie, toți invitaţii au vizitat cu mare plăcere Casa 
de Cultură — un adevărat palat, muzeul de artă contemporană şi icoane vechi 
şi biblioteca, organizată într-un amplu spaţiu, părând, la rându-i, un muzeu. A 
avut loc şi o sesiune de referate la care numeroşi participanţi au ascultat un 
deosebit de interesant istoric al Bibliotecii la 120 de ani de existență, 
prezentat de bibliotecarul Ion Toader, şi o serie de alte intervenţii, făcute de: 
prof. Gheorghe Micuţ — primarul Municipiului Curtea de Argeş, domnişan de 
origine, medicul Ion Donoiu, vicepreşedintele Comisiei Naţionale de 
Numismatică (donatorul unei interesante colecţii de medalii cu care 
biblioteca de aici se mândreşte), de asemenea, domnişan, prof. Costin 
Alexandrescu, directorul Centrului Judeţean al Creaţiei Populare, Silvestru 
Voinescu, directorul Bibliotecii Judeţeane Argeş, sociologul Radu Oprea, 
consilier al Inspectoratului pentru Cultură Argeş, sociologul Marilena Guga, 
reprezentant al Ministerului Culturii, şi Emanoil Berevoianu, primarul 
comunei, mulțumind celor care au ajutat, prin orice fel de mijloace, 
biblioteca. 

În a doua parte a manifestării, toți invitaţii au participat la spectacolul 
folcloric prezentat în frumoasa sală a Casei de Cultură. Grupul vocal folcloric 
a fost instruit de Nicoleta Uţă, iar vedetele spectacolului au fost: Radu Uţă, de 
5 ani şi jumătate, şi Andreea Uţă, de 6 ani şi jumătate (cei trei Uţă fiind fiica 
şi respectiv nepoții bibliotecarului Ion Toader). i pân = ai 

Manifestarea de la Domnești a subliniat încă o dată că biblioteca 
comunală are vechi tradiţii în ţara noastră şi prezenţa ei în viaţa satului 
românesc de astăzi este mai mult decât indispensabilă. 


58 


100 DE ANI DE LA MOARTEA LUI ION C. BRĂTIANU 
— Ecouri internaționale la moartea sa — 


Marele om de stat Ion C. Brătianu a încetat din viaţă la 4 mai 1891 la 
Florica, lângă Piteşti, fiind înmormântat tot aici în ziua de 8 a aceleiaşi luni; 
evenimentul a fost anunțat şi amplu comentat de foarte multe publicaţii 
româneşti şi străine!. 

Ne vom referi în continuare la câteva articole apărute în presa altor ţări, 
care consideră moartea lui Ion C. Brătianu ca pe o pierdere grea nu numai 
pentru poporul român. De reținut că toate articolele pe care le semnalăm au 
văzut lumina tiparului în zilele imediat următoare plecării dintre cei vii a 
marelui om de stat român. 

În ziarul bulgar „Slovenian”, care apărea la Rusciuk, într-un articol 
dedicat acestui eveniment, citim printre altele: ,,...Colonia bulgară din 
Bucureşti a îndeplinit o datorie de recunoştinţă națională, trimițând o 
delegaţie și depunând o coroană la înmormântarea lui LC. Brătianu. Dânsul 
e cel dintâi om de stat român care a întins mâna emigranților noştri 
politici... când nemţii şi maghiarii, aceşti cuceritori pe cale economică ai 
Peninsulei Balcanice, îi extrădau în mâinile funcționarilor turci pe 
emigranții noştri, trecându-i peste Dunăre, 1. Brătianu le dădea azil şi 
ocrotire in România... Numele lui lon Brătianu este înscris pentru veșnicie în 
analele istoriei bulgare, căci mişcarea revoluționară era pregătită, tolerată 
şi organizată în Bucureşti... 

Ziarul oficial din Sofia, “Sibolzf, scria: ,, ...Noi, bulgarii, suntem adânc 
amărâți aflând trista noutate, căci Brăila. a fost un om care a făcut ca 
întreaga Românie să privească Bulgaria ca pe o soră mai mică... În 
România, sub guvernarea lui lon Brătianu, patrioți bulgari ca Rucâviki, 


Hadji Demetri, ... Caravelov, Botev şi actualul prim-ministru C. Stambulofi 


au găsit posibilitatea „. de a ridica steagul revoluțiunii. Adâncă închinăciune 
Şi veşnică recunoştinţă ție din partea Bulgariei, mare om şi patriot!...” 

În ziarul „L” Independence Belge”, care apărea la Bruxelles, se fioâaa 
următoarele aprecieri: „România şi-a pierdut tocmai pe cel mai ilustru al său 
bărbat de stat... în diferitele circumstanţe grele şi di ificile a arătat calitățile 
cele mai eminente şi rare ale bărbatului de stat: claritatea concepțiunilor, 
preciziunea ideilor, fermitatea şi energia în executarea deciziunilor luate... 





' Fragmentele din articolele citate au fost preluate din volumul „La moartea lui 1. C. 
Brătianu”, prefațat de Gheorghe Brătianu şi apărut la Cartea Românească, în 1941. 

Când s-a început războiul ruso-turc, Brătianu era omul situaţiei... El n-a 
ezitat nici un moment a lansa România în acest război... | 
Nu s-au uitat dificultăţile ce a avut România cu Rusia după război. 
Brătianu s-a arătat la Congresul din Berlin diplomat energic şi rezolut, unde 
q susținut cu multă elocinţă cauza il dud pe care Rusia le despoia ca 
recompensă pentru concursul dat... 5 
Dintr-un amplu articol apărut în periodicul englez „Daily Telegraph , 
spicuim: „Moartea lui lon Brătianu a răpit României pe cel mai capabil şi 
energic dintre patrioții care au jucat un rol de şef de partid în romanul ultim 
de emancipaţiune a statului de sub suzeranitatea turcească, plin de aventuri. 
Defunctul bărbat de stat era principalul fondator al celui mai tânăr regat 


» 


european... p 
În „Deutsche Zeitung”, din Viena, într-un articol în care Ion Brătianu era 


socotit drept „Bismarckul României”, se spune: „Unul după altul se duc 
aceia care în istoria secolului al 19-lea au jucat un rol însemnat şi care au 
dat vieții publice a ţărilor o direcție, punându-i o ţintă. Da, lon Brătianu, 
care astăzi a închis ochii pentru totdeauna, a fost unul dintre puținii aleşi 
care au influențat hotărât asupra sorții continentului... Poziţia ce Brătianu a 
ocupat în patria sa nu se poate compara decât cu aceea pe care o avea 
Bismarck în calitate de cancelar al Germaniei... Amintirea lui nu va viia 
numai în poporul său: numelui lui îi este asigurat un loc de onoare şi în 
istoria culturală şi universală a secolului nostru...” | 
În presa franceză, în timpul zilelor de doliu ale poporului nostru, s-a scris: 
Le Cavour de la Roumanie est mort”. Ample articole dedicate morţii, dar 
mai ales personalităţii de excepţie a lui lon Brătianu, au apărut la Paris în „Le 
Temps” din 16 mai şi în „La Republique frangaise” din 17 mai 1891. ș 
Ziarul maghiar „Nemzet” din Budapesta consemna: „După o boală 
îndelungată şi grea, lon Brătianu, conform rapoartelor noastre telegrafice, a 
murit. Privitor la România, aceasta e o lovitură grea, pentru că pierde în- 
tr-însul pe cel mai distins dintre bărbaţii săi de stat...”. După ce sunt enume- 
rate o serie de fapte ale marelui dispărut, articolul se încheie astfel: ,,...Dorim 
ca România să aibă mulţi bărbaţi aşa distinși cum a fost lon Brătianu”. 
Din rândurile de mai sus, care sunt semnalări selective din presa străină ce 
a omagiat personalitatea lui Ion C. Brătianu, ne putem da cu uşurinţă seama 
că, la 4 mai 1891, trecea în eternitate unul dintre marii bărbați de stat ai 
Europei secolului al XIX-lea, care se găseşte înscris în istoria acesteia alături 
de istoria poporului său. Cunoscând viaţa celui a cărui comemorare o 
omagiem, îmi îngădui să le semnalez politicienilor de azi că poporul nostru a 
intrat în Europa cu peste 100 de ani în urmă, o dată cu generaţia lui Ion C. 


Brătianu. 
Revista , CULTURA ”, Nr. 2/1991 

STRADA CRINULUI —- STRADA MARILOR 
SCRIITORI PITEŞTENI 


I-a fost dat acestei străzi să fie gazda unor acte de cultură şi păstrătoarea 
unor valoroase tradiţii culturale în ultimul secol şi Jumătate din istoria 
piteşteană. 

Cine vrea să vadă astăzi cum arăta o bună parte din oraşul nostru în 
secolul trecut nu are decât să facă o călătorie atentă pe strada Crinului, de la 
monumentul Independenţei României în jos, spre râul Argeş, până dincolo de 
calea ferată. 

Și pe o parte şi pe alta se mai păstrează case de o rară frumuseţe, 
adevărate monumente de arhitectură românească sau eclectică, rod al 
priceperii unor meșteşugari cărora li se dusese faima. Trecând de strada 
Mihail Kogălniceanu, care leagă străzile Crinului şi Sfânta Vineri, puţin mai 
jos, pe aceeaşi parte, se află Fabrica de butoaie. În clădirea corpului central al 
acestei fabrici a funcționat cu peste 120 de ani în urmă Teatrul „Uklar”. Sala 
acestui teatru a fost modificată şi modernizată după 1890 şi s-a numit până în 
1910 „Universala Liehrer”. Pe scena acestei săli au jucat toți marii noştri 
actori din ultimul pătrar al secolului 19 şi începutul secolului 20. Aici a cântat 
în repetate rânduri Nicu Leonard în operetele lui Franz Lehâr şi Johann 
Strauss. 

Încă înaintea primului război mondial, Piteştiul va avea un teatru după 
toate cerințele tehnicii acestei arte şi gloria celui de pe strada „Lascăr 
Catargiu” va apune. 

În secolul XX, această stradă nu va intra în anonimat, pentru că aici se 
vor naşte şi îşi vor petrece o parte din viață mari scriitori români: Alexandru 
Kirițescu (Piteşti, 28.11.1888 — Bucureşti, 9.1V.1961), Ion Trivale (Piteşti, 
13.V.1889 — Zimnicea, 11.XI.1916) şi Tudor Teodorescu-Branişte (Piteşti, 
25.1V.1899 — Bucureşti, 23.11.1969). 

Întâmplarea face ca cele trei case să se afle aproape una de alta, pe partea 
stângă a străzii privind dinspre Monumentul Independenței spre Argeş. 

Alexandru Kirițescu. După terminarea şcolii primare în Piteşti, va urma 
liceul şi Facultatea de Drept la Bucureşti, pe care o va termina în 1915. 
Începe să scrie teatru încă din anii studenției şi debutează în 1914 cu piesa 
„Învinşii”, care se va juca pe scena Teatrului Naţional. 

Imediat după primul război mondial va scrie o altă serie de piese de 
teatru, care se vor juca la Naţional, printre care şi capodopera creaţiei sale 
dramatice „Gaiţele”. De la apariţia ei şi până astăzi, piesa „Gaiţele” a fost 
permanent în repertoriile dramatice ale teatrelor din ţara noastră, bucurân- 
du-se adesea de succese extraordinare la public. Între cele două războaie 

mondiale a fost un neobosit cronicar dramatic şi a mai scris piesele 
„Borgia”, „Nunta din Perugia” şi »Michelangelo”, făcând parte din „Trilogia 
Renașterii”. Va primi două importante premii pentru creația sa dramatică. In 
anul 1945 se va acorda piesei „Gaiţele” „Marele Premiu al Teatrului 
Naţional”, iar în 1947, „Premiul Naţional pentru Literatură Dramatică”. 

După 1948 va lucra neobosit, până la sfârşitul vieții. | ȘE 

În 1958, când a împlinit 70 de ani, a fost distins cu „Ordinul muncii” — 
clasa I, care se acorda destul de rar oamenilor din domeniul artei şi culturii. | 

Ion Trivale. Pe adevăratul său nume Iosif Netzler, a fost fiul unor evrei 
stabiliți în Piteşti. Şi-a făcut aici şcoala primară şi apoi clasele liceului „I.C. 
Brătianu” pe care le termină în 1907, când, de toamna, va fi student la 
Facultatea de Drept şi Litere din Bucureşti. Incă din anii studenției va fi 
remarcat de principalii critici ai momentului, Mihail Dragomirescu şi 
Constantin Rădulescu-Motru. După terminarea facultății, va continua studiile 
în Germania. Îşi începe colaborările cu articole de critică literară la reviste de 
prestigiu cum au fost: „Convorbiri critice” şi „Noua revistă română”. In 
aceasta din urmă semnează cu mai multe pseudonime, până se stabileşte la 
cel de Ion Trivale, care îl va lega pentru posteritate de oraşul natal. E 

În anul 1915 îşi publică articole din diferite reviste într-un volum intitulat 
„Cronici literare”, volum de aproximativ 400 de pagini, reeditat în 1971. j 

În primul război mondial, cu gradul de sublocotenent de rezervă, 
conducând un pluton din Regimentul 4 Argeş din Piteşti, cade ca un erou în 
luptele de la Zimnicea., | Și Aa 

Tudor Teodorescu-Branişte. Tatăl său fusese directorul Şcolii de Băieți 
nr. 1 din Piteşti, unde îşi face şi el studiile primare. Urmează Liceul se e 63 
Brătianu”, care a avut până în anii primului război mondial o pleiadă de 
profesori de valoare naţională. | | Ş 

În anul 1919 începe cursurile Facultăţii de Drept din Bucureşti, după 
terminarea cărora se va înscrie în baroul Tribunalului de Ilfov, fără însă a 
profesa avocatura, dedicându-se ziaristicii. Va colabora la ziare de prestigiu 
cum au fost: „Adevărul” şi „Dimineaţa”, conduse de C. Mille, la ziarele 
conduse de N.D. Cocea, la revista „Viaţa Românească”, condusă de Garabet 
Ibrăileanu, şi la altele. Paralel cu activitatea gazetărească, între 1921 şi 1926, 
a fost secretarul Editurii Cultura Naţională 

În perioada dintre cele două războaie mondiale se va afirma tot mai mult 
ca un gazetar cu vederi democrate, iar după 1930, chiar antifasciste. In timpul 
celui de-al doilea război mondial a scris romanul „„Prinţul”, capodoperă a 
prozei sale, tipărit de Editura Socec în 1944. a a 

Activitatea sa ziaristică a fost strânsă în volumul „Oameni şi paiaţe 
apărut cu puţin timp înaintea morţii sale. Între 1966 şi 1969 a colaborat şi la 
revista „Argeş”. 

A mai publicat romanele: „Domnul Negoiţă”, „Fundătura cimitirului nr. 
13”, „Băiatul popii”, „Primăvara apele vin mari”, câteva volume de nuvele ŞI 
volumele biografice „Gambeta...” şi „Clemenceau”. I-au apărut postum şi 
alte volume. 

In anul 1964, când a împlinit vârsta de 65 de ani, a primit „Ordinul 


muncii” — clasa |. 
x 


* * 
Toţi cei trei scriitori despre care foarte în treacăt am vorbit în rândurile de 
faţă au pe strada Crinului plăci comemorative pe casele în care s-au născut, în 
semn de aleasă cinstire din partea concitadinilor lor. 


„Arcade ”. Supliment literar artistic al revistei „Aripi”, An IV. 
nr. 13-14, 1998 

ITALIENI ÎN JUDEŢUL ARGEŞ 


În secolul al XIX-lea sunt consemnați mulţi italieni în judeţul nostru, 
practicând meseriile de constructori şi cioplitori de piatră. Cei mai mulţi sunt 
semnalaţi la carierele de calcar de la Albeşti-Muscel. În Marele Dicţionar 
Geografic al României, vol. I, la comuna Albeşti se spune printre altele: 
„... Cu acest calcar numulitic de la Albeşti s-a construit la început şi s-a 
restaurat chiar acum în urmă, 1875-1885, celebra mănăstire Curtea de 
Argeş. Piatra de Albeşti serveşte azi la construcții de poduri şi alte edificii. 
La aceste cariere lucrează peste 100 de lucrători, italieni în cea mai mare 
parte...”. Este foarte posibil ca italienii de la Albeşti să fi fost aduşi aici de 
însuşi Neagoe Basarab pentru realizarea măreţului edificiu pe care l-a ctitorit. 

În prima jumătate a secolului al XX-lea aici erau vestiți pietrarii din 
familiile Bizon şi Gava, care au lucrat alături de italieni la cioplitul pietrei. 
Printre antreprenorii din carieră, înaintea primului război mondial, se afla şi 
italianul Etio Reghi. Trebuie să precizăm că în această perioadă de început de 
secol, principalul concesionar al carierei de la Albeşti a fost geologul Matei 
Drăghiceanu, care locuia în Câmpulung şi care, de câte ori mergea la Albești, 
apela pentru masă la soţia lui Reghi, femeie curată şi foarte pricepută în arta 
culinară. Despre carieră şi despre italienii de aici vorbeşte I.D. Țicăloiu în 
amintirile sale apărute postum, în 1992 (Ţicăloiu a fost angajat de Matei 
Drăghiceanu pentru exploatarea de la Albeşti.) 

În cimitirele din Câmpulung şi Albeşti sunt foarte multe monumente 
funerare, unele, -opere de artă autentică cioplite de italienii de la Albeşti. 
Câmpulungul are, de asemenea, multe edificii cu elevaţii şi coloane de 
cerdacuri din piatră de Albeşti, precum şi decoraţii artistice cu sculpturi în 
piatră realizate de aceiaşi italieni. 

La începutul secolului nostru, în Piteşti erau, de asemenea, mai mulți 
italieni care se ocupau cu construcțiile şi prelucrarea pietrei. În Almanahul 
Socec pe anul 1912, găsim cu firme înregistrate pe următorii italieni: Luigi 
Arganini — Târgu din Vale, Crimino Rosazza, Salvatore Rosazza şi Emile 
Sicar — toţi trei pe strada Egalităţii. Toţi aceştia erau antreprenori de lucrări şi 
numele lor se pot întâlni şi azi pe plăcuţele de marmură alături de numele 
arhitecţilor care au proiectat construcţiile. În acelaşi almanah, pe Luigi 
Arganini îl găsim înregistrat cu depozit de piatră de construcții. 

În Almanahul Socec pe 1925, printre antreprenorii de lucrări cu firmă 
înregistrată din Câmpulung îl găsim pe italianul Gio Batiste, iar în Piteşti, pe 
Guido Rosazza, Salvatore Rosazza şi Emile Sicar. Pe Salvatore Rosazza îl 
găsim înregistrat în acelaşi an şi cu firmă de arhitect. 

Tot în anul 1925, în Piteşti exista antrepriza de construcţii „Duratii şi 
Luigi Bonfi” care câştigase licitaţia şi la 20 martie încheia contractul cu 
Ministerul Instrucțiunii Publice, pentru construirea actualului local al 
„Liceului de Fete” de pe strada Costin Petrescu, fostă Egalităţii. 

Numele lui Luigi Arganini îl găsim pe multe din monumentele eroilor 
ridicate în judeţ în amintirea celor căzuţi în primul război mondial. 

Despre calitatea lucrărilor pe care le executau acești italieni vorbesc astăzi 
plăcuţele de marmură pe care le găsim numele trecute alături de celebrități 
ale arhitecturii româneşti din prima jumătate a acestui secol. Vom da numai 
două exemple: Palatul de Justiţie — azi Palatul Curţii de Apel — a fost 
proiectat de Eracle Lăzărescu, profesor la Şcoala Naţională de Arhitectură, şi 
de Arghir Culina, autorul unor construcții monumentale din Bucureşti, printre 
care şi Hotelul Ambasador. Sub numele lor sunt trecuţi cei doi italieni — 
Crimino Rosazza şi Emile Sicar — antreprenori. Un alt exemplu şi poate cel 
mai elocvent îl găsim la biserica din Costeşti care a fost proiectată de 
Dimitrie lonescu-Berechet, construită de celebrul Emil Prager, pictată de 
Dumitru Belizarie şi sub aceste nume de rezonanţă se găsesc trecuţi cei din 
grupul Rosazza, care s-au ocupat de cioplitul pietrei, de data aceasta nu 
numai la nivelul elevaţiei, ci şi al unor superbe elemente de ornamentaţie. 

Personal am convingerea că urmaşii acestor italieni se găsesc tot la noi, 
dar au fost pe de o parte asimilați, iar pe de altă parte, în anii regimului 
totalitar, şi-au găsit alte preocupări. 

În Câmpulung, printre cei mai cunoscuţi antreprenori de origine italiană, 
au fost, după primul război mondial, frații De Nicolo şi Jean Mezzaroba. 
Printre alte multe construcţii, ei au ridicat între anii 1928 şi 1935 Mausoleul 
de la Mateiaş, proiectat de câmpulungeanul Dimitrie lonescu-Berechet şi 
State Baloşin. 


„Forza latina”, nr. 1, februarie 1997, Piteşti 

MĂRTURII PESTE TIMP 


În fiecare an, ziua de 20 mai este sărbătoarea urbei aflate, aşa cum spunea 
poetul Ion Pillat, „Acolo unde-n Argeș se varsă Râul Doamnei”. 

Cu un an în urmă, la împlinirea a 600 de ani de la prima atestare 
documentară medievală a Piteştilor, forurile locale au iniţiat şi desfăşurat 
numeroase acţiuni de rezonanță naţională, care vor rămâne, cu toată 
certitudinea, în zestrea noastră spirituală. Din dorinţa de a menţine permanent 
în conştiinţa cititorilor Revistei „Argeş” ziua de 20 mai — „Ziua municipiului 
Piteşti” — vom încerca o retrospectivă a principalelor împliniri editoriale 
realizate cu prilejul momentului „Piteşti 600”. 

Genericul a fost formulat în anul 1983, o dată cu apariţia volumului de 
repere „Piteşti 600. Memento”, semnat de Petre Popa. Acesta este primul din 
volumele dedicate special importantei aniversări. La începutul introducerii 
sale se precizează: „Peste puțin timp se vor împlini şase secole de la 
atestarea localității Piteşti prin documentul emis, la 20 mai 1388, de 
domnitorul Ţării Româneşti, Mircea cel Mare, care consemnează 
cuprinderea acestei aşezări în sistemul relaţiilor economice feudale ”. 

În anul 1985, la Editura Sport-Turism a apărut un nou volum, „Piteşti”, 
în colecția „Ghid de oraş”, purtând semnătura unui colectiv de trei 
cercetători: Petre Popa, Silvestru Voinescu, Paul Dicu, a căror colaborare se 
va dovedi rodnică, elaborând şi scoțând de sub tipar, în anii următori, alte 
două volume de istorie piteşteană: „Piteşti 600 — Pagini de istorie”, editat de 
Muzeul Judeţean Argeş în seria „Studii şi comunicări”, Tipografia Argeş- 
Piteşti, 1986, 336 pag,, şi „Istoria municipiului Piteşti”, Editura Academiei, 
Bucureşti, 1988, 360 pag. 

Dacă volumele conțin un număr mare de ilustraţii — peste 65 fiecare — 
primul dintre acestea are şi 21 de ilustraţii color. 

Volumul apărut în anul 1988 în Editura Academiei, purtând prefața 
reputatului istoric Ştefan Ştefănescu, membru corespondent al aceluiaşi for 
academic (astăzi membru titular), dispune de un bogat aparat ştiinţific, de o 
amplă bibliografie selectivă, de un indice de nume şi, în sfârşit, de un 
rezumat în limba engleză. 

„Argeş, mai 1989 

PAGINI DE ISTORIE PITEŞTEANĂ 


— Noul local al Bibliotecii Judeţene Argeş — 


Prima bibliotecă publică a Piteştiului, care din 1950 are şi atribuţii de 
îndrumare profesională în teritoriul judeţului, a avut parte de-a lungul istoriei 
sale de peste 115 ani de o serie întreagă de vicisitudini. Trei dintre acestea se 
impun a fi punctate şi în rândurile de față. 

1. În anul 1870, locuitoarea Paraschiva Ştefu a donat Primăriei Piteştiului 
suma de 200 galbeni austrieci, pentru înfiinţarea unei biblioteci publice în 
oraş. După ce donatoarea a murit în acelaşi an, executorii săi testamentari 
s-au luptat timp de zece ani cu primăria pentru înfiinţarea bibliotecii. Acest 
fapt a fost în sfârşit realizat în anul 1880, după intervenţia Guvernului. 

2. În anul 1904 a încetat intempestiv din viață istoricul Gheorghe Ionescu- 
Gion, la numai 47 de ani, care fusese născut la Piteşti, dar care îşi făcuse 
gimnaziul şi liceul la Bucureşti. Având probabil o presimţire, Gion şi-a lăsat 
prin testament valoroasa sa bibliotecă de peste 1000 volume în limbile latină, 
franceză şi română, urbei natale, pentru biblioteca publică ce funcționa în 
localul Liceului „I.C. Brătianu”. În anul 1928, când biblioteca publică s-a 
mutat în localul Ateneului Popular „Gh. lonescu-Gion”, din donația 
istoricului s-au luat doar câteva zeci de cărți în limba română, care se pretau 
împrumutului. Restul cărților sunt şi acum în biblioteca liceului. 

3. În sfârşit, în anul 1955, biblioteca a fost mutată în Palatul Culturii, fosta 
clădire a justiţiei. Din acest an şi până în 1993, Casa de Cultură (a 
Ministerului Culturii) şi Biblioteca Judeţeană Argeş au cheltuit pentru 
readaptări şi reparaţii peste 15 milioane lei, sumă imensă dacă ne gândim la 
valoarea monedei noastre până la începerea inflației. Biblioteca a ocupat şi 
mai ocupă încă în această clădire 1700 mp, cu coridoare şi holuri. După 1985, 
spațiul a început să devină neîncăpător, cu toate că serviciile noastre către 
public au fost întotdeauna restrânse. Am consultat după acest an pe 
arhitectul-şef al municipiului, N. Ernst, şi pe arh. dr. Mahu de la I.PJ. Argeş, 
în vederea construirii unui spațiu de depozitare pe verticală, tip siloz, aşa cum 
văzusem în anul 1980 la DEUTSCHE BUCHEREI din Leipzig — cea mai 
mare bibliotecă de limbă germană din lume. Cu laturile de 20 x 20 m şi 
ocupând o parte din parcarea primăriei, iar o altă parte din spaţiul verde al 
blocurilor din spate, cu înălțimea de 5-6 etaje, ne-ar fi oferit 2000 mp de 
depozite care rezolvau nevoile de depozitare pentru mulți ani. Ar mai fi 
trebuit găsită soluția legării de vechea clădire printr-o pasarelă sau printr-un 
pasaj subteran de aproximativ 10-12 m. 

După 1990, însă, a reapărut ideea înființării curților de apel în ţara 
noastră, şi printre orașele ce ar fi trebuit înnobilate cu o astfel de instituţie a 
fost ales şi Piteştiul. Privirile s-au îndreptat spre Palatul Culturii, în care cele 
două instituţii erau proprietare. Trebuie să precizez că în 1974-1975, 
Consiliul Popular Judeţean Argeş, preşedinte lon Dincă, a dat peste cinci 
milioane lei pentru construcția superbei clădiri a Tribunalului de Argeș şi 
Judecătoriei de pe Bulevardul Eroilor, lângă Palatul Procuraturii. Clădirea a 
costat enorm pentru acea vreme, pentru că s-au băgat în ea vagoane de 
marmură şi travertin. Hotărârea noii construcții a Tribunalului de Argeş s-a 
luat chiar în depozitul nostru de carte de la demisol, unde preşedintele Ion 
Dincă i-a explicat lui Adrian Dimitriu, ministrul Justiţiei de atunci, că 
„...biblioteca asta nu poate fi mutată în altă parte”. În anul 1975, în 
prezența regizorului Constantin Dinischiotu, care era preşedintele Comite- 
tului de Cultură, Ion Dincă mi-a spus: „Tovarășe director, le-am dat la ăştia 
de la justiție o groază de bani să-şi construiască ce le trebuie ca să vi-i iau 
depecap!!!”. 

Într-o după-amiază a anului 1993, la Consiliul Municipal Piteşti a avut loc 
o şedinţă cu scopul de a se stabili ce clădire să fie repartizată Curţii de Apel 
pentru Argeş şi Vâlcea. Au fost prezenţi: Vasile Niţu, care fusese instalat 
prefect nu de multă vreme de către Petre Ninosu — ministrul Justiţiei, Florea 
Costache, preşedintele Consiliului Judeţean Argeş, Tudor Pendiuc, primarul 
municipiului, alte notabilităţi (din judeţ mai ales) şi consilierii municipali. De 
la bun început s-a pus problema „retrocedării” Palatului Culturii către Curtea 
de Apel, care însă nu existase niciodată în Piteşti. În această şedinţă, avocatul 
Panţoiu, cunoscutul om de afaceri, a făcut o „strălucită” pledoarie, nu atât 
pentru justiţie, cât împotriva culturii. Valeriu Dobrin, directorul Casei de 
Cultură, a arătat care a fost activitatea instituției sale pe timp de un an. După 
documentata sa pledoarie, avocatul Panţoiu i-a pus o întrebare care trebuie să 
rămână în analele Piteştiului: „Domnule Dobrin, vă rog să răspundeți 
sincer! Dacă instituția Dumneavoastră n-ar fi făcut toate câte aţi spus că a 
făcut, ar fi crăpat cineva din Piteşti?”. Consilierii toţi, cu excepţia unuia 
singur, Gh. Mușat, mai de voie, mai de nevoie, au votat pentru justiţie. Peste 
două săptămâni, Casa de Cultură era scoasă şi mutată la Casa Cărţii, unde nu 


funcționează nici acum, după cinci ani. 
tu 


XX 
La două zile după ședința amintită, care „le-a făcut cinste prefectului 
Vasile Niţu şi tuturor consilierilor municipali”, în biroul directorului 
bibliotecii a intrat inginerul Florea Costache, preşedintele Consiliului 
Judeţean Argeş, care fusese invitat cu o zi înainte să viziteze biblioteca. Am 

început vizitarea metodic şi mi-am dat seama de la primii paşi că distinsul 
oaspete era venit cu cele mai bune intenții. 

Câteva aspecte l-au impresionat profund pe domnul preşedinte: sala de 
lectură care era plină cu cititori, fondul de referință expus aici, depozitul de 
unicate așezate după format cu peste 200.000 volume, organizarea 
cataloagelor şi, în sfârşit, colecţiile speciale, cu rarităţile noastre, unele 
unicate în ţară și altele pe plan mondial. Obosit, după aproape cinci ore de 
când începuse vizita, domnul preşedinte Costache mi-a spus: „Domnule 
director, nu am putut bănui că în Piteşti avem o bibliotecă atât de mare şi de 
bine organizată. Începând de azi, sunt de partea dumneavoastră. În decizia 
Consiliului Municipal se va preciza că biblioteca va rămâne în spațiul pe 
care îl ocupă în această clădire până ce îşi va construi una nouă. Mâine fac 
adresă către I.P.J. Argeş prin care voi cere să se organizeze un concurs 
pentru realizarea proiectului noului local. Vor veni aici să se documenteze în 
vederea cerinţelor la care va trebui să răspundă noua clădire, ţinând cont de 
dezvoltarea viitoare a unei biblioteci moderne”. 

După despărțire am rămas năuc. Nu-mi venea să cred că în situaţia creată 
poate exista cineva în conducerea județului care să îmbrăţişeze cauza noastră 
cu atâta entuziasm. Din fericire, omul acesta era şi cel mai mare. 

După ce în timpul verii s-a hotărât locul unde se va înființa noul edificiu, 
toată toamna şi iarna care au urmat, am avut nenumărate întâlniri cu soții 
Alexandru şi Maria Mulţescu, care urmau să facă proiectul, discutând 
funcţiile şi sarcinile viitoarei biblioteci şi a fiecărui serviciu în parte, într-o 
viziune de lungă bătaie, anii 2050 şi 2100, precum şi a introducerii 
mijloacelor moderne de informaţie şi evidență, de care se vor folosi atât 
bibliotecarii, cât şi cititorii. 

În primăvara lui 1994, proiectul începuse să prindă contur. Clădirea de 
4.900 mp va avea cinci nivele, un demisol înalt, pentru depozitele mari, 
A.L.A., centrala termică şi postul trafo — care primeşte curentul electric prin 
racord şi îl transformă şi distribuie după necesităţi — parterul, care va avea o 
sală de conferințe cu 120 de locuri, secția de împrumut pentru adulţi, de 
aproximativ trei ori mai mare decât cea pe care o avem acum, cabinetul 
conducerii şi un hol amplu luminat în timpul zilei prin acoperiş. Din hol, fără 
să fie lipită de zidul din spate, porneşte scara de onoare care urcă numai până 
la etajul II şi care va fi pusă la dispoziţia cititorilor. 

În partea din spate, clădirea are două scări de serviciu, un lift pentru 
persoane şi un lift pentru cărți, care merg de la demisol până la etajul III. La 
etajul I va fi, pe stânga, deasupra sălii de conferinţe, sala de lectură pentru 
studiu, cu 100 de locuri, care va avea în interior principalul fond de referință 
al bibliotecii și un depozit-anexă în care vor fi ţinute în gestiune proprie 
aproximativ 20.000 de volume. 

În partea dreaptă a etajului va fi secția de împrumut pentru copii, cu un 
depozit-anexă şi cu 40 de locuri de lectură, pe mijlocul sălii de acces liber la 
raft. La etajul II, pe partea stângă, va fi sala de lectură pentru presă, care va 
putea avea până la 100 de locuri, dar care e gândită în mai multe variante. 
Aici vor fi consultate în viitor şi periodicele ştiinţifice şi literare pe care le 
avem în colecţii din secolul trecut şi de aproximativ 25 de ani nu le-am putut 
pune le dispoziţia publicului. În partea dreaptă, vor fi organizate colecțiile 
speciale cu mai multe săli (carte rară, carte de artă, secţia muzicală cu fondul 
de partituri şi eventual de audiții etc.). ai 

Deasupra etajului II, holul central va fi acoperit de un mare vitraliu care 
va realiza din sticlă colorată un superb joc geometric. Etajul III va găzdui 
birourile salariaţilor, câteva ateliere (legătorie, foto) şi o sală de expoziţii 
pentru colecțiile speciale care la acest nivel se pot bucura de o securitate de 
excepție. 

Toată clădirea va avea în exterior geamuri din termopan şi tâmplărie de 
aluminiu. 

Unul dintre specialiştii care a văzut acest proiect şi l-a apreciat foarte mult 
a fost domnul Gheorghe losif Bercan, directorul general al Bibliotecii 
Naţionale a României între 1990 şi 1996. 

În luna mai 1994, ne-am prezentat cu proiectul la şedinţa interministerială 
de discutare a fezabilităţii investiţiei. Delegaţia condusă de domnul 
preşedinte Florea Costache a fost bine primită de grupul de aproximativ 25- 
30 de experți din M.F. şi M.L.P.A.T., condus de domnul ministru Teodor 
Cristea. Domnul preşedinte Costache a vorbit despre împrejurările create la 
Piteşti, care impun construirea unui local pentru bibliotecă, despre mărimea şi 
valoarea acestuia etc. Totul a fost privit cu multă bunăvoință şi proiectul a 
rămas să primească aprobările de rigoare şi să se facă proiectul de H.G. (din 
delegaţia noastră au mai făcut parte ing. Mircea Popa, viceprimar, arh. Alex. 
Mulţescu, şeful de proiect, ing. Florica Ciurezu — viitorul diriginte de şantier 
— precum şi directorul bibliotecii). Su] 

Pe 23 iunie 1994, a apărut H.G. nr. 346, semnată de primul-ministru 
Nicolae Văcăroiu, prin care s-a hotărât construirea noului local al Bibliotecii 
Judeţene Argeş pe locul situat între cinematograful MODERN şi 
Restaurantul ARGEŞ. Prin hotărâre s-a stipulat că data terminării este 30 
august 1997. | 

Imediat s-a început întocmirea documentației tehnice în vederea organi- 
zării licitaţiei, care s-a stabilit pentru data de 11.[X.1995. La licitație au 
participat şase întreprinderi de construcții din Piteşti şi cunoscuta firmă 
„Erbaşu” din Bucureşti. Licitaţia a fost câştigată de „Societatea de Construcții- 
Montaj Argeş” (SOCOMAR), care în 1994 terminase construcția palatului 
ALCATEL de pe bulevard, arătându-şi în felul acesta capacitatea profesională. 


65 





În ziua de 25 octombrie 1995 s-au bătut pe teren primii țăruși, în prezenţa 
domnului prefect ing. Constantin Nicolescu, a domnului preşedinte, ing. 


Florea Costache, a domnului primar Tudor Pendiuc şi a unor notabilităţi din | 


Guvern şi de pe plan local. 

În ziua de 2 mai 1996 s-au turnat în săpături primele cantități de beton, 
după ce, cu o jumătate de oră înainte, s-a oficiat o sfeştanie de către P.C. 
preot Marin Drăguşin de la Biserica Sf. loan, un mare iubitor de cultură, în 
general, şi de carte, în special. 

Din motive obiective, clădirea nu s-a putut termina la termenul prevăzut în 
H.G. (principalul motiv fiind trecerea noastră de la judeţ la Ministerul 
Culturii, ocazie cu care timp de cinci luni nu am primit nici un ban la inves- 
tiții; mai târziu s-a revenit asupra acestei hotărâri şi am trecut din nou de județ). 

În toamna anului 1996, SOCOMAR (director general: ing. Gh. Năstase) a 
încheiat un contract de subantrepriză cu Întreprinderea AEDIFICIA 
CARPAȚI din București, pentru executarea finisărilor exterioare, executarea 
tâmplăriei exterioare din aluminiu, montarea geamurilor din termopan şi a 
pardoselii holului central. 

Consiliul Judeţean Argeş (după alegerile din 1996 — noiembrie — 
preşedinte: ec. I. Mihăilescu şi vicepreşedinte cu investiţiile, ing. Florea 
Costache), ne-a alocat pentru 1997 suma de cinci miliarde lei la investiții. 
Întreprinderea constructoare nu şi-a regăsit însă ritmul necesar (de la 1 
ianuarie 1997, director general: ing. Gh. Ştefan) şi până la sfârşitul anului nu 
s-a ajuns decât până la etajul II, din care s-a lucrat însă numai o parte. 

Pentru anul 1998, SOCOMAR s-a angajat în mod ferm ca până la sfârşitul 
lunii octombrie să termine lucrarea, termenul fiind agreat şi de AEDIFICIA 
CARPAȚI, care va face partea de lucrări ce îi revine. 

La sfârşitul anului 1997 am procurat de la dotări o mare cantitate din 
mobilierul necesar (240 scaune, 50 mese, 12 rafturi cu uşi şi geam pentru 
fondul de carte rară ş.a), operaţiune pe care va trebui s-o continuăm în acest 
an, pentru că noi intenționăm ca în cursul trimestrului IV a.c. să începem 
operaţiunea de mutare care nu va fi deloc ușoară, şi care, dacă nu se va face 
cu foarte multă profesionalitate, poate dura chiar doi ani. 

Rămân unele aspecte despre care nu am vorbit aici, dar important este 
faptul că Piteştiul va avea un adevărat palat al cărţii, care va sta la dispoziția 
generaţiilor de azi şi a celor viitoare, cu tot ce omenirea a dat mai bun, pus în 
paginile cărţilor. Pe lângă acest fapt, care este foarte important, trebuie să mai 
adăugăm că, în lista noilor dotări, este prevăzut un sistem informaţional care 
să ajute munca bibliotecarilor, pe cititori, şi cu care intenționăm să ne cuplăm 
în terminalul centrului de calcul al Bibliotecii Naţionale a României, pentru a 
putea beneficia de programele internaționale. 

Cultura”, An 1, nr. 1, 1998 — Piteşti 

ARHITECŢI CELEBRI CARE ȘI-AU LEGAT NUMELE DE 
CONSTRUCȚII DIN PITEŞTI 


Municipiul Piteşti are astăzi construcții frumoase, majoritatea covârşi- 
toare ridicate în ultimii 30 de ani. În această perioadă, ca în toată țara, s-au 
ridicat construcţii pe verticală, doar puţine din ele având însă elemente 
arhitecturale de excepție. 

Până în anii '60, Piteştiul avea încă foarte multe construcții venite din 
secolul trecut, cu o frumuseţe aparte, care îi creau o specificitate anume ce-l 
situa printre oraşele frumoase ale țării. În a doua jumătate a secolului XIX, 
aici s-a construit foarte mult, am putea spune că a fost chiar o întrecere între 
meşterii constructori care au realizat lucrări de autentică valoare, unele din 
ele făcând şi astăzi o frumoasă impresie în peisajul urbanistic. În urma 
demolărilor masive au rămas totuşi câteva zeci de imobile care vorbesc de 
măiestria constructorilor piteşteni din trecut. Putem exemplifica cu clădirea 
Restaurantului Argeş, cu cea a Şcolii de Arte de pe bulevard, cunoscută şi sub 
denumirea de casa Fostiropol, clădirea din fața şcolii, în care se află astăzi 
sediul P.D.S.R., fosta casă Zamfirescu, şi cu alte câteva imobile de pe 
bulevard spre grădina publică, o serie de case de pe strada Crinului, pe 
ambele părţi, până la Fabrica de Butoaie, casa cu etaj a profesorilor Ghimpa, 
care închide perspectiva de pe bulevardul I.C. Brătianu mergând dinspre 
Institutul de Proiectări spre Maior Şonţu, alte câteva case din Târgu din Vale 
etc. 

În primii ani ai secolului nostru, meşterii piteşteni au construit mai frumos 
ca în secolul trecut, dovada făcând-o casa negustorului Baiulescu din Târgu 
din Vale, cu coloane şi capiteluri cum sunt cele de la Restaurantul Argeş şi 
Şcoala de Arte, casa profesorului Baiulescu de pe bulevard, de lângă fosta 
uzină electrică, şi altele. 

Prima construcţie din Piteşti ridicată după planurile unui arhitect a fost 
cea a vechii Primării, în care se află astăzi Galeria de Artă a Muzeului 
Judeţean. Această clădire a fost proiectată de arhitectul lon Socolescu, o 
celebritate a breslei sale, profesor la Şcoala de Arhitectură şi preşedinte al 
Uniunii Arhitecţilor Români. Imobilul a fost dat în folosinţă în 1886. 

Prieten cu istoricul piteştean G. lonescu-Gion, lon Socolescu a proiectat 
şi Biserica Sfânta Vineri din partea de jos a oraşului, pe care a construit-o nu 
mai puţin celebrul Dimitrie Dima. Tot Ion Socolescu a proiectat gardul de 
metal care închide parcul bisericii spre străzile Sf. Vineri şi Băilor precum şi 
monumentalul mobilier de stejar din interior. Biserica Sf. Vineri este cea mai 
mare dintre bisericile oraşului nostru şi una dintre cele mai mari din ţară. 

(Arhitectul I. Socolescu a proiectat şi splendidul local al Colegiului Peda- 
gogic din Câmpulung.) 

În ultimul deceniu al secolului trecut în Piteşti s-au construit două edificii 
monumentale: Palatul Administrativ — fosta Prefectură de Argeş, în care se 
află astăzi Muzeul Judeţean — după planurile arhitectului Dimitrie Maimarolu 
(autorul proiectelor Palatului Parlamentului Român din Dealul Patriarhiei şi 
Casei Centrale a Armatei de pe Calea Victoriei din Bucureşti) — și 
monumentalul local al Colegiului Naţional I.C. Brătianu, după planurile 
arhitectului Alexandru Băicoianu. Cele două edificii au fost date în folosință 
în anul 1897 şi respectiv 1899. 

Până în primul război mondial, arhitectul Eracle Lăzărescu, profesor la 
Şcoala de Arhitectură, şi arhitectul Arghir Culina (cel care a proiectat Hotelul 
Ambasador din Bucureşti), au ridicat clădirea Palatului Justiţiei din Piteşti, 
cunoscută în zilele noastre sub numele de Palatul Culturii. Clădirea a fost 
terminată în anul 1914. Aceiaşi arhitecţi au proiectat şi clădirea alăturată în 
care se află Cinematograful Modern, construită în aceeaşi perioadă. În stil 
eclectic de şcoală franceză (Palatul Culturii cu fațada principală în stil 
neoclasic), cele două clădiri sunt adevărate piese de patrimoniu arhitectural 
cu care Piteştiul se mândreşte. Imediat după primul război mondial, Arghir 
Culina a proiectat şi construit casa Gr. T. Coandă care se află în părculeţul 
„din spatele Primăriei Municipiului, în stil neoromânesc şi în care 
funcționează în ultimii 25 de ani Liceul de Muzică şi Arte Plastice. 

Între 1934 şi 1936, în Piteşti s-a construit Palatul Administraţiei 
Financiare, după planurile arhitectului Statie Ciortan, în vremea aceea 
directorul arhitecturii din Ministerul de Finanţe. În fața Teatrului „Al. 
Davila”, prin anii 30 s-a construit vila profesorului Nae Dumitrescu în stil 
neoromânesc, după proiectul arhitectului Dimitrie lonescu-Berechet. 

În anii 1938-1939 s-a construit Casa Armatei, după proiectul arhitectului 
Octav Doicescu, la inaugurarea căreia a luat parte şi primul-ministru al ţării, 
Armand Călinescu, piteştean de origine. 

După anul 1960 s-au construit o serie întreagă de edificii impunătoare 
după proiecte ale unor nume de referință din afara Piteştiului: arh. Cezar 
Lăzărescu — preşedintele Uniunii Arhitecţilor din România în acea perioadă, 
arh. Mircea Ochinciuc, sau locale: arhitecţii Vladimir Perceac, Nae Ernst, 
Pompiliu Soare, Radu Răuţă, Ștefan Popescu, Adrian Mahu (dr. în 
arhitectură), soții Maria şi Alexandru Mulţescu şi alții. Aşa au apărut Casa de 
Cultură a Sindicatelor (1971), Magazinul Trivale (1972), sediul politico- 
administrativ al judeţului şi Tribunalul Judeţean Argeş (1976), Institutul de 
Proiectare Argeş (1978) şi altele. 

După 1990 au apărut construcții de excepție arhitecturală cum sunt: 
blocul „Corona” (1993), Banca Comercială Română (1995), Direcţia 

Generală a Finanţelor Publice şi sediul „ALCATEL” (1996), Biserica din 
cartierul Găvana 3 (1998) şi, în sfârşit, sediul Bibliotecii Judeţene Argeş care 
îşi va deschide în curând uşile pentru cititori. 


„Arcade ”, Supliment literar-artistic al Revistei „ARIPI ”, 
Anul IV, nr. 16, 1999 

ZONA ARGEŞ — MUSCEL, ÎN „ALBUMUL DE CUSĂTURI 
ROMANEȘTI” AL DOAMNEI ELIZA I.I. C. BRATIANU 


Această zonă este caracterizată printr-o impresionantă paletă cromatică şi 
de motive florale care o situează printre primele locuri din ţară din acest 
punct de vedere. În studiul său „Costumele naţionale din România întregită”, 
G.T. Niculescu-Varone consemnează: „Cele mai caracteristice şi cele mai 
frumoase porturi ţărăneşti din toată România întregită, selecţionate în 
ordinea splendorii prin care se disting, sunt ale femeilor din județele Muscel, 
Argeş, Dâmbovița, Vâlcea...” (Editura „Universul”, 1937, pag. 183). Acelaşi 
autor precizează că Muscelul are „portul cel mai bogat în ornamentaţii 
florale...”. Adevărul afirmațiilor de mai sus este confirmat şi prin faptul că 
portul popular şi cusăturile de Argeş-Muscel au fost întotdeauna prezente în 
expozițiile organizate în ţară şi străinătate, încă de la sfârşitul secolului trecut 
cu astfel de exponate. 

Una dintre primele societăţi din ţara noastră care şi-a propus să stimuleze 
cusăturile cu vechi şi valoroase izvoade naţionale a fost Societatea „Furnica”, 
înființată la 16 mai 1882, de către un grup de doamne din vechi familii 
boiereşti, în fruntea cărora s-au aflat Felicia Racoviță — nepoata lui Dinicu 
Golescu, şi Elena Cornescu -— fiica marelui vornic loan Manu. Societatea 
„Furnica” nu numai că a antrenat un foarte mare număr de țărănci la cusut, 
dându-le modele din partea locurilor, de mare valoare artistică, dar a 
participat la peste 25 de expoziţii internaționale, făcând cunoscută frumuseţea 
portului popular românesc în diferite oraşe ale Europei. 

După ce în anul 1900 înfunţase Societatea „Albina”, care a încurajat 
crearea şi purtarea costumului popular, Eliza Brătianu va constitui „Consiliul 
superior al industriei casnice românești”, împreună cu Sarmiza Alimăneșteanu 
(musceleancă născută Bilcescu — prima româncă licenţiată în Drept la Paris şi 
rudă prin alianță cu familia Brătianu). Acest consiliu a organizat munca la 
domiciliu în multe centre din ţară, oferind de lucru la zeci de mii de sătence, 
creând în felul acesta o adevărată industrie casnică. Pe lângă utilitatea 
practică a acestei acțiuni de amploare, s-au creat strălucite lucrări de artă în 
domeniul costumului popular, atingându-se adevărate culmi în acest 
domeniu. Trebuie făcută precizarea că prin Consiliul superior al industriei 
casnice româneşti se dădeau sătencelor care coseau la domiciliu materiale 
necesare de cea mai bună calitate, realizate în cea mai mare parte tot în cadrul 
acestei societăți. Pânza se ţesea în războaiele țărănești cu spete şi vătale, 
arniciul se obținea din bumbacul tors şi se colora cu substanţe vegetale, lâna 
se torcea manual, iar firul de borangic obținut tot manual făcea ca maramele 
de Muscel, mai ales, să producă senzaţie în lume. 

După primul război mondial, Eliza 1.I.C. Brătianu a realizat, cu ajutorul 
celebrei firme foto „Marvan” S.A.R., un „Album de cusături româneşti”, pe 
care l-a editat consiliul superior al industriei casnice, lucrare desăvârşită din 
punct de vedere artistic şi care a rămas până azi tot ce s-a realizat mai valoros 
în acest domeniu. Albumul are 200 de planşe de format mare (42/32 cm). In 
acest album, Argeşul şi Muscelul au 30 de planşe cu motive florale sau 
geometrice pe care le putem vedea adesea pe iile din împrejurimile 
Câmpulungului, pe valea Râului Doamnei, pe Argeşel sau pe valea 
Cârcinovului, precum şi în jurul Curţii de Argeş, pe văile Topologului sau 
Cotmenei. 

Multe dintre modelele din album le găsim şi pe poalele cămăşilor 
bărbăteşti sau pe mânecile acestora. 

Albumul de cusături româneşti al doamnei Eliza I.I.C. Brătianu a ajuns 
azi o mare raritate de bibliofilie şi tipărirea lui ar fi benefică nu numai din 
punct de vedere documentar, ci, mai ales pentru combaterea kitsch-ului care a 
proliferat pentru că lipsesc modele autentice şi o îndrumare calificată. 


„Datini ”, nr. 3-4/1997 

__ NI. ARGEŞENI ŞI MUSCELENI 
ÎN SPIRITUALITATEA ROMÂNEASCĂ 


PÂRVU MUTU ! (1657 — 1735) 


Zugrav şi portretist, născut în mahalaua Vişoi din Câmpulung. Era al 
şaselea copil al preotului loan Pârvescu, care descindea dintr-o familie de 
preoţi, din rândul cărora s-a ridicat şi mitropolitul Țării Româneşti, Ignatie 
Sârbul (1653-1655), pomenit însă şi în 1659. 

Îşi petrece o parte din copilărie la mănăstirea Negru-Vodă din 
Câmpulung, unde tatăl său trecuse în cinul călugăresc. Aici, la 12 ani, ia 
primele lecţii de „zugrăvie” de la călugărul Evghenie. După câtva timp, 
boierul Tudoran Vlădescu îl trimite în nordul Moldovei, unde va sta şase ani, 
perioadă în care îşi va perfecționa meşteşugul în preajma unor zugravi 
pricepuţi şi cunoaşte o parte din valoroasele monumente bisericeşti din 
această zonă. Aceşti ani vor avea o influență hotărâtoare asupra formării sale 
artistice. 

Întors din Moldova în vârstă de 23-24 de ani, îşi începe activitatea mai 
întâi în cadrul mănăstirii Negru-Vodă şi apoi ca pictor de curte al boierilor 
Vlădeşti. În această perioadă zugrăvește mănăstirea Aninoasa, ctitoria lui 
Tudoran Vlădescu (1677), care, din păcate, a fost repictată în secolul al 
XVIII-lea. Colaborează la pictarea mănăstirii Cotroceni, ctitoria lui Şerban 
Cantacuzino (1679), lucrare care îl consacră ca unul dintre cei mai talentați 
artişti de acest gen din vremea lui. Faptul este cu atât mai de reținut, cu cât în 
această vreme zugravul oficial al lui Şerban Cantacuzino era acel vestit 
Constantinos, care a ocupat aceeaşi poziţie şi sub Constantin Brâncoveanu, 
căruia i-a pictat biserica mare de la Hurez. 

Devenind pictorul de curte al Cantacuzinilor, va zugrăvi pe rând o parte 
din ctitoriile acestora: biserica din Filipeştii de Târg, din Mărgineni, din 
Filipeştii de Pădure, din Măgureni. Ultimele două, mai bine păstrate, fac 
dovada puternicei personalități artistice a lui Pârvu Mutu. Tablourile votive 
din aceste două biserici, cu galerii de câte 55 şi respectiv 60 de personaje, 
portretul stareței Platonida de la mănăstirea Mamu, autoportretele şi altele ne 
permit să-l socotim pe Pârvu Mutu „, ...drept cel mai important precursor al 





1 Pârvu” era prenumele, după cel al naşului său, vistiernicul Pârvu Vlădescu, tatăl 
clucerului Tudoran Vlădescu. 

artei portretului pictat românesc”. (Teodora Voinescu — „Pârvu Mutu 
Zugravu”, Bucureşti, „„Meridiane”, 1968) 

A mai pictat schitul Lespezi, mănăstirile Colțea, Sinaia, Adormirea Maicii 
Domnului din Râmnicu Sărat, Mamu etc. Una din cele mai importante lucrări 
ale sale va fi pictura bisericii Sf. Gheorghe din Bucureşti, ctitoria lui 
Constantin Brâncoveanu (1707). 

După anul 1702, când îşi cumpără o casă mai spațioasă în Bucureşti, 
semnează adesea „dascălul Pârvu Mutu Zugravul”, ceea ce face să se creadă 
că aici şi-ar fi deschis o şcoală de „zugrăvie”. 

Moartea soţiei sale, în 1718, îl face să-şi întrerupă activitatea prodigioasă 
desfăşurată până atunci. Face o călătorie la „Sfântul Munte”, după care, 
întors în ţară, se călugăreşte la mănăstirea Mărgineni. După 1731, când îl 
pierde pe fiul său cel mai mic, se mută la schitul Robaia (în judeţul Argeş, pe 
teritoriul comunei Muşăteşti), unde moare în anul 1735. 

Ocupându-se de Pârvu Mutu, istoricul de artă Teodora Voinescu făcea 
următoarea apreciere: „„4zi, numele lui Pârvu Mutu s-a înscris în istoria 
picturii munteneşti ca un deschizător de drumuri şi se bucură de un înalt 
prestigiu. Rodnica sa activitate stă mărturie a strânsei legături ce a existat 
între artist şi opera sa. Ridicat de pe poziția de pe care artiştii Renaşterii au 
privit şi au înţeles la vremea lor ceea ce înseamnă pentru un pictor studiul cu 
atenţie şi pasiune al figurii omeneşti, căt şi strânsa legătură a creaţiilor sale 
cu viaţa, Pârvu Mutu înscrie cu mai multă fermitate. în domeniul artei 
româneşti viziunea sa nouă cu care a reuşit să depăşească pe toți înaintaşii 
săi”. 

DINICU (CONSTANTIN) GOLESCU 
(7.11.1777 — 5.X.1830) 


Scriitor, mare patriot, animator al vieţii culturale româneşti de la 
începutul secolului al XIX-lea, „Constantin Radovici din Goleşti” este fiul 
cel mic al marelui ban Radu Golescu şi s-a născut la Golești. 

Şi-a început educaţia în familie, având printre dascăli pe vestitul elenist 
Ştefan Comita, după care a urmat cursurile de la „Academia grecească” din 
Bucureşti. 

A ocupat o serie de dregătorii: pe cea de hatman în 1818, iar din 1821 pe 
aceea de mare logofăt. În timpul mișcării revoluţionare conduse de Tudor 
Vladimirescu a fost nevoit să se refugieze la Braşov. 

După ce în anul 1823 a fost trimis în Rusia cu însărcinarea de a înmâna 
țarului un memoriu, în anii 1824, 1825 şi 1826 a făcut o lungă călătorie în 
apusul Europei, unde şi-a însoţit copiii la studii. Însemnările foarte atente pe 
care le-a făcut cu prilejul acestei călătorii le-a tipărit la Buda în 1826, sub 
titlul „Însemnare a călătoriei mele Constantin Radovici din Goleşti făcută în 
anul 1824, 1825, 1826”. Prin bogatul său conținut documentar şi prin 
sentimentele patriotice care îl străbat, acest memorial de călătorie continuă să 
prezinte şi astăzi un mare interes. 

Însemnările de călătorie ale lui Dinicu Golescu au cunoscut o serie de 
ediţii. Printre cele mai valoroase, apărute până în anii noştri, semnalăm ediția 
din 1910 îngrijită de Nerva Hodoș, ediţia din 1915, îngrijită de Petre V. 
Haneş şi cea din 1939, îngrijită de Ion Pillat. 

Dintre ediţiile apărute după 1944, semnalăm pe cea a lui Panaitescu- 
Perpessicius, din 1952, cea a lui George Pienescu din 1963, cea a lui 
Gheorghe Popp, din 1964, ediția Marin Bucur, din 1971, ediţia Mircea 
Iorgulescu, din 1977. 

În anul 1826, Dinicu Golescu a înfiinţat, pe cheltuiala sa, la Golești, o 
şcoală în care aveau să înveţe tineri, indiferent de apartenenţa lor socială. 
Printre dascălii pe care i-a avut această şcoală au fost şi cunoscuţii cărturari 
Aaron Florian şi lon Heliade-Rădulescu. 

Tot în anul 1826 — anul de vârf al activităţii sale — va mai tipări două cărţi 
la Buda: „Adunare de folositoare învățături”, tradusă din grecește, şi 
„Adunare de tractaturile ce s-au urmat între prea puternica împărăție a Rusiei 
şi înalta Poartă... pe seama Prinţipaturilor Valahii şi Moldavii...” (1774- 
1826), tradusă după Thomas Thornton, dintr-o ediţie franţuzească. 

În anul 1827 va traduce din grecește şi tipări la Bucureşti „Elementuri de 

filosofie morală”, după Neofit Vamva. 

Dinicu Golescu se numără printre fondatorii „Societăţii literare” înfiinţate 
în 1827 şi a contribuit substanţial la apariţia primului ziar românesc în limba 
română din Muntenia, „Curierul românesc” (1829), pe care îl va conduce 
]. Heliade-Rădulescu, care s-a bucurat de aprecierea şi sprijinul lui. 

Căsătorit cu Zoe Farfara (Zinca Golescu), a fost tatăl Anei Racoviță 
(soacra doctorului Davila) şi al „fraţilor Goleşti”: Ștefan, Nicolae, 
Alexandru-Albu şi Radu. 

Este înmormântat în biserica din satul Goleşti. 

Dimitrie Panaitescu-Perpessicius i-a făcut următoarea caracterizare: 
„Puţini oameni ai trecutului nostru politic au vorbit cu mai multă şi mai 
stăruitoare căldură despre patrie, de cum a făcut-o autorul însemnării... de 
la 1826. Spiritul său însetat de progres îl înscrie printre figurile cele mai 
generoase de la începutul veacului trecut, iar cartea sa, în care bate pulsul 
celei mai însemnate conştiinţe cetăţeneşti, printre cele mai izbutite realizări 
ale literaturii de călătorie”. 


a 





CONSTANTIN DOBRESCU-ARGEȘ 
(28.VI.1856 — 10.X11.1903) 


Învățător, militant pentru drepturile țărănimii, pionier al cooperației 
româneşti, animator cultural. S-a născut la Muşăteşti şi a fost primul dintre 
cei 14 copii ai Mariei şi preotului lon Dobrescu. 

După ce face o parte din clasele primare în comună, îşi continuă studiile 
la Piteşti şi Curtea de Argeş, unde termină seminarul în 1875 şi la 

țărănimea înglodată în nevoi şi ținută într-o ignoranță totală. În acelaşi an, 
1875, din posibilități proprii şi cu ajutorul câtorva oameni de bine, a înființat 
două biblioteci publice, una la Muşăteşti, iar cealaltă la Poienărei, sat 
aparținând azi comunei Corbi. 

Până în anul 1888, cât a stat învățător în Muşăteşti, a luptat din răsputeri 
cu canoanele învechite ale unui învățământ primar anchilozat de programe 
analitice întocmite fără nici un fel de discernământ. „Absolvenţii unei 
asemenea şcoli, ca indivizi, nu au nici un ideal de susținut...”, aprecia C. 
Dobrescu. 

Pornind de la o atare stare de lucruri, el încearcă să revoluţioneze 
învățământul, aplicând la şcoala din Muşăteşti o serie de amendamente, atât 
programei de învățământ, cât şi metodelor de predare. „Școala nouă, spunea 
C. Dobrescu, trebuie să pregătească pe omul viitorului, pe omul ştiinţei, 
pentru o lume vie, cu mari şi reale aspirații...” 

La 12 mai 1878, la trecerea prin Muşăteşti, generalul doctor Carol Davila 
a rămas impresionat de primirea făcută lui şi statului major care-l însoțea, de 
către elevii şcolii din Muşăteşti, care, împreună cu învățătorul lor, au 
prezentat un binemeritat onor eroilor de la Plevna şi Griviţa. 

Din iniţiativa lui C. Dobrescu, în anul 1879, la Muşăteşti se înființează 
„Ateneul central rural”, care îşi propune ca prin intermediul conferinţelor, 
bibliotecii, teatrului popular, corului şi diferitelor cercuri, să prelungească 
activitatea din şcoală, în așa fel încât să facă ceva şi pentru educaţia adultului. 

În iarna anilor 1879-1880, artiştii amatori ai Ateneului din Muşăteşti vor 
da spectacole în localităţi din Argeş, Muscel, Dâmboviţa, şi, în sfârşit, în sala 
„Dacia” din Bucureşti, în prezenţa lui Mihail Kogălniceanu şi C.A. Rosetti, 
care i-au felicitat cu căldură pe țăranii din Muşăteşti şi mai ales pe inimosul 
lor dascăl. 

Începând din anul 1881, C. Dobrescu iniţiază tot mai multe acțiuni pentru 
organizarea unei mişcări de emancipare a țărănimii. În luna octombrie a 
acestui an, împreună cu Mucenic Dinescu din Corbeni, Dincă Schileru din 

Bâlteni-Gorj, Costache Gagione din Răzvad-Dâmboviţa şi alți câţiva care-i 
împărtăşeau ideile, înființează „Comitetul țăranilor”. În ziua de 14 octombrie, 
Comitetul țăranilor scoate şi primul număr al gazetei „Țăranul”. Această 


Argeş, la care ideile lui C. Dobrescu sunt şi mai precis conturate. În adunarea 
de la Corbeni, C. Dobrescu a spus, printre altele: „Întrunirea noastră e şi o 
protestare contra stării de fapt în care ne găsim şi o afirmare a personalităţii 
noastre ţărăneşti, în viața politică a statului nostru. Drepturile se iau, nu se 
dau niciodată. Să ne luăm dar drepturile, pentru a ne apăra interesele şi a 
ne asigura viitorul unei clase... ”. 

Adunarea de la Corbeni a avut un mare ecou în toată țara. 

Mai-marii zilei nu văd cu ochi buni această mişcare şi încep să ţeasă o 
întreagă rețea de şicane în jurul lui C. Dobrescu. Astfel, în 1884, C. 
Dobrescu, care fusese ales deputat al ţăranilor, este pentru a doua oară 
invalidat sub pretextul că este învățător. (Prima alegere îi fusese invalidată în 
1878 pentru motivul că nu avea vârsta legală.) În sfârşit, în anul 1885 este 
pentru a treia oară ales deputat şi din nou alegerea este invalidată, pentru că 
C. Dobrescu nu făcuse serviciul militar. 

Împreună cu învățătorii N. Hănescu şi I. Stăncioiu din Domnești 
înfiinţează societatea „Şcoala nouă”, în a cărei sferă de cuprindere intrau mai 
multe comune, dar care, începând de la 1885, va avea la Domneşti o 
bibliotecă cu peste 1.000 de volume. 

Începând din anul 1888, timp de cinci legislaturi, C. Dobrescu va fi 
deputatul țăranilor din Argeş. În Camera deputaţilor, glasul lui C. Dobrescu- 
Argeş va fi adesea auzit, atacând sau susținând cu curaj o serie de probleme 
privind situaţia ţărănimii. 

Din iniţiativa lui se înființează la Muşăteşti, în anul 1892, „Societatea 
pentru cultura țăranilor” care, așa cum reiese din „Statute”, se dorea de 
cuprindere naţională. Statutul acestei societăți merită să fie studiat cu atenție 
şi astăzi, pentru ideile înaintate pe care le conţine. La data înființării 
societăţii, în Muşăteşti se instalase o tipografie care, începând cu numărul din 
15 noiembrie 1892, va scoate cunoscuta „Gazeta țăranilor”, timp de peste 35 
de ani. 

În „Gazeta țăranilor”, C. Dobrescu-Argeş va prezenta cea mai mare parte 
dintre ideile sale de emancipare a țărănimii, dar, în acelaşi timp, el sau o 
serie de colaboratori vor înfiera fără cruțare abuzurile de tot felul pe care le 
făceau arendaşii şi administrația. | 

Între anii 1894 şi 1897 urmează cursurile Universităţii libere din 
Bruxelles. 

Întors în ţară, în jurul lui se vor pune la cale o serie întreagă de intrigi, 
care-l vor scoate din rândul deputaţilor, dar care nu-l vor putea opri să scrie la 
„Gazeta ţăranilor”, a cărei conducere o preluase învățătorul Alexandru 
Valescu, cel mai apropiat dintre colaboratorii săi şi soțul uneia dintre surorile 
sale. 

Ideile sale privind cooperaţia de consum au fost susținute de elemente 
care s-au afirmat pe plan naţional, cum au fost învățătorii Petre Rădulescu şi 
mai ales Luca Paul din Domneşti. 

După încetarea din viață a lui C. Dobrescu-Argeş (10.XI1.1903), 
„mişcarea de la Muşăteşti” se continuă cu vigoare aici şi în alte locuri din 
ţară. 

Afirmându-se iniţial pe planul cooperaţiei, învățătorul Ion Mihalache din 
Topoloveni, care înființează în 1908 prima „federală” — formă evoluată a 
cooperaţiei de consum de la sfârşitul secolului al XIX-lea — reuşeşte ca 
imediat după primul război mondial, în decembrie 1918, să înființeze 
„Partidul țărănesc”. Se realiza, în parte, visul lui Dobrescu-Argeş, care, în 
conjunctura politică a vremii lui, încerca să creeze o „partidă țărănească”. 

În anul 1969, cu prilejul sărbătoririi a 90 de ani de la înființarea 
„Ateneului central rural” din Muşăteştti, ocazie cu care a fost inaugurat ŞI 
frumosul local al căminului cultural, s-a dezvelit bustul lui C. Dobrescu- 
Argeş, aşezat în faţa lăcaşului ce-i poartă numele, bust executat cu mai mulți 
ani în urmă de Frederic Storck. 

Iniţiatorul acelei memorabile manifestări a fost învățătorul emerit N.G. 
Teodorescu, cel care a scris mult despre Muşăteşti şi despre Dobrescu-Argeş. 

TATIANA BOBANCU 
(30.1.1874 — 17.X.1948) 


Institutoare şi mare animatoare a vieţii culturale piteştene. Născută în 
Piteşti, a fost primul copil al preotului Ion Petculescu, cel care în anul 1876 
înființase, în casele bisericii Mavrodolu, şcoala primară de băieți nr. 3. 

După absolvirea şcolii primare în oraşul natal, urmează — bursieră în toți 
anii — cursurile Şcolii Centrale din Craiova. Terminând această şcoală, este 
numită institutoare în Piteşti. 

În anul 1899 se căsătoreşte cu Nicolae Bobancu, la care a găsit toată viața 
o mare înţelegere pentru activitatea sa. Între 1900 şi 1905 a fost institutoare la 
Târgu-Jiu, unde soţul său a avut în aceşti ani o farmacie. 

Revenind în Piteşti, începând din toamna lui 1905, va fi timp de 25 de ani 
institutoare la şcoala primară de băieți nr. 3. 

Intelectuală de aleasă cultură, a fost dotată cu calități pedagogice 
deosebite, care o fac să se remarce în lumea catedrei, încă din vremea 
ministeriatului lui Spiru Haret. A întocmit manuale şcolare care au fost 
tipărite la Editura Samitca din Craiova şi a colaborat la revista de pedagogie a 
lui G.G. Antonescu şi la cea a prof. Beiu Palade. 

Către sfârşitul anului 1928, împreună cu un grup de entuziaşti din rândul 
dascălilor piteşteni (printre care şi Dumitru Udrescu, cunoscutul folclorist), 
înființează, Ateneul Popular „G. lonescu-Gion”, pe care îl va conduce în 
calitate de preşedinte timp de 20 de ani. 

Statutul, care s-a întocmit şi tipărit o dată cu înființarea ateneului, ne arată 
că era vorba de o societate culturală cu o sferă largă de cuprindere, foarte 
înţelept concepută. Ateneul, care avea două secții permanente, muzeu şi 
bibliotecă, a desfăşurat o largă activitate pe linia propagării cunoştinţelor 
folositoare, antrenând în jurul său elementele cele mai valoroase din rândul 
intelectualităţii oraşului şi aducând din afară personalități de seamă ale 
culturii româneşti. 

Între anii 1929 şi 1948, în cadrul acestui ateneu a funcţionat biblioteca 
publică a oraşului Piteşti, care a transmis actualei biblioteci judeţene câteva 
mii de volume, printre care şi o parte din cărţile ce aparținuseră istoricului 
piteştean G. lonescu-Gion. 

La sutele de „şezători” pe care ateneul le-a organizat în Piteşti şi în 
împrejurimi de-a lungul celor douăzeci de ani, rod al strădaniilor Tatianei 
Bobancu, au conferenţiat personalităţi ca: Nicolae Iorga, Gala Galaction, 
Liviu Rebreanu, Bogdan-Duică, G.G. Antonescu, Mihail Sorbul, Mihail 
Lungianu ş.a. Prezenţa lui Iorga şi a lui Bogdan-Duică printre conferenţiarii 
permanenţi ai Ateneului „G. lonescu-Gion” din Piteşti se explică prin aceea 

că Nicolae Bobancu, soţul preşedintei ateneului, era braşovean de origine şi 
rudă apropiată a familiei Bogdan. Tot astfel se explică şi faptul că Iorga şi 
Bogdan-Duică, de câte ori veneau în Piteşti, trăgeau la casa Bobancu (pe 
Bulevardul I.C. Brătianu, aproximativ peste drum de fostul spital 
„N. Bălcescu”). 

De existența Ateneului „G. lonescu-Gion” este astfel legată o bună parte 
din viaţa culturală a Piteştilor între 1929 şi 1948. 

Pentru meritele sale, Tatiana Bobancu a fost distinsă cu ordine şi medalii 
pe linie de învățământ, pentru activitatea pe linie sanitară (în timpul primului 
război mondial a îngrijit răniții în spital şi a donat o mare cantitate de 
medicamente) şi pentru activitatea culturală, pentru care se făcuse cunoscută. 
Susţine „Revista noastră pedagogică şi culturală”, pe care o scoate la Piteşti, 
în anul 1931, Florica D. Ionescu. 

În afara colaborărilor la diverse reviste, Tatiana Bobancu a publicat trei 
lucrări în volum, pe care le amintim: 

e „Căminul familial şi căminul neamului românesc, carte dedicată fiicelor 
României Mari”, Bucureşti, Editura „Casa Școalelor”, 1926; 

e „Album religios. Bisericile din oraşul Piteşti, cu un mic istoric”, Piteşti, 
Tipografia „Artistica”, P. Mitu, 1933; 

e „Monografia satului şi staţiunii balneoclimaterice Brădet-Argeş”, Bucureşti, 
„Cartea Românească”, 1934. 


După 1944 a colaborat cu articole având tematică culturală la ziarul local 
„Gândul nostru” (1945-1948). 


S-a stins din viață în Pitești, unde este şi înmormântată. 
%* 


* * 


Personalitatea Tatianei Bobancu s-a făcut mai puţin simțită în afara 
Piteştiului şi a fostului judeţ Argeş. Opera sa scrisă este de mică întindere. 
Dar Tatiana Bobancu nu putea lipsi din acest volum, „„Argeşeni în 
spiritualitatea românească”, apărut în anul 1980, când biblioteca publică 
împlinea un secol de existență, din care aproape 20 de ani (1929-1948) sunt 
legați de numele acestei neobosite animatoare culturală, care a fost nu numai 
preşedinta Ateneului Popular „G. Ionescu-Gion”, dar şi bibliotecară — cea 
mai mare parte din timp, muzeografă, conferenţiară, ghid al monumentelor 
istorice din Piteşti şi împrejurimi etc. 

Tatiana Bobancu a fost, de asemenea, cunoştinţa îndatoritoare a unui 
mare număr de personalităţi ale culturii româneşti din perioada interbelică. 

CONSTANTIN RĂDULESCU-CODIN 
(1.X1.1875 — 29.11.1926) 


Învățător şi folclorist, născut în satul Zgripcești din comuna  Beleţi- 
Negreşti, fiul unor țărani săraci. 

Intrat la Şcoala Normală din Bucureşti în anul 1801, o termină în 
Câmpulung în 1896. (Şcoala se mutase aici în 1895, după terminarea 
frumosului local în care se află şi astăzi, construit după proiectul arhitectului 
Jon Socolescu). 

Anul 1896 îi aduce diploma de învăţător şi numirea în comuna Priboieni, 
de care va rămâne legat tot restul vieţii. Tot în acest an va apărea de sub tipar 
şi prima sa culegere de folclor „Din Muscel. Cântece poporane”, care va fi 
hotărâtoare pentru cariera viitorului folclorist. Destul de voluminoasă — 309 
pagini — această culegere, pe care o tipăreşte Editura Socec şi care are, în loc 
de prefață, scrisoarea în facsimil a lui George Coşbuc, atrage atenția 
specialiştilor, care-i deschid porţile la multe dintre revistele vremii. 

Concomitent cu activitatea didactică şi pe tărâm social, îl preocupă în 
permanenţă folclorul. În anul 1901 apare la Câmpulung, în tipografia lui 
Gh.N. Vlădescu, „O seamă de cuvinte din Muscel”, cu introducerea 
cunoscutului lingvist Gustav Weigand. În anul 1906, în aceeaşi tipografie, îi 
apare volumul „Comorile poporului. Literatură, obiceiuri şi credinţe”. 

Este remarcat de Spiru Haret, care în anul 1909 îl trimite într-o călătorie 
prin ţară, cu scopul de a aduna „texte poporane”, împreună cu George 
Coşbuc, Al. Vlahuţă, Şt.O. Iosif şi alții. Rezultatul acestei călătorii este 
strălucit pentru Codin. Academia Română îi va publica în două volume 
materialul cules, în colecţia „Din viața poporului român”: „Legende, tradiţii, 
amintiri istorice adunate din Oltenia şi din Muscel” (1910) şi „Ingerul 
românului. Povești şi legende din popor” (1913). 

În anul 1914 este numit revizor şcolar al judeţului Muscel. Această 
funcţie, pe care a avut-o până la încetarea din viață, i-a dat posibilitatea să 
întreprindă cercetări folclorice şi etnografice în toate satele şi cătunele 
Muscelului. 

Până la sfârşitul vieţii, care l-a surprins în plină activitate la 29 martie 
1926, Constantin Rădulescu-Codin a desfăşurat o activitate uriaşă. A publicat 
peste 40 de volume (culegeri de folclor, lucrări cu caracter etnografic, istoric, 
didactic, social-cultural etc.), care însumează peste 6.000 de pagini tipărite. A 
scos două reviste, dintre care una, „Prietenul nostru”, deosebit de valoroasă, a 
apărut timp de opt ani, în două etape: 1911-1916 şi 1923-1926. 

Un fapt demn de remarcat este acela că o bună parte din cărţile lui Codin 
au fost tipărite la Câmpulung, în tipografia Gh. N. Vlădescu. Acesta i-a tipărit 
şi toate numerele revistei „Prietenul nostru”, în toți cei opt ani de apariție. 

Constantin Rădulescu-Codin a fost mult mai mult decât un simplu 
culegător de folclor. Prin vederile sale foarte înaintate asupra creației 
populare, vederi pe care şi le-a expus în câteva lucrări, prin cantitatea enormă 
de material cules şi prin numărul mare de pagini publicate, se situează printre 
marii folclorişti ai țării. 

„Munca lui Rădulescu-Codin dovedită şi consemnată în atâtea lucrări 
valoroase ne îndreptățeşte a-l scoate din rândul folcloriştilor mărunți, între 
care a fost socotit până acum, şi a-l pune alături de marii folclorişti români 
ca Simion Florea Marian şi Tudor Pamfile ”. (Dan Simonescu). 

Dintre revistele la care a colaborat şi în care a publicat o mare cantitate de 
material, amintim: „Albina”, „Convorbiri literare”, „lon Creangă”, „Foaia 
poporului”, „Neamul românesc”, „Ramuri”, „Sămănătorul”, „Şezătoarea”, 
„Vremea nouă” etc. 

Semnează câteva volume în colaborare cu: Dumitru Mihalache (învățător 
din Topoloveni şi folclorist, mort în primul război mondial, frate al 
cunoscutului politician lon Mihalache), Ştefan Tuţescu şi Simion Kirileanu, 
cunoscuţi folclorişti, precum şi cu loan Răuţescu, folclorist, paleograf şi autor 
al unor valoroase monografii. În colaborare cu învățătorii loan S. Ghilencea 
şi Constantin Gh. Bondoc, a publicat manuale şcolare pentru cursul primar. 

Dintre publicaţiile lui Constantin Rădulescu-Codin apărute în volume mai 
semnalăm: 

e „Făt-Frumos. Poveşti”, Bucureşti, Editura Leon Alcalay, 1914. (Colecţia 
„Biblioteca pentru toţi”) 

e „Vine roata la ştirbină. Poveşti, snoave şi legende”, Bucureşti, Editura 
Alcalay, 1914. (Colecţia „Biblioteca pentru toţi”) 

e „Chira Chiralina. Cântece bătrâneşti”, Bucureşti, Editura H. Steinberg, 
1916. 

e „Ghiţă Bondoc. Schițe şi poveşti”, Bucureşti, Editura H.Steinberg, 1916. 
(Colecţia „Biblioteca căminul”) 

e  „„Muscelul nostru. |. Comuna Corbi şi locuitorii săi...”, Câmpulung, 
Tipografia Gh. N. Vlădescu, 1922. (În același an a apărut şi volumul 
„„Muscelul nostru”, conţinând micromonografiile celor 63 de comune ale 
judeţului, fără să mai aibă în a doua parte a sa monografia comunei 
Corbi. Tipărit tot la Câmpulung, în Tipografia Gh. N. Vlădescu.) 

e „Dragoslavele. Monografie istorică”, Câmpulung, Tipografia Gh. N. 
Vlădescu, 1923 (lucrare realizată în colaborare cu preotul loan 
Răuţescu). 

„Cântece din război zise de flăcăi şi fete între 1914-1919”, Câmpulung, 

Editura Librăriei lon N. Staicu, 1925. 

„Cojocul lui Sărăcilă. Poveşti alese din culegerile mele”, Bucureşti, 
Tipografia Graiul românesc, 1925. 

„Câmpulungul Muscelului istoric şi legendar...”, Câmpulung, Editura 
Librăriei loan N. Staicu, 1925. 

(Deşi cartea este astfel datată, ea a apărut în anul 1926. Era încă sub tipar, 

cu o parte din corecturi neterminate când a murit Codin. Tot ce mai trebuia 

făcut, inclusiv ghidul oraşului, a făcut tânărul său prieten Dan Simonescu, 
viitorul profesor universitar şi membru al Academiei Române.) 

e  „„Cuvântări populare pentru conferenţiarii cercurilor culturale...” Lucrare 
premiată de Academia Română. (Ediţia a 3-a. București, Editura 
„Ancora”, 1927). 

e „Literatură, tradiţii şi obiceiuri din Corbii-Muscelului”, Bucureşti, Editura 
„Cultura Naţională”, 1929. (Academia Română. Din viaţa poporului 
român) 

e „Comorile poporului. Literatură, obiceiuri şi credințe”, Bucureşti, Editura 


Casei şcoalelor, 1930. 
x 


* * 


„În şedinţa solemnă a Academiei Române, din ziua de 8 iunie 1923, 
prezidată de Iacob Negruzzi - preşedintele acesteia - lui Constantin 
Rădulescu-Codin i s-au acordat 1000 lei din Premiul Adamachi pentru 
volumul „„Muscelul nostru. I. Comuna Corbi şi locuitorii săi...”. În raportul 
său despre cartea lui Rădulescu-Codin, academicianul loan Simionescu 
spunea printre altele: „...Lucrarea sa, voluminoasă, e pornită din dragostea 
locului în care își duce viața şi a oamenilor din care se trage, cu cari 
conviețuieşte. Muscelul este unul din județele cu aproape neprihănită 
etnicitate. În calea lesnicioasei treceri peste munți, este o regiune de 
necontenită primenire etnică şi în acelaşi timp de însemnate popasuri ori 
evenimente istorice. La fiecare colț câte o ruină vorbeşte despre trecut, 
pretutindeni urmele dispărute s-au păstrat în legende şi povestiri. În 
asemenea condițiuni era păcat să se piardă cu totul, măcar ce mijeşte încă 
în amintirea poporului. Aşa se explică izvorul bogat în material folcloristic 
pe care-l redă autorul şi importanța descrierilor. 

Aproape jumătate din cartea sa se referă la județul întreg. Toate 
comunele sunt pomenite în înşirarea faptelor istorice mai importante legate 
de numele lor. Restul cărții cuprinde amănunţita descriere a comunei Corbi. 
Descrierea nu e unilaterală. E un mic tratat de antropogeografie, restrâns la 
granițele unei comune. După cum e de aşteptat, după preocupările de 
predilecţiune ale autorului, folclorul joacă un rol însemnat. Aici e partea de 

originalitate a lucrării, dându-se material inedit. Când nu cunoaşte prin sine, 
autorul se referă la lucrările specialiştilor sau ale antemergătorilor săi. Dă 


» 


dovada astfel că şi-a apropriat o metodă sistematică, ştiinţifică, de lucru... ”. 
E 

Învățătorimea fostului judeţ Muscel, recunoscătoare, i-a ridicat lui 
Constantin Rădulescu-Codin, în centrul comunei Priboieni, un bust de bronz 
care a fost dezvelit în mai 1929. Iniţiativa a aparținut lui C.A. Popescu- 
Priboieni, fostul coleg de cancelarie al lui Codin şi lon Gh. Nicolaescu- 
Măţău, preşedintele Asociaţiei învăţătorilor din Muscel. 

În luna decembrie 1975, sub egida Comitetului judeţean de cultură Argeş, 
Biblioteca judeţeană Argeş, în colaborare cu Asociaţia folcloriştilor argeşeni 
„„C. Rădulescu-Codin” şi căminul cultural, a organizat în comuna Priboieni o 
sesiune de comunicări şi referate, dedicată centenarului naşterii marelui 
folclorist argeşean. Şi-a adus contribuţia şi un grup de cercetători de la 
Institutul de dialectologie şi folclor din Bucureşti. 

A 


În anul 1986 a apărut, la Editura „Minerva”, volumul de format mare 
„Literatura populară. Cântece şi descântece ale poporului. Cu 50 de arii 
populare”. Ediţie critică de loan Şerb şi Florica Şerb. Studiu introductiv de 
Dan Simonescu, 666 pagini. 

NICOLAE PETCULESCU, PRECURSORUL UNOR MARI 
REALIZĂRI TEHNICE CONTEMPORANE 
(6.1V.1879 — 20.09.1948) 


În primele decenii ale secolului nostru, societatea românească va avea o 

pleiadă strălucită de tineri ingineri cu studiile făcute în ţară, care vor lăsa 

prin activitatea lor construcții civile şi industriale sau proiecte îndrăzneţe pe 
măsura evoluţiei în materie, din cele mai înaintate țări ale Europei. 

Printre aceştia se numără şi inginerul piteştean Nicolae Petculescu, 
absolvent al Şcolii Naţionale de poduri şi şosele cu diploma de inginer 
obținută în 1903. 

Se născuse la 6 aprilie 1879 în Piteşti şi era fiul preotului Ion Petculescu 
care s-a interesat insistent de instruirea fiului său, aşa cum s-a interesat şi de 
instruirea fiicei sale, sora viitorului inginer, institutoarea de mai târziu, 
Tatiana Bobancu. 

[Preotul Ion Petculescu a fost una dintre figurile de seamă ale Piteştilor 
din ultimul pătrar al sec. al XIX-lea. Mai întâi pentru că a scris o serie de 
cărți care au cunoscut o mare circulație: 

e  „„Despre martirii creştinismului din Dacia Traiană şi Aureliană”, 1875. 

e „Istoria sacră. Prescurtare din Vechiulu Testamentu”. Partea I pentru 
clasa II-a primară de ambele sexe. Partea a II-a, pentru clasa a III-a. (În 
anul 1886 apărea ediția a V-a.) 

e „Carte de rugăciuni” însoţită cu sistema numeraţiei, de tabele aritmetice 
şi cele patru operaţii simple, pentru clasa I-a şi a II-a primară. (În anul 
1886 apărea ediţia a VI-a). 

e  „„Călăuza stupăritului sau cultura albinelor”. De preotul Ion Petculescu, 
institutor în Piteşti, 1898. 

Toate cărțile sale au fost tipărite în Piteşti. 

(Vezi N. Rizescu: ,„„600 de cărți argeşene”, Piteşti, 1980) 

Apoi, pentru că a fost primul preot din Argeş care şi-a tăiat părul, 
purtându-se tuns scurt. În sfârşit, pentru că preotul Ion Petculescu a înființat 
Şcoala nr. 3 din Piteşti]. 

După terminarea studiilor politehnice, inginerul Nicolae Petculescu a 
intrat în serviciul tehnic al județului Argeş, unde a rămas până în 1907, când 
a trecut la C.F.R., de unde a ieşit la pensie în anul 1939. Din perioada cât a 
lucrat în Piteşti, de numele inginerului Petculescu este legată construcția 
grotei din Trivale. Trecând la C.F.R. într-o perioadă când acest important 
sector economic se afla într-o continuă înnoire şi prefacere, tânărul inginer 

piteştean s-a dedicat muncii cu întreaga sa capacitate, afirmându-se ca unul 
dintre cadrele cu cea mai bună pregătire. La începuturile activităţii sale în 
acest domeniu a lucrat la executarea liniilor de cale ferată Bucureşti — 
Olteniţa, Medgidia — Babadag şi Ciulniţa — Slobozia. Între octombrie 1915 şi 
aprilie 1916 a construit calea ferată Târgu-Jiu — Bumbeşti, iar în 1917, calea 
ferată îngustă Piatra-Neamţ — Bicaz. 

În anul 1923, ajuns între timp directorul studiilor din Direcţia generală de 
construcții căi ferate, publică lucrarea „Problema C.F.R.”, în Editura Cultura 
Naţională, care face dovada pregătirii solide a specialistului şi în acelaşi timp 
a vederilor sale largi privind organizarea rețelei de căi ferate, în noile condiții 
create după Unirea cea Mare din 1918. 

A întreprins o serie de studii pentru noile linii de cale ferată, dintre care 
unele s-au realizat în timpul vieţii sale, iar altele după decesul său. A întocmit 
un amplu studiu privind o linie de cale ferată între Piteşti şi Râmnicu-Vâlcea. 
De asemenea, a întocmit studiul unui traseu de metrou la mică adâncime în 
Bucureşti, pe care l-a publicat în Buletinul Societății Politehnice, din 
februaire 1942. Fără îndoială, pentru realizarea în anii de după 1965 a 
Metroului bucureştean s-au făcut serioase şi importante studii de către 
ingineri contemporani, dar ni se pare de semnalat faptul că inginerul Nicolae 
Petculescu întrezărea posibilitatea realizării Metroului bucureştean încă din 
1942, cu mijloacele tehnice de atunci. 

A fost profesor şi director la Şcoala superioară de exploatare CER, 
înființată în anul 1930. Pentru necesităţile acestei şcoli, în 1935 a scos cursul 
„Căi de comunicaţii şi transpoarte. Pe uscat, pe apă şi prin aer”, la 
Imprimeria Căilor Ferate Române, Bucureşti-Sud. Această carte, unică în 
bibliografia mondială la vremea respectivă, analizează detaliat diferite 
probleme ale transporturilor pe plan mondial şi face ample referiri la 
transporturile din țara noastră. A suplinit o perioadă de timp pe profesorul 
Stratilescu la catedra de căi ferate de la Politehnica din Bucureşti. 

Printre altele, a publicat studiile: „Căi ferate române. Istoric, evoluţie, 
organizare”, în revista C.F.R. nr 10/1930: „Problema transporturilor în 
România” în revista C.F.R. nr. 5-6/1929, „Construcţii de căi ferate”, în 
volumul „„Semicentenarul 1881-1931. Istoricul dezvoltării tehnice în 
România”, în 1931. După ieşirea la pensie a fost adesea consultat în probleme 
importante de specialitate. 

S-a stins din viaţă în Bucureşti, la 20 septembrie 1948. 

Dintre lucrările de specialitate cele mai recente semnalăm „Epopeea 
feroviară românească”. Inginerul piteştean Nicolae I. Petculescu este adesea 
citat atât pentru lucrările realizate, cât şi pentru proiectele întocmite. De 
asemenea, se fac trimiteri la scrierile sale. 

Ca şi inginerul Dimitrie Dima, specializat în construcția de poduri din 
beton armat, autorul unor lucrări realizate până în primul război mondial, în 
folosinţă şi astăzi, inginerul Nicolae Petculescu se numără printre vârfurile 
ingineriei româneşti din prima jumătate a secolului nostru, cu personalitatea 
căruia noi, piteştenii, avem legitime drepturi să ne mândrim. 

ISTRATE MICESCU — „OM DE DREPT” 
(Ploieşti, 1881 — Aiud, 1951) 


Istrate Micescu, „omul de drepP” cum îi plăcea să se intituleze, a fost una 
dintre cele mai strălucite personalități pe care poporul român le-a avut în 
prima jumătate a secolului al XX-lea. 

Descindea după tată dintr-o veche familie de musceleni înstăriți din 
Miceşti, pe pământurile căreia au fost împroprietăriți la 1864 o parte din 
țăranii comunei. 

Tatăl său, Nicoale Micescu, absolvent al Facultăţii de Științe din 
Bucureşti, a fost primul profesor şi director al Gimnaziului din Piteşti, 
înființat în anul 1866. Transferat apoi la Ploieşti, va fi primul director al 
cunoscutului Liceu „Sf. Petru şi Pavel” de aici. 

Mama sa, Maria, născută Rădulescu, era absolventa unui pension din 
Germania şi a fost cea care s-a ocupat cu perseverenţă de educația celor cinci 
băieți pe care i-a avut şi care au strălucit prin şcolile pe care le-au urmat. 

Istrate Micescu s-a născut la Ploieşti, pe 22 mai 1881. Prenumele primit la 
botez a fost de tradiţie în familia Micescu. Îl purtase şi bunicul său şi îl va 
purta şi cel mai mic dintre cei doi fii ai săi, care după 1990 a fost unul dintre 
biografii ilustrului său părinte. (Vezi „Arhiva”, supliment de istorie al 
ziarului „Cotidianul”. Anul V, nr. 1, vineri 26 ianuarie 1996). 

Născut la Ploieşti şi totuşi argeşean! Istoria cunoaşte şi o serie de excepții 
de la regulă. În cazul nostru voi da următorul exemplu. Dacă în 1831 Theodor 
Aman — viitorul pictor — se năştea la Câmpulung, n-am încercat niciodată să-l 
socotim muscelean. 

Profesorul Nicolae Micescu, în anii cât a stat la Ploieşti, şi-a îngrijit cu 
dăruire gospodăria de la Miceşti, iar soţia şi copiii lui au făcut în aceşti ani 
îndelungi sejururi în satul muscelean. De altfel, şi-a încheiat cariera tot acolo 
unde o începuse, fiind în ultimii ani profesor la Liceul „I.C. Brătianu” din 
Piteşti, de unde în anul 1897 a ieşit la pensie. 

Terminând în anul 1899 Liceul „I.C. Brătianu” din Pitești, unde a fost în 
toţi anii şef de promoție, Istrate Micescu va pleca în anul următor la Paris, 
pentru a urma cursurile Facultăţii de Drept. 

Când scriu aceste rânduri, am în faţă un superb tablou, pe paspartuul 
căruia scrie: „Promoţia Liceului «I.C.Brătianu» din Piteşti din 1900. 
Fotografiaţi după 30 de ani, în 1930”. Istrate Micescu se află în primul rând, 
pe scaun alături de cei patru foşti profesori care se mai aflau în viaţă: lon 
Păiş, Nae Dumitrescu, Virgil Lupescu şi Vasile Mândru. Restul foştilor elevi 
se află în spate, în picioare. Este foarte posibil ca întâlnirea să se fi făcut cu 
un an mai târziu. În favoarea acestei presupuneri pledează faptul că, atât în 

Enciclopedia „Cugetarea”, a lui Lucian Predescu (1939), cât şi în schiţa 
bibliografică ce i se face lui Istrate Micescu în nr. 3 din „Biblioteca Marilor 
Procese”, din martie 1924, în care este publicată pledoaria sa în celebrul 
proces „Amira”, datele de terminare a liceului şi a Facultăţii de Drept din 
Paris sunt 1899 şi respectiv 1903. Ambele surse citate de mine apăreau în 
timpul vieții lui Micescu. 

Aici l-a avut coleg pe Nicolae Titulescu. În anul 1903 îşi trece licenţa cu 
„Magna cum Laude”. Incepe imediat să-şi pregătească doctoratul pe care şi-l 
va trece în dreptul civil, cu teza „La personalite morale et !Pindivision”, 
publicată la Paris în 1907. In acelaşi an, 1907, se înscrie în Baroul de Argeş 
unde profesează doi ani, pentru ca la 21 ianuarie 1909 să se transfere la 
Baroul de Ilfov în Bucureşti, an în care a fost numit şi asistent la Facultatea 
de Drept. 

În urma unui concurs care a avut loc în acelaşi an 1909, a fost numit 
profesor la Facultatea de Drept din lași, unde nu s-a dus însă, din cauza 
activităţii intense pe care o desfăşura ca avocat. Din anul 1911 va împărți cu 
Nicolae Titulescu catedra de Drept civil — conferenţiari amândoi la Facultatea 
de Drept din Bucureşti, unde în 1930 va fi numit profesor de Drept civil 
comparat, iar din 1932, titularul catedrei de Drept civil. 

În timpul primului război mondial, din cauza unei răni pricinuite de un 
obuz care a explodat în apropierea sa, îşi pierde vocea şi este trimis de 
primul-ministru lonel Brătianu în Elveţia, de unde, în urma unei operaţii, se 
întoarce refăcut. i 

Datorită culturii sale juridice, talentului oratoric şi ţinutei ireproşabile, în 
luna februarie 1932 a fost ales pentru prima dată decan al Baroului de Ilfov 
(1923-1925). A mai ocupat această funcţie în anii 1926-1928 și în 1936. În 
1937 a fost ales „decan de onoare pe viaţă” al Baroului de Ilfov. 

Istrate Micescu a intrat de tânăr în politică, alăturându-se Partidului 
Naţional Liberal. Intre anii 1919 şi 1923, reprezentând județul Romanați, a 
fost deputat în Parlamentul Românei şi, într-o perioadă, a fost şi vicepre- 
şedintele Camerei Deputaţilor. 

In toţi aceşti ani a rostit câteva discursuri memorabile, printre care şi un 
răspuns la Mesajul Tronului. Situându-se împotriva reformei agrare, îl supără 
pe Ionel Brătianu, fapt care îl determină să plece din partid. Cu acest prilej 
face o afirmaţie ajunsă celebră: „Am rămas singurul liberal”. Din 1930 a 
colaborat cu Gheorghe Brătianu, căruia din același an i se alătură şi avocatul 
Vasilescu-Valjan, care-şi făcuse şi el doctoratul la Paris şi îşi începuse 
activitatea de magistrat tot la Tribunalul de Argeş. 

Istrate Micescu a mai fost de două ori deputat în Cameră, în 1927, de 
Muscel, iar în 1931 — de Soroca. (Intr-o bună parte din anii cât a fost deputat, 


89 


l-a avut coleg la Cameră şi pe Vasilescu-Valjan. În sfârşit, amândoi vor muri 
în puşcărie.) 

În anii care au urmat primului război mondial, Micescu este un naţionalist 
ferm, luptând cu intransigență împotriva acelora care cereau revizuirea 
Tratatului de la Trianon şi în consecinţă a granițelor țării noastre, împotriva 
acelora care nu erau de acord cu precizarea din Constituţie că România este 
un stat unitar. Această poziţie i-a atras duşmănia elementelor de stânga, dar 
mai ales a celor de extremă dreaptă, respectiv a mişcării legionare, care îl 
condamnă la moarte. 

În anul 1937 a fost numit ministru de externe în guvernul Octavian Goga. 
În scurta perioadă cât acest guvern a condus ţara, Istrate Micescu s-a 
remarcat prin succesul obţinut la Liga Naţiunilor unde a pledat pentru 
interesele „Micii Înţelegeri”, ducând mai departe ideile promovate de 
Nicoalae Titulescu. Atitudinea sa nu a corespuns cu cea a guvernului din 
care făcea parte şi în care majoritatea membrilor aveau simpatii pro-germane. 
După căderea guvernului Goga, tot din porunca Regelui Carol al II-lea, a 
fost numit ministru al Justiţiei, timp în care s-a opus cu fermitate practicilor 
de influențare a organelor judecătoreşti. 

Istrate Micescu este autorul proiectului Constituţiei promulgate în anul 
1938. 

Venirea la putere a legionarilor a însemnat o perioadă grea pentru 
Micescu. A fost scos de la catedră, suspus unor percheziţii, ameninţat, ceea 
ce l-a determinat să se ascundă. 

În timpul guvernării Antonescu şi-a reprimit catedra la Universitate. S-a 
declarat împotriva războiului, conferinţa sa „Lupta dreptului împotriva legilor 
nedrepte” devenind de referință (1942). Până la terminarea războiului, a 
desfăşurat o intensă activitate socială, cunoscându-se, printre altele, procesele 
apărate fără onorariu. 

În 1944 va redacta şi semna „Memoriul avocaţilor pentru ieşirea 
României din război”. În februarie 1945, când este scos din Barou, 
întocmeşte un memoriu în care este prezentată întreaga sa activitate 
profesională. 

Refuzând propunerile ce i s-au făcut de către generalul Rădescu sau chiar 
de către Rege de a pleca din ţară, se întâlneşte adesea cu Iuliu Maniu şi Dinu 
Brătianu, fapt ce nu putea să scape atenţiei securităţii. După ce în 1947 fusese 
pensionat, în 1948 a fost arestat şi condamnat la 20 de ani de muncă silnică. 
La data arestării era destul de bolnav, ceea ce face să nu reziste decât puţin 


regimului de înfometare şi mizerie de la închisoarea din Aiud. 
* 


* * 

Istrate Micescu a fost un mare iubitor de carte. Biblioteca sa din conacul 
de la Miceşti conţine, pe lângă miile de volume legate frumos în piele, un 
număr important de cărţi rare din diferite domenii. După 1950, biblioteca sa 
a avut aceeaşi soartă cu Biblioteca Brătienilor din conacul de la Florica. O 
parte din cărți au fost arse, o altă parte a apărut prin anticariatele Bucureştilor, 
în sfârşit, ce-a mai rămas a intrat în fondurile Bibliotecii Naţionale a 
României. 

Mă gândesc cu nostalgie ce ar fi fost azi Biblioteca Judeţeană Argeş dacă 
ar fi avut în fondurile sale cele două biblioteci, de la Miceşti şi de la Florica?! 


„Cultura ”, 3-4, 1999 


9! 





PETRE VINTILESCU - Pr. prof. univ. dr. 
25 septembrie 1887 — 12 iunie 1974) 


Născut în satul Popeşti, comuna Căteasca, judeţul Argeş, fiul preotului 
Marin Vintilescu. 

Originile Vintileştilor se găsesc în Vrăneştii Muscelului, azi sat al 
comunei Călineşti. Bunicul lui Vintilescu, Şerban Vintilă (fiul preotului Petre 
Vintilă din Vrăneşti) a primit în noiembrie 1845 de la domnitorul George 
Dimitrie Bibescu „Diploma de boierie”, pentru ,, ...a se bucura şi pe viitor de 
privilegiul de boier de neam”. 

După terminarea şcolii primare, între 1900 şi 1907, Petre Vintilescu a 
urmat seminarul teologic — cursul inferior la Curtea de Argeş, iar cursul 
superior la Seminarul Central din Bucureşti. În iunie 1911 îşi trece licenţa în 
teologie la Facultatea de Teologie de la Universitatea din Bucureşti. În anul 
1926 şi-a susținut doctoratul la aceeaşi facultate, cu teza „Cultul şi ereziile”, 
pe care în acelaşi an a publicat-o la Piteşti. 

Şi-a început preoţia după terminarea facultăţii, la una din cele mai sărace 
parohii din judeţul Argeş de atunci, Furdueşti din comuna Răteşti, la 1 aprilie 
1911. La 1 aprilie 1914 a fost transferat ca preot ajutător la biserica Maica 
Precista din coastă, din Piteşti. În sfârşit, la 1 octombrie 1917, a fost avansat 
paroh al bisericii Sf. Ioan Botezătorul tot din Piteşti. În timpul păstoriei la 
biserica Sf. loan Botezătorul a primit rangul de „iconom stavrofor”. Aici va 
rămâne până în anul 1928, când a fost transferat la biserica Sfinţii Voievozi 
din Bucureşti. (Cine intră azi din Griviţa pe strada Sf. Voievozi, dincolo de 
frumoasa biserică ce se află pe colţul din dreapta, va vedea o clădire cu parter 
şi etaj, care atrage atenția prin arhitectură. Pe placa aşezată cu fața spre curte 
se spune că este casa parohială a bisericii Sf. Voievozi şi că a fost construită 
după planurile arhitectului Dimitrie Ionescu-Berechet, cu stăruința pr. prof. 
dr. Petre Vintilescu, parohul bisericii, fost Superior al Capelei ortodoxe 
române din Paris.) 

În anii cât a slujit la Piteşti, Petre Vintilescu a desfăşurat o bogată 
activitate în afara sfântului altar. Profesor de religie în învățământul secundar, 
director al Internatului Societăţii preoţeşti Frăția ( 1919-1921) şi chiar director 
al Şcolii Normale de băieţi (1921-1922), a fost, de asemenea, membru şi apoi 
preşedinte al Consistoriului eparhial în cadrul Episcopiei Argeșului şi 
protoiereu al Argeşului de jos etc. 

O dată cu transferarea la Bucureşti, de la 1 februarie 1928, a fost numit 
profesor agregat la catedra de Liturgică şi Pastorală din Facultatea de 
Teologie. În aprilie 1931 a fost ridicat la rangul de profesor universitar, 
funcţionând până la 1 martie 1950 când s-a pensionat. Între 1 ianuarie 1932 

şi 1 august 1933, luând un concediu de la catedră, a îndeplinit funcția de 
Superior al Capelei ortodoxe române din Paris, ; | 

În anii 1936-1938, paralel cu activitatea de la catedra sa, a fost şi 
profesor suplinitor la catedra de Drept bisericesc, iar în 1943-1944, la cea de 
Omielitică. În cadrul Facultăţii de Teologie din Bucureşti a îndeplinit o serie 
de responsabilități cum au fost: decan, între 1 decembrie 1938 şi 1 octombrie 
1940 şi 3 septembrie 1946 - 4 decembrie 1948. 

Pentru o scurtă perioadă, până în 21 ianuarie 1949, a fost rectorul 
Institutului teologic de grad universitar în care se transformase Facultatea de 
Ţeologie din Bucureşti. In anii 1935, 1936 şi 1937, paralel cu ir 
universitară, a fost inspector pentru DAP alee religios din şcolile 

ce se aflau în arhiepiscopia Bucureştiului. A 
ad hi 1848, a făcut a) din delegația Sf. Sinod al Bisericii Ortodoxe 
Române, conduse de Patriarhul Iustinian, care a participat la Conferința de la 
Moscova a Bisericilor autocefale ortodoxe. După ieşirea la pensie din 
învățământ, Adunarea Naţională Bisericească l-a ales de trei ori pentru câte 
patru ani, în 1954, 1958 şi 1962, membru în Consistoriul Central Bisericesc, 
după care, până în 1966, a fost chiar preşedintele acestei supreme instanțe 
isciplinare bisericeşti. 

af căsătoria E. Stana-Lenuţa Crinteanu din Deagurile isi Argeş a avut 
patru copii, trei fete şi un băiat. Nu este lipsit de interes să arătăm aici că 
primele două fiice au fost căsătorite cu preoți. Dintre acestea, Irina a fost 
soţia preotului loan Coman, profesor de Patrologie la Facultatea de Teologie 
din Bucureşti. Între 1954 şi 1962, preotul iconom stavrofor loan Coman a 
fost rectorul Institutului Teologic Universitar din Bucureşti. Prin numărul 
mare de lucrări publicate şi prin misiunile importante pe care le-a avut peste 
hotare, preotul loan Coman se înscrie printre marile personalități ale 
învățământului teologic românesc din sec. XX. ) sa 

Preotul Petre Vintilescu are o operă teologică întinsă, începând să scrie 
încă din primii ani de preoție. A fost un colaborator statornic al revistelor 
bisericeşti: „Păstorul Ortodox”, „Adevărul Bisericesc” ŞI „Buletinul E panică 
Argeşului”, care apăreau la Piteşti, cât şi al revistelor „Studii Teologice” şi 
„Biserica Ortodoxă Română”, care apăreau în capitală. m A 

Are peste 200 de lucrări publicate şi alte 70 de lucrări rămase în 
manuscris. Dintre cele publicate (peste 40 apărute în volum şi peste 50 de 
studii în diferite reviste teologice), cca 90 de articole, cronici, recenzii etc. şi 
30 de alocuţiuni — cele mai multe publicate, rostite la Piteşti, Bucureşti, Paris, 
Atena, Corint şi Moscova. Printre lucrările rămase în manuscris se numără 
50 de predici, cele mai multe rostite la bisericile Sf. loan Botezătorul din 
Piteşti şi Sf. Voievozi din Bucureşti. Câteva redactate în limba franceză au 
fost rostite la Biserica Ortodoxă Română din Paris. 

Un mare număr dintre lucrările sale i-au fost recenzate în reviste 
bisericeşti centrale sau eparhiale. Printre cei care i-au făcut recenzii se 
numără N.I. Apostolescu (în primii ani de preoție), Gala Galaction, pr. prof. 
[. Popescu — Mălăeşti, pr. prof. Gh. I. Ghia, pr. prof. Spiridon Cândea, pr. 
prof. loan Zugrav, pr. prof. Emilian Vasilescu, pr. prof. Ene Branişte, pr. 
prof. Marin Branişte şi alții. Dintre lucrările apărute în volum vom semnala 
pentru valoarea şi întinderea lor: „Cultul şi ereziile” (teza de doctorat). 
Piteşti, 1926, 180 p.; „Contribuţii la revizuirea Liturghierului român”, 
Bucureşti, 1931, 157 p.; „Preotul în fața chemării sale ca păstor al sufletelor”, 
Bucureşti, 1934, 215 p.; „Despre poezia imnografică din cărţile de ritual şi 
cântare bisericească”, Bucureşti, 1937, 490 p.; „Spovedania şi duhovnicia”, 
Bucureşti, 1939, 423 p.; (Această lucrare a fost reeditată în anul 1995 de 
către Episcopia Ortodoxă Română din Alba-lulia, cu binecuvântarea şi 
prefața P.S. Andrei — astăzi arhiepiscop.), „Liturghiile bizantine privite 
istoric în structura şi rânduiala lor”, Bucureşti, 1943, 156 p-; „Liturghierul 
explicat”, Bucureşti, 1972, 384 p. 

A publicat, de asemenea, manuale pentru şcolile secundare, singur sau în 
colaborare, cursuri universitare litografiate etc. Despre pr. prof. univ. dr. 
Petre Vintilescu au scris pr. prof. Ene Branişte, în „Studii Teologice” din 
1974, nr. 7-8, pr. prof. |. Rămureanu, în „Studii Teologice” din 1982 nr. 1-2, 
pr. prof. univ. Dr. Mircea Păcurariu, în „Dicţionarul Teologilor Români”, 
Bucureşti, 1996 şi alţii. 

Preotul Petre Vintilescu rămâne o luminoasă figură de argeșean în spiri- 
tualitatea românească. 

* 

La realizarea acestui portret am folosit şi datele biografice şi bibliografia 
lucrărilor personale, întocmite de însuşi pr. Petre Vintilescu, pe care mi le-a 
pus cu bunăvoință la dispoziție domnul ing. Dumitru Toma-Vrăneşti, căruia 
îi aduc şi pe această cale mulțumirile cuvenite. 

ARMAND CĂLINESCU 
(22.V.1893 — 21.IX.1939) 


Om politic, născut la Piteşti, fiul unor oameni avuţi. Tatăl său, Mihai 
Călinescu, medic veterinar militar, a trecut în retragere după primul război 
mondial cu gradul de colonel. În anul 1925 avea domiciliul în Piteşti, pe 
strada Egalităţii. 

După terminarea şcolii primare şi a liceului în oraşul natal, din anul 1912 
urmează cursurile Facultăţii de Drept şi Filozofie din Bucureşti. După 
susținerea doctoratului în drept la Bucureşti, susține un al doilea doctorat la 
Paris, în ştiinţe economice. 

Posesorul unei solide culturi şi înzestrat cu o putere nebănuită de muncă, 
în anul 1921, când se întorcea de la Paris, se avântă în politică, alături de 
mişcarea țărănistă condusă de Ion Mihalache şi devine şeful organizației 
Partidului țărănesc din judeţul Argeş. Din anul 1926 va fi deputat şi unanim 
apreciat în parlament pentru marele său talent oratoric. 

În guvern va intra abia în 1930, în calitate de subsecretar de stat la 
Ministerul de Interne. Până la această dată a fost judecător la Tribunalul de 
Argeş, prefect al județului Argeş (1928), secretar general la Ministerul de 
Agricultură şi Domenii (1929). Deşi conduce efectiv Ministerul de Interne, 
sub guvernările naţional-țărăniste, până în noiembrie 1933, Armand 
Călinescu va fi numai subsecretar de stat. 

În perioada crizei economice din anii 1929-1933, când ţara noastră 
cunoaşte un puternic avânt al mişcării muncitoreşti, Armand Călinescu, 
împărtăşind temerile clasei sale faţă de aceste mişcări, se situează pe poziţiile 
partidului din care făcea parte. El observă însă, şi urmăreşte cu atenţie din ce 
în ce mai încordată, evoluţia Gărzii de Fier şi estimează cu mult discernământ 
pericolul real pe care îl reprezenta pentru statul român această mişcare. 

Are o contribuţie importantă la dizolvarea Gărzii de Fier, din ianuarie 
1931. După căderea guvernului său, Garda de Fier e reînființată şi ocupă 
chiar locuri în parlament. 

Din anul 1933, prin măsurile luate de Ministerul de Interne şi prin 
atitudinea lui în parlament, chiar în timpul opoziţiei, Armand Călinescu se 
declară ferm împotriva acesteia: „Eu nu cred în viitorul acestei mişcări. Se 
opresc poate unii asupra ideii naționale, pe care o speculează membrii 
Gărzii de Fier. D-lor, aceasta este o concepție pe care trebuie să o pună 
oricine la baza unei acțiuni de întărire a vieții noastre de stat şi de popor! 
Dar, vă rog, țara aceasta a ajuns în aşa situație încât, pentru a promova 
ideea naţională, trebuie să recurgă la o mână de oameni care nici măcar nu 

şi-au terminat studiile şcolare?...”. 

Aceste cuvinte, rostite în Parlamentul român, după asasinarea lui Duca şi 
după venirea lui Hitler la conducerea Germaniei, exprima, fără îndoială, nu 
numai un crez politic, dar şi o atitudine plină de temeritate. 

Poziţia sa în aceste momente de cumpănă l-a apropiat de o anumită 
grupare din partidul său, de profesorii Nicolae Iorga şi Virgil Madgearu — 
care aveau să împărtăşească aceeaşi soartă cu el — și de Nicolae Titulescu, 
care avertizase' omenirea de pericolul fascist şi care avea să se stingă din 
viaţă, departe de ţară, la scurt timp după ei. 

În februarie 1938 este înlăturat guvernul Goga - A.C. Cuza ŞI se 
instaurează dictatura regală. Regele Carol al II-lea, care-și temea tronul, 
formează un guvern în fruntea căruia îl pune pe patriarhul Miron Cristea, iar 
ministru de interne, pe Armand Călinescu. În anul 1938, mişcarea gardistă 
primeşte o serie de lovituri care culminează cu lichidarea capilor ei, în luna 
noiembrie, imediat după întoarcerea regelui de la Berlin. 

La 1 februarie 1939, prin remanierea guvernului Miron Cristea, Armand 
Călinescu va deveni vicepreşedinte al Consiliului de Miniştri, ministru de 
interne şi ministru ad-interim la război. 

De la 7 martie 1939, Armand Călinescu va fi prim-ministru, în locul 
patriarhului Miron Cristea care încetase din viaţă. Va avea de luptat cu tot 
felul de dificultăți. Carol al II-lea dorea să conducă ţara consultându-se numai 
cu consilierii personali, în ţară erau încă destule elemente fasciste, la 15 
martie Germania hitleristă a cotropit Cehoslovacia, iar la 1 septembrie a 
invadat Polonia. 

În aceste momente, Armand Călinescu a dat dovadă de foarte multă 
abilitate, fără a renunţa la felul lui de a fi, foarte hotărât. A încercat să-l 
capaciteze pe rege asupra unor tratative cu Uniunea Sovietică: „Pe lângă 
garanţiile Franţei şi Angliei, să obținem o siguranță cu U.R.S.S. şi Bulgaria”. 
Acţiunea lui a fost însă tardivă, pentru că cel de al II-lea război mondial a 
început o dată cu invadarea Poloniei. 

După acest eveniment, a reuşit să aibă totuşi o atitudine pe cât de demnă, 
pe atât de fermă, față de Germania, căreia nu i-a convenit nici pe departe 
faptul că România a permis populaţiei civile şi armatei poloneze să se retragă 
pe teritoriul său. 

La 21 septembrie 19309, în mijlocul zilei și în plină stradă, Armand 
Călinescu a fost asasinat de un grup de legionari. Astfel, i-a urmat soarta lui 
I.G. Duca şi a precedat-o pe a generalului Gheorghe Argeşanu, care a fost 
numit prim-ministru în locul său. 

A fost înmormântat la Curtea de Argeş, în cavoul familiei. 
* 


* * 

În anul 1970, doamna Adela Armand Călinescu a donat Bibliotecii 
Judeţene Argeş o parte din biblioteca soțului său, 100 de volume legate în 


piele şi purtând semnătura autografă a celui care a fost Armand M. Călinescu. 
x 


% * 


În anul 1993, Fundația Culturală „Magazin Istoric” a reeditat cele două 
volume „Discursuri parlamentare”, totalizând peste 800 pagini, în semn de 
omagiu la aniversarea centenarului naşterii marelui nostru om de stat. 

Volumul II al acestei ediţii se încheia cu o postfață scrisă de istoricul 
Cristian Popişteanu, din care vom cita un fragment: „După numeroasele 
documente, adunate de peste un sfert de secol în paginile revistei „, Magazin 
istoric”, după volumul de Însemnări politice, 1916-1939, îngrijit de 
regretatul istoric colonel doctor Al.Gh. Savu şi apărut în Editura Humanitas, 
în deschiderea colecției Memorii — Jurnale..., după volumul «Cine a fost 
Armand Călinescu — mărturii», apărut (prin pioasa grijă a domnului arhitect 
Barbu Călinescu, unicul fiu al neînfricatului om de stat) în Editura Presa 
Naţională şi sub egida Fundaţiei Culturale „Magazin Istoric”, iată acum — 
sub auspiciile aceleiaşi Fundaţii — cele două volume de Discursuri 
parlamentare 1926-1937, reapărând la Editura Quadrimpex S.R.L., într-o 
ediție anastatică după originalul tipărit de Imprimeria Naţională în 1938”. 

În luna iunie 1993, Muzeul Judeţean Argeş a organizat o amplă 
manifestare dedicată centenarului Armand Călinescu, ocazie cu care a scos o 
medalie de bronz cu chipul celui sărbătorit. Invitatul de onoare al acestei 
manifestări a fost arhitectul Barbu Călinescu care trăieşte în Anglia, şi care a 
venit în România pentru lansarea volumului de „Discursuri parlamentare” ale 
ilustrului său părinte. 

Mulţumindu-mi că am scris despre tatăl său, Barbu Călinescu mi-a dăruit 
un volum pe care l-a semnat şi a pus data. 

VLADIMIR STREINU 
(23.V.1902 — 26 X. 1970) 


Critic, eseist, poet, traducător şi editor, Vladimir Streinu a fost una dintre 
figurile cele mai alese pe care Argeşul le-a dat spiritualităţii românești. 

Născut în comuna Teiu, pe numele său adevărat Nicolae Iordache, a fost 
fiul lui Şerban Iordache şi al Leancăi, țărani înstăriți care sunt ctitorii 
bisericii parohiale din satul Teiu-Vale. 

După absolvirea şcolii primare din comună, a fost elev al Liceului „I. C. 
Brătianu” din Piteşti. 

În toamna anului 1916, când liceul şi-a închis porţile din cauza ocupației 
dușmane, a plecat în Moldova, unde s-a înscris voluntar într-o unitate 
militară. 

Liceul „„I. C. Brătianu” l-a absolvit în anul 1920, când a devenit şi student 
al Facultăţii de Litere şi Filozofie din Bucureşti, unde a avut printre profesori 
trei mari savanţi ai vremii: Mihail Dragomirescu, Vasile Pârvan şi Nicolae 
Iorga. Se va specializa în limba franceză. 

Va debuta la 19 ani, cu poezia „Fântâna sufletului meu”, apărută în 
„Adevărul literar şi artistic” din 13 februarie 1921, revista lui Constantin 
Mille, la care vor publica, între 1920 şi 1939 cât a apărut, elementele cele mai 
valoroase ale literaturii noastre din această perioadă. Din anul 1921 îşi adoptă 
pseudonimul „Vladimir Streinu”, cu care va semna întreaga sa operă. 

În anul următor, 1922, va debuta şi în critică, recenzând volumul lui 
Vasile Voiculescu „Pârgă”, în revista „Muguri”, care apărea la Câmpulung- 
Muscel. Vasile Voiculescu îl va ajuta ca în același an să fie numit redactor la 
„„Cugetul românesc” ce îl va avea director pe Tudor Arghezi. 

În anul 1924 au loc mai multe evenimente în viaţa lui Vladimir Streinu. 
Vom semnala că, după susținerea licenţei, este numit profesor la Liceul 
„Traian” din Turnu-Severin şi că se căsătoreşte cu profesoara Elena Vasiliu, 
care-i va fi o foarte bună tovarăşă de viață până la sfârşitul zilelor lui. 

În anii 1925 şi 1926 va fi profesor secundar în Bucureşti, iar în anul şcolar 
1926-1927 se va afla la Paris unde își va pregăti teza de doctorat. În aceeaşi 
perioadă va colabora cu poezii la „Sburătorul literar” al lui Eugen Lovinescu. 

În anul 1927, întors în ţară, va fi numit profesor la Găieşti, unde va 
funcționa, cu mici întreruperi, până în 1932. 

Între noiembrie 1928 şi martie 1929, împreună cu Şerban Cioculescu, 
Pompiliu Constantinescu şi Tudor Şoimaru, va scoate revista lunară 
„Kalende”, la care colaborează: Tudor Arghezi, C. Rădulescu-Motru, Tudor 
Vianu şi Mihai Ralea. (După o întrerupere de 12 ani, Vladimir Streinu va 
scoate din nou revista „„Kalende”, la care vor mai colabora: Mihail 

Sadoveanu, Liviu Rebreanu, Lucian Blaga, Eugen Lovinescu, Ion Pillat şi 
alţii. Despre valoarea acestei reviste nu este nevoie să mai facem aprecieri 
după ce am văzut ce colaboratori a avut.) 

De la 1 septembrie 1933 până în 1939, va fi profesor la prestigiosul liceu 
„I.C. Brătianu” din Piteşti. | 

În aceeaşi perioadă este prezent în paginile multor periodice literare din 
capitală, printre care „Revista Fundațiilor Regale” la care a colaborat până în 
anul 1941, când publicaţia va adopta o evidentă orientare de dreapta. 

În anul 1938 îi apare volumul „Pagini de critică literară” care câştigă 
aprecieri unanime ale celor mai multe condeie de prestigiu. 

Din 1940 va colabora la revista „Preocupări literare” al cărei director va fi 
din martie 1942. În 1943 revista se va numi „Preocupări literare. Kalende”, 
ca după câteva numere şi până în septembrie 1944 să se numească numai 
„Kalende”. (Va fi cea de a treia perioadă şi ultima a acestei reviste. Numele 
va fi reluat în 1990 la Piteşti, după încetarea revistei Argeş, dar cu „C”, nu cu 
k”. 
să în 1943 va publica volumul „Clasicii noştri” şi antologia de „„Litera- 
tură contemporană”, cu un studiu introductiv. 

În anul 1944, împreună cu Şerban Cioculescu şi Tudor Vianu, va publica 
„Istoria literaturii române moderne” (următoarele două ediţii, în 1971 şi 
1985). Tot în acelaşi an va edita primul volum din scrierile lui Calistrat 
Hogaş, pe care îl şi prefaţează. (Volumul al doilea al scrierilor lui Hogaş va 
apărea, tot prin grija sa, în 1947.) 

În anii 1945 şi 1946 va colabora din nou la „Revista Fundațiilor Regale”. 

În vara anului 1947 îşi va susţine doctoratul la Universitatea din Iaşi, cu 
lucrarea „Versul literar românesc”. 

Perioada 1948-1954 va fi cea mai întunecată din viața sa. Dat afară din 
învățământ, a trebuit să se angajeze paznic sau să facă alte munci necalificate 
pentru a putea contribui la întreţinerea familiei. (Imbolnăvit grav, în 1950 a 
trebuit să suporte o operație pulmonară). 

Din 1955 va fi colaborator la Institutul de Lingvistică din Bucureşti, unde 
va lucra la Dicţionarul englez-român şi la Dicţionarul limbii poetice a lui 
Eminescu, sub conducerea lui Tudor Vianu, lucrare care va vedea lumina 
tiparului în anul 1968. 

Din anul 1964 va lucra la Institutul de Istorie Literară şi Folclor, unde a 
fost adus de George Călinescu. 

Anul 1965 va fi marcat de trei evenimente pentru Vladimir Streinu. Va 
traduce şi va scoate o ediţie anglo-română de excepţie a tragediei lui 
Shakespeare „Hamlet, prinț de Danemarca”. Este cea mai valoroasă traducere 
a capodoperei shakespeariene pe care o avem în literatura noastră. 

Va publica, de asemenea, volumul „„Versificaţia modernă”, pentru care va 
obține Premiul Uniunii Scriitorilor. Tot în acelaşi an va inaugura rubrica 
„Distinguo” la revista „Luceafărul”, care a apărut până în 1968. 

În anul următor, 1966, prefațează cele două volume de „„Povestiri” ale lui 
Vasile Voiculescu. 

Anul 1968 este deosebit de productiv pentru Vladimir Streinu care, prin 
activitatea laborioasă pe care o desfăşoară, dovedeşte o putere de muncă de-a 
dreptul uluitoare. Îi apar primele două volume din „Pagini de critică 
literară”. (Volumul 1 este o reeditare, cu mici adaosuri, a celui din 1938.) 
Publică, de asemenea, monografia „Calistrat Hogaş”. Scrie studiul intro- 
ductiv la volumul bilingv „Les Fleurs du mal — Florile răului” de Charles 
Baudelaire, volum de peste 1500 pagini, îngrijit de Geo Dumitrescu. 
Aceluiași volum îi scrie şi „Cronologia” care îi atestă cunoştinţele profunde 
în domeniul literaturii franceze a secolului al XIX-lea. Traduce şi prefaţează 
două volume din lucrarea lui Marcel Proust „În căutarea timpului pierdut”. În 
acelaşi an, ţine un curs de poetică la Universitatea din Bucureşti şi este numit 
directorul Editurii Univers. În anul 1969, pe lângă preocupările cotidiene, va 
scoate ediţia a doua la „Clasicii noştri”. (Ediţia I a apărut în 1943). 

În anul 1970 prefaţează volumul „Poezii” de Dragoş Vrânceanu şi are 
bucuria apariţiei unei noi ediţii a traducerii sale din Shakespeare: „Tragedia 
lui Hamlet, prinţ de Danemarca”. 

Pe 26 noiembrie 1970, Vladimir Streinu se stinge subit din viaţă, într-un 


moment când agenda sa era încărcată cu o mulţime de proiecte. 
* 


ge A 


de mare importanță, cum sunt: monografia „Ion Creangă” (1971), „Istoria 
literaturii române moderne”, scrisă în colaborare, cu două noi capitole care îi 
aparțin; „Ritm imanent”, primul său volum de versuri, scos prin grija 
distinsei sale fiice Ileana Iordache, actriţă la Teatrul Naţional din Bucureşti 
(tot 1971); „Studii de literatură universală” (1973), volum de apariția căruia 
s-a ocupat George Muntean; „Istoria literaturii române”, vol. III, în care 
capitolul dedicat lui Ion Creangă este opera sa; „Pagini de critică literară”, 
vol. III (1974), volum îngrijit de George Muntean; „Eminescu, Arghezi”, 
antologie de texte şi „Pagini de critică literară”, vol. V (1977); ;„Poezii”, 
ediție critică realizată de George Muntean, care adună toate poeziile lui 
Vladimir Streinu (1982); „„Eminescu” (1989), volum îngrijit de Mihai 
Drăgan, care conţine 30 de articole şi apare în prestigioasa colecţie 
„Eminesciana” (cu numărul 50), în anul centenarului morţii lui Eminescu. În 
acest volum de 270 de pagini, articolele sunt trecute în ordinea cronologică a 

publicării lor; „Poezie şi poeți români” (1983), volum antologic îngrijit tot de 
George Muntean. 

În anul 1970 a apărut la Editura Eminescu romanul soției lui Vladimir 
Streinu, Elena Iordache Streinu, „Păuna şi copiii ei”. Creație amplă, care se 
desfăşoară pe 670 de pagini şi pe care Alexandru Piru şi Ovid Crohmălniceanu 
o compară cu „lon” al lui Liviu Rebreanu, aduce în literatura noastră chipul 
unei femei cu totul unic în felul său. Fără îndoială, Vladimir Streinu a 
cunoscut creaţia soției sale şi i-a dat cu convingere „B.T.”-ul. 

În vara anului 1977, Biblioteca Judeţeană Argeş, în colaborare cu revista 
„Argeş” — redactor-şef Sergiu Nicolaescu — a organizat o amplă manifestare 
dedicată împlinirii a 75 de ani de la naşterea lui Vladimir Streinu. In prezența 
soţiei sale, Elena Iordache Streinu, a fiicei Ileana Iordache, a surorii sale 
Maria Tuţuianu şi a unui numeros public din Piteşti, au vorbit despre viaţa şi 
opera celui sărbătorit Edgar Papu, George Macovescu, George Muntean, 
Barbu Cioculescu şi Sergiu Nicolaescu. În aceeaşi zi, grupul de invitaţi de la 
Bucureşti, însoţit de organizatorii piteşteni, a mers în comuna Teiu, unde a 
avut loc o manifestare la căminul cultural şi unde a vorbit şi profesorul Vasile 
Fălcescu, un bun cunoscător al operei lui Vladimir Streinu pe care îl 
cunoscuse personal. După manifestare a fost vizitată casa memorială 
Vladimir Streinu. 

E 

În rândurile care urmează vom consemna câteva opinii ale unora dintre 
cei mai autorizaţi critici şi istorici literari care l-au cunoscut pe Vladimir 
Streinu. 


Eugen Lovinescu 

Vladimir Streinu -— „„Poet integral la Sburătorul, până a părea numai 
poet, exclusiv poet, iremediabil poet, de vreo doi ani Vladimir Streinu 
(n.1902) şi-a dovedit nebănuite resurse critice într-un tandem, în care pe 
rând cârma o are Şerban Cioculescu sau domnia-sa, mai ales când e vorba 
de poezie. De unde părea redus la sterilitate, critica lui a devenit abundentă, 
digresivă, asociativă, teoretizată; zbor planat prin abstracţie estetică şi 
istorie literară cu lente evoluţii la înălțimi de unde nu se mai aude uruitul 
pasional al motoarelor, care există totuşi. Critică nobilă, comprehensivă, de 

un estetism puţin cam preţios şi indulgent cu slăbiciunile omeneşti ”. 
(Istoria literaturii române contemporane. 1900-1937, 
Editura Librăriei Socec, Bucureşti, p. 66-67) 


Şerban Cioculescu | 
Vladimir Streinu: Pagini de literatură — „Cine-şi! mai aminteşte de 
efemerul periodic «Kalende» (1928-1929), cu o atitudine ferm intelectualistă, 

unde unul dintre redactori era Vladimir Streinu, alternând poezia rece şi 
savantă cu polemica ideologică, va relua lesne firul la critica frumosului 
volum de «Pagini de critică literară», în care autorul şi-a strâns la un loc 
foiletoanele şi eseurile critice. Poet şi critic, filolog şi artist, d-sa e unul 
dintre scriitorii noştri care gândeşte cât mai strâns asupra condiţiilor 
specifice ale fiecărui sector literar. 

Foarte supravegheat, aşa cum se vădise sever şi în conştiinţa sa de poet, 
Vladimir Streinu e unul din cei mai interesanţi scriitori ai momentului literar, 
al cărui scris cere încă o frecventare atentă şi iubitoare. Sceplric, dar şi 
surprinzător de afirmativ, iubitor al spontaneității, dar extraordinar de 
laborios (său elaborat), vitalist categoric, dar şi teoretizator înverşunat, cu 
«dublete» temperamentale dintre cele mai neaşteptate, d-sa oferă o privelişte 
intelectuală oricând spectaculoasă”. 

(Aspecte de critică literară contemporană, în R.F.R., anul VI, nr. 
3/1939, p.642-647. Reprodus după Aspecte literare contemporane, 
Editura Minerva, Bucureşti, 1972, p. 611-614) 


Eugen Simion 

Demnitatea intelectuală a actului critic — „Conceptul unui stil artistic se 
întâlneşte în critică la Vladimir Streinu cu atitudinea inflexibil estetică față 
de opera literară. Încrederea în prestigiul rațiunii şi în demnitatea 
intelectuală a actului critic se traduce stilistic, la el, într-o operă de 
rafinament, de comentariu strâns, derutant prin varietatea referinţelor, cu 
idei înveşmântate în grele armuri. Ca toți criticii din generaţia sa, Vladimir 
Streinu a făcut operă de restituţie estetică a clasicilor (vol. „Clasicii 
noştri”). În Problema criticii literare (vol. „Pagini de critică litarară”, 
1938), aflăm definiția mai nouă, în sens bergsonian, a obiectului criticii”. 
(Ev. Conceptului de critică). 


Al. Piru 
Calistrat Hogaş — „,Reputatul critic şi istoric literar Vladimir Streinu, 
excelentul comentator al „clasicilor noştri” Odobescu, Maiorescu, Creangă 
şi Coşbuc este, printre altele, şi întâiul editor critic al operei lui Calistrat 
Hogaş «Pe drumuri de munte», publicată în două volume între 1944-1947” 
(Varia. Preciziuni şi controverse. Editura 
Eminescu, Bucureşti, 1972, p. 271-273) 


Eugen Jebeleanu 

Poetul — „Era o plăcere să-l priveşti şi să-l asculți vorbind, departe de 
orice trivialitate, nobil, plin de urbanitate, însă nedispreţuind nici fina sare a 
umorului, nici picantul piper al ironiei. 

Şi era frumos, şi era poet, şi era şi un critic dintre cei mai subrili şi dintre 
cei mai bine înarmați cu o cultură solidă — şi nu era decăt un simplu 
profesor de liceu şi un om care nu da din coate, socotind, pe bună dreptate, 
că rangul spiritual, şi chiar social, cel mai de seamă, este al artistului. ÎI 
priveam, aşa cum sta alături de prea frumoasa lui soție, şi-mi spuneam: 


Iată un om fericit...»”. 
4 (Contemporanul, nr. 49, 4 decembrie 1970) 


George Muntean 
Cercetător al fenomenului literar universal — „Ca unul ce audiase 
cursurile lui Iorga, ale lui Densusianu şi Ramiro Ortiz, ce fusese prieten cu 
NI. Herescu şi alți polilingvi, Streinu avea destule cunoştinţe de italiană... 
Că limba îi era în total accesibilă o dovedeşte faptul că străbătuse în mai 
multe rânduri Italia (în 1943 făcuse anume investigaţii prin bibliotecile din. 
Florența şi Roma) şi că în ultimul an de viaţă participase la două mese 
rotunde la Florenţa şi Napoli (citind totodată în biblioteca Universităţii din 
Padova, precum Stolnicul Cantacuzino, altădată), intervenind în discuţii 
direct în limba gazdelor. (...). i 
Satisfacția cea mai mare pe care a avut-o în urma efortului de pătrundere 
a englezei a fost aceea de a-i putea citi în original pe Poe şi mai ales pe 
Shakespeare. Acesta din urmă l-a răpit într-atât, încât l-a decis la cea mai 
grea muncă de echivalare în româneşte din câte s-au făcut — e vorba de 
piesa «Hamlet» şi la încă o încercare la care nimeni nu se aştepta. Pentru că 
tragedia lui Hamlet, prinț de Danemarca, de William Shakespeare, nu este, 
în ediția din 1965, doar o capodoperă de echivalare a unui text celebru, ci ea 
cuprinde un „text anglo-român ”, cum se exprimă, neutralizându-şi meritele, 
autorul, textul englez fiind ultima încercare de ediţie critică a originalului ce 
s-a efectuat asupra acestuia şi, evident, prima din țara noastră. Cartea are, 
ca un adevărat monument ce se vrea şi se izbuteşte, o prefaţă, o introducere 
şi cam 150 de pagini de note şi comentarii de Vladimir Streinu, în care nu ştii 
ce să admiri mai întâi... : 
Un alt rezultat al preocupărilor sale pentru limba engleză a constat în 
colaborarea lui la Dicţionarul englez-român, apărut în 1957, perioadă în 
care îi apare, de asemenea (fără a fi indicată ca atare), şi traducerea 
«Educaţiei sentimentale» a lui Gustave Flaubert, care îl solicitase intens sub 
raportul echivalării, dar îi răscumpărase eforturile prin subrilitățile estetice 
şi de limbă franceză pe care-şi amintea a le fi descoperit şi cercetat strat 
după strat. A man ; 
(Prefaţă la vol. „Vladimir Streinu. Studii de literatură 
universală”. Editura Univers, Bucureşti, 1973, p. 5-22) 

La realizarea acestui articol, care se vrea o scurtă trecere în revistă a 
vieţii şi activității lui Vladimir Streinu, am recurs la mai multe surse de 
informare, dar cea mai importantă a fost lucrarea Domnului Emil Vasilescu 
(de mai mulți ani redactor-şef la revista „Biblioteca”), lucrare intitulată 
„Vladimir Streinu”, apărută la Editura Eminescu, în colecția „Biblioteca 
critică”, 1984, 196 p. Pe lângă un tablou cronologic întocmit cu minuţiozitate 
şi o valoroasă bibliografie, chiar aşa „selectivă”, Emil Vasilescu a făcut şi un 
cuvânt introductiv pe care l-a intitulat sugestiv „Un clasic al criticii 
româneşti”. Din acest „cuvânt” voi reproduce una din frazele de încheiere 
care este nu numai conclusivă, dar şi foarte frumos gândită: „Poet, critic, 
istoric literar, un virtuoz al genului polemic, orator de for, profesor de nobilă 
viță, preocupat întotdeauna să indice drumul spre opera autentică şi să 
transmită acele criterii indubitabile ale vieţii artistice, Vladimir Streinu 
înscrie prin întreaga sa contribuţie, prin exemplul personalităţii sale, o 
pagină de înaltă ținută umană şi intelectuală în istoria literaturii, a culturii 
noastre, în general”. Cunoscând tot ce s-a scris despre Vladimir Streinu, 
Emil Vasilescu a realizat o admirabilă selecţie a opiniilor celor mai 
autorizate, de la Eugen Lovinescu până la Eugen Simion, făcând din volumul 
său unul de referință pentru strălucitul cărturar născut la Teiu, în judeţul 
Argeş. 

În ce mă priveşte, îi rămân recunoscător lui Emil Vasilescu pentru 
posibilitatea ce mi-a oferit, de a folosi aici punctele de vedere care sunt 


rezultatul cercetărilor domniei-sale. 
* 


* * 


Când în anul 1991 a fost primit post-mortem în Academia Română 
matematicianul şi poetul Dan Barbilian — Ion Barbu, eu am adus atunci în 
presa locală argeşeană mulțumiri pline de recunoștință conducerii Academiei 
pentru binemeritata reparație şi mi-am îngăduit să semnalez că încă trei arge- 
şeni ar fi meritat de mult această recunoştinţă: Dan Simonescu, atunci în viață 
(ales în 1992 „membru de onoare”, în ziua în care împlinea 90 de anl) şi răpo- 
saţii Vladimir Streinu şi Iustin Moisescu, cel de al patrulea Patriarh al României. 

Pentru cei doi aleşi cărturari ai neamului nostru, nici acum nu este prea 
târziu şi am convingerea că spiritul de dreptate va birui şi în cazul lor, cu 
atât mai mult cu cât Academia Română este condusă azi cu competență şi 
bună-credință. 


104 





IUSTIN MOISESCU 
Patriarhul Bisericii Ortodoxe Române între anii 1977 şi 1986 


Cel de-al patrulea patriarh al Bisericii Ortodoxe Române (după Miron 
Cristea, Nicodim Munteanu şi Justinian Marina), s-a născut la 5 martie 1910 
în Cândeşti, sat al comunei Albeştii de Muscel, judeţul Argeş. A vrut 
Dumnezeu ca în acest judeţ, unde s-a născut un număr impresionant de 
personalități reprezentative pentru spiritualitatea românească, să se nască şi 
un MARE PATRIARH AL ORTODOXIEI. 

A rămas orfan la vârsta de şase ani, după ce tatăl său, învățătorul loan Gh. 
Moisescu, locotenent în Regimentul 45 infanterie, care luptase ca un erou în 
luptele de la Turtucaia şi Bălării, grav rănit, şi-a dat sfârşitul în ziua de 18 
noiembrie 1916. Au rămas în urma sa patru copii, doi băieți şi două fete, ce 
aveau să fie crescuţi cu trudă de mama lor, Maria, născută Bratu, care va 
primi o modestă pensie de văduvă de război. 

Şi-a petrecut primii ani de copilărie în satul natal aşezat la poalele 
Munţilor lezer şi scăldat de apa Bratiei. Aici şi-a făcut şi clasele primare. 

Între anii 1922 şi 1930, a fost elevul Seminarului orfanilor de război din 
Câmpulungul Muscelului, unde a intrat în anul înființării acestuia şi a făcut 
parte din prima promoţie de absolvenți. Seminarul orfanilor de război din 
Câmpulung a purtat numele „Patriarhul Miron”. Capul Bisericii Ortodoxe 
Române se afla adesea în seminarul câmpulungean, mai ales în perioadele 
când se găsea la odihnă la vila patriarhală din Dragoslavele. Inaltul prelat a 
avut deci posibilitatea să-l remarce pe elevul Moisescu Iustin care a strălucit 
aici din clasa întâi până în clasa a opta. Aşa se face că, în anul 1930, Iustin 
Moisescu este trimis de patriarh cu o bursă la Atena, unde va urma Facultatea 
de Teologie a Universităţii din capitala elenă, şi unde, în 1934, îşi trece 
examenul de licenţă cu „Magna cum Laude” (în greceşte „arista” sau „cel 
mai bun”). Patriarhul Miron Cristea, intuind înaltele chemări ale tânărului 
teolog, îl trimite la Strasbourg, în Franţa, pentru a-şi continua studiile şi a-şi 
pregăti doctoratul susținut tot la Atena, în 1937, cu teza „Evagrie din Pont. 
Viaţa, scrierile şi învăţătura”, care a fost notată, ca şi licenţa, cu maximum 
posibile. (Teza a fost redactată şi susținută în limba greacă şi premiată de 
Academia de Ştiinţe din Atena). 

Pornind de la faptul că în 1895 Miron Cristea îşi trecea doctoratul la 
Budapesta cu teza „Viaţa şi opera lui Mihai Eminescu”, putem aprecia că 
primul patriarh al României a însemnat pentru Iustin Moisescu ce însemnase 
Titu Maiorescu pentru Mihai Eminescu, înainte cu mai bine de o jumătate de 
secol. 

Întors în ţară, a fost timp de un an profesor de limba latină la seminarul 
Nifon Mitropolitul din Bucureşti, după care a predat Noul Testament la 

Facultatea de Teologie Ortodoxă a Universităţii din Varşovia (1938-1939), 
Invadarea Poloniei de către Germania l-a adus la Facultatea de Teologie 
Cernăuţi — Suceava, iar din 1946, la Bucureşti. 

Referindu-se la perioada şederii profesorului Iustin Moisescu în Polonia, 
I.P.S. Antonie Plămădeală face următoarele precizări: „...l/a Varşovia, a 
alcătuit următoarele cursuri în limba polonă: Introducere generală şi 
specială în cărţile sfinte ale Noului Testament (480 p. bătute la maşină), 
Exegeza prologului Evangheliei. după loan (56 p.), Exegeza Epistolei Sf 
Pavel către Galateni (165 p.). Aceste cursuri au fost cercetate de profesorii 
Milan Sesan şi Vladimir Prelipceanu care au constatat valoarea lor 
Ştiinţifică... ”. Şi tot din aceeaşi lucrare aflăm: „La Cernăuţi şi Suceava a mai 
alcătuit trei cursuri, unul de Introducere în cărțile sfinte ale Noului 
Testament, altul de Exegeză şi al treilea de Ermeneutică Biblică” (în 
volumul „Alte file de calendar de inimă românească”, Sibiu, 1988, p. 64). 

Am semnalat aceste lucrări din primii ani de profesorat, pentru că ele 
lipsesc din ampla bibliografie întocmită de pr. Alexandru-Armand Munteanu 
şi publicată în revista Mitropolia Olteniei nr. 3-6 din 1980. (În această 
bibliografie sunt semnalate 187 de lucrări din perioada activităţii didactice, 
din perioadele de mitropolit şi apoi de patriarh al Bisericii Ortodoxe Române, 
până în 1979, când bibliografia preotului Armand Munteanu a fost pregătită 
pentru tipar, apărând în 1980, la împlinirea a 70 de ani de viaţă ai Patriarhului 
Iustin. 

Între 1946 şi 1956, Iustin Moisescu a fost profesor de Noul Testament la 
Facultatea de Teologie din Bucureşti, care din anul 1948 se va numi 
„Institutul Teologic Universitar”. În aceşti ani, profesorul Iustin Moisescu a 
publicat mai multe lucrări de referință. 

La 26 februarie 1956, Iustin Moisescu a fost ales mitropolit al Ardealului, 
în locul rămas vacant prin plecarea din lumea noastră a celui care fusese un 
mare mitropolit, Nicolae Bălan. 

La 10 ianuarie 1957 va fi ales mitropolit al Moldovei şi Sucevei, 
arhipăstorie pe care a îndeplinit-o cu excelente rezultate timp de 20 de ani. 
Despre această perioadă din viaţa sa, I.P.S. Plămădeală face, în volumul 


amintit, următoarele aprecieri: |, „timp de 20 de ani s-a supus la laşi, cu . 


rigurozitate spartană, propriilor convingeri şi s-a aflat într-o cursă contra 
cronometru pe cel puţin cinci piste principale de alergare deodată: pe cea 
pastorală, pe cea interortodoxă în cadrul Conferinței panortodoxe şi al 
pregătirii Sfântului şi Marelui Sinod, pe cea de restaurator al mănăstirilor şi 
al bisericilor-monumente istorice, pe cea a luptei pentru pace în cadrul 
„Conferinţei Creştine pentru Pace şi pe cea ecumenistă, interconfesională şi 
interreligioasă, în cadrul Consiliului Mondial al Bisericilor şi al Conferinţei 
Bisericilor Europene. Face parte dintre arhitecții Conferinţei Creştine pentru 

Pace şi ai Conferinţei Bisericii Europene, este, de asemenea, tinea 
intrării Bisericii noastre, contribuind şi la intrarea tuturor Bisericilor 
Ortodoxe, în Consiliul Mondial al Bisericilor, în 1 961" (p.67). Dai 
Între 1961 şi 1977 a fost membru în Comitetul Central al Consiliului 
Ecumenic al Bisericilor. În această perioadă „...a participat la adunările 
generale de la New Delhi (1961), Uppsala (1968) şi Nairobi (1975) şi la 
sesiunile anuale ale Comitetului Central la Paris (1962), Geneva pis 
1973 şi 1976), Heraklion — Creta (1967), Canterbury (1 965), sg eba 
(1971), Utrecht (1972), Berlin (1974) şa... (preot prof. univ. dr. . 
Păcurariu, „Dicţionarul teologilor români”, Editura Univers enciclopedic, 
6). i 
Creat 977 a fost întronizat Patriarh al Bisericii Ortodoxe Române 
(ales la 12 iunie prin votul Congresului Electoral Bisericesc). Patriarhul 
Justinian Marina trecuse la cele veşnice în 26 martie 1977. In această set rii, 
până la sfârşitul vieţii şi-a cheltuit întreaga energie pentru fiinţa şi prestigiu 
Bisericii Ortodoxe Române pe plan intern şi internațional. In acest sens, 
punctul său de vedere a fost exprimat foarte clar: „Biserica noastră n-a vrui 
niciodată să se alinieze la viaţa altor Biserici; ea a urmărit neîncetat să-şi 
păstreze chipul ei propriu, slujind țara şi poporul ASE Impletindu-şi destinele 
ei cu destinele poporului, Biserica noastră şi-a ăurit un Chip propriu, 
potrivit cu chipul neamului nostru; Biserica noastră ortodoxă este, în e i 
Biserica Românească”. (Pr. prof. lon Beria, | memoriam : Patriarhu 
Justin al Bisericii Ortodoxe Române”. În Biserica Ortodoxă Română, an CIV, 
Ai . arhipăstoriei Sale în fruntea bisericii noastre, s-au construit, ori 
s-au terminat de construit, câteva sute de biserici pe întinsul patriei, s-a 
îngrijit cu aceeaşi osârsie pentru restaurarea bisericilor-monumente istorice 
sau de arhitectură, a militat cu aceeaşi ardoare pentru buna înțelegere dintre 
toate bisericile creştine şi a iniţiat un amplu plan editorial pentru realizarea 
unei mari colecţii intitulate „Părinți şi scriitori bisericeşti”, ce va trebui să 
ibă me. 
ei sanda 31 iulie 1986, Patriarhul lustin Moisescu a trecut la cele 
pia Oa 3 august, un uriaş sobor de patriarhi, mitropoliți ŞI episcopi 
ortodocşi români şi străini, în frunte cu L.P.S. Teoctist, Mitropolitul Moldovei 
şi Sucevei — viitorul Patriarh al Bisericii Ortodoxe Române — precum şi 
reprezentanţii altor culte din ţară şi străinătate, au luat parte la adunarea şi 
slujba solemnă de doliu de la Patriarhia Română. A e, folie i 
A fost înmormântat în Biserica Patriarhală, alături de primii doi Patriarhi 
ai Bisericii Ortodoxe Române, Miron şi Nicodim. (Patriarhul Iustinian se află 
înmormântat la Biserica Radu-Vodă din Bucureşti.) 

Prin întreaga sa viaţă şi activitate, Iustin Moisescu a fost şi va rămâne 


Mare Patriarh al Ortodoxiei. 
* 


* * 

Academia Română va trebui să opereze încă o reparaţie, aducând printre 
membri, Chiar şi post-mortem, pe Iustin Moisescu, cel de al patrulea Patriarh 
al Bisericii Ortodoxe Române. 

„Cultura ”, nr. 1, 1999 

IV. INTERVIURI 


ARGEȘENI CARE AU CEVA DE SPUS. 
DESPRE BIBLIOTECILE PUBLICE DIN ARGEȘ ŞI 
CITITORII LOR 


e Domnule director, citesc argeşenii? 

— Anual, în Argeş, bibliotecile publice sunt frecventate de circa 70.000 de 
cititori, o bună parte din ei copii de vârstă şcolară. Ținând cont de numărul 
populaţiei judeţului, indicele de cuprindere la lectură este favorabil. 

e Deţin bibliotecile județului Argeş un fond satisfăcător de carte? 

— Bibliotecile publice din judeţul Argeş se constituie într-un sistem format 
din 99 unităţi: o bibliotecă judeţeană, două biblioteci municipale, trei orăşe- 
neşti şi 93 comunale. În momentul de faţă, rețeaua bibliotecilor publice din 
Argeş pune în circulație 1.350.000 de volume. Numărul cărților existente, 
raportat la populaţia judeţului, care este de aproximativ 650.000, dă un indice 
de dotare de peste 2 volume pe cap de locuitor. 

În anul 1997 s-au împrumutat peste 1.000.000 de volume, din cele mai 
diverse domenii de cunoaştere, pe întreg judeţul. O bună parte din aceste cifre 
aparțin Bibliotecii Judeţene Argeş, care, având peste 400.000 de volume şi 
înscriind 15.000 de cititori, împrumută la domiciliu şi în sălile de lectură 
aproximativ o jumătate de milion volume, cărți şi publicaţii periodice. 
Programul acestei biblioteci este zilnic de luni până vineri, între orele 8% și 
20%, iar sâmbăta, de la 8% la 13%. Biblioteca Judeţeană Argeş are întregul 
fond de carte şi publicații periodice prelucrat. Acestea se pot găsi cu ușurință 
în cataloagele puse la dispoziţia cititorilor — ordonate alfabetic şi sistematic. 
Pe lângă activitatea de împrumut a cărții şi a celorlalte publicații, biblioteca 
organizează şi activități cu cartea, cu public şi pentru public. 

e Ce ne puteți spune despre volumele din fondul de colecţii speciale? 

— Biblioteca are un număr de aproximativ 6.000 de volume în fondul de 
colecţii speciale. Dintre acestea, 2.000 fac parte din patrimoniul cultural 
naţional. Deţinem două albume de format mare din sec. al XIX-lea, cu 
pictura originală realizată în Japonia, care sunt unicate în lume. Fondul de 
colecţii speciale cuprinde şi lucrări ale unor mari scriitori români care au 
apărut în ediţii bibliofile numerotate de la 1 la 25 sau de la „a” la „z”. 

Spre exemplu, avem în colecţie exemplarul cu numărul 1 al volumului 
„Un port la răsărit”, de Radu Tudoran, care are şi grafica, în original, făcută 

de doamna Lucia Bălăcescu. Volume de Liviu Rebreanu, Ion Pillat, Camil 
Petrescu, Mihail Sadoveanu şi o întreagă palerie de poeți şi prozatori de 
primă mărime, care şi-au pus autografele pe propriile lucrări, se găsesc în 
colecția noastră. O mulţime de tipărituri vechi, ca: „Îndreptarea legii” (1652), 
tipărită la Târgovişte, „Evanghelia” (1682), a lui Şerban Cantacuzino, 
alcătuiesc o altă latură a colecţiei noastre. 

Nici scriitorii străini nu lipsesc. Deţinem opera lui Voltaire îngrijită de 
autor şi legată în piele. Această colecţie este grupată în „Secţia de colecții 
speciale”, care este deschisă între orele 8% şi 16%, de luni până vineri. 

e Spuneţi-ne, domnule director Voinescu, cine are acces la această 
colecție? 

— Colecţia stă la dispoziţia cercetătorilor şi a studenților de Ia filologie, 
care au permis la bibliotecă. 

* Când se va muta Biblioteca județeană Argeş în noul local? 

— Problema numărul unu a Bibliotecii Judeţene Argeş este construirea 
noului local, situat în plin centrul oraşului, care se preconizează a fi terminat 
în acest an. Va fi un adevărat palat al cărţii, cu săli de lectură ce vor totaliza 
peste 200 de locuri, cu săli de împrumut pentru adulți şi copii, cu sală de 
conferințe şi cu toate accesoriile unei biblioteci mari. Trebuie să precizăm că 
întreaga finanțare este suportată de Consiliul Judeţean Argeş. 

e Cu ce probleme se confruntă bibliotecile publice ale Argeşului? 

— Problemele noastre sunt aceleaşi cu care se confruntă şi alte instituţii. 
Ministerul Educaţiei Naţionale a reuşit să realizeze un bun plan de reformă 
în învățământ. Aştept acelaşi lucru şi din partea Ministerului Culturii. 

e Vă mulțumim! 

Interviu consemnat de Camelia Juganu 
în „Curierul zilei” din 19 ianuarie 1998 

CRED ÎN VIITORUL CĂRŢII, ÎN ROSTURILE 
ÎNALTE ALE BIBLIOTECII 


e Vă aflaţi de o viaţă în bibliotecă şi printre cărți. Deşi au apărut o serie 
de „concurenţi” în domeniu, mai credeţi în puterea atotbiruitoare a 
cuvântului scris? 

— Am într-adevăr prilejul de a mă afla în bibliotecă de aproape 44 de ani. 
Întrebarea pe care mi-o puneţi mi-ar fi dat, desigur, mult de gândit în anul 
1955, când îmi începeam ucenicia de bibliotecar la Topoloveni și eram 
student în anul I la Facultatea de Drept din Bucureşti. În anul următor, însă, 
am făcut primul curs de bibliotecari, unde i-am auzit vorbind pe Georgescu- 
Tistu, George Baiculescu, Dan Simonescu, pe Ştefan Gruia, care era atunci 
directorul Direcţiei Biblioteci din Ministerul Culturii (mai târziu redactor-şef 
la Revista Bibliotecilor) şi pe alţii, nume mai puţin sonore, dar care erau 
dedicate cărţii, în general, şi activității de bibliotecă, în special. 

De atunci am început să înțeleg cât de important este cuvântul scris pentru 
formarea omului de cultură, a gândirii, a societăţii umane. 

În acelaşi an, mi-am dat examenul de „Drept privat roman”, pregătit după 
cursul de peste 1.200 de pagini format patru al lui Constantin Tomulescu. 
Cea mai mare parte a principiilor acestei discipline sunt valabile ŞI azi, la 
peste 2.000 de ani de la formularea lor. Dispariţia din istorie a unor uriaşe 
popoare care au ignorat cuvântul scris, bazându-şi puterea pe sabie, scut şi 
goana calului este o dovadă formidabilă în favoarea cuvântului scris şi a 
durabilităţii lui. In acelaşi timp, popoare din Antichitate care au cunoscut 
scrierea ne vorbesc şi astăzi despre civilizaţia lor, despre gradul de dezvoltare 
pe care îl atinseseră. 

Fără îndoială, de la începutul carierei mele de bibliotecar, civilizaţia a 
evoluat într-un ritm alert. Astăzi, numărul purtătorilor de informaţii s-a 
mărit: radioul, pelicula cinematografică, discul muzical, televiziunea, banda 
magnetică, calculatoarele, CD-urile etc., etc., au ajuns la îndemâna oricui. 
Toate acestea, însă, creează imaginea falsă, pentru naivi, că ele ar putea 
înlocui cartea. 

Ca om trăit printre cărți, aş putea spune că, pe măsura apariției unor noi 
purtători de informaţii, nevoia omului de carte a crescut. Pe măsura creşterii 
numărului de calculatoare, numărul cititorilor care asaltează de la an la an 
bibliotecile este tot mai mare. Toate invențiile moderne şi ultramoderne sunt 
rodul studiului tenace şi al experiențelor fără preget făcute de inventatorii lor. 

Trebuie să spunem că nici copilul nu poate să pătrundă în tainele vieții şi 
ale lumii până nu învaţă să scrie şi să citească. Şi cum procesul cunoaşterii 

trebuie străbătut treaptă cu treaptă, pentru a putea ajunge la un anumit nivel, 
trebuie să studieze cuvântul scris de înaintaşii lui. 

Despre puterea „atotbiruitoare” a cuvântului scris se poate vorbi pe mii de 
pagini, aducându-se o cantitate uriaşă de argumente. Eu cred în viitorul 
cuvântului scris, în viitorul cărții, care, studiată cu atenţie şi interes, poate 
forma, ca şi până acum, oameni de care o societate civilizată are nevoie. 

e Ce legătură se poate stabili între bibliotecă şi orizontul de cultură al 
omului zilelor noastre? 

— Trăim într-o perioadă în care domeniile de cunoaştere s-au diversificat 
atât de mult, încât nevoia de informare n-o poate rezolva decât biblioteca cu 
profil enciclopedic. 

Fără îndoială, şi alte tipuri de biblioteci pot contribui mai mult sau mai 
puţin la rezolvarea acestui aspect. Astăzi se cer oamenilor mai multe 
cunoştinţe decât în. secolele din urmă. Categorii întregi de oameni sunt 
obligați să mânuiască maşinării complicate, ingineria cunoaşte o uriaşă 
dezvoltare, zeci de mii de cadre didactice predau în diferite forme de 
învățământ, zeci de mii de medici şi cadre medii sanitare se îngrijesc de 
sănătatea oamenilor, mii de oameni lucrează în administrație, în diplomaţie 
sau fac politică, ogoarele țării trebuie muncite pentru a se asigura hrana 
întregii populaţii. Toate aceste categorii de oameni, ca şi multe altele, trebuie 
să se specializeze în domeniile lor, pornind de la anumite limite de 
cunoştinţe. 

Ei bine, aceste limite trebuie permanent depăşite. Fiecare trebuie să 
muncească la nivelul standardelor naționale şi internaționale. Aceasta este 
una dintre principalele condiţii ale progresului permanent. Acest fapt 
presupune o informare continuă în fiecare domeniu, care nu se poate face nici 
în sala de cinematograf şi nici în faţa televizorului. Foarte mulţi oameni din 
categoriile enumerate îşi cumpără cărțile de specialitate de care au nevoie. 
Cei mai mulţi însă nu le mai găsesc sau nu au posibilitatea să le cumpere. În 
aceste cazuri, biblioteca (publică, în special) îi stă omului la dispoziţie. 

Dar dacă în rândurile de mai sus am vorbit de specializarea stricto sensu, 
trebuie să subliniem că nici o specializare nu se poate realiza fără un nivel de 
cultură. Cu cât orizontul de cultură al specialistului este mai dezvoltat, cu atât 
şansele lui de a fi mai eficient în domeniul în care lucrează sunt mai mari. 
Dacă noi avem în bibliotecă cititori care ne consultă cu atenție cataloagele, 
avem şi cititori pe care îi consultăm în mod frecvent în completarea 
prospectelor editoriale pe care ni le trimit editurile. 

Fără îndoială, suntem permanent preocupaţi de literatura de care au 
nevoie elevii din clasele V-XII şi pe care ei, în ultimii ani, o găsesc tot mai 
rar în bibliotecile şcolare. 

În sfârşit, acordăm un interes constant procurării și valorificării literaturii 
de loisir, care, de ce să nu recunoaștem, cunoaşte o intensă circulaţie. Orice 
cititor, indiferent de preocupările sale şi de literatura de specialitate pe care o 
studiază, are nevoie şi de o lectură agreabilă pentru echilibrul său nervos. 

e Faceţi de multe ori eforturi deosebite pentru a transforma biblioteca 
județeană într-un spaţiu spiritual deschis spre marile aspirații ale omului 
contemporan. Ce loc acordaţi organizării moderne pentru atingerea acestui 
deziderat? 

— La prima parte a întrebării dumneavoastră răspunsul e scurt. Efortul 
nostru pentru a transforma biblioteca într-un spațiu spiritual elevat este 
permanent. O astfel de latură a activităţii unei biblioteci care se respectă nu se 
poate desfăşura în etape. Organizarea modernă a unei biblioteci mai mici sau 
mai mari depinde de foarte mulți factori. Dintre aceştia voi semnala doar doi 
şi anume: baza materială a instituţiei şi profesionalismul colectivului. În ce ne 
priveşte, spaţiul în care ne desfăşurăm activitatea în ultimii ani s-a micşorat 
tot mai mult, pe măsură ce noi nu am renunțat să facem achiziţie la nivelul 
pretențiilor pe care le avem. 

În anul 1997 noi am achiziţionat un număr de 10.274 volume, care se 
ridică la o sumă de peste 167.000.000 lei. 

Desigur, numărul de cărți cumpărate, ca şi suma cheltuită pentru achiziție 
sunt importante, dar socot necesar să spun câteva cuvinte şi despre calitatea 
lucrărilor intrate în rafturi. Am iniţiat relaţii directe cu marile edituri, cu care 
am convenit să ne trimită cărţile comandate cu factura în colet, achitând 
imediat valoarea prin trezorerie, cu dispoziţie de plată. 

De câţiva ani lucrăm excelent cu Editura Humanitas. 

Dar, tot de câţiva ani, avem relaţii foarte bune cu o filială a Companiei 
„Britanica” (firma „Boriga” de la Braşov), prin care în 1997 am cumpărat 
printre altele, pentru sala noastră de lectură: „Nouvel Autodidactique 
Quillet”, 1995 (7 vol. plus index); „Axis, Vunivers documentaire Hachette”, 
1995 (12 vol.) „The World Book Encyclopedia”, 1995 (22 vol.), „New 
Standard Encyclopedia”, 1995; Chicago (20 vol.); în sfârşit, „The 
Encyclopedia of Religion”, a lui Mircea Eliade, 1993 (16 vol. în 8 tomuri a 
câte 1.000 pag.). 

Toate aceste lucrări, ca şi cele cumpărate în anii trecuți prin aceeaşi sursă, 
dispun și de o condiţie grafică de excepţie. (Pe lângă legătura deosebit de 
elegantă și de trainică, au exclus ilustraţia alb-negru.) 

Enumerarea acestor lucrări am făcut-o în ideea de a dovedi că eforturile 
noastre pentru cititori sunt evidente, trecând peste bariere meschine cum sunt 
fondurile întotdeauna mici la începutul anului sau opinia unor funcționari cu 
care venim în contact şi care ne întreabă: „dar de ce vă trebuia şi enciclopedia 
asta?!” 

În răspunsul la această întrebare aş putea să mai adaug permanenta 
noastră grijă pentru liniştea şi confortul cititorilor în sălile noastre, grija 
pentru introducerea fişelor în cataloagele generale, pentru aducerea de la 
„Rodipet” la prima oră a periodicelor la care suntem abonaţi (avem 110 
abonamente) etc. 

e V-aţi angajat în ultimul timp într-o zidire de-a dreptul impresionantă. 
Ce criterii aţi pus la baza proiectării şi funcționării noului edificiu şi cum îl 
vedeți împlinit? 

— Este adevărat, ceea ce se face aici la Piteşti, un local nou pentru 
biblioteca judeţeană, cu cinci nivele şi cu o suprafaţă de 4.000 mp, pare azi 
un fapt temerar. 

Aşa este. Construcţia se află la etajul doi, cu demisolul, parterul şi etajul 
întâi terminate. Avem certitudinea terminării clădirii până la sfârşitul acestui 
an. Meritul este în primul rând al Consiliului Judeţean Argeş, care s-a 
angajat să finanţeze o astfel de iniţiativă, în momentul în care, după 40 de 
ani, Palatul Culturii a fost retrocedat Justiţiei. Consiliul Judeţean Argeş a 
înțeles că această instituție este indispensabilă Municipiului Piteşti, care are 
azi o universitate cu un număr mare de facultăţi, 30 de şcoli generale şi licee, 
un număr impresionant de unități economice şi o populaţie de 250.000 
locuitori. 

Biblioteca Judeţeană Argeş are peste 400.000 volume. Această cifră nu 
spune prea mult, de aceea voi adăuga că avem fonduri foarte valoroase 
(printre care unicate naţionale şi unele chiar pe mapamond) şi care sunt 
valorificate prin organizarea eficientă de care dispune. 

Proiectul noii construcţii a fost gândit bibliotecăreşte, având în vedere 
nevoile cotidiene ale unei biblioteci publice relativ mari, cât şi noile servicii 
pe care le vom oferi — în noile condiţii — cititorilor noştri. 

Încă din faza de proiectare am ținut cont de necesitatea imperioasă a 
sistemelor moderne de informare şi evidență pentru care cea mai mare parte 
din aparatură o avem procurată. 

Trebuie să precizăm că Societatea de Construcţii-Montaj Argeş, care 
înalță clădirea, a încheiat un contract de subantrepriză cu „Aedificia Carpați 
Bucureşti”, una din cele mai mari întreprinderi de construcţii civile din ţară, 
care urmează să facă finisările exterioare. 

+ Cum intenţionaţi să dezvoltați, în noile condiţii ce le oferă noul edificiu, 
funcţiile de cercetare ştiinţifică? 

— Deşi avem ceva realizări în domeniul cercetării ştiinţifice — opt volume 
publicate şi peste 100 de comunicări şi referate apărute în reviste locale şi din 
afara judeţului — suntem până acum departe de a fi făcut pentru Argeş cât ar 
fi trebuit şi cât i se cuvine acestei zone a cărei istorie se confundă cu istoria 
Ţării Româneşti. 

Avem deja un portofoliu de viitoare inițiative, cu gândul la care am 
angajat în ultimul timp elemente tinere cu studii de specialitate, care cred că 
ne vor îndreptăţi aşteptările. o | 

e La sfărșit de mileniu şi după experiența acumulată, cum gândiţi locul şi 
funcțiile bibliotecarului? - d tat 

— Exprimându-mi punctul de vedere asupra viitorului cărții, la începutul 
interviului nostru, răspunsul este în parte dat și la această întrebare. Numai că 
bibliotecarul nu mai trebuie imaginat ca un funcţionar cu un serviciu comod, 


d. vu. 


torului. i 
Bibliotecarul va trebui să fie în continuare un om de cultură, dar paralel 


trebuie, prin mijloacele moderne de care dispune, să fie un furnizor de 
informaţii fără egal, pentru că rafturile şi calculatorul îi vor oferi aceste 


pi 01 isa au 


bibliotecar util etapei în care am profesat, aşa cum au fost mulți dintre colegii 
mei de generaţie, pe care îi îmbrăţişez acum cu toată căldura. 


Interviul a fost realizat de Emil Vasilescu, redactor-şef al revistei 
„Biblioteca ” — în Biblioteca nr. 2/1998 

INTERVIU NONCONFORMIST CU OAMENII ZILEI 


+ Domnule director, ce altă meserie v-ar fi plăcut să aveți? 

- Profesor de limba română. 

e Ce personaj celebru aţi dori să întruchipaţi? 

— Aş vrea să-l întruchipez pe lon Bianu, cel care a organizat Biblioteca 
Academiei Române. 

e Ce trebuie să facă părinţii, pentru ca urmaşii să-i depăşească 
profesional? 

— Să-i crească cu grijă şi să le dea un exemplu încurajator în viaţă. 

e Cum definiţi infidelitatea masculină? 

— Infidelitatea masculină e un păcat omenesc şi tot ce este omenesc poate 
fi al oricui. 

e Ce notă v-aţi da pentru relaţiile dv. cu femeile? 

— Nota şase. 

e Credeţi în Dumnezeu? 

— Da, cred! 

e Ce ați face cu un miliard de lei, dacă l-aţi câştiga? 

— Aş ajuta biserica şi şcoala din Călineşti, după ce mi-aş face nişte treburi 
în gospodărie. 

e Care credeți că este omul momentului în România? 

— Nu s-a individualizat omul momentului. 

e Aveţi o melodie preferată ? 

— Nu am o melodie preferată, pentru că sunt meloman de 50 de ani şi, în 
aceste condiţii, nu pot rămâne la o singură melodie. 

e Dacă cineva v-ar prezice că veți trăi 100 de ani, v-aţi bucura? 

— Nu m-aş bucura. 

e De ce vă temeţi cel mai mult în viață? 

— Cel mai mult mă tem de război şi de prostia omenească. 

e Ce ați face dacă aţi şti că peste 12 ore veți muri? 

— Întrebarea aceasta este împotriva firii. 

e Unde ați pleca într-o excursie gratuită? 

— Într-o stațiune montană, unde aș vrea să respir aer curat câteva zile. 

e Ceaţi cere peştişorului de aur? 

— l-aş cere să facă curăţenie în Guvern, ca să nu rămână decât oameni 
* care ştiu ce au de făcut. 

e Care ar fi ultima dorinţă în fața plutonului de execuție? 
— Dacă ar fi să ajung în faţa plutonului de execuție, aş face ce a făcut 
mareşalul Antonescu: aş striga „Trăiască România!”. 


Interviu realizat de Cornel Drăghici în „Jurnalul de 
Argeş”, Anul V, nr. 261, mai 1999 

V. VARIA 


PROFESORUL ALBU 


Vă scriu, adresându-vă rugămintea să găzduiți aceste câteva rânduri care 
încearcă să evoce o distinsă figură piteşteană, dispărută de curând dintre noi, 
aceea a profesorului Constantin Albu. Venit în oraşul nostru în anul 1912, 
Constantin Albu desfăşoară, cu o energie ajunsă aproape legendară, o 
activitate didactică de mai bine de 50 de ani. Profesor titular la primul liceu al 
oraşului, îşi leagă numele de cele mai valoroase iniţiative din domeniul vieţii 
muzicale a Piteştiului. 

Prietenia sa cu Remus Macarie, profesor de ştiinţe naturale la acelaşi 
liceu, a intrat în istoria culturii argeşene. Din îndemnul şi cu ajutorul său, 
acesta din urmă a ajuns unul dintre cei mai apreciaţi lutieri români. Împreună 
cu acelaşi Remus Macarie, prof. Constantin Albu a înființat un cvartet 
instrumental la Piteşti, cu care a susținut, de-a lungul câtorva ani, zeci de 
concerte, înviorând viaţa muzicală a oraşului. 

Ca pedagog, Constantin Albu a avut o foarte bună carte de vizită. 
Amintindu-şi de el, savantul Henri Coandă spunea: ,,... am mai întâlnit un 
fost coleg din acele clase primare, Costică Albu, care cânta într-o orchestră 
dirijată de însuşi Pietro Mascagni şi care, devotat muzicii, am aflat târziu că 
devenise profesor de muzică la liceul din Piteşti”. (V. Firoiu: „Din nou 
acasă”). 

În vara aceasta, împreună cu profesorul Emanoil Popescu, i-am făcut o 
vizită distinsului octogenar. Cu această ocazie, am admirat o fotografie a 
marelui compozitor italian, dăruită profesorului Constantin Albu, cu autograf: 
„al Prof. Albu — ricordi di concerti di Bucarest, 17.11.907, P. Mascagni. 
(Astăzi, fotografia se află în colecţiile Bibliotecii Municipale Piteşti, donată 
de prof. C. Albu, cu puţin timp înainte de moarte.) 

De nuinele profesorului Albu au fost legate Societatea corală „Freamătul 
Argeşului”, zecile de concerte date în cadrul Ligii Culturale din Piteşti, între 
anii 1926 şi 1938, corurile bisericilor Sf. Vineri şi Sf. Gheorghe şi, în sfârşit, 
„Societate: Corală Cântarea Argeşului”, una dintre cele mai valoroase 
formaţii pe care le-a avut Piteştiul, cu foarte bogată activitate în perioada 
1946-1948. 

Octogenar, aflându-se mereu printre concetăţenii săi — sute dintre aceştia 
foşti elevi — cu o vorbă bună sau un sfat, Constantin Albu a fost întotdeauna 
plin de o patriarhală demnitate. 

Respectat până la venerație de către acei care l-au cunoscut, profesorul 
Constantin Albu a fost întâlnit pe străzile oraşului până de curând. Plecat 
dintre noi, ne-a lăsat moştenire exemplul său de muncă şi generoasă dăruire. 


ARGEŞ, decembrie 1970 

PROFESORUL CRISTEA MUSCELEANU 


Se împlinesc anul acesta patru decenii de când s-a stins din viață — în 
vârstă de numai 55 de ani — profesorul Cristea Musceleanu de la Universi- 
tatea din Bucureşti. 

Născut la 20 decembrie 1886 în Câmpulung (coborâtor din protopopul 
Nicolae Ghermănescu, figură proeminentă de patriot şi bun gospodar din 
prima jumătate a secolului XIX), după terminarea studiilor în ţară îşi trece 
doctoratul în fizico-chimie la Berlin. 

Începând de la 1 august 1927, a fost profesor de fizică generală şi 
meteorologie la Academia de înalte studii agronomice, iar de la 1 iulie 1932, 
profesor de gravitație, căldură şi electricitate la Facultatea de Ştiinţe a 
Universităţii din Bucureşti. 

Dintre lucrările sale — pe care le semna Christache sau Chr. Musceleanu — 
cităm: „Căldurile specifice şi teoria quantei”, 1924, „Constituţia materiei, 
existența moleculelor şi a atomilor din studiul coloizilor”, 1924 (Câmpulung- 
Muscel, Tipografia Gheorghe N. Vlădescu), „Teoria quantei şi liniile 
spectrale”, 1925, „Generatori de energie în România”, 1926. 

A întreprins cercetări în domeniul căldurii de evaporare a metalelor, în 
domeniul radioactivităţii, în domeniul razelor catodice şi entropiei etc. 

Opera de bază a profesorului Musceleanu rămâne însă lucrarea de 
popularizare „Energie, materie, radiaţiuni”, apărută în Editura ziarului 
Universul, între 1930 şi 1939. 

Începerea războiului, dar mai ales încetarea din viaţă a profesorului 
Musceleanu, au întrerupt una dintre cele mai prodigioase activități de 
popularizare a ştiinţelor — teoretice şi aplicative — desfăşurate de un om de 
ştiinţă român. 

Încă din primul volum — apărut în 1930 — al acestei opere „Energie, 
materie, radiaţiuni” se ocupă de cele mai avansate probleme ale ştiinţei 
mondiale și face o serie întreagă de reflecţii şi calcule, a căror valoare astăzi e 
deplin confirmată. 

Astfel, se ocupă de probleme precum: „Constituţia atomului”, „„Iransfor- 
mările radioactive”, „Radiu în biologie şi în agricultură”, „Radioactivitatea 
petrolului românesc”, „Televiziunea”, „Problema energiei”, „Izvoare mondi- 
ale de energie”, „Știință. Agricultură. Industrie” etc. 

Vorbind despre izvoarele mondiale de energie, începe prin a arăta că în 
țara noastră ele nu sunt bine gospodărite. 

În continuare, profesorul Musceleanu vorbeşte despre cărbune, care, ca şi 
petrolul, „îşi are zilele numărate”, despre energia produsă de căderile de apă 
şi de mişcările de aer. Semnalează energia solară ca pe o „imensă rezervă”, 

dar încheie astfel: „Cel mai mare izvor de energie — neasemuit ca mărime cu 
oricare alt izvor — e, însă, în interiorul atomului”. 

Oprindu-ne, atât de puţin, doar la primul volum din cele patru: „Energie, 
materie, radiaţiuni”, ne putem da seama că marele om de ştiinţă român, 
făcând parte din contribuția Argeşului la spiritualitatea românească, 
profesorul Cristea Musceleanu rămâne prezent în actualitate, după 40 de ani 
de la încetarea din viaţă. 


ARGEȘ, martie 1981 

LA VÂRSTA CÂND ORICARE PENSIONAR 
CAUTĂ LINIŞTEA ȘI ODIHNA... 


La începutul lunii iunie (1973), împreună cu alți argeşeni, am participat la 
un act de cultură de înaltă ținută spirituală. În sala de consiliu a Facultăţii de 
Istorie a Universităţii Bucureşti, profesorul câmpulungean Ion Hurdubeţiu îşi 
susținea teza de doctorat. Preocupat încă din anii tinereţii de etnogeneza 
poporului român, profesorul Hurdubeţiu a studiat cu metodă şi meticulozitate 
istoriografia germană privitoare la acest important capitol al istoriei poporului 
nostru. În anul 1943 a susținut la Breslau (unde şi-a făcut specializarea în 
urma unei burse primite după terminarea Facultăţii de Istorie din Bucureşti), 
o primă teză de doctorat, care se ocupă de istoriografia germană referitoare la 
problemă, din perioada 1774-1940. Pentru redactarea acestei ediţii a lucrării 
care a constituit teza de doctorat de la Universitatea din Bucureşti, autorul 
şi-a propus să cerceteze în bibliotecile din ţară și din străinătate tot ce s-a 
scris în acest domeniu. 

Printr-o muncă de câţiva ani (timp în care autorul a cercetat o cantitate 
uriaşă de materiale — cărţi, periodice, manuscrise) într-o serie întreagă de 
biblioteci printre care şi cele din Berna, Basel, Ziirich, Miinster, şi mai ales 
Minchen, lucrarea profesorului  Hurdubeţiu „Problema etnogenezei 
românilor în istoriografia germană” are un caracter exhaustiv, de o certă 
valoare științifică, aducând o importantă contribuţie la fundamentarea teoriei 
continuității poporului român pe aceste meleaguri. 

În prezența unei numeroase asistenţe, dar mai ales în faţa unei comisii de 
înalt prestigiu ştiinţific — printre ai cărei membri se aflau prof. univ. dr. doc. 
Constantin C. Giurescu, membru al Academiei de Ştiinţe Sociale şi Politice a 
R.S.R. (conducătorul ştiinţific al lucrării), şi prof. univ. dr. Aron Petric, 
decanul Facultăţii de Istorie a Universităţii Bucureşti — profesorul 
Hurdubeţiu, cu aceeaşi voce caldă, pornită din suflet, cu care timp de patru 
decenii a vorbit de la catedră, şi-a susținut teza care avea să-i aducă în 
momentele următoare titlul de doctor în istorie (de data aceasta obţinut în 
țară), o dată cu aprecierile unanime ale comisiei. Şi nu numai atât, pentru 
valoarea ei şi pentru interesele poporului nostru, lucrarea a fost propusă a fi 
publicată. 

În cuvântul său, profesorul C.C. Giurescu, elogiindu-l pe Ion Hurdubeţiu, 
a arătat că munca sa constituie pentru generaţiile mai tinere un adevărat 
exemplu de perseverenţă în domeniul cercetării trecutului, un exemplu de 
dăruire pentru profesiune şi de cald patriotism. 

Subiectul tratat de profesorul Hurdubeţiu a atras atenția publicaţiilor de 
limbă germană din țara noastră. Astfel, la 1.VI.1973, pe o jumătate de pagină, 


122 





în „Karpaten Rundschau” a apărut interviul pe care i l-a luat dr. M. Kroner. 
Ziarul „Neuer Weg”, din 7.VI. a.c., publică articolul scriitorului Heinz Franz, 
care, prezent în sala în care prof. Hurdubeţiu şi-a susținut teza, îl elogiază pe 
autorul lucrării, încheindu-și articolul cu propunerea de a fi tipărită. Acelaşi 
eveniment ştiinţific este de asemenea semnalat şi apreciat la valoarea lui de 
către „Neue Banter Zeitung” din 24.VI.a.c., şi de revista „Neue Literatur” nr 
6 din iunie a.c. 

Când am coborât treptele Facultăţii de Istorie din Bucureşti, eram nu 
numai foarte emoţionat, dar şi mândru. Emoţionat, pentru că trăisem câteva 
ore într-o atmosferă de elevată respirație ştiinţifică şi înalt patriotism, mândru 
pentru că profesorul Hurdubeţiu este argeşean — ca şi mine — și, de ce să nu 
spun, poate şi pentru că, în ultimii ani, i-am cules din rafturile bibliotecii în 
care lucrez sute de cărţi, de care dascălul a avut nevoie. Şi mi-au rămas 
întipărite în minte cuvintele academicianului Giurescu şi nu le voi uita 
niciodată: „La vârsta când oricare pensionar caută liniştea şi odihna, lon 
Hurdubeţiu cercetează și lucrează cu vigoarea din tinereţe...”. 

Într-adevăr, profesorul Ion Hurdubeţiu este pentru mine, şi trebuie să fie 
pentru întregul tineret, un exemplu demn. Aştept cu nerăbdare apariția 
volumului „Problema etnogenezei românilor în istoriografia germană”, nu 
numai pentru ca să-l citesc eu, ci, mai ales, pentru ca şi cititorii acestor 


rânduri să se entuziasmeze. 
Secera şi ciocanul, 27 iulie 1972 

CĂLINEȘTI. UN SAT ARGEŞEAN LA 
ȘASE SECOLE DE EXISTENȚA 


Aşezată pe vechiul drum care leagă Piteştiul de capitala țării şi care 
desparte dealurile de lunca Argeşului, comuna Călineşti este una dintre cele 
mai mari localităţi rurale ale judeţului Argeș. Cu o suprafață de 108 km? şi o 
populaţie de 12.000 locuitori, aici se realizează anual o producţie agro- 
industrială de 57.000.000 lei (1987) în condiţiile în care foarte mulți dintre 
locuitorii săi îşi desfăşoară activitatea pe marile platforme industriale ale 
municipiului Piteşti sau în întreprinderile oraşului Topoloveni. În ultimii 25 
de ani, Călineştiul a dobândit o înfăţişare nouă, mândrindu-se pe bună 
dreptate cu 26 unităţi de învățământ ce dispun de dotări noi, cu aproape 30 de 
unități comerciale, cu un spital având peste 300 de paturi, în şapte secţii de 
specialitate, o cooperativă agricolă de producţie şi o asociaţie intercoope- 
ratistă, o fabrică de pâine şi o pepinieră viticolă de mare capacitate, o 
întreprindere „Avicola” şi altele. În anul 1984 comuna Călineşti a ocupat 
locul I pe judeţ în întrecerea intercomunală, iar Întreprinderea „Avicola” 
Văleni este deținătoarea titlului de Erou al Muncii Socialiste şi a numeroase 
ordine pentru producţiile realizate. Această succintă prezentare ne îngăduie să 
afirmăm că locuitorii Călineştiului de astăzi trăiesc o viaţă nouă care le oferă 
din plin satisfacţii necunoscute în trecut. 

Comuna Călineşti poartă numele unuia dintre satele sale — Călineşti — care 
a fost atestat documentar la 20 mai 1388, într-un act al lui Mircea cel Mare, 
prin care voievodul muntean întărea mănăstirii Cozia, ctitoria sa, printre 
altele, o vie „în hotarul Călineştilor”. Aproape cinci secole mai târziu, la 
1864, mănăstirea Cozia încă mai era proprietară în Călineşti, fapt plin de 
semnificaţie privind valoarea viilor de aici. Dar pentru că este vorba de vii şi 
nu despre păduri sau fânețe, putem trage concluzia că aşezarea era cu mult 
mai veche, deoarece via presupune experiența îndelungată a celui ce o 
munceşte şi permanenţa acestuia în apropierea ei. 

De-a lungul secolelor, voievozi şi boieri veliţi ai Ţării Româneşti, precum 
ŞI o serie de mănăstiri au avut vii în Călinești și nu au fost rare cazurile când 
aceste vii au născut pricini care s-au judecat în divan. Numărul voievozilor 
Ţării Româneşti care au semnat acte referitoare la „vii”, „ocine” sau 
„delnițe” din Călineşti este mare. 

Călineştenii au fost prezenți în timpul marilor evenimente ale secolului al 
XIX-lea, tot aşa cum s-au înscris în istorie prin faptele lor în secolul al 
XX-lea. În anul 1907 aici a fost cea mai puternică mişcare țărănească din 
fostul judeţ Muscel. 

În cele două războaie mondiale au căzut peste 150 de eroi din Călinești, 
iar la 25 iunie 1950, 52 de familii sărace din satul Călinești şi-au unit forțele 
şi puţinul inventar agricol într-o cooperativă agricolă de producție. 

În Călineşti s-a învăţat carte încă din 1821, când un fost pandur al 
Domnului Tudor a rămas aici învăţându-i buchile pe copii. La 1864 au fost 
împroprietăriți peste 270 de țărani, fapt care s-a înscris ca un moment istoric 
în viaţa satului, formându-se vatră nouă de-a lungul drumului Bucureşti — 
Piteşti pentru o bună parte din locuitorii săi. 

În anul 1980, satul Călinești avea o populaţie de 1621 de locuitori, cea 
mai mare parte dintre ei stăpânind mici suprafeţe de pământ care aparținu- 
seră până la 1864 mănăstirilor Cozia şi Cotroceni, familiilor Slătineanu, 
Castriş şi Romanov sau prințului Grigore Şuţu. Satul Călineşti are o istorie 
bogată, pentru care depun mărturie sute de documente de arhivă, precum şi o 
serie întreagă de ştiri pe care cunoscute lucrări de referință ni le pun cu 
generozitate la dispoziţie. 


„Argeş ”, noiembrie 1988 
[Articol realizat în colaborare cu Vasile Meilescu, 
primarul comunei Călineşti până în decembrie 1989] 

O REPARAȚIE MORALĂ ȘI O PROPUNERE 


În ziua de 31 ianuarie a acestui an, Academia Română a primit printre 
membrii săi, „post-mortem”, o serie de mari personalități ale ştiinţei şi 
culturii româneşti, reparând prin aceasta tot atâtea nedreptăţi comise de 
societatea în care acestea şi-au dat obştescul sfârşit. Înaltul for al înțelepciunii 
româneşti de azi infirmă dictonul latin post mortem nihil est, demonstrând că 
şi după moarte marile valori sunt gratulate de posteritate şi aşezate în 
rândurile nemuritorilor. 

Printre cei aleşi se află şi musceleanul Dan Barbilian — lon Barbu (n. 
Câmpulung, 19.IIl. 1895 — m. Bucureşti, 11.VIII.1961), strălucit matema- 
tician şi poet, figură cu totul aparte a generaţiei sale. În prefața pe care 
academicianul. Gh. Mihoc a scris-o la volumul „Dan Barbilian — lon Barbu. 
Pagini inedite”, apărut în anul 1981, face următoarea mărturisire: „Dintre toți 
oamenii pe care i-am cunoscut în cursul unei existențe îndelungate, nu 
găsesc nici unul pe care să-l pot asemăna lui Dan Barbilian în ceea ce 
priveşte inteligența şi modul de viață. Acest om cu totul deosebit a trăit 
numai pentru matematică şi poezie”. 

Evenimentul petrecut cu câtva timp în urmă a produs o mare satisfacție, 
drept pentru care adresăm Academiei Române întreaga noastră gratitudine. 

Avem suficiente motive însă să afirmăm că rămân în continuare 
nedreptăţiți, dintre cei răposaţi, Vladimir Streinu (1902-1970), profesor 
universitar, critic şi istoric literar, poet, gazetar, traducător etc. Şi poate, mai 
ales, adormitul întru fericire Iustin Moisescu (1910-1986), cel de al patrulea 
patriarh al Bisericii Ortodoxe Române, una dintre cele mai remarcabile 
personalităţi ale bisericii creştine a secolului XX. 

In sfârşit, dintre cei în viață, credem că ar fi trebuit să se găsească de mult 
în Academia Română prof. univ. dr. doc. Dan Simonescu (11.XII.1902, 
Câmpulung), cel care a continuat în mod strălucit opera bibliografică a lui lon 
Bianu şi cea de reevaluare şi valorificare a literaturii noastre vechi a lui 
Nicolae Cartojan, al căror colaborator a fost. 

Incheind, cerem iertare pentru îndrăzneala de a tipări aceste rânduri, dar 
credem că, celor 15 academicieni pe care i-a dat până acum judeţul nostru 
spiritualităţii româneşti, le-ar fi fost agreabilă compania a încă trei nume de 
excepție. 


Argeşul liber, 8 februarie 1991 

REVISTA NOASTRĂ 


Anul acesta am împlinit 45 de ani de când sunt bibliotecar. Sunt deci mai 
tânăr cu cinci ani decât revista noastră „BIBLIOTECA”. Cu toate acestea, 
sunt unul dintre bibliotecarii care a citit-o de la nr. 1, care numai numărul 
acela „,1” s-a numit „,Călăuza cititorilor”. Începând cu nr. 2 se va numi un 
lung şir de ani „Călăuza bibliotecarului”. Numerele din 1948 şi până în 1954 
le-am citit în vederea angajării mele la Biblioteca raională Topoloveni, unde 
am lucrat până în 1960, când acest raion s-a desfiinţat. Am lucrat apoi la 
Biblioteca comunală Topoloveni, până în 1963, când am trecut la fosta 
Bibliotecă Regională Argeş, azi judeţeană, unde încă mai sunt şi astăzi. 

Cunosc toate vicisitudinile prin care a trecut de-a lungul anilor revista 
noastră. A fost, însă, prin mesajul său, o revistă valoroasă, care a contribuit 
din plin la crearea unei profesiuni nu numai utile, dar absolut indispensabile 
într-un stat civilizat. 

La revista noastră au colaborat de-a lungul anilor o serie întreagă de 
valori ale culturii românești şi voi enumera aici numai pe aceia pe care, prin 
intermediul revistei sau al funcţiei, i-am cunoscut personal: acad. Aurelian 
Avramescu, Georgescu-Tisu, Dan Simonescu, care după 1980 m-a onorat cu 
prietenia sa (în ultimii ani ai vieţii, membru de onoare al Academiei 
Române), Mircea Tomescu, George Baiculescu, acad. Şerban Cioculescu, 
Grigore Botez, precum şi'un lung şir de truditori printre rafturile cărților cum 
au fost Geta Rally, Livia Bacăru, Anastie Lupu, Mihai Păpurică, Ileana 
Sabadac, Antonela Tofan, Angela Popescu-Brădiceni — o mare personalitate a 
biblioteconomiei româneşti — şi alţii, cărora le aduc prinosul meu de 
recunoştinţă. Nu pot să nu adaug acestei înşiruiri de nume pe câţiva dintre 
fruntaşii generaţiei mele de la bibliotecile din țară, ca: Oprea Nedelcu, 
Constantin Dumitru Zamfir, Gheorghe Macsim, lon Holhoş. 

Nu-i pot uita pe câţiva dintre cei care au condus direct revista, cum au fost 
Ştefan Gruia, loana Tăutu-Lupu, a căror muncă plină de pasiune a fost 
continuată la revista „Biblioteca” de cei din echipa care o conduce azi — Emil 
Vasilescu, Anne-Marie Mihiţ şi ceilalţi. Nu trebuie uitaţi cei care, lucrând în 
Ministerul Culturii sau în Centrul de Perfecţionare, au fost alături de revistă 
şi mă gândesc la Gheorghe Popescu, Ion Ciotloş, Zina Niculescu, Gheorghe 
Buluţă, Ion Mărunţelu. 

În jumătatea de veac pe care o împlineşte în aceste zile, revista şi-a 
sprijinit greutatea sa pe minţile unor oameni care au slujit-o cu credință. Eu 
am slujit-o citind-o cu încredere, beneficiind din plin. 

La mulţi ani! 

„Biblioteca ”, noiembrie 1998 

CU GÂNDUL LA EMINESCU 


În fiecare an, în preajma zilei de 1 Decembrie îmi amintesc de Miron 
Cristea, care împreună cu luliu Hossu şi Vasile Goldiș au adus regelui 
Ferdinand actul de Unire a Transilvaniei cu România. 

Ei bine, Miron Cristea îşi trecuse doctoratul la Universitatea din 
Budapesta în 1894, cu teza „Opera poetică a lui Eminescu”. 

Trecuseră numai cinci ani de la moartea poetului şi tânărul ardelean de la 
Topliţa Română era deja conștient de genialitatea poeziei acestuia şi se 
încumeta să şi-o aleagă subiect pentru teza sa de doctorat. 

Un act de temeritate, pentru că teza era redactată şi susținută în limba 
maghiară, în faţa unor importanți universitari maghiari. Și doar Eminescu 
fusese acela care scrisese în „„Doina” sa: 

„De la Nistru pân 'la Tisa 
Tot românul plânsu-mi-s-a 
Că nu mai poate străbate 
De-atâta străinătate” 

Astăzi nu trebuie să ne mire că tânărul de numai 26 de ani sesizase geniul 
lui Eminescu şi al operei sale, pentru că el însuşi era urmărit de geniu: 
Episcop de Caransebeş, fruntaş al luptei pentru Unire, Patriarh al României 
din 1925, membru în Consiliul de Regenţă, prim-ministru — funcție în care 
încetează din viață în 1939. 

Teza de doctorat din 1894 a lui Miron Cristea a fost prima din câteva sute 
de doctorate având ca subiect pe Eminescu şi opera sa. 


Revista „Aripi”, decembrie 1999 

BIBLIOTECA JUDEŢEANĂ ARGEŞ, O INVITAŢIE 
PERMANENTĂ LA LECTURĂ 


Existenţa unei colecţii de cărți mai mică sau mai mare, în casa ori în 
apartamentul tău, îţi creează o stare de confort care constă în faptul că ai 
întotdeauna sursa unei lecturi plăcute şi utile în momentele de destindere sau 
de studiu. Pe plan mai larg, existența unei biblioteci publice în oraşul în care 
trăieşti şi munceşti înseamnă aceeași stare de fapt. 

Biblioteca publică din Piteşti — căreia din considerente administrative 1 se 
spune „Judeţeană” — este o fericită realitate pentru iubitorii de lectură şi 
pentru cei care din nevoie sau din pasiune sunt chemaţi să studieze, fie că 
sunt piteşteni sau din oricare altă localitate din Argeş. Accastă bibliotecă ce 
va înscrie anul acesta 17.000 de cititori are în rafturile sulc în jur de 450.000 
de cărţi, colecţii de ziare şi de reviste, din cele mai di erse domenii de 
cunoaştere. 

De la scrierile cronicarilor noştri, toţi pe care i-am :vut, până la cele 
câteva mii de volume de fizică nucleară pe care le avem şi de la colecția 
„Convorbirilor literare” care începe în colecția noastră «+ nr. | din secolul 
trecut şi până la „Monitorul Oficial” de la jumătatea lunii octombrie 1999, 
Biblioteca Judeţeană Argeş stă la dispoziţia tuturor celor interesaţi timp de 12 
ore pe zi, de luni până vineri şi cinci ore sâmbăta, pril! secţiile de acces al 
publicului, care sunt specializate pentru studiul în silile de lectură, sau 
pentru împrumut la domiciliu, în sediul central sau în cartierele Craiovei şi 
Prundu. 

La serviciile bibliotecii noastre apelează toţi locuitorii Piteştiului, 
împrumutând la domiciliu sau citind în sălile de lectură lucrările-unicat. Cei 
din afara Piteştiului au acces numai la sălile de lectură. 

Lucrările rare — de data aceasta nu este vorba de rarități de bibliofilie, ci 
de lucrări de valoare intrinsecă, din rândul cărora se autoselectează lucrările 
fundamentale rare — nu se găsesc pe toate drumurile şi dacă, totuşi, există, se 
găsesc într-un număr mic de exemplare; fără îndoială, acestea nu se pot 
consulta decât în sălile de lectură. 

Din cele câteva sute de lucrări fundamentale ale culturii noastre voi 
enumera, în ordine cronologică, un număr de 20 şi ne vom da seama dacă 
astfel de lucrări se pot sau nu împrumuta la domiciliu: 

1. Gr. Tocilescu, Dacia înainte de romani, 1880; 

2. Lazăr Şăineanu, Dicţionarul universal al limbii române, 1896 (ediția 
a Il-a, 1998); 

Marele dicționar geografic al României, 5 vol., 1898; 
4. Gh. lonescu-Gion — Istoria Bucureştilor, 1899; 

5. Nicolae Densuşinu — Dacia preistorică, 1913; 

6. Vasile Pârvan, Getica, 1926; 

7. Constantin Kirițescu, Istoria războiului pentru întregirea României, 
3v01,, 1925: 

8. P.P. Negulescu, Geneza formelor culturii, 1934; 

9. P.P. Negulescu, Filozofia Renașterii, 2 vol., 1945-1946; 

10. P.P. Negulescu, Destinul omenirii, 1939. 

11. Dicţionarul enciclopedic ilustrat, Cartea Românească, 1931; 

12. Enciclopedia Cugetarea, 1940; 

13. C.C. Giurescu, Istoria Românilor, 5 vol,. 1935-1946; 

14. G. Călinescu, Istoria literaturii române de la origini până în prezent, 
1941 (Ediţia Iosif Constantin Drăgan, 1980); 

15. Enciclopedia României, 4 vol., 1938-1943; 

16. Nicolae Cartojan, Istoria literaturii române vechi, 3 vol., 1940-1945; 

17. George Oprescv, „/anual de istoria artei, 4 vol., 1944-1945; 

18. Lucian Blaga, 7rilogia cunoaşterii, 1943; 

19. Lucian Blaga, Trilogia culturii, 1944; 

20. Lucian Blaga, Trilogia valorilor, 1946. 


Dacă mi s-ar reproşa că n-am trecut titluri din literatura contemporană, aş 
consemna cele două lucrări pe care le văd în raft când scriu aceste rânduri, şi 
anume: 

1. Grigore Ionescu, Arhitectura pe teritoriul României de-a lungul vea- 

curilor, 1982; 
2. Mircea Păcurariu, Istoria Bisericii Ortodoxe Române, 3 vol., 1992- 
1997. 

Reluând întrebarea la care rămăsesem, dacă aceste cărți se pot împrumuta 
sau nu la domiciliu, cred că răspunsul este clar. Pentru fundamentarea lui aş 
mai adăuga că una din fuacţiile principale ale bibliotecii noastre este cea de 
conservare, de păstrare 1 exemplarelor-unicat. 

După această enum  -re, merită să precizăm în mod special că volumele 
respective se găsesc în afturi printre alte mii de lucrări fundamentale din 
cultura românească şi u  'ersală. 

Adresându-mă tiner  'lui de vârstă şcolară şi universitară, trebuie să spun 
că aici vor găsi întrea; literatură beletristică — clasică şi contemporană — 
necesară oricărei form le învățământ: de la Nicolae Milescu Spătarul ŞI 
Dimitrie Cantemir şi +nă la Nichita Stănescu şi Marin Sorescu — toți 
scriitorii literaturii noas  : sunt prezenţi cu lucrările lor. 

Cititorii de vârstă şc ară mică, până la 14 ani, au o secţie specializată, cu 
peste 50.000 volume re mandate lor. 

Pentru studenţi şi adulţi trebuie făcută precizarea că biblioteca piteşteană 
are un amplu profil enciclopedic, ce poate răspunde tuturor solicitărilor, 
oricât de diversificate ar fi ele. Cei mai mulți dintre laureaţii premiului Nobel, 
indiferent de domeniu, pot fi găsiţi în colecţiile noastre. In ultimii ani am 
achiziționat tot mai multe lucrări din domeniul informaticii şi calculatoarelor. 
Facem, de asemenea, eforturi să fim la curent cu noutățile din domeniile 
economiei, ştiinţelor sociale, istoriei, ştiinţelor naturale etc. 

În ultimii 4-5 ani, colecţiile bibliotecii noastre au crescut cu aproape 
50.000 volume, ridicându-se la o valoare de peste un miliard de lei. Pentru 
trimestrul IV al acestui an, Consiliul Judeţean Argeş care ne finanţează ŞI 
căruia îi datorăm întreaga noastră gratitudine ne-a alocat încă 200 milioane 
lei pentru noi achiziţii. Aceasta, în condiţiile unui an financiar în care acelaşi 
Consiliu Judeţean ne-a finanţat cu 3,5 miliarde pentru construcţia noului local 
care va fi terminat în anul 2000. | îi all 

Aşa stând lucrurile, biblioteca piteşteană se prezintă ca o instituție 
dinamică ce oferă cititorilor săi în permanenţă tipărituri vechi şi noi, pentru 
toate vârstele, gusturile şi preocupările. "PI 

Cred că veţi fi de acord cu mine că Biblioteca Judeţeană Argeş constituie, 
cu nenumărate motivații, o invitație permanentă la lectură. 


„Cultura ”, nr. 3-4 din 1999 

VERONICA MICLE -— 150 DE ANI DE LA NAŞTERE 


În anul acesta, când îl sărbătorim cu venerație pe Eminescu, se împlinesc 
tot 150 de ani de la naşterea Veronicăi Micle, una din primele poete autentice 
ale literaturii noastre. 

Destinul i-a legat numele de cel al lui Eminescu, născându-se la 22 aprilie 
1850 şi încetând din viață tot în acelaşi an cu poetul, la 4 august 1880. 
Dragostea pe care şi-au purtat-o reciproc a făcut să le vibreze sufletele în 
aceleaşi tonalități, lăsând literaturii noastre, drept mărturisire, versuri de 
aleasă simţire. 

A văzut lumina zilei la Năsăud, dintr-o familie modestă, care la câțiva 
ani după naşterea Veronicăi s-a stabilit la Iaşi. La terminarea Şcolii Centrale 
din Iaşi, Veronica a fost cunoscută de profesorul universitar Ștefan Micle, 
care a cerut-o în căsătorie. Soții Micle au avut două fiice care au cultivat 
poezia şi muzica şi care au fost la fel de sensibile ca şi mama lor. 

În anul 1872, Veronica Micle l-a cunoscut la Viena pe Eminescu. Este 
momentul de la care începe marea ei pasiune pentru poezia acestuia şi poate 
chiar legătura lor sufletească. În anul 1879, profesorul Ştefan Micle se stinge 
din viaţă şi atât Veronica Micle, cât şi Mihai Eminescu, doresc să-şi lege 
destinele prin căsătorie. Poetul însă este împiedicat să facă acest pas de către 
cei din grupul de la „Junimea” şi cei doi îndrăgostiți vor fi nevoiți să-şi ducă 
separat existența. Această nereuşită a aspirațiilor lor, starea sufletească a doi 
îndrăgostiți care sunt nevoiți să trăiască despărțiți îşi vor găsi rezonanța 
într-o serie de poezii dintre cele mai reuşite ale creaţiilor lor. 

Privind retrospectiv relaţia lor, Eminescu va spune plin de melancolie: 

„Ce s-au ales din două vieţi? 
O mână de cuvinte. 

Cărora abia le-ar da un preț 
Aducerile-aminte? *. 

Dar, înaintea acestei stări sufleteşti, Eminescu a trăit momente vibrante 
scriind strălucite poeme cum au fost: „Povestea codrului”, „O, rămâi!...”, 
„Pe aceeaşi ulicioară”, „Când amintirile”, „Pe lângă plopii fără soț”, 
„„Luceafărul” ş.a. 

Veronica Micle, în cea mai mare parte a operei sale poetice (a scris şi 
câteva nuvele) trăieşte cu intensitate dragostea pentru poetul şi omul iubit: 

„În cenuşă stă ascunsă 
Foarte-adese o scânteie 
Și-o iubire nepătrunsă 
Într-un suflet de femeie. 

Și de patimă e arsă 
Inima ce ţi-am dat ție 
Dar iubirea-n ea neştearsă 
A rămas pentru vecie”. 
(În cenuşă...) 


Dragostea Veronicăi Micle pentru poezie este impresionantă, aşa cum o 
mărturiseşte: 
„Frumoasă, sfântă poezie 
Ce-ai fost unicu-mi Dumnezeu, 
Pe dulcea ta zădărnicie 
Cât preț a pus sufletul meu. 
Cât îmi părea că sunt de mare, 
Că idol eu mi te-am ales, 


Cu ce avânt şi adorare 
Prinos adusu-ți-am ades. 


Adânca mea cucernicie 
De mitul tău când s-a legat, 
Pe dulcea ta zădărnicie 
Sufletu-mi jertfă ţi l-a dat”. 


Această vibrantă stare de adoraţie porneşte de la poezia plină de dragoste 
pe care poetul i-o dedică. Veronica Micle îi adresează la rândul ei poetului şi 
omului iubit versuri de o admirabilă gingăşie. 

În anul 1883, când Veronica Micle află despre îmbolnăvirea poetului, 
scrie poezia „Să pot întinde mâna”: 


„Să pot întinde mâna s-o pun pe fruntea ta 
Încetul la o parte şuviţele le-aş da, 

Senină să rămâie, curată ca un crin, 
Icoană de iubire la care mă închin. 


Dar tu ca un luceafăr departe străluceşti, 
Abia câte o clipă în cale te iveşti, 

Apoi dispari, şi-n urmă rămâi în gândul meu, 
Vedenie iubită la care mă-nchin eu! ”. 

Când la mijlocul lunii iunie 1889 Mihai Eminescu se sfârşea la Bucureşti, 
peste mai puţin de două luni, Veronica Micle îl urma în neființă la Mănăstirea 
Văratec, unde i se află mormântul, vizitat de la an la an de tot mai mulţi 
iubitori de poezie şi de Eminescu. 

Se cade ca în acest an să ne amintim şi de Veronica Micle — chiar dacă îi 
cunoaştem mai puţin opera, numai pentru că-l iubim pe Eminescu. 

a * 

În anul 1887 i-a apărut singurul volum de poezii, al cărui conţinut a fost 
ales de însăşi autoarea. / 

În secolul nostru poeziile sale au apărut în mai multe ediţii, dar cea care 
se impune din toate punctele de vedere este cea apărută în anul 1969, la 
Editura pentru Literatură, îngrijită şi prefațată de cunoscutul eminescolog şi 


universitar piteştean aia Pop. 

BIBLIOTECA JUDEŢEANĂ ŞI DIRECTORUL EI 


Nu mă pot lăuda că fac parte din cercul de prieteni ai domnului Silvestru 
Voinescu. Nici nu ştiu dacă Domnia sa are un cerc de prieteni. Mai degrabă 
aş spune, judecându-l după înfăţişarea sobră-tăioasă, după absenţa umorului, 
enervantă uneori, că are structura mentală a unui ardelean. A unui cărturar 
ardelean. Căci prietenii de-o viață ai domnului Voinescu sunt cărţile şi, mai 
mult ca sigur, în secret, el visează o Şcoală Argeşeană în spiritul cultural al 
celei de peste munţi, atât de binefăcătoare românismului în urmă cu două 
secole. O şcoală care cred că există. 31 din cei 115 ani de existență a 
Bibliotecii Judeţene Argeş îi sunt datoraţi, ceea ce înseamnă mai mult de un 
sfert din vârsta uneia dintre cele mai vechi şi mai prestigioase instituţii de 
cultură locale. În 1964, când domnul Voinescu a preluat directoratul 
Bibliotecii, fondul de carte însuma 100.000 de exemplare. Astăzi zestrea 
acesteia depăşeşte 400.000 de exemplare în care se include şi un extraordinar 
tezaur bibliofil. 

Dacă socotesc apoi câte expoziţii de carte au fost organizate în holurile 
bibliotecii, câte lansări de carte, câte conferințe şi simpozioane au fost 
găzduite, câți cititori şi câte personalități ale culturii şi ştiinţei româneşti au 
trecut pe aici — meritul nu este doar al instituţiei înseși, specificului ei, dar şi 
al animatorului. Dacă mă gândesc la ceea ce era Piteştiul în urmă cu trei 
decenii şi fac comparaţie cu ceea ce este astăzi, nu ştiu dacă Biblioteca a 
crescut o dată cu Oraşul sau Oraşul a crescut o dată cu influenţa tot mai 
profundă a Bibliotecii. 

Domnul Voinescu este un norocos. Cu perseverenţa şi dragostea pentru 
cărți, de excepţie, cu spiritul său gospodăresc rar, a înfăptuit o operă pentru 
care Piteştiul ar trebui să-i confere într-o zi ceea ce merită din plin: titlul de 
cetățean de onoare. Puţini oameni se pot mândri cu o astfel de carieră. 

Fie ca în cel mai scurt timp să înceapă construcţia noului sediu al 
Bibliotecii Judeţene şi fie ca acest distins animator să fie cel care o va 
inaugura. Ar fi o împlinire dumnezeiască a destinului său şi a lucrării sale. I-o 
doresc din toată inima. 


Călin VLASIE — „, Curierul literar 
şi artistic”, nr. 18 din 28 iulie 1995 

OMUL DE CULTURĂ AL ANULUI 1995 ÎN ARGEŞ 


Directorul Bibliotecii Judeţene Argeş se numeşte Silvestru Voinescu. 
Anul acesta, Domnia sa a publicat la prestigioasa Editură CALENDE o carte 
de referință pentru memoria culturii şi ştiinţei argeşene: „Argeșeni şi 
musceleni în Academia Română”. Pentru această carte şi pentru demararea 
proiectului de construcţie a noului sediu al Bibliotecii Judeţene, „Jurnalul de 
Argeş” îl nominalizează pe domnul Silvestru Voinescu „Omul de cultură al 
anului 1995 în Argeş”. 


Jurnalul de Argeş, 8-14 ianuarie 1996 

BIBLIOTECARUL ANULUI 1995, 
DOMNUL SILVESTRU D. VOINESCU 


Începând cu acest număr, revista Bibliotecii Naţionale inițiază titlul de 
„Bibliotecar al anului”, ca o recunoaştere a meritelor profesionale şi 
devotamentului unor oameni de carte. Acest titlu se doreşte un fel de 
echivalent al unui „Oscar”, iar criteriile de atribuire aparțin redacţiei. EI 
are rolul de a conferi un plus de demnitate meseriei de bibliotecar. 


Anul acesta, împlinind şase decenii de când s-a născut (2 ianuarie 1935, 
în comuna Călineşti din județul Argeş), domnul Silvestru D.Voinescu, 
directorul Bibliotecii Judeţene Argeş, din oraşul Piteşti, a avut toate motivele, 
privind în urmă, să fie satisfăcut de bilanț. Domnia sa este un profesionist 
bine cunoscut în lumea bibliotecilor, un bibliotecar cu vocaţie, care a ales 
această meserie preferând-o alteia, poate mai promițătoare sub aspect 
material. Pentru că formaţia iniţială i-a fost de jurist, domnul Voinescu fiind 
absolvent, în anul 1963, al Facultăţii de Drept din București. Studiile şi le-a 
făcut la secţia fără frecvență, pentru că din 1955 era bibliotecar-şef la 
Biblioteca Raională din Topoloveni. 

Paralel cu studiile de drept, a urmat însă şi cursuri speciale de bibliologie, 
avându-i ca îndrumători pe profesorul Dan Simonescu, pe Gh. Pârnuţă, pe 
Simona Iancovici. Deşi 'ar fi putut ocupa, prin repartizare, un post de 
judecător la Câmpulung-Muscel, domnul Silvestru Voinescu nu s-a putut 
despărți de lumea cărții şi dacă în 1963 era bibliograf la Biblioteca Raională 
Argeş, de la 1 septembrie 1964 era numit director al instituţiei devenite apoi 
Biblioteca Judeţeană. Avea numai 29 de ani şi iată, acum se împlinesc peste 
trei decenii de activitate în această funcţie. Au fost ani plini, căci în acest 
interval biblioteca a acumulat fonduri considerabile, ajungând de la 90.000 de 
volume la mai mult de 380.000. 

În tot acest timp, împreună cu colectivul pe care îl conduce, domnul 
Silvestru Voinescu a realizat numeroase instrumente de informare pentru 
cititori şi a organizat activități culturale dintre cele mai diverse. Şi-a putut 
perfecționa formaţia şi şi-a lărgit experiența în Germania, în două stagii 
(1971, 1980), iar în 1990 a fost ales vicepreşedinte al Asociaţiei bibliote- 
carilor din bibliotecile publice din România. Era o recunoaştere a meritelor 
profesionale şi nu singura, căci în 1984 domnul Voinescu a devenit membru 
în Asociaţia Oamenilor de Ştiinţă din România. 

De-a lungul carierei sale profesionale, a colaborat la reviste precum 
„Argeş”, „Biblioteca”, „Calende”, „Cultura” (din al cărei colegiu de redacţie 
face parte), a publicat între altele volumele Mănăstirea Curtea de Argeş, 

Impresii (1966), Un secol de activitate corală în Piteşti (1971), Argeşeni 
în spiritualitatea românească (1980, 1988). 

Este autorul unor studii cuprinse în „Bibliografia Istorică a României” 
(1985-1989), precum şi al unor lucrări realizate în colaborare, precum Cartea 
Eroilor (1984), Piteşti, 600 (1986), Istoria municipiului Piteşti (1988), dar 
şi al unor ghiduri şi pliante despre Călineşti şi Piteşti. 

Activitatea Domniei sale a fost preţuită de academicienii Şerban 
Cioculescu şi Ştefan Ştefănescu şi i s-a acordat un premiu din partea Revistei 
„Biblioteca”. De curând i-a apărut o nouă lucrare, la Editura Calende, 
Argeşeni şi musceleni în Academia Română. 


A fost declarat „Omul de cultură al anului 1995” pentru judeţul Argeş. 
* 


* * 


O viaţă, deci, bogată în împliniri profesionale, alături de un colectiv 
muncitor şi o familie unită, căci, căsătorit cu doamna Elena Voinescu, 
domnul director este tatăl a doi băieți, amândoi studenţi. O viață printre şi 
pentru cărți, condusă de credinţa că „fiecare societate are o morală proprie, 
dar noi, când ne zbatem să instaurăm democraţia în statul nostru, trebuie 
să urmărim Să asigurăm şi o morală foarte sănătoasă fără de care 


democraţia adevărată nu e de conceput”. 
* 


* % 

Declarându-l pe domnul Silvestru Voinescu „,„bibliotecarul anului”, 
Revista Bibliotecii Naţionale îl felicită pentru tot ce a realizat şi îi urează ca 
seria succeselor şi satisfacțiilor profesionale şi personale să fie cât mai lungă, 
susținută de sănătate şi putere de muncă. 


Revista Bibliotecii Naţionale, Anul 1, nr. 2, 1995 

UN OM PRINTRE CĂRȚI 





Un dicton celebru afirmă: „Cărţile sunt prieteni reci, dar siguri”. Ca unul 
care şi-a dedicat întreaga activitate acestor „prieteni”, domnul Silvestru 
Voinescu, distins cărturar, director al Bibliotecii Judeţene Argeş, a adunat 
sub un titlu foarte inspirat („O viață printre cărți”, Editura Cultura, Piteşti, 
1997) o parte din numeroasele sale studii şi articole risipite cu generozitate 
prin diverse publicaţii. 

Iubitorii cărții şi fidelii bibliotecii vor găsi aici atât lucruri cunoscute, dar 
prezentate dintr-un unghi inedit, cât şi fapte, oameni şi cărți despre care ştiau 
mult mai puţin. 

De la ediţiile bibliofile Eminescu la Grigore Tocilescu, de la cărți cu 
autograf din biblioteca lui Gheorghe Ionescu-Gion la documentele inedite din 
ultimii ani de viață ai lui Slavici, trecând prin cărţile cu autograf din colecția 
bibliotecii, prin eroi şi documente ce conturează o veritabilă istorie culturală 
a Argeşului şi Muscelului, fără să uităm de comuna Călineşti, autorul ni se 
revelează ca un împătimit al cărții, al documentului, al culturii în general și al 
celei argeşene în special. 

Adăugând cărții cele două interviuri cu autorul, precum şi capitolul 
intitulat sugestiv „Prieteni care au devenit amintiri”, domnul Silvestru 
Voinescu reuşeşte performanța de a se contopi cu ideea de cultură în Argeş şi 
Muscel, cu ideea de om de litere căruia nu-i scapă nici un document, nici o 
carte, nici un personaj, oricât de modest ar părea la prima vedere. 

Este trăsătura definitorie prin excelență a unui cercetător neobosit, a unui 
întemeietor de bibliotecă, ale cărui eforturi concretizate într-o muncă de 42 
de ani se văd acum din plin în dotarea cu peste 420.000 de volume cât are 
Biblioteca Judeţeană Argeş. 

Cartea relevă atât personalitatea unei biblioteci valoroase, cât şi a unei 
personalități care ar merita cu prisosinţă titlul de „cetăţean de onoare” al 
municipiului nostru. 


Toma BIOLAN - „Săgetătorul ”, nr. 18, 6 mai 1997 

LUMINI ALE SCRISULUI DE NOAPTE 


Distinsul „bibliotecar de o viață”, cum cu îndreptăţire îi place să-şi spună, 
d. Silvestru Voinescu a acumulat în cei 42 de ani de muncă printre cărți o 
mare experiență. Nu numai în organizarea unei biblioteci de importanţa şi 
dimensiunea celei din Piteşti, pentru care se străduieşte, ca un adevărat ctitor, 
să înalțe un mare edificiu, ci şi în ale scrisului, pornind adesea de la comorile 
de spirit aflate în bibliotecă sau de la personalitățile care în chip firesc 
gravitează în jurul acestor mari instituţii de cultură. De aici au rezultat o serie 
de contribuţii risipite în presă, şi, treptat, adunate între copertele unor volume. 

Cel mai recent dintre acestea este „O viaţă printre cărți”, apărut de curând 
la Editura „Cultura” din Piteşti. 

Autorul selecționează 40 de articole şi studii din cele peste 200 câte a 
publicat până în prezent în scopul mărturisit de a face cunoscute şi a nu lăsa 
uitării cărți, fapte şi oameni legaţi de existența profesiunii de bibliotecar. 
Substanţa volumului este organizată pe câteva capitole distincte în sine, dar 
care, prin osmoză, îşi trimit sevele în tot cuprinsul cărții. Un prim grupaj are 
în vedere prezentarea unor cărţi aflate în Biblioteca Judeţeană Argeş. 

Vom descoperi ediţiile Eminescu, cărțile cu autografe ale lui G. lonescu- 
Gion, autografele a 50 de scriitori contemporani, bibliofilia la Piteşti, 
autografe şi însemnări manuscrise din secolul trecut, un ex-libris al Ducelui 
de Berwick şi Alba aflat în bibliotecă, ca şi existenţa unor cărți vechi şi rare. 
Următorul capitol grupează însemnări despre istoria culturii judeţului şi 
personalități de seamă, în afara academicienilor cercetaţi în lucrarea 
„Argeşeni şi musceleni în Academia Română” (1995). 

Vom întâlni mărturii despre țăranul cronicar Ioniţă Flencheş din Călinești, 
prezența lui Liviu Rebreanu, despre unele publicații şi tipografii. Dar, 
probabil, cea mai de suflet pentru autor este micromonografia închinată 
comunei Călineşti, unde acesta a trăit întotdeauna şi, mai ales, şi-a împlinit 
scrisul, rodul nopţilor sale albe. 

Cât despre personalităţi, acestea sunt de excepţie: Ion D. Negulici, frații 
Golescu, Dumitru Brătianu, I.C. Petrescu, Mihai Tican-Rumano şi mulți alții. 


Apoi, li se alătură o serie de „prieteni deveniți amintiri”, care completează un 


adevărat dicţionar de personalități argeşene şi muscelene. 
Alte materiale, mai ales interviuri publicate inclusiv de revista noastră, 
aduc în prim plan problematica bibliotecii şi condiţia bibliotecarului. 
Silvestru Voinescu se mărturiseşte scriind şi scrie pentru a face mai multă 
lumină. 

Trăind neîntrerupt o viaţă printre cărți, personalitatea sa poartă pecetea 
inconfundabilă a culturii, din substanţa căreia şi-a tras puterile şi şi-a născut 
iubirile niciodată uitate sau părăsite. 


V. EMIL — „Biblioteca ”, nr. 6, 1997 

DOMNU: VOINESCU 


De când îl ştiu pe directorul Bibliotecii Judeţene Argeş i-am zis „Domnu” 
Voinescu”. Un soi de reţinere mă cuprindea încă din primii ani de când 
ne-am cunoscut, ca atare n-am putut niciodată să mă adresez dânsului decât 
cu formula „Domnu” Voinescu”. L-am admirat, timp de decenii, cu câtă 
măiestrie se comporta în prezența unor personalități importante din țară şi 
din străinătate — politice, culturale, literare, unele cu putere de decizie 
extraordinară, altele care sunt înscrise pentru totdeauna în istoria culturii 
- româneşti. 

Domnu” Voinescu trebuia să fie nu numai gazda perfectă, ci şi 
conducătorul de instituție care cunoaşte fiecare colţişor, fiecare carte unde e 
aşezată, fiecare funcționar ce trebuie să facă. Apropo de funcţionari, de fapt 
Domnu” Voinescu are colegi cu care a colaborat şi colaborează de zeci de 
ani, în bibliotecă nu sunt funcţionari, ci bibliotecari, adică depozitari ai 
biblios-ului, ai cărţii. Indiferent că o „prelucrează”, că o cară dintr-o parte în 
alta, că o pun la îndemâna cititorilor, dar mai ales că o citesc, uneori cu 
plăcere, de multe ori de nevoie, pentru a da informaţii viitorului solicitant. 

Cred că Domnu” Voinescu a citit toate cărţile din bibliotecă, sau cel puţin 
le-a răsfoit. Şi sunt aproape 500.000. Câţi bibliotecari din această țară se pot 
lăuda cu asemenea performanță? Sigur că pot fi întrebat de unde ştiu cu 
aceste amănunte. Uite că le ştiu și pot să le probez. Nici nu mai ştiu de câte 
ori mi-a povestit Domnu” Voinescu câte mutări a făcut în cei peste 45 de ani 
de bibliotecar. Câte tone de carte a cărat cu braţul, cu coşul sau cu sacul 
împreună cu ceilalți colegi de la subsol la etaj şi invers, dintr-o sală în alta. 

ȘI acum (mai exact la anul) Domnu” Voinescu se pregăteşte de o altă 
mutare. De data asta, într-o casă nouă, într-o bibliotecă nouă, sperăm dotată 
la nivelul mileniului viitor. A vegheat asupra acestei clădiri ca un tată 
asupra copiilor săi (pe care-i şi are — doi băieţi ca brazii — să-i trăiască şi să 
se bucure de ei şi de nepoți, că le-a cam sosit timpul!). Constructori, betoane, 
cărămizi, unele proiecte neclare, lipsa banilor pentru finalizarea construcției — 
tot tacâmul. 

Dar Domnu” Voinescu nu se supără. Amabil şi îndatoritor cu cine 
trebuie, sobru când e vorba de lege şi de bani, cu speranţa că va fi ctitorul 
unei instituții unice. Nu s-a hotărât ce nume să-i dea noii construcții. Nu-i 
nimic. Mai este timp... 

Domnu” Voinescu este navetist de peste 40 de ani. Nu a cerut casă nici de 
la regimul socialist, nici de la cel democrat. 

Şi-a făcut singur o casă la Călineşti. Cu mâinile lui, cu banii lui de 
bibliotecar, cu sudoarea tuturor celor din casă. Dimineaţa se scoală la 5, 
„potoleşte casa” şi la 750 deschide uşa biroului de la bibliotecă. 

Adică la cea de-a doua casă. Sau poate la prima. Cine mai ştie? 

Domnu” Voinescu este un scriitor. Stau mărturie cele zece titluri ale 
cărţilor sale tipărite cu trudă şi grijă. Cea mai recentă, „O viaţă printre cărți”, 
este o sinteză a nopţilor de lectură, a zilelor când s-a întâlnit cu cele mai 
ciudate titluri. 

Datele noi, despre personalităţile istorice, culturale, literare din Argeş şi 
Muscel au limpezit multe enigme, clarificate o dată pentru totdeauna. Pentru 
că autorul este un cercetător meticulos, are o adevărată venerație pentru 
documentul pe care-l reciteşte cu ochiul proaspăt al iubitorului adevărat. 

Cam asta este Domnu” Voinescu, omul-bibliotecă, omul-bibliotecar, 
colegul, părintele, cercetătorul, scriitorul, iubitorul de Argeș şi Muscel. 


Sergiu NICOLAESCU — „Cultura ”, nr. 3-4 1999 

A PLECAT ŞI GEORGE. 
GHEORGHE CARSTEA (1935 - 1997) 


— Poetul Miron Cordun — 


Ne cunoşteam din anul 1963 când am venit eu la bibliotecă. Lucram în 
aceeaşi clădire, în Palatul Culturii, unde se afla şi Casa Regională a Creaţiei 
Populare la care lucra el atunci. Pe uşa de la masa lui de lucru au stat ani de 
zile lipite portretele lui George Bacovia şi Lucian Blaga, poeții preferaţi, cum 
mi-a mărturisit în repetate rânduri. Am mers împreună prin satele fostei 
regiuni Argeş, iar după 1968, prin cele ale actualului judeţ, fiind gazdele, în 
decada poeziei româneşti (octombrie) sau în luna cărţii la sate (februarie), 
unor poeţi şi prozatori de seamă care ne-au vizitat. Îmi amintesc de Radu 
Boureanu, Virgil Carianopol, Gheorghe Tomozei, Florin Mugur, Adrian 
Păunescu, Ion Bănuţă, Dumitru M. Ion, Toma George Maiorescu, Laurenţiu 
Fulga, loana Postelnicu, Dumitru Almaş, Nicolae Velea, Letiţia Papu, lon 
Brad — căruia i-am organizat împreună la Costeşti o mare întâlnire cu 
publicul pentru romanul său „Descoperirea familiei”, I.Th. Ilea, lon Marin 
lovescu. 

De-a lungul anilor, nu cred că l-am auzit mai mult de două ori citind din 
versurile sale la întâlnirile cu publicul. Deşi foarte comunicativ în relațiile 
dintre noi şi în grupul lui de prieteni, era totuşi un timid. A colaborat la 
revista „Argeş”, încă de la primul număr din iunie 1966. La pagina 14, pe 
manşeta din stânga sunt publicați patru poeţi: Otilia Nicolescu, Florin 
Mihăescu, George Cristea-Nicolescu — aşa cum a semnat până să-și ia 
pseudonimul „Miron Cordun” — şi Cezar Baltag. Toţi patru au plecat în 
lumea umbrelor, dar au rămas în sufletele şi amintirile celor care i-au 
cunoscut. 

Din anul 1969, când la conducerea revistei Argeş au venit Gheorghe 
Tomozei şi Florin Mugur, care au dat o altă orientare revistei, George 
Cristea-Nicolescu devine un colaborator frecvent al acesteia. Aşa se face că 
în numărul 10 din octombrie 1970 i se acordă paginile 9-12 care se vor 
constitui într-o plachetă intitulată „Edict”, făcând parte din „Biblioteca 
Argeş”, recent înființată de revistă. 

În anul 1971 apare volumul de 210 pagini „Doine şi balade din Argeş. 
Antologie alcătuită de George Cristea-Nicolescu”. Editat de Casa Judeţeană a 
Creaţiei Populare, volumul începe cu un consistent studiu scris de Sergiu 
Nicolaescu. Deşi debutase cu placheta „Edict”, volumul antologic amintit a 
rămas o mare dragoste a sa. 

In anul 1973, Editura „Cartea Românească” i-a publicat volumul „Curtea 
veche”, care s-a bucurat de multe aprecieri şi care i-a adus și Premiul Uniunii 
Scriitorilor. 

Din anul 1974, după ce fusese redactor la revista Argeş timp de trei ani, 
începe să lucreze la Biblioteca Judeţeană Argeş. 

Aici a ţinut ani de zile legătura cu Centrul de Librării („Centrul de 
Librări”, cum îi plăcea lui să spună pentru a se răzbuna pe „„Lovarăşul 
Lungu”, directorul acestei instituţii), unde a şi lucrat un timp, depistând şi 
semnalând cele mai interesante apariţii editoriale pe care biblioteca le 
cumpăra prin intermediul serviciului de achiziţii în care lucra el. 

I-au apărut pe rând volumele: „Serbări” — 1975, „Duminica pe drumuri” — 
1978, „Bacovii” — 1982, „Cartea cu dragoste” — 1985, „Urmările” — 1987. 
Trebuie subliniat faptul că toate cărţile sale de versuri pe care le-a semnat cu 
pseudonimul „Miron Cordun” au apărut la „Cartea Românească”, una dintre 
cele mai prestigioase edituri din epocă, pe care până la 16 mai 1980 a con- 
dus-o Marin Preda. 

In bibliotecă a fost simpatizat de întregul colectiv, în cadrul căruia a avut 
întotdeauna bune relații. După 1990 a făcut parte din colegiul de redacţie al 
revistei „Calende”, de care a rămas nedespărțit până la sfârşit. 

In Biblioteca Judeţeană Argeş a lucrat până în anul 1997, când a trebuit 
să se pensioneze cu câteva luni înainte de a împlini 62 de ani, din cauza unei 
suferinţe care i-a adus şi sfârşitul. A plecat dintre noi regretat de toți. Poate şi 
pentru faptul, de ce să nu.recunoaştem, că îi şedea bine în schema bibliotecii 
noastre unui membru al Uniunii Scriitorilor. 

La un an de la plecarea sa, Editura „Calende” i-a publicat volumul 
„Cronică de memorii”, pe care poetul şi-l pregătise pentru tipar. Lansarea 
cărții a fost. făcută de Biblioteca Judeţeană, în faţa unui numeros public de 
unde n-au lipsit doamna Cârstea — soţia — şi cele două fiice ale poetului. 

O NOUĂ ȘI STRĂLUCITĂ EDIȚIE EMINESCU 


Pentru anul 2000, în care am sărbătorit cu venerație împlinirea a 150 de 
ani de la naşterea lui Mihai Eminescu, a fost programată apariţia unei palete 
largi de cărți care să aducă în prim plan o parte cât mai mare din opera 
poetului nostru național. Cum era şi firesc, cele mai multe dintre aceste cărți 
au apărut în anul 1999, pentru a putea fi sub ochii cititorilor la 15 ianuarie. 

Printre cărţile apărute se află şi una de referință, „Eminescu. Opere”, 
scoasă de Academia Română, cu sprijinul Ministerului Culturii. 

Apărută în trei volume care totalizează peste 3500 de pagini, în colecția 
„Opere fundamentale”, la Editura Univers Enciclopedic, ediția este îngrijită 
de Dimitrie Vatamaniuc şi prefațată de Eugen Simion, preşedintele Acade- 
miei Române. Cele două nume asigură ediţiei girul necesar pentru a intra cu 
fruntea sus în mileniul trei. 

Prefaţa, de 62 de pagini, un autentic studiu de erudiție, deschide seria 
dotărilor cu care este echipat primul volum. Urmează o „Cronologie”, care pe 
parcursul a 28 de pagini, începând de la 15 ianuarie 1850, ne poartă prin 
întreaga viaţă a poetului, aflând aproape tot ce trebuie aflat, până la 15 iunie 
1889, când trece în eternitate. 

Cuvintele lui Călinescu, pe care le vom cita şi noi, încheie acest atât de 
documentat capitol: „Ape vor seca în albie şi peste locul îngropării sale va 
răsări pădure sau cetate, şi câte-o stea va vesteji pe cer în depărtări, până ce 
acest pământ să-şi strângă toate sevele şi să le ridice în țeava subțire a altui 
crin de tăria parfumurilor sale”. 

Vom întâlni în continuare „Lista manuscriselor lui M. Eminescu din 
Biblioteca Academiei Române”, purtând numerele de la 2254 până la 2292 şi 
2306, 2307, 2308, 3215, 4850 şi 1829. Deşi explicaţiile ce se dau la fiecare 
manuscris sunt sumare, ele ne ajută să înțelegem importanța lor pentru 
cunoaşterea întinderii operei de excepție a celui mai mare scriitor român. 
Poate vom aprecia, de asemenea, la justa valoare gestul lui Titu Maiorescu, 
cel care a strâns de-a lungul multor ani manuscrisele lui Eminescu, pe care în 
anul 1902 le-a donat Bibliotecii noastre reprezentative, care le păstrează şi 
azi. 

Explicaţiile necesare pentru parcurgerea celor trei volume sunt date în 
„Notă asupra ediţiei”, care conţine şi o serie de amănunte, nu întotdeauna 
cunoscute. Parcurgând paginile acesteia ne vom da seama că s-a ajuns la o 
ştiinţă a înţelegerii lui Eminescu, pentru fundamentarea căreia, câțiva 
cercetători au închinat ani buni din viaţa lor; mă gândesc doar la Panaitescu- 
Perpessicius, cel mai profund cunoscător al operei lui Eminescu, şi la 
Dimitrie Vatamaniuc, îngrijitorul acestei ediţii. 

Textele din aceste trei volume sunt reproduse din ediția academică, pe 
care noi o numim adesea „integrala”, apărută în 16 volume de format mare, 
între 1939 şi 1980. 

Poeziile, care sunt cuprinse în primul volum, au fost grupate în două 
părţi, după cum au fost „publicate în timpul vieţii” (92) sau „din manuscrise” 
(216). 

Între paginile 816 şi 966 sunt „note şi comentarii”, pentru fiecare dintre 
cele 308 poezii cuprinse în volum. 

În sfârşit, volumul mai este echipat cu un „Indice alfabetic al poeziilor 
după titlu” şi un „Indice alfabetic al poeziilor după primul vers”. 

Volumul doi cuprinde „Proză, Teatru şi Literatură populară”, iar volumul 
trei, „Publicistică. Corespondenţă şi Fragmentarium”. Trebuie precizat că şi 
aceste volume sunt la fel de bine echipate ca şi primul volum. Câteva cuvinte 
se impun a fi spuse despre volumul al treilea. Aici vom găsi 700 de pagini din 
publicistica lui Eminescu. Este latura care a dat în ultimele decenii posibi- 
litatea unor puncte de vedere nu întotdeauna favorabile marelui gazetar care a 
fost Mihai Eminescu. 

Fără îndoială, opera lui gazetărească este cu mult mai întinsă, ştiindu-se 
că a publicat peste 2000 de articole în periodicele: „Familia”, „Albina”, 
„Federaţiunea” (transilvane), „Convorbiri literare” şi „Curierul de Iaşi”, 
„Timpul”, „România liberă” şi „Fântâna Blanduziei”. În cotidianul „Timpul”, 
principalul ziar conservator, Eminescu a semnat aproape zilnic între anii 1877 
şi 1883. A 

Fiind vorba despre tematica numărului enorm de articole apărute în presă, 
Dimitrie Vatamaniuc precizează: „Stă în atenţia sa viața politică internă şi 
internațională, situaţia economică şi viața culturală şi artistică. Eminescu 
se implică în campaniile de presă privind pierderile teritoriale, modificarea 
Constituţiei, răscumpărarea căilor ferate, chestiunea dunăreană... ”. Privind 
alegerea făcută pentru volumul de faţă, spune în continuare: „Am reținut din 
această activitate, ieşită din comun prin amploare şi problematică, studiile şi 
un număr de articole, care ilustrează poziția poetului în dezbaterile 
cotidiene, informaţia şi orizontul său intelectual ”. 

Secţiunea de peste 150 de pagini, numită de editor „Fragmentarium”, 
conţine „reflecţii personale pe diferite teme, în parte şi cu caracter aforistic”. 

Sărind peste „note şi comentarii”, vom semnala că volumul trei se încheie 
cu un buchet de „Mărturii și referinţe critice”. 

Cei care semnează aceste mărturii sunt fruntaşi ai spiritului românesc, 
cum au fost: Titu Maiorescu, B. P. Hasdeu, I. L. Caragiale, loan Slavici, C. 
D. Gherea, M. Dragomirescu, Ovid Densusianu, G. Bogdan-Duică, N. Iorga, 
G. Ibrăileanu, Tudor Vianu și G. Călinescu. 

Nu pot încheia acest articol fără a spune câteva cuvinte despre notele şi 
comentariile celor trei volume, care totalizează peste 420 de pagini. 

Parcurgându-le cu atenţie, ne vom da seama că acestea constituie un 
aparat critic redutabil, care, alături de celelalte elemente ce însoțesc textele 
şi pe care le-am semnalat fugitiv, fac din această ediție un monument ridicat 


marelui nostru Mihai Eminescu. 
% 


* * 

Noua ediţie Eminescu pe care am prezentat-o mai sus face parte din 
donația Ministerului Culturii, primită în seara zilei de 25 martie 2000, prin 
domnul ministru lon Caramitru, cu ocazia „Recitalului Eminescu” susținut la 
Teatrul „Al. Davila”, împreună cu actorii Valeria Seciu şi Ovidiu Iuliu 
Moldovan. 

VI. SCRISORI 


Stimate Domnule Voinescu, 


Am salariu mic şi greutăţi multe... Părinţii, bolnavi, bătrâni. Am nevoie 
de lemne, medicamente... Salariul meu e mic — 978 lei. 
Vă rog ajutați-mă, împrumutându-mă cu 200 - 300 (două - trei sute) lei 
până la 1 - 15 martie 1967 (sau mai curând dacă nu se poate altfel...) 
De-aţi şti în ce situație mă aflu... 
Mi-e penibil şi să dau ochi cu Dv... 
Vă rog trimiteți-mi-i prin tovarăşa Florica, supraveghetoarea, sau 
răspunsul negativ prin telefon. 
Cu scuze şi mulțumiri, 
Marian IACOB, îndrumător la Muzeul 
Regional Argeş din Piteşti (ian. sau febr. 1967) 


Scumpul meu Domnule Silvică, 


Azi, vineri 24.X1. 1967, datorită Dv., am încercat bucuria fără seamăn din 
viața mea. 

Măiestria descrierii Dv., a colaborării mele la construcţia aparatului 
„Vlaicu II” şi a adolescenţei mele, măiestria impregnată cu parfumul unei 
înalte nobleți sufleteşti, mi-a întors brusc, „electric”, firul de amintiri şi 
simțăminte sub arzătoare lacrimi, spre nemuritorul vultur al Carpaţilor 
noştri „Aurel Românul”. 

Aurel Vlaicu, mucenic al neamului românesc, a Sfârşit pentru 
Dumnezeiescul geniu de inventator şi sburător de basm, cu aparatele sale, 
„Vlaicu I” şi „Vlaicu II”. În adevăr, Aurel devenise pentru poporul român 
fascinat, un elixir, pe care îl administra în fiecare zi la orele 5, cu sborurile 
şi virajele de vis. La Aspern, toropit de extaz, temerarul pilot francez Ronald 
Garros, în fața sborului nemaivăzut, a afirmat. „C 'est la mouche folle!!!”. 

Aureola aceasta Dumnezeiască nu putea fi suportată de pigmeii acelei 
epoci şi reacția criminală s-a dezlănțuit ca un fatalism. L-a răpus şi graba lui 
fără revizia aparatului, când duşmanii i-au spus că vor sbura peste Carpaţi a 
doua zi. 

Fratele său lon, năucit în fața accidentului, a afirmat: „,Cablurile de 
comandă sunt pilite, pilite... ”. 

Dar amintirile adolescenţei mele s-au trezit, asemenea şi filmul iluzoriu 
optic a rulat în întunecimea unei nopți inepuizabile, cernând pe sufletul meu 
seva balsamică înviorătoare. 

Miraculos aţi dăltuit cu condeiul magistralei Dv. pregătiri toate 
sedimentele invidiei omeneşti, placată pe veracitatea unei munci perse- 
verente, entuziaste, cu devotament şi abnegaţie pentru şcoala mea, pentru 
țara mea, pentru Aurel. Când a apărut cartea lui Victor lon Popa 
„Maistoraşul Aurel”, în 1939, un sincer şi bun coleg din Bucureşti mi-a 
transmis: ,,...Niculiţă, în anumite cercuri se vorbeşte că tu ai măgulit pe 
autor ca să te enunţe din snobism. Val de deprimare s-a instalat în ființa 
mea: apăsat ani şi ani, închis în atelierul meu „altar”, am muncit cinstit, 
aşteptând alte zori mai isbăvitoare, mai plin de speranță. Și au apărut în fața 
mea obidită figura revelatoare, pavăză nedobândită o viaţă. 

Dwv., scumpul meu, vă adresez eu însuflețit mulțumirea mea recunoscătoare, 
caldă ca soarele cerului românesc, şi urarea sinceră: „Să trăiţi mulți ani 
fericiţi!... ” 


NI. FLENCHEŞ 
Călineşti 24-26 noiembrie 1967 


Mult Respectate Tov. Director, 


Am primit scrisoarea Dumneavoastră sâmbătă, care mi-a produs o mare 
bucurie. De fapt eu nu v-am scris, cum ar fi trebuit, fiindcă am tot aşteptat să 
treceţi pe la noi în inspecţie. Văd că aţi trecut spre Rucăr, dar n-am avut 
norocul să ne întâlnirn. 

Stimate d-le director, mă întrebaţi dacă o duc bine. Vă mărturisesc că 
nici în visele mele cele mai fericite nu mă aşteptam la un astfel de serviciu, 
atât de adecvat năzuințelor mele*. Cred că nici Eminescu, când era 
bibliotecar la laşi, nu s-a simţit aşa de bine cum mă simt eu aici. Visul meu, 
retras în lumea cărților, parcă aş fi la o mănăstire budistă, pe vârful celui 
mai înalt munte. În cinci ani cât mai am până la pensie, cred că voi scoate de 
aici opere mari. Nu ştiu cum să vă mulțumesc Dumneavostră, tov. Secretar 
Năstase şi tov. Cârstea. 

Lucrez întruna şi tovarășii mei de muncă sunt din cei mai buni. Tov. 
Isbăşoiu e un suflet ales. De altfel, se şi vede rodul muncii mele din acest 
scurt timp. Peste o săptămână termin de reconsiderat cele trei romane vechi, 
pe care mi le-a bătut editura la maşină în două rânduri, şi mă voi duce cu ele 
la Bucureşti. Și după aceasta, mi-e în gând să mă apuc de o nouă carte. 

Vă aşteptăm să veniţi pe la noi, dar întrebaţi înainte la telefon, să nu fiu 
în timpul acela plecat cu manuscrisele la Bucureşti. 
Vă salut, 


Ion Marin IOVESCU, Bughea de Jos, Raion Muscel, 
18 decembrie 1967 


*Bibliotecar la Biblioteca raională din Câmpulung 
Stimate tovarăşe Voinescu, 


Am venit de câteva ori în Piteşti şi spre nenorocul meu nu v-am putut 


găsi, nefiind în localitate. Vreau să vă fac o rugăminte şi anume: Imi 


trebuie neapărat o fotocopie de pe prima pagină a „Gazetei țăranilor ”, din 
14 decembrie 1903 (nr. 49), închinată morţii lui C. Dobrescu-Argeş, şi alta 
de pe prima pagină a Suplimentului lunar „Prietenul Colibei”, ce apărea 
gratuit începând din anul 1909. 

Vă rog stăruitor să-mi dați o mână de ajutor în timp util. Vă stă în 
putință, iar eu la rându-mi vă rămân recunoscător. Totodată cu fotocopiile, 
mi-ar fi de mare folos şi clişeele respective. 

În aşteptarea răspunsului dvs., vă mulțumesc anticipativ. 

Cu toată stima, 


Nic. Gh. TEODORESCU 
Muşăteşti, 25 iulie 1968 


Stimate domnule director, 


Ţin să vă mulțumesc din toată inima pentru deosebita dvs. amabilitate şi 
pentru tot ce ați făcut cu prilejul organizării expoziției „Monografii argeşene ”. 

I-am scris şi d-lui prof. univ. Petre lonescu-Muscel despre aceasta. 

Am citit din copertă în copertă lucrarea dvs.: „Un secol de activitate 
corală în Piteşti”, pe care cu atâta bunăvoință mi-aţi dat-o. 

Citind-o, am avut mult de învăţat de la purtătorii făcliei artei muzicii pe 
meleagurile noastre. Teodor Săvulescu mi-a fost profesor de muzică şase ani 
(1919-1925). 

Omagiu de recunoştinţă celor ce au purtat în suflet focul dragostei pentru 
artă şi cultură, ca şi celor care ne-au purtat cu gândul la izvorul nesecat al 
unei dăruiri în adevăratul înțeles al cuvântului. 

Cu neclintită stimă şi aleasă consideraţiune, 

Nic. Gh. TEODORESCU, Muşăteşti, 29 martie 1972 

Mult stimate tovarăşe Voinescu, 


În zilele de 8-11 noiembrie 1973, sub titlul generic de Zilele Culturii 
Muşăteştene”, ediție de toamnă a ,„Memoriei Argeşului”, are loc la 
Muşăteşti o dublă sărbătoare: Întâlnirea cu Fiii Satului şi Sesiunea 
Ştiinţifică dedicată celei de-a 81-a aniversări a fondării Societăţii pentru 
„Cultura țăranilor”, cu aşezarea tiparniţei şi apariția numărului festiv al 
Gazetei țăranilor, tribuna de luptă a țărănimii, ce vreme de patruzeci de ani 
în şir, cu braţele sumese, în răspăr cu timpul şi buboiul social, a pregătit fără 
încetare atmosfera de agitaţie, care avea să ducă la violentele cutremure 
sociale ce-au zăticnit căprioreala unei zidiri nedrepte. 

Programul festivităților va fi: 8 şi 9, o suită de manifestări cultural- 
artistice, 10 noiembrie, sesiune ştiinţifică la care să invităm şi preşedinţii 
societăților culturale din județ şi 1] noiembrie, întâlnire cu fiii satului. 

Dorim ca cu acest prilej să apară Gazeta ţăranilor ca supliment al 
ziarului Secera şi ciocanul, aşa cum a fost la aniversarea din mai 1969, în 
care să fie publicate comunicările ştiinţifice. 

Cunoscând ataşamentul dvs. față de Vatra de la Muşăteşti dovedit în 
fapte, vă rugăm a participa cu o comunicare axată pe tema aniversării. (De 
exemplu: Din istoricul presei în județul Argeş, sau alta.) 

În aşteptarea răspunsului dvs., vă rugăm a primi de aici din Muşăteştii 
lui C. Dobrescu-Argeş încredințarea respectului ce vă păstrăm. 


Ş Președinte, 
Învățător emerit, Nic. Gh. TEODORESCU 
Muşăteşti, 13 octombrie 1973 


Stimate tovarăşe director Voinescu, 


Am primit cu plăcere propunerea dvs. pentru 3 iunie a.c. şi până atunci 
vă rog a-mi transmite şi mie un program. 

Până ne vom întâlni, vin cu rugămintea spusă în treacăt la telefon: 
Lucrarea mea, osârdia de-o viaţă, de la intrarea pe poarta vieţii de dascăl: 
„Din comorile poporului. Folclor din Oeşti”, premiată la Academie în 1943, 
la propunerea Comisiunii, formată din: Lucian Blaga, Dimitrie Caracostea 
şi Nic. Cartojan, am încredinţat-o tov. prof. C. Alexandrescu, Directorul 
Casei de Creaţie, având avizul tov. preşedinte, prof. dr. P. Popa, trecută în 
planul editorial şi inclusă în planul de lucru al Asociaţiei folcloriştilor 
argeşeni „C. Rădulescu-Codin”. Nu ştiu în ce stadiu se află. Când am fost la 
Piteşti, la 26 martie a.c., nu l-am găsit pe dânsul. Dacă vă interesaţi şi dvs. 
poate aflu la 3 iunie. 

Dumneavoastră nu cunoaşteţi că eu am întocmit în 1972, adăpat la 
izvoare unice, lucrarea de peste 300 pagini şi sute de ilustraţiuni, „Un fiu al 
Argeşului — C. Dobrescu-Argeş”, cu capitolele: Geneza, Învățător, Îndru- 
mător Cultural, Cooperator, Tribun, Epilog, Anexe. 

Depusă la C.J.C.E.S. Argeș (unde este preşedinte tov. Dinischiotu), s-a 
bucurat de un referat admirabil al tov. C. Alexandrescu, în vederea tipăririi. 

Din lipsă de fonduri şi sprijin, lucrul a rămas baltă şi eu ani de zile n-am 
mai pomenit de ea. Acum cred că i-a sosit ceasul... 

Până atunci, nu s-ar putea studia şi găsi o soluție pentru cinstirea cu 
adevărat a acestui cunoscut fiu al Argeşului? Fapta ar intra pe drept cuvânt 
în istorie. 

Comunicarea mea este un extras ff. succint din masiva lucrare, cum a 
numit-o referatul. 

Cu distinsă stimă şi aleasă consideraţiune, 


Nic. Gh. TEODORESCU, 
Muşăteşti, 27 mai 1981 


Tov. Silvestru Voinescu 
Directorul Bibliotecii Regionale Argeş 


De 25-XII-1967 


şi 
De 1 şi 2-1-1968 


„La mulți ani!” 
de la 
1. Ni. Mă. 


(Ion Nicolescu-Măţău, fost revizor şcolar de Muscel, inspector 
general al învățământului primar din România şi mare admirator al 
activităților de educaţie şi ridicare a satelor din Muscel) 


Dragă Silvică, 


Îmi pare rău că te tulbur din degustarea pastilei de concediu pe care 
tocmai o înghiţi, însă îmi pare bine că o fac, pentru că-ţi solicit un articol ce 
trebuie să apară în numărul pe mai (dar trebuie să mi-l dai până la 7-8 
aprilie — nr.-ul pe mai trebuie să apară până la jumătatea lunii). 

ți spun doar în mare despre ce este vorba, rămânând să discutăm 
împreună şi oral — mai minuţios subiectul — şi asta şi cu nevastă-mea, pentru 


153 





că de voi doi va fi dezbătut acelaşi subiect (bineînţeles, separat, în câte 3 file 
dactilo). Este vorba de o pledoarie caldă, persuasivă „„Pentru un muzeu al 
culturii argeşene ” — cum l-aţi vedea voi doi — cum, eventual, rădăcinile i-au 
fost deja răsădite etc., etc. | 

Ar rezulta ca cele două articole să fie adiacente, nu şi aceleaşi — fapt 
pentru care va trebui să stăm tustrei de vorbă, cât mai rapid cu putinţă, ca să 
aveți timp de meditat şi scris. 

De aceea, te rog fă tot posibilul — dacă nu ţi-e peste mână, chiar mâine să 
ne întâlnim. 

Aştept şi te îmbrăţişez, al tău, 


Ion POPOVICI, Piteşti, martie 1970 
(Secretar general de redacție al revistei „Argeş ") 


Dragă nene Silvică, 


În primul rând, urez sănătate şi frăţiorie celui mai tânăr reprezentant al 
familiei Voinescu şi părinţilor săi. 

Apoi, am două rugăminți. Poate ai posibilitate să scrii căteva rânduri 
despre cartea mea la Argeş. Cerna-Rădulescu şi Firoiu, pe care-i cunosc, 
cred că n-ar avea nimic împotrivă. 

Mi-a făcut o mare bucurie până acum, scriind despre mine, Marian Popa 
în „Săptămâna ” şi Ilie Constantin în „Luceafărul ”. Voicu Bugariu, de la 
„Astra”, mi-a promis şi el în noiembrie cronică frumoasă. Ca şi D. Chirilă, 
la „Familia ”. 

În al doilea rând, te-aş ruga, în măsura în care e posibil, să găzduieşti, la 
Bibliotecă sau în sala de expoziții a municipiului, o personală a tânărului şi 
talentatului pictor Decebal Niţulescu, premiat la Bienala de la Barcelona, 
despre care s-a scris în mai-iunie "71, frumos, în „Contemporanul ”, 
„Săptămâna ” şi alte reviste şi ziare. Decebal a fost coleg cu Ilfoveanu, cu 
care poţi sta de vorbă despre el. L-ar interesa să expună şi în grup, cu 1-2, 
eventual 3 colegi ai săi, printre care şi Luana Drăgoescu, fiica secretarului 
general al primăriei municipiului Bucureşti, originară din Slatina. 

Te rog mult să-mi scrii, dacă ai timp, sau să-mi comunici prin nenea 
Costel sau prin Dr. Badea, în ce măsură s-ar putea rezolva năzuințele mele. 

Al dumitale îndatorat, 


Mihai NEAGU 

august, septembrie 1971 

P.S. După convorbirea telefonică pe care am avut-o, trimit cererea 
semnată de pictor cu rugămintea de a adresa un răspuns oficial. 

Acest răspuns le e necesar pentru a primi de la Uniunea Artiştilor 
Plastici ajutor pentru rame, transport, afiş etc. 
Cu mulțumiri, 


Mihai NEAGU 
Iubite Domnule Voinescu, 


Am citit cu deosebită plăcere minuţioasa Dvs. monografie „Un secol de 
activitate corală în Piteşti” — rod al unei puternice pasiuni şi neobosite 
strădanii. Lectura aceasta mi-a împrospătat o serie de amintiri de mult uitate 
şi mi-a prilejuit o serie de date şi informaţii inedite. 

Mi-aduc aminte cu ce fericită satisfacţie îmi prezentaţi fiecare document 
nou, descoperit cu osârdie prin arhive sau case particulare. 

Cunosc Piteştii din anul 1904, când am urmat aici cls. IV primară şi-mi 
aduc aminte cum în fiecare seară, vara, lumea ieşea la obișnuita plimbare, în 
fosta grădină publică, ce se întindea fără întrerupere de la prefectură până 
în str. Doamna Bălaşa, ca să asculte muzica militară — fanfara reg. 4 Argeş, 
care, sub bagheta cpt. I. Matache, intona cu măiestrie fel de fel de serenade, 
marşuri, valsuri, bucăţi clasice, arii populare etc., duminică şi în zilele de 
sărbătoare, se muta la chioşcul din Trivale, unde cânta toată ziua şi eru o 
adevărată petrecere câmpenească patriarhală, la care participa cu efuziune 
populația din toate straturile şi laturile oraşului, în cadrul unei naturi 
exuberante şi pline de farmec. 

Din textul cărţii, am aflat prima oară de existenţa celei mai vechi formaţii 
corale piteştene, Liedertafel, creată din inițiativa coloniei germane locale pe 
la jumătatea secolului trecut. Este desigur o revelaţie pentru noi, cititorii. 

În primăvara anului 1905, am ascultat prima oară răspunsurile liturgice, 
date de corul vestitului diacon Teodor Băjenaru. Am avut impresia că 
valurile de armonie curg de sus, din împărăţia stelelor, învăluie biserica şi — 
cu credincioşi cu tot — o ridică, pe aripile de aur ale serafimilor, în slăvile de 
laină şi senin ale cerurilor. Această impresie am resimţit-o apoi, ca 
normalist, la Biserica Doamna Bălaşa din Bucureşti şi la Mitropolie. Ceva 
mai târziu (1910-1912), am avut bucuria să dirijez eu însumi corul şcoalei 
normale, la biserica „Cuibul cu Barză ”, din Bucureşti. 

Între anii 1908-1910, am cunoscut în casa tatălui meu pe faimosul lăutar 
D. Dură, din Poiana Lacului, care ținea hangul la mai toate clăcile şi nunțile 
de frunte din împrejurimi. De la el, tatăl meu şi cu mine am cules o seamă de 
doine şi balade populare, din care unele au apărut în colecţia „Folclor 
Poetic”, 1967. În 1917, pe frontul din Moldova, am cunoscut pe... Zavaidoc 

(numele lui popular) a cărui faimă ajungând la divizie, generalul Moşoiu l-a 
luat la postul său de comandă. 

Mai târziu (1918 ), am cunoscut şi pe Nae Țambalagiul, care cu vocea şi 
țambalul său, dar mai ales cu picanteria cupletelor lui satirice, făcea deliciul 
restaurantelor mari din piaţa veche (Ştefănescu, Berbec etc. ). 

În 1912 am cunoscut şi pe Gh. Stănescu-Delar, om spiritual, plin de 
vervă, care, în calitate de revizor şcolar, m-a primit la intrarea mea în 
învățământ. 

Ion Al. Glonţescu din Curtea de Argeş, libretist de talent, versificator abil 
şi pamfletist caustic, mi-a fost un bun prieten. Pierderea lui prea timpurie a 
lăsat un gol în literatura locală. 

M-a impresionat evocarea Ateneului „Gh. lonescu-Gion” la a cărui 
înființare şi organizare am colaborat de aproape cu neobosita lui 
conducătoare, Tatiana Bobancu. 

Deosebit de interesant mi s-a părut curentul muzical puternic, dezvoltat 
în cultura piteşteană de atâția dirijori talentaţi care au preluat şi continuat 
tradiția corală inițiată de Liedertafel; dar mai ales prestigiul imens şi rapid, 
trofeele, medaliile şi premiile pe care corul Palatului le-a cucerit vertiginos 
într-un interval record, datorită fără îndoială, în primul rând, activității 
nepregetate şi talentului viguros al dirijorului său actual, maestrul Em. 
Popescu. 

Iubite Domnule Voinescu, 

Tipărind monografia aceasta: „Un secol de activitate corală în Piteşti”, 
Dvs. ați ridicat un văl de întuneric din trecutul istoric al oraşului nostru şi, 
dând la lumină un aspect din acest trecut, ați realizat fără îndoială o operă 
trainică şi utilă, care va servi negreşit ca izvor de informare şi orientare, ca 
pildă şi îndemn generaţiilor viitoare. Oraşul are încă multe aspecte 
interesante în trecutul său, necunoscute, care îşi aşteaptă salvatorul. Dvs. aţi 
atins deja incidental şi unele din acestea (presă, şcoală, teatru, operetă, 
ateneu etc.). 

În încheiere, permiteți a vă adresa felicitările mele cele mai călduroase 
pentru succesul repurtat şi bucuria de a vedea încununată de izbândă o 
muncă anevoioasă şi stăruitoare. 

Al Dvs. devotat, 

D. UDRESCU, Cepari, 15.1X.1971 
17 ianuarie 1972, Priboieni — Argeş 


156 





Iubite Domnule Voinescu Silvică, 


Aflându-mă în satul natal, pentru vreo zece zile, la familiile Gh. I. Badea 
şi dr. Gh. Gh. Badea, rudele mele apropiate, am avut prilejul să dau peste 
interesanta şi documentata lucrare ce ai putut să tipăreșşti „Un secol de 
activitate corală în Piteşti”. 

Drept să-ți mărturisesc, am citit-o pe nerăsuflate şi m-am bucurat nespus, 
ca orice argeşean, atât pentru rezultatele excepționale realizate de Piteşteni, 
în domeniul artei muzicale, cât mai ales de materialul ce ai expus, de 
meticulozitatea cu care ai descifrat documentele trecutului, în legătură cu 
această problemă, de insistența pe care ai depus-o de a scoate în evidenţă că 
realizările pozitive ale unei anumite etape îşi trag seva şi din truda 
înaintaşilor. Fără îndoială, actuala dezvoltare pe care o are viaţa muzicală 
din acest colț pitoresc al Patriei noastre a fost determinată şi de alte 
împrejurări favorabile. 

În lucrarea d-tale există şi alte aspecte ale realității, pe care nu oricine le 
poate descifra şi pe care numai viitorimea le va aprecia la justa lor valoare. 

Pentru aceasta, eu te felicit din toată inima, felicit neamul Voineştilor 
(din Călineşti), cu care te mândreşti pe bună dreptate şi aduc omagiul meu şi 
înaintaşilor de pe alte părți ale județului nostru (Drăghici sau Vultureşti 
ş.a.m.d.) de unde ne tragem şi noi cei de la Priboieni, obârşia. 

Cu cele mai alese sentimente pentru întreaga familie Voinescu! 

Ștefan C. POPESCU 
Pensionar al Ministerului Învăţământului 


P.S. La d-ta am găsit Revista „Prietenul Nostru” din perioada în care 
erau publicate mai multe articole de defunctul meu părinte. 

M-ar interesa două din acestea şi anume „Un sat în flăcări” (este vorba 
de Drăghici, unde a ars o bună parte din centrul acestei frumoase localităţi) 
şi „Scrisoare către fratele meu”, în care se insistă să nu se taie pădurile din 
prejma satelor, să se ferească dealurile de eroziunea pârâiaşelor (ex. 
Repedea) din satul nostru etc. Am mare nevoie de aceste două materiale, 
spre a arăta că acest învăţător, pe lângă materiale de folclor, a publicat şi 
îndemnuri pentru organizarea vieții săteşti, aşa cum se procedează în zilele 
noastre. 

Mă îndatorezi mult dacă pui pe cineva să le copieze la maşină şi să mi le 
expediezi, fie aici la rudele mele şi ale dumitale, fie pe adresa de la Bucureşti 
(str. Dr. C. Severeanu, nr. 23, Sector 6, of. 71-35 ). 

Eu plec de la Priboieni la 21.1. 1972. 

Cu mulțumiri anticipate, 


Ștefan C. POPESCU 


PSL 

Poate că un motiv, în plus, să apreciez lucrarea d-tale este şi faptul că se 
vorbeşte şi de „Societatea Corală Carmen”, al cărui membru am fost şi că-l 
apreciez nespus pe iubitul nostru maestru Chirescu, care ne-a dirijat, un 
timp. Cartea mea de membru este semnată de Președintele Societăţii, Gh. 
Folescu, şi de Directorul D-tru Kiriac! 

Să nu ne mai lăudăm, închei aceste rânduri. 


Ștefan C. POPESCU 
Stimate tovarăşe Director, 


Abia astăzi am primit scrisoarea D-tră prin care am fost invitat ca în ziua 
de luni, 13 a.c., să iau şi eu parte la deschiderea expoziţiei „, Monografii 
Argeşene”. 

Scrisoarea venită deci a doua zi, aşa că n-am putut să fiu prezent. M-aş fi 
bucurat mult ca să fi fost şi eu acolo, fiind singurul în tot judeţul care am 
tipărit patru monografii dintre care trei sunt premiate de Academie. 

Titlul lor: 1. Dragoslavele; 2. Topoloveni; 3. Câmpulung-Muscel; 4. Mănăs- 
tirea Aninoasa. 

Cred că le aveți pe toate în biblioteca municipală, s-au căutat foarte mult, 
fiind epuizate de câțiva ani. Eu mai posed numai câte un exemplar din 
fiecare. Mi se cer şi acum din diferite părți ale țării ca să le aibă ca ghid — în 
special Dragoslavele — aceasta fiind socotită una din cele mai documentate 
monografii săteşti din câte au apărut în ţară la noi. Regret că nu mai pot 
servi pe nimeni. 

Eu sunt în vârstă de 80 de ani şi-n munca mea de neobosit cercetător 
istoric, timp de 50 de ani, am strâns şi alte ştiri privitoare la mai toate 
comunele din fostul judeţ Muscel. 

Cred că s-a înființat în Piteşti şi un colectiv care se străduieşte să facă 
monografia capitalei judeţului nostru. 

Rog pe Părintele Ceresc ca să-mi dea zile să o văd şi eu apărută, ca să 
pol face comparaţie cu monografia Câmpulungului apărută în 1943, deci 

acum 29 de ani, fiind imprimată pe hârtie de cea mai bună calitate, având 
436 pag. format mare şi multe facsimile de documente, apoi şi diferite vederi. 

Numai eu ştiu cât m-am străduit timp de 20 de ani ca să descopăr şi să 
procur materialul documentar necesar şi prin ce greutăți am trecut ca să o 
văd tipărită. 

M-aş bucura să constat ca monografia Piteştilor să întreacă pe a 
Câmpulungului, la care am lucrat singur, nu în colectiv. 

Când va fi timpul mai favorabil, sper că pot veni şi eu la Piteşti şi să pot 
vorbi cu D-stră. 

Exprimând încă o dată regretul că n-am putut lua şi eu parte la 
deschiderea expoziției, rămân recunoscător pentru delicata atenţiune ce 
mi-aţi arătat prin invitația făcută şi prin frumoasa apreciere privitoare la 
activitatea mea de monografist, rămân al D-v. îndatorat, 

Cu deosebită stimă, 


Preot I. RĂUŢESCU 
Dragoslavele, 14 martie 1972 


Premiat al Academiei Române, pentru monografiile: Dragoslavele, 
aceasta cu premiul Grigore Angelescu; Topoloveni, cu o parte din premiul 
divizibil V. Adamachi, şi Câmpulung-Muscel cu marele premiu „Dr. Cornel 
Nicoară” al secţiunii Istorie, în valoare de 12.000 lei. 


Ea 


Stimate Domnule Voinescu, 


N-am putut sta mai mult de vorbă în Dumineca de 15 Decembrie 1972, 
când am venit cu soția la Piteşti, luând parte la sesiunea de referate şi 
comunicări privitoare la monografiile argeşene. 

Aş fi dorit să văd expoziţia cărților, dar n-a fost timp. Am venit acasă cu 
cele mai frumoase impresiuni şi sper, dacă mă mai ţine cu zile Cel de Sus, să 
mai vin o dată pe acolo şi să putem sta mai mult de vorbă. 

La vârsta de 81 de ani pe care-i am, m-am gândit între altele să las la 
căminul cultural local câte un exemplar din toate lucrările pe care le-am 
tipărit între 1919-1943. 

Am putut da 7 din ele şi mi-a rămas nedată monografia istorică a 
Topolovenilor. N-am avut prudenţa de a reține pentru mine mai multe volume 
îndată după tipărire. 

M-am străduit prin preoții, învățătorii şi cunoscuţii din sudul Muscelului 
ca să pot avea un exemplar contra cost. Toate străduințele mi-au fost 
zadarnice, n-am găsit. Am căutat şi la anticarii din Bucureşti şi alte localităţi 
şi nu S-a găsil. 

Sunt neîmpăcat la inimă că această lucrare nu figurează la cămin alături 
de celelalte 6 lucrări ale mele. 

Te rog foarte mult pe D-ta ca, prin cunoscuţii ce ai, să-mi procuri un 
exemplar contra cost, oferind bucuros pentru el suma de 100 lei. 

E un produs al muncii mele şi ţin foarte mult să se găsească alături de 
celelalte lucrări ce am mai tipărit. 

Aştept deci cu încredere ca să mă serviţi. 

Sunt foarte nerăbdător să văd apărută monografia Piteştilor, la care 
lucrează un colectiv de oameni competenţi. E binevenită şi mai târziu, căci 
au trecut 28 de ani de la apariția monografiei Câmpulungului la care m-am 
străduit aşa de mult. E bine să aibă şi capitala județului Argeş o monografie 
documentată. Nu mă pot împăca cu unele monografii recente, în care am 
constatat multe greșeli de fond şi formă, afirmaţii eronate sau tendenţioase, 
exagerări, lipsuri etc., etc. 

Nu m-a mulțumit monografia sociologică a Rucărului de profesorul Gh. 
Pârnuţă, căci eu ca istoric al Muscelului am constatat multe erori, exagerări, 
documente reproduse greşit sau fără trimiteri, nu mai zic de foarte multe 
greşeli de tipar, care-i scad prestigiul. 

M-am reţinut de a-i face o recenzie obiectivă, fiindcă autorul s-ar fi 
supărat. M-am condus după dictonul latin: „„Amicus Plato, sed magis amicus, 
veritas”. 

Adevărul istoric trebuie precizat şi documentat, nu interpretat greşit. Alți 
cititori, necunoscători buni ai Rucărului, poate că n-au observat lipsurile şi 
numeroasele greşeli de fond şi formă. O recenzie obiectivă nu poate să facă 
decât un bun cunoscător al problemei de care se ocupă lucrarea. 

Dar să las aceasta şi să mai adaug câteva cuvinte privitoare la 
activitatea mea de cercetător al trecutului fostului judeţ Muscel. Am studiat 
serios vechea arhivă a Protoieriei de Muscel şi am găsit date interesante 
privitoare la multe comune. 

Din timp în timp mai public câte ceva în revistele noastre bisericeşti. În 
nr. 3-4 pe 1972 al „Glasului Bisericii” a apărut un articol istoric docu- 
mentat. Mai am şi altele trimise şi aştept să le vie rândul şi acestora. 

Şi la vârsta mea destul de înaintată sunt stăpânit de această pasiune. 

Cu aceasta închei, stimate D-le Voinescu; despre D-ta mi-a vorbit frumos 
nepoata mea Nela, profesor 1. Catrinu, fiică a lui Gh. Cătănoiu din Călinești. 
Și eu am rămas plăcut impresionat despre felul cum ai vorbit despre 
regretatul C. R. Codin, apoi şi despre delicata atenţiune arătată şi faţă de 
mine şi față de soție. 

Cu deosebită stimă, cu blagoslovenie şi numai de bine doritor, 


Pr. | RĂUŢESCU, Dragoslavele, ianuarie 1973 

Stimate şi iubite D-le Voinescu, 


Cu mare întârziere am primit şi eu „Memoria Argeşului”, ediția a V-a, 
privitoare la „,Tipărituri argeşene ”. | 

M-am văzut şi pe mine trecut acolo cu lucrările: Dragoslavele, ed. 1 şi II, 
Mănăstirea Aninoasa, Topoloveni şi Câmpulung-Muscel, apoi cu traducerea 
în limba germană „Luptele din regiunea Bran şi Dragoslavele”. 

Am văzut că lipseşte broşura folclorică „Colinde ”, tipărită în Bucureşti 
în anul 1919, Editura Duminica Poporului, broșură format mic de 40 pe. 
Conţine colinde frumoase culese de la nişte bătrâni din comuna 
Dragoslavele. 

De mult epuizată. 

Un exemplar posedă Căminul cultural de aici. Se găseşte şi-n Biblioteca 
Academiei Române, figurând la nr. I 34.715. În biblioteca Duminica 
Poporului (colecţia n.n.) e trecută la nr. 1. Culegerea colindelor s-a făcut de 
mine din îndemnul profesorului universitar Simion Mehedinţi, din satul 
Dragosloveni, comuna Soveja, judeţul Vrancea. Acest sat este format din 
săteni fugiţi de aici pe la 1620 din cauza asupririi boiereşti. În monografia 
comunei Dragoslavele, ed. a Il-a din 1937, am arătat amănunţit fuga de aici 
a unei mari părți din săteni şi întemeierea satului Dragosloveni din Vrancea, 
care, împreună, au întemeiat alături satul Rucăreni, care face parte tot din 
Soveja. 

În 1968 au venit aici să-şi vadă vatra lor veche strămoşească. În 1969 
ne-am dus noi la Soveja, anul trecut au venit din nou aci Sovejenii în număr 
de 110 şi anul acesta e vorba să ne ducem şi noi iarăşi acolo, întreținându-se 
astfel legături apropiate între metropolă şi colonie. Sunt în Soveja 
numeroase familii cu numiri identice cu familiile de aici şi din Rucăr. Se 
mențin acolo frumosul port muscelean, multe obiceiuri şi vorbirea 
asemănătoare cu a noastră. 

Port corespondență cu căminul cultural de acolo şi ne informăm reciproc 
de cele ce se mai petrec aci şi la Soveja unde am făcut 5 călătorii. 

Dacă-mi vor îngădui puterile, la vârsta mea de 81 ani, poate că mă voi 
duce şi anul acesta când vom fi anunţaţi. 

Te-am rugat să-mi găseşti un exemplar din monografia Topolovenilor 

făcută de mine, căci aş vrea să-l am. Ofer pentru el 100 lei. 

Am toate celelalte lucrări tipărite de mine şi țin mult să o am şi pe 
aceasta. 

În adresa nr. 11] din 11 mai 1973 spuneţi că aşteptaţi cercetările, 
completările şi sugestiile mele. lată că v-am îndeplinit dorința şi e bine ca să 
fie trecută la numele meu şi broşura folclorică cu titlul „Colinde ”, apărută în 
Bucureşti la anul 1919. 

Cu deosebită stimă şi numai de bine doritor, 


Pr. 1. RĂUŢESCU 
Dragoslavele, 21 iunie 1973 


Stimate tovarăşe Director, 


Azi am primit amabila D-vs. invitaţie la festivitatea de deschidere a 
expoziției „Monografii argeşene” şi regret că nu am ştiut din timp de acest 
Iucru, spre a onora invitaţia. 

Sunt însă bucuros să constat că există în județul Argeş un for care s-a 
gândit şi se preocupă să strângă bogata literatură despre Argeş, precum şi 
lucrările ştiinţifice referitoare la zonă şi la oamenii din zonă. 

Mă măguleşte faptul că numărați şi lucrarea mea printre lucrările care 
merită să participe la expoziţie. Rămăsese că e vorba în primul rând de un 
act de încurajare ca să continui în acest domeniu. 

Dacă biblioteca municipală îşi ia răspunderea de a şi dirija activitatea 
unor profesori din zonă care lucrează la diverse monografii, consider că face 
nu numai un act de cultură, dar şi de salvare a acestei acţiuni. Altfel, 
acțiunea de redactare a monografiilor este compromisă prin lipsa de 
documentare, prin imaginea deformată, prin tendința de gigantism şi 
grandomanie etc. Aceste tendinţe negative sunt prezente din păcate în unele 
monografii locale. 

Semnalez bibliotecii municipale trei lucrări în care este vorba despre 
Argeş, în scopul de a completa fondul, eventual de a putea informa pe cei 
interesați: 

1. Florin Constantiniu: „Relaţiile agrare din Ţara Românească în secolul 
al VIII-lea”, Ed. Academiei R.S.R., 1972. 

2. Revista Arhivelor, nr. 4/1971, cu lucrarea „Stroeşti-Argeş. File de 
cronică”, N. Leonăchescu şi Petre Leonăchescu. 

3. „Exercitarea dreptului de proprietate de către Mănăstirea Bistriţa - 
Vâlcea asupra moşiei Stroeşti-Argeş”, N. Leonăchescu, în revista „„Mitro- 
polia Olteniei”, nr. 9-10/1969. 

La momentul cuvenit, vă voi sta la dispoziţie cu bogata mea colecţie de 
hărţi despre Argeş, despre care am vorbit la sesiunea ştiinţifică de la Curtea 
de Argeş, „Epoca lui Neagoe Basarab”. 

M-ar bucura dacă mi-aţi transmite şi mie lista lucrărilor expuse în 
expoziția Dvs. 
Cu mulțumiri, 


N. LEONĂCHESCU 
Bucureşti, 17 martie 1972 


Iubite domnule Voinescu, 


Mulţumindu-ţi pentru bunăvoința cu care mi-ai dăruit două din lucrările 
d-tale: „Mănăstirea Curtea de Argeş” şi „Un secol de activitate corală în 
Piteşti“ — cu amabile dedicaţii — te încunoştințez că le-am citit pe amândouă, 
cu multă plăcere. 

În prima, mi-ai împrospătat unele cunoştinţe pe care le aveam şi eu în 
trecut; dar mai ales, mi-am completat cunoaşterea unor evenimente prin 
care a trecui cel mai de preţ monument istoric al neamului nostru. 

În a doua, mi-ai adus în actualitate epoca de naştere a culturii în viața 
oraşului nostru — din care muzica face parte integrantă — epocă pe care eu 
am trăit-o trei sferturi din cei o sută de ani. Cunosc aproape pe toți acei care 
au marcat, în viața muzicală a oraşului nostru, precum şi în mod vag, 
activitatea lor; mai ales pe cei din trecut. Pe cei din ultimii 20-30 de ani, 
mărturisesc că-i cunosc pe ei şi activitatea lor mult mai puţin. Este vremea în 
care am avut multe necazuri şi cea mai groaznică durere pe care o poate 
avea un om: moartea pe frontul de vest a celui de al doilea fiu al meu, Viorel, 
locotenent activ de cavalerie. A fost un timp în care sufletul meu s-a închis 
pentru orice bucurii. De aceea îți mulțumesc pentru informaţiile artistice pe 
care mi le înfăţişează lucrarea d-tale. 

În acelaşi timp, te felicit din toată inima pentru calitățile deosebite pe - 
care le dovedeşti în aceste lucrări şi care prevestesc pentru un viitor apropiat 
pe scriitorul de mare valoare: o inteligenţă vie, o memorie excepţională, o 
putere de muncă neobişnuită, o cunoaştere largă de oameni şi fapte, care fac 
Chezăşia unor noi lucrări de o mare importanță. 

Te felicit încă o dată şi-ţi urez mult succes în activitatea d-tale. 

Cu cele mai alese sentimente, 


Ion D. GHINESCU 
Septembrie 1972 

Iubite Domnule Voinescu, 


Îți trimit aici alăturat o scurtă autobiografie, pentru ca D-ta să cunoşti 
viața omului care te prețuieşte în mod deosebit. 

După ce o citeşti, o arunci la coş. 

Nu prezintă nici un interes documentar. 

Sunt născut în anul 1888, în comuna Ungheni din judeţul Argeş. Tatăl 
meu a fost preotul Dobre Ghinescu, căsătorit cu Voica, fiica popii Nicolae 
din cătunul Colțu. Am urmat cursul primar în satul meu natal, după care 
tatăl m-a dus la învățătură, la liceul din Piteşti. 

După ce am absolvit cursul secundar, am urmat Facultatea de Drept din 
Bucureşti, obținând titlul de licenţiat în drept. Era un titlu care pe vremea 
aceea deschidea multe perspective. Totuşi, fiindcă el nu-şi putea satisface 
această dorință, a voit ca cel puţin fiul său să se bucure de această favoare. 
De aceea m-a trimis să fac doctoratul în drept la Paris, la noi în țară nefiind 
încă aceste cursuri superioare. De altfel, era şi o dorinţă fierbinte a mea. 

Această pregătire, care dacă ar fi fost terminală mi-ar fi dat alte 
perspective de viitor, a fost întreruptă de primul război mondial, care a 
izbucnit în vara anului 1914. Fiind ofițer de rezervă, am fost chemat de 
unitatea respectivă, pentru concentrări şi apoi mobilizare. În anii tulburi ai 
neutralității, am intrat în magistratură. Tot în acest timp, m-am şi căsătorit, 
închizându-mi astfel posibilitatea de a urma mai departe studiile începute. 
Am făcut campania din 1916-1918. Am ieşit din această campanie cu gradul 
de căpitan, calitate cu care am fost concentrat şi mobilizat şi în ultimul 
război mondial, deşi aveam peste 50 de ani. Astfel, sunt de trei ori veteran de 
război, întrucât am participat şi la campania din 1913, din Bulgaria, cu 
gradul de sublocotenent. 

Războiul terminat, visul milenar împlinit, România Mare deschidea largi 
perspective de muncă şi afirmare generaţiei care atunci intra în viaţa 
publică. Cadrul strâmt al magistraturii nu satisfăcea avântul furtunos al 
tinereții. Am demisionat şi în toamna anului 1918 m-am înscris în Baroul 
Avocaţilor din județul Argeş. Am profesat avocatura, până în anul 1948, 
când m-am retras, fiind suferind. 

În acest timp, am fost deputat al județului Argeş, după cum am fost 
chemat să îndeplinesc şi unele servicii administrative. Am fost prefect al 
județului Argeş timp de patru ani şi ceva. În această calitate am avut ambiția 
să  înfăptuiesc o operă edilitară care a ieşit din comun. Şcoli, cămine 
culturale, dispensare, primării, biserici, numeroase poduri şi şosele. Sunt în 
parte şi azi — după mai bine de 30 de ani — mărturii vii ale unei activități 
deosebite, care în acea vreme a fost apreciată şi de adversarii mei politici. 
Armand Călinescu, într-u conv.mbire, în trenul Piteşti — Bucureşti, când eu 

eram prefect, în prezenţa prietenului său politic, av. Viespescu, mi-a declarat 
că dacă el ar fi avut un prefect ca mine, „întorcea judeţul pe dos” — este 
expresia lui. 

Într-adevăr, uşa cabinetului meu era deschisă pentru toată lumea, 
prieteni sau adversari politici, săteni, muncitori, intelectuali etc. N-am 
nedreptăţit şi n-am asuprit pe nimeni. Din contră, am ajutat pe toți cei care 

În anul 1944 am fost ales Decan al Baroului, cu unanimitatea voturilor 
colegilor avocaţi. După 23 august, într-o adunare cetățenească, în lipsa mea, 
am fost proclamat preşedinte al Asociaţiei pentru strângerea legăturilor cu 
Uniunea Sovietică, A.R..L.U.S. — instituție atât de necesară în acea vreme, 
pentru a dovedi prietenia noastră cu puternica vecină de la răsărit. 

Fiu şi nepot de preot, am avut o strânsă legătură cu viața religioasă din 
satul natal şi oraşul în care am trăit. Sunt ctitor al bisercii din Ungheni şi 
ctitor fondator al bisericii din Satu-Nou. Am fost epitrop al bisercii Sf. lon 
din Piteşti şi mulți ani, consilier parohial. Consilier al Eparhiei Argeş, 
aproape 20 de ani, am fost membru al Congresului naţional bisericesc, 
reprezentant mirean al aceleiaşi Eparhii. 

Am avut doi copii. Cel mai mic, locotenent activ de cavalerie, a căzut 
eroic, pe câmpul de luptă, în războiul antihitlerist, în pusta ungară. Cel mai 
mare este doctorul Cornel Ghinescu, medic primar, director al spitalului 
T.B.C. din Piteşti, preşedinte al Uniunei societăţilor de ştințe medicale, 
filiala Argeş şi preşedinte al Colegiului medicilor şi farmaciştilor din judeţul 
Argeş. E a fost şi este singurul sprijinitor al bătrâneţelor noastre. 

Cu soția mea Constanţa am dus o viaţă de aproape 58 de ani, în deplină 
înțelegere şi devotament reciproc. 

Le aduc la amândoi prinosul meu de recunoştinţă. 

Ajuns la o vârstă destul de înaintată, mă socotesc îndreptăţit să cred că 
mi-am îndeplinit misiunea pe acest pământ şi să spun... Acum sloboade, 
Doamne, pe robul tău! 

Am scris această scurtă biografie, în pragul împlinirii a 85 ani de viaţă... 
lungă. 


Ion D. GHINESCU 
1 ianurie 1973 


P.S. În liceu am fost vicepreşedinte al Societăţii „Junimea”, iar ca 


student, preşedinte al „Cercului Studenţilor Argeşeni”, studențimea fiind 
organizată pe judeţe. 

Scumpe Domnule Voinescu, 


Am regretat foarte mult faptul că duminică, 17.X11.1972, nu am putut lua 
parte la aleasa adunare organizată prin strădania Dumitale, pentru că, deşi 
eram puţin suferind, totuşi mă hotărâsem să viu, când, pe neaşteptate, la ora 
9 m-a chema! la telefon, de la Liceul de băieți, fostul meu profesor Stelian 
Rădulescu, ca să viu neapărat şi repede, fiind aşteptat şi de bătrânul prof. 
univ. Virgil Tempeanu, fost şcolar al liceului şi care, în 1917, pe timpul 
războiului, a făcut parte din compania mea. Notez faptul că fusesem invitat 
cu mult înainte la această festivitate de tov. Directoare prof. Maria 
Rotăreasa. 

Cred că deduceți cu uşurinţă, Scumpe Domnule Director, situația 
delicată în care am fost pus şi a trebuit să plec, în ideea ca în jur de 11-1 17 
să mă pot desprinde pentru a veni la Dv. Nu a fost cu putinţă să fac aşa ceva. 

Am luat cunoştinţă din ziar de cele scrise, în această privință, de 
prietenul nostru, Dl. lon Cruceană, mi-am imaginat însemnătatea şi măreția 
dezbaterilor, comunicându-vă că regretul meu este cu atât mai mare, cu cât 
în prezent iau parte la întocmirea lucrărilor pregătitoare în documentare 
pentru întocmirea şi redactarea unei monografii a Comunei Oarja — satul 
meu — şi dacă veneam, aveam un mare câştig. 

Te felicit cu toată căldura pentru strădania Dumitale şi te rog să primeşti 
o dată cu prețuirea mea aleasă şi calde salutări şi urări de bine, de sănătate 
şi prosperitate pentru Anul Nou. La mulţi ani ! 


General-maior Marin IONESCU 
Piteşti, 20 decembrie 1972 


P.S. Am să te deranjez totuşi şi am să viu personal la Dumneata, după 
sărbători, pentru a mă orienta cât de cât, cel puțin cu „,cuprinsul” unor 
asemenea monografii, ca la Oarja să se facă o lucrare completă. 


Domnule Voinescu, 


Vă adresez un sincer elogiu — cu sinceritatea cu care întotdeauna 
preţuiesc munca şi manifestările dumneavoastră — pentru omagiul postum 
adresat memoriei lui Moş Costică Albu, în amintitul articol din revista 
„Argeş. 

Vă felicit că aţi asigurat păstrarea, în fondul bibliotecii piteştene, a 
puținelor relicve rămase de la acel om de treabă şi artist înnăscut care a fost 
profesorul Albu, vedeţi că avea şi o fotografie mică a lui Henri Coandă, cu o 
dedicație către „C. Albu, fostul meu coleg de şcoală primară”. De altfel şi 

eu am relevat în cartea mea despre Coandă că l-a avut, printre colegii 
începutului de viaţă, şi pe Albu din Piteşti. 
Cu bună consideraţie, 
V. FIROIU 
Bucureşti, 20.XI1 1970 


N.B. Textul este scris pe o hârtie cartonată de mărimea unei cărți poştale. 
Stimate domnule Voinescu, 


Am citit, cu sinceră emoție, un articol al dv. în „Secera şi ciocanul” şi vă 
mărturisesc că m-au încântat stilul şi tema, exprimarea, personajul implicat 
şi concluzia educativă. 

Cu atât mai mult că Hurdubeţiu e leatul şi prietenul meu. 

Am trimis ziarul în cauză — adică „corpul delict — de aici, din Piteşti şi 
profesorului Constantin C. Giurescu, cu care am relaţii directe, să vadă ce 
oameni, ce suflete şi ce minţi trăiesc în provincie. l-am scris şi lui 
Hurdubeţiu, relevându-i articolul dv. Nu m-am îndoit niciodată că sunteți un 
om deosebit. 

De mai era necesară o dovadă — iată articolul, căci nu oricine putea 
scrie şi, mai ales, simţi, în asemenea manieră. 

La mulți ani! 

Dumneata, domnule Silvestru Voinescu, reabilitezi simpatiile pentru 
Argeşul contemporan, în care unii tomozei cuibăriţi în mod abuziv — ce păcat 
că nu l-au înţeles pe generosul care i-a învestit — au viciat climatul în care 
unii trăiesc cuminte şi cred cu pasiune în frumos şi adevăr — adevăratul cer 
argeşean. Dar totul redevine senin şi drept. 

Omagii sincere, 


V. FIROIU 
Bucureşti, 28. VI1.1973 


Stimate Domnule Silvestru Voinescu, 


Am intrat în posesia unui exemplar cu dedicaţia dvs., din valoroasa dvs. 
lucrare „, Un secol de activitate corală în Piteşti”. 

Foarte interesat de bogăţia de informaţii din conținut şi de modul de 
prezentare vă fac prin aceasta dovada admiraţiei mele, care, ca meloman, 
apreciez tot ce s-a făcut frumos în domeniul muzicii. 

Nădăjduind să vă pot răspunde în cursul anului viitor cu un exemplar 
dintr-o lucrare similară asupra vieții muzicale a oraşului Ploieşti. 
Vă transmit salutări cordiale şi mulțumiri. 


Dr. Ing. C. N. DEBIE 
Ploieşti, 25 noiembrie 1973 


Frate Voinescu, 


Azi am vizitat Forum Traiani şi Colosseum. 
Şi din aceste istorice meleaguri țin a-ți mulțumi pentru dragostea ce mi-o 


porți. 
Își transmitem ţie, doamnei şi băieţilor urări de bine şi fericire ! 


Maria şi lon HURDUBEŢIU 
Roma, 29.1X.1973 


N.B. Pe o carte poştală ilustrată reprezentând „„Colosseumul ” din Roma. 
Domnule Director, 


Pentru ca să întregiți importanta colecţie istorică „Allgemeine 
Welthistorie” apărută între 1708 — 1812, sub îngrijirea istoricului J. Semler, 
la Halle, în editura Johan Justin Gebauer, 

Cu cea mai mare plăcere, vă donez Vol. 18 ce vă lipseşte şi care tratează 
Cronologia faptelor istorice, de la începutul lumii până la începutul sec. XLĂ, 
în care intră şi Ţările Române. 

Vă aduc la cunoştinţă că Biblioteca Academiei Române nu are decât 
câteva volume disparate din această „Istorie generală mondială ”. 


Alex. Enescu — Pensionar, 
Piteşti, 29 ianuarie 1974 


Stimat şi drag prieten, 


Poate ai aflat de nenorocirea familiei mele: la 30.11.1975 am fost grav 
accidentat (colul femural drept fracturat); la 19.1X.1998, în urma unei 
pancreatite acute, a decedat ginerele de la Piatra-Neamţ. Acum, deşi 
suferind, încă, trebuie să creştem pe cei doi nepoți (6 şi 3 ani) rămaşi orfani. 

Când ai ocazia, treci pe aici, dar înainte de 25 iunie, căci la 26 plec la 
Olăneşti. Teza de doctorat, despre care ai scris aşa de frumos, se tipăreşte 

anul acesta în Ib. germană (singura bucurie). Istoria Suediei o voi pune, 
cred, la punct în toamnă, căci dacă medicii îmi dau voie, în august plec cu 
avionul la Stockholm. 

Îți trimit după cum ţi-am promis tabloul marelui tenor Benjamino Gigli 
pentru bibliotecă, şcoala de muzică sau pentru dumneata, făci ce doreşti cu 
el. Frățeşti îmbrățişări scumpului amic P. Popa, la fel, d. Florea. 

Te sărută cu frățească dragoste, 


1. HURDUBEŢIU 
Câmpulung, 30.V.1975 


Scumpe amice, 


Te rog frumos cercetează colecția revistei „Argeş ”, 1969, şi scrie-mi în 
ce număr se află articolul acad. C. C. Giurescu „Amintirea lui Negru-Vodă 
în [ara Românească ”. M-ar interesa şi adresa colegului Ilovici. 

Cu simțite şi recunoscătoare mulțumiri pentru amicala primire la 
sesiunea din casa dv. 

Cu frățească dragoste, 


1. HURDUBEŢIU 
Câmpulung, 13.1V.1976 


Dragă Silviu, 


Să ştii că nu te-am uitat cu ce ţi-am promis! Nu am avut apariţii până în 
prezent de la autori în viaţă. 

Își trimit această apariție recentă, de care m-am ocupat personal. Îmi 
face plăcere să am şi eu o urmă în biblioteca argeşeană. Cine ştie? Dacă 
după revelionul 2000 se descoperă că am fost un mare epigramist?! N-ar fi 
păcat să lipsesc din bibliotecă? Evident, glumesc. 

Cu aceeaşi prietenie şi stimă, 


G. ZARAFU 
Bucureşti, 20.IV. 1974 


Stimate Domnule Silvestru Voinescu, 
Încă o dată, şi pe această cale, îmi exprim bucuria pe care mi-aţi făcut-o 
organizând acea reușită seară de poezie din opera mea. Am trăit, ca de 


fiecare dată în asemenea prilejuri, intens, clipe de mare frumusețe şi înălțare 

prin dragostea pe care dvs. şi ceilalți distinşi participanți ați arătat-o poeziei 
mele, în special faţă de „Cântarea Cântărilor”. Prezentarea dvs. 
competentă, caldă şi la obiect mi-a dezvăluit un om de gust şi pricepere. Vă 
mulțumesc din suflet şi rămân prietenul dvs. şi al tuturor celor care ard 
neştiuți întotdeauna, dăruindu-se, prin munca lor, pe altarul spiritualităţii 
noastre. 

Determinat de inițiativele dvs. şi de activitatea atât de rodnică a 
instituției pe care o conduceţi, vă propun să reflectați dacă n-ar fi potrivit să 
realizaţi o „diplomă de onoare”, cu care să distingeţi anual câțiva scriitori 
prestigioși, participanți la acţiunile dvs., care să se înmâneze fie cu prilejul 
fiecărei activități în parte, fie o dată la toți, la sfârşitul anului sau începutul 
celui viitor, într-un festival de poezie etc. Ce părere aveți? Când veniți prin 
Bucureşti, vă rog să-mi faceţi o vizită, să discutăm pe marginea acestei 
probleme şi să mai gândim şi asupra altora. 

Salutări şi urări de bine la toți prietenii şi prietenele din acea seară de 
adevărată frumusețe. 

Dumneavoastră, toată simpatia şi prețuirea sinceră, 


Radu CÂRNECI 
13 nov. 1974 


Stimate tovarășe Voinescu, 


Cunoscând de mult interesul deosebit pe care îl arătaţi culturii, în 
general şi bibliotecii pe care o conduceţi, în special, vă solicit părerea într-o 
problemă a cărei rezolvare favorabilă mi-ar da o deosebită mulțumire. 

Biblioteca acad. G. Oprescu a fost donată, prin voința sa, Institutului de 
Istoria Artei, însă, cum era firesc, în această bibliotecă se aflau multe cărți 
de literatură română şi mai ales străină. Aceste cărți nu-şi găsesc locul la 
Institut şi, în căutarea unei soluţii, mă gândeam dacă nu ar fi utile Bibliotecii 
din Piteşti. 

Sub titulatura „Fondul G. Oprescu”, ele ar îmbogăți substanțial fondul 
bibliotecii şi, totodată, ar constitui un omagiu adus unuia din cei mai 
străluciți fii ai acestei regiuni. 

Nu ştiu exact la câte volume s-ar ridica acest fond, însă cred că la vreo 
2000, cea mai mare parte fiind cărți pe care nu cred să le posedaţi. În epoca 
noastră, când publicaţiile devin destul de rare şi când în multe ţări din Apus 
cărți cunoscute, publicate între cele două războaie mondiale, devin exem- 
plare demne de a figura la capitolul „carte rară” (pierderile în timpul 
războiului au fost incluse), socotesc această propunere drept un real folos 
pentru biblioteca din Piteşti. 

Această scrisoare are un caracter confidențial, sau, mai bine zis, 
particular. Vă rog să reflectaţi asupra acestei probleme şi după eventuale 
consultări cu forurile în drept, să-mi comunicaţi părerea Dumneavoastră. 
(Dacă se poate, într-un timp cât mai Scurt.) 

Indiferent de răspunsul dat, rămân al Dumneavoastră cu cele mai bune 
sentimente, 


Radu IONESCU 
Bucureşti, 14 iunie 1975 


Iubite tovarăşe Voinescu, 


Știind că tov. Alexandrescu nu e în Piteşti, vă rog pe dv.: 

Î. Să-mi trimiteţi, prin fiul meu, profesor la Şcoala generală Nr. 10 (pe 
Pictor Grigorescu), programul fixat de noi, vineri; poate îl bate cineva la 
maşină. 

2. Să-mi trimiteţi, de asemenea, lucrările primite până la data aceasta. Le 
voi restitui luni 28 oct. 

Cu multe mulțumiri, 

Gh. VRABIE 
Bucureşti, 21.11.1976 


(Pe fiul meu îl puteți înştiința la telefon, să treacă pe la Dv.) 

N.B. Gheorghe Vrabie, 8.1V.1908-17.VII 1991. Bursier al Universităţii 
Humboldt din Berlin în anii 1940-1944, unde îşi dă doctoratul cu teza 
„Conceptul de poezie populară la români”. În perioada 1962-1973 a fost 
profesor de folclor la Institutul Pedagogic de 3 ani din Piteşti. Din anul 1970 
a fost preşedintele Asociaţiei Folcloriştilor Argeşeni „C. Rădulescu-Codin ”. 

În anul 1986 a primit premiul ,„Herder”. 


Domnule Silviu Voinescu, 


Împrejurări independente de dorința mea m-au împiedicat de a vă trimite 
mai curând acest volum IV de „Pagini de Critică Literară ”, al soțului meu 
Vladimir Streinu. 

Cu presupunerea plăcută că directorul Bibliotecii Județene va avea 
timpul necesar să-l citească, îmi cer toate scuzele pentru întârziere. 


Cu toată stima, 
Elena IORDACHE-STREINU, 1976 — decembrie 

Stimate domnule Voinescu, 


N-ai mai venit, cum era vorba, să ne consultăm cu privire la bibliografia 
completă a operei lui Codin-Rădulescu! 

Zilele trecute am primit de la tov. Alexandru Popescu o amabilă invitație 
pentru 10-11 aprilie, la Piteşti. Dau răspunsul alăturat, aici, cu rugămintea 
să-l transmiţi dumneata, după ce-l citeşti. Sunt indispus, nu stau bine cu 
sănătatea, e la începutul anului. Sufăr de o artroză a osului iliac. Să zic, a 
trecut, în urma unui tratament cu raze X, dar a început o periartrită femurală 
dreaptă. Iradiaţii nu mai pot Jace (raze X), pentru că le-am făcut o dată 
pentru artroză. Tratamentul nu este decât cu medicamente şi efectul nu se 
vede. În aprilie voi ajunge la Eforie, pentru tratament balnear, pentru că în 
lunile pline de vară tratamentul se face cu mare neglijență, din cauza 
aglomerării. 

Însă nu mă las; lucrez, lucrez mereu! Acum reduc la nivel de 150 pagini 
tipărite cursul meu de istorie a bibliotecilor (străine şi române). N-ar fi rău 
să am 1-2 pagini cu date (de când există, număr de volume, secții, realizări), 
să nu omit tocmai Argeşul nostru. Când vii, când îmi telefonezi, am să-ți dau 
relaţii despre un manuscris (în 8 vio) „Prin munţii noştri” (Câmpulungul), 
care mi s-a oferit spre cumpărare de bibliofilul Vasilescu-Capsali; este 
opera unui avocat câmpulungean (din şcoala poetică a lui Ovid Densusianu), 
Andriţoiu, pe care l-am apucat în viaţă, când eram copil. 


Calde salutări, 
Dan SIM. (ONESCU) 


Dragă domnule Voinescu, 


Aceste rânduri fiind primele ce-ţi adresez în noul an, le încep cu dragi 
urări de mulți ani, cu sănătate şi, în continuare, cu frumoase realizări în 
viaţă, pentru folosul culturii româneşti. Eu susțin că directorul unei biblioteci 
județene este conducătorul şi îndrumătorul cultural al regiunii, singurul care 
poate face față, în mod ştiinţific, acestei sarcini patriotice şi larg sociale, 
umaniste. 

Zilele trecute, un tânăr Cruceană mi-a adus volumul , Momente şi figuri 
argeşene”, scris de tatăl său, lon Cruceană, însoţit de o scrisoare a 
autorului. Dar nici dedicaţia, nici scrisoarea nu dau adresa d-lui Cruceană. 
Fii aşa de amabil şi înmânează-i alăturata scrisoare, dar numai după ce o 
citeşti pentru că, vei vedea, te interesează. 

Vin şi cu unele noutăţi: în octombrie 1980, am fost invitat (cu soția) de 
Universitatea din Budapesta să ţin trei lecţii. Am stat 15 zile, primiţi cu multă 

căldură şi eleganță. Între 22.XI şi 10.XI1. 1980, am fost invitat (eu singur) de 
Universitatea din Londra, să organizez şi să prezint o expoziție a cărţii 
româneşti. Am dus darul prețios al ţării (200 volume scumpe) oferit 
Universităţii londoneze. A fost un triumf cultural național. 

Primeşte mulțumiri pentru serviciul pe care-l cer, dar şi salutările mele 
calde şi dragi. 


Dan SIMONESCU 
Bucureşti, 27 ianuarie 1981 


Vizita de la 4 iunie îmi vine mereu în suflet. A fost totul foarte bine. 
Cercetarea bibliotecii mi-a adus mari satisfacţii şi de mare folos mie. 
Calde mulțumiri pentru programul zilei şi calde salutări prietenești. 


Dan SIMONESCU 
Câmpulung, 6.V1.1981 


(Textul este scris pe o c.p. ilustrată, reprezentând o imagine cu case noi 
din comuna Lereşti.) 


Iubite Prieten şi stimate Directore de mare 
şi valoroasă Bibliotecă, 


Cred că ai primit mulțumirile şi amintirile mele vii, proaspete, despre 
vizita făcută la Piteşti, pe care le repet, a fost frumos şi folositor acel pas 
oprit la Piteşti. 

La Câmpulung, unde m-aţi lăsat, a fost iarăşi încântător: vreme bună, 
răcoare pentru plimbări, chiar pentru excursii  [Nămăieşti, Bilceşti 
(Alimăneşteanu), Mateiaş, Voina]. Norocul a fost că se amânase examenul 
de licenţă în comisia căruia eram. 

De la Câmpulung la Bucureşti am călătorit cu maşina unui prieten. Ce 
fac, deci, cu biletul de tren care-l datoram ? Am scris unui prieten care vine 
cu trenul, să nu arunce biletul. 

Până-l veţi primi, primeşte salutările mele călduroase, prieteneşti şi urări 
de bine. 


Dan SIMONESCU 
Bucureşti, 30 iunie 1981 

Iubite Prietene Voinescu, 


Am trăit cele mai prețioase daruri de Anul Nou: sunt cele trimise de Dv, 
felicitările, „Istoria municipiului Piteşti” şi „Personalităţi argeşene, 2”. Vă 
mulțumesc din inimă pentru acest întreit dar şi Vă adresez şi eu cele mai 
dragi urări de bine, succese mari în viaţă şi profesionale. La mulți ani şi 
sănătate, ani fericiţi! 

Vă rog să transmiteţi d-lor Popa şi Dicu, asemenea Dv., mulțumiri şi 
felicitări pentru valoroasa monografie despre Piteşti! Citesc în ea, îmi face 
plăcere când descopăr în ea atâtea date preţioase scoase cu răbdare şi 
competență din arhiva trecutului. „Personalități argeşene ” — am terminat a 
doua ei lectură şi nu mă mai satur citind-o. Este atât de frumos scrisă, 
găsesc în ea atâtea ştiri documentar-biografice, încât meriți felicitări 
speciale pentru pasiunea şi dragostea arătate temelor tratate. lar pentru 
ştirile bibliografice care însoțesc bibliografiile, subliniez ideea ingenioasă şi 
folosul ce-l aduci culturii argeșene. Pentru mine a fost o încântare de zi 
mare. 

Bine ai făcut că ai acordat Goleştilor locul potrivit şi meritat! I-a cam 
uitat contemporaneitatea! 

Dintre personalități, am cunoscut şi eu personal câteva. Cu Petre 
Vişoianu am fost chiar coleg în clasa a 8-a, la „Brătianu ”. Era chiar un 
„Tăcut”, dacă nu chiar un mizantrop! În ultimul timp îl întâlneam des în 
cartierul meu. Îmi spunea că este un cititor frecvent al Bibliotecii pe care o 
conduci. Găsea în ea cărți istorice rare, despre întâii domni din dinastia 
Basarabilor. 

Cărţile trimise mi-au procurat multe ore plăcute. 

Calde sentimente prieteneşti, 


Dan SIMONESCU 
Bucureşti, 16 ianuarie 1989 


Dragă domnule director şi prieten Voinescu, 


Am primit ieri cu mare plăcere imprimatele „,Eminesciana 1989”, cât şi 
medalia aniversară a „„Centenarei Biblioteci Judeţene Argeş ”. 

Vă mulțumesc mult; le-am admirat, întâi, pentru activitatea Eminesciană, 
activ şi de inițiativă, ca întotdeauna; al doilea, pentru ingeniozitatea 
medaliei, fericită coincidență între cele două centenare, Eminescu — 
Creangă. 

Aseară (miercuri, 5. VII) am fost invitați, eu cu soția, la Operă, premieră, 


> 


„Eminescu ”, libret de Gh. Buluţă, muzica Paul Urmuzescu. Lume bună, 

multă, eleganţă (nu ca altă dată la premiere), presa în fiinţă, toată (autorul 
textului a lucrat mult timp în presă, „Luceafărul ”, „Cărţi noi”, versiunile în 
limbi străine). 

Eu înaintez în vârstă, dar nu şi în bătrâneţe. Lucrez, citesc, mă plimb (nu 
distanțe mari), primesc vizitele prietenilor care mă înconjoară cu dragoste. 

Cunoşti revista „Studii şi cercetări de documentare” a Ministerului 
Educaţiei? Din 1984 sunt în colegiul de conducere ştiinţifică al revistei şi de 
atunci public în fiecare număr (2 pe an) câte un articol. 

La Constanţa a fost un schimb de experienţă între bibliotecari: patru foşti 
colegi (studenţi ai mei). La sfârşitul acțiunilor a fost o „masă colegială” şi 
au toastat în sănătatea mea, mi-au scris pe o ilustrată amintiri. 

La Câmpulung n-am mai fost la ultimele patru „toamne muscelene ”. 

Sâmbătă, 8 iulie, ţin o conferință la Biblioteca Municipală Bucureşti, 
invitat: „Textologia cu aplicare la editarea operelor lui Eminescu”. 

Dragă prietene Voinescu, îți mulțumesc din nou pentru sentimentele de 
simpatie şi primeşte şi din partea mea calde sentimente prieteneşti! 


Dan SIMONESCU 
Bucureşti, 7 iulie 1989 


Dragă şi stimate tov. Director, 


Vin cu o rugăminte, pe care, dacă o realizezi, mi-ar face multă plăcere. 

Un argeşean mi-a cerut împrumut cele două lucrări despre personalități 
argeşene — opere de mare importanță pentru cultura românească generală şi 
locală — şi mi-a declarat închipuiți-vă! că nu mi le mai dă!!, că el n-are 
posibilitatea să şi le procure! 

Fii, deci, bun, ca întotdeauna, să dispui trimiterea lor pe adresa mea: str. 
Florilor 105 A. Cum vezi, str. Icoanei se numeşte acum str. Florilor. 
Numărul casei, al codului şi al oficiului poştal a rămas acelaşi, adică 1054, 
72128, of. 9. 

N-am cuvinte să-ți mulțumesc. 

Alătur şi rezumatul tezei de doctorat al lui Gh. Buluţă. 

Aseară mi l-a adus, l-a luat de la Rectorat. 

Ai văzut ediția anastatică a lui M. Eminescu, Poezii, 1884, publicată la 
Editura Eminescu, R.S.R. (1989)? 

Editura o dă la cerere şi cu aprobarea directorului Constantin 
Busuioceanu. 

Salut pe colaboratorii Dv., iar pentru Dv. păstrez în suflet dragostea mea 
şi prețuirea pe care o meritaţi. 
Cu alese sentimente, 


Dan SIMONESCU 
Bucureşti, 11 septembrie 1989 


Dragă domnule Voinescu, 


Am scris recenzia despre cartea prietenului meu, d-nul D. Baciu. D-nul 
Baciu îşi exprimă dorința ca recenzia să fie publicată în „Argeş. Doresc şi 
eu să fie publicată, fiind scrisă cu multă admiraţie şi dragoste despre 
Câmpulung şi „studenții ” lui. 

Eu mai am o rugăminte: când apare tipărită, să-mi trimiți un exemplar 
din revistă. 

D-nul Baciu îmi spune că i-aţi făcut un mare bine intervenind pentru 
difuzarea cărţii în judeţul Argeş şi în Piteşti. 

M-am bucurat mult şi primeşte din parte-mi calde mulțumiri. 

Eu sunt bine, sănătatea nu prea! Aşa, cam de nota opl. Merg greu, nu 
zglobiu ca altă dată! 

La 1 dec. 1991 am împlinit 89 de ani. Lucrez însă intens la „Memoriile 
mele ”, până acum am scris c. 400 pag. 

Sănătate şi prietenie, 


Dan SIMONESCU 
Bucureşti, 18 februarie 1992 


Stimate Domnule Voinescu, 


Colaborarea dintre Revista „Argeş ” şi Biblioteca Județeană Argeş (0 
adevărată obsesie această denominare!) a devenit un fapt cotidian în viața 
culturală a oraşului şi, dacă vreți, a județului şi a ţării. 

Vă mai amintiţi câte personalități au avut bucuria să calce pragul acestei 
veritabile „uzine de cultură ”? (Am zis „uzină ”, pentru că, de curând, am citit 
undeva că cea mai mare „uzină ” este marele Shakespeare, după urma căruia 
ar trăi astăzi în lume circa 800.000 de oameni — editori, traducători, actori, 
regizori, cercetători, profesori etc. ) A 

Sper că în anul acesta, ca de obicei, în luna iunie ne veţi oferi găzduire în 
frumoasa sală de lectură a instituției pe care o conduceţi. Vom propune 
cititorilor — în primul rând, celor mai avizaţi, bibliotecarii — câteva 
personalități care au întrunit sufragiile colectivului redacţional al Revistei 

„Argeș ”, atât dintre colaboratorii permanenţi, cât şi dintre cei care au fost şi 
vor „„rămâne ” prietenii devotați ai publicaţiei. 
Este modul nostru concret prin care, pe de o parte, vrem să păstrăm o 
tradiție, iar, pe de alta, să contribuim la impunerea unor creatori locali. 
Sper că nu numai că ne veți ajuta, dar în buna tradiție a colaborărilor 
noastre veți fi şi alături de noi şi de invitaţii noştri. 
Vă mulţumeşte anticipat, 
Sergiu NICOLAESCU, 
14 mai 1982 


P.S. Probabil că ați auzit că din mai 1982 Revista „Argeş ” a redevenit 
lunară. O şansă care nu trebuie irosită. 


Stimate domnule Voinescu, 


Primele mele cuvinte adresate dv. sunt de mulțumire pentru trecut şi de 
rugăminte pentru viitor. Am refăcut monografia satului Beleţi, aşa cum dv. 
m-ați Sfătuil. Am scris-o pe un caiet tip studențesc — 100 file pe 200 pagini, 
adăugându-i un material istoric bogat. 

Aşa cum am mai vorbit cu dv., voiesc deocamdată s-o bat la maşină — aşa 
cum trebuie — cu credinţa că şi aici mă veți ajuta. 

Fără ajutorul dv. nu încerc. 

Doresc să închei o muncă a mea de ani de zile, o muncă migăloasă, care 
a cerut răbdare — timp şi bani — şi din care mi-am căpătat şi câțiva 
neprieteni. 

Am studiat din diferite biblioteci, magazin istoric etc. şi am citit vreo 10 
monografii din Argeş — de la care am cules câte ceva — şi m-am ferit de 
unele... cari nu au la bază un adevăr istoric. 

Socotesc eu că trecutul istoric al satului — aşa cum eu l-am Scris — să fie o 
părticică mică din trecutul istoric al ţării noastre — care are la bază 
documente precise — şi mai bine întemeiate. 

Unde este posibil să ne întâlnim ca să discutăm în legătură cu ce vă 
scriu? 

La Piteşti eu pot fi de la orele 9 înainte, iar acasă la dv. la Călinești — 
orele 15 sau orele 19. Vă rog să-mi comunicaţi ziua şi ora şi unde să vin. 
Rămâne când dv. dispuneţi de timp. Dv. — şi familiei — sănătate şi numai bine 
vă doresc. 

Cu stimă, 

Gh. C. POPESCU 
— învățător pensionar — 
Beleți, 01 septembrie 1982 

Stimate Domnule Silvestru, 


Mă adresez Dumitale cu calda prețuire dintotdeauna şi cu frumoase 
aduceri-aminte din vremea colaborării noastre la Piteşti, căci Dumneata 
m-ai înțeles deplin în zbaterile mele profesionale, ştiinţifice şi culturale 
neprihănite, în timp ce diverşi răhăţei foarte mari şi mediocrități de-acolo 
m-au chinuit şi lezat ca nenorociţii ce-au fost şi ca ignori ce sunt. Eu, cum Vă 
este ştiut, i-am Sfidat prin tăcerea disprețuitoare şi, prin cercetări în 
domeniul istoriei literare, mi-am câştigat o poziție de nezdruncinat în istoria 
culturii naţionale. Cu Silvestru Voinescu m-am înțeles perfect şi am 
colaborat ideal. 

Vin cu rugăminte fierbinte la Dumneata. 

lată despre ce este vorba: într-una din ultimele veniri la Piteşti a 
Doamnei Fanny Rebreanu, însoțită de fiica şi ginerele ei (Radu Vasilescu), 
autorităţile culturale argeşene au organizat o reuşită sesiune de comunicări 
ştiinţifice „Rebreanu ”. Au venit în acest scop de la Bucureşti: Mihai Gafiţa, 
Lucian Raicu şi alții. O parte din comunicarea mea a apărut în „Argeş. Dacă 
aveți o bibliografie a revistei „Argeş”, Vă rog identificaţi Dumneavoastră 
aceste materiale ale mele cu inedite despre Rebreanu şi mi le xerografiaţi, 
contra cost imediat, eu, din pricina nevederii în care mă aflu, neputându-mă 
transporta momentan. 

Vă încredințez că mi-aţi face un mare serviciu şi o mulțumire 
covârşitoare. Vă rog mult! 

Îngăduiți-mi să Vă strâng mâinile şi să Vă îmbrățişez cu devotată 
prietenie. 

Augustin Z.N. POP 
Bucureşti, 7 octombrie 1984 


P.S. Salutări cordiale Profesorului preşedinte dr. Petre Popa şi gânduri 
de bine tuturor colaboratorilor din bibliotecă. 


A.Z.NP. 
La acea sesiune, țin minte, am comunicat şi o poezie de Liviu Rebreanu, 
iar prof. Spinei a făcut consideraţii asupra simetriei stilistice şi construcțiilor 


romanelor lui Liviu Rebreanu. 


AZ.N.P. 


178 





Alături de Spiritul lui Augustin, pe care îl simt mereu aproape, că mă 
veghează, mă ocroteşte, primiţi mulțumiri, pentru toate gândurile bune ce-i 
purtaţi, de a-i perpetua memoria, a-i cinsti numele, că a fost un om Unic! 

Cordiale felicitări pentru anul 1989 — întru împlinirile meritate. 


Prof. Olga POPESCU, Bucureşti, decembrie 1985 
(cu sufletul inundat de durere şi inima împietrită de deprimare) 


N.B. Textul este scris pe o carte poştală ilustrată cu fotografia lui 
Eminescu de la Praga, editată de Muzeul Literaturii Române. 


Stimate Domnule Silvestru Voinescu, 


Vechiul meu prieten lon Cruceană îmi face cunoscută bunăvoința cu care 
ați încuviințat copierea unui aproape uitat articol al meu din revista 
„Argeş ”, aflată în colecțiile Bibliotecii Județene Argeş, a cărei zestre a fost 
şi este sporită, cu perseverenţă exemplară, de dumneavoastră. 

Vă sunt îndatorat şi vă mulțumesc din toată inima! Păstrez frumoase 
amintiri din vremea popasului meu în Piteşti, despre strădaniile 
Dumneavoastră, pline de tact, de a afirma demnitatea şi a impune respectul 
față de munca bibliotecarilor, pe care semidocţii o asimilau cu cea a 


- gestionarilor unor depozite de „deşeuri ” fără valoare şi neproductive. Nu mă 


îndoiam că veți izbândi. * 

Anul trecut, la aniversarea revistei „„Argeş”, am avut dovada că izbânda 
dumneavoastră a fost deplină, după cum deplină a fost şi bucuria mea. 
Simţeam nevoia să vă împărtăşesc aceste gânduri sincere. 

Vă mulțumesc încă o dată şi vă încredinţez de prețuirea şi afecțiunea 
mea. 


Al. CERNA-RADULESCU 
Bucureşti, 28 februarie 1987 


Stimate Domnule Profesor Voinescu, 


Am gata Monografia satului VAD de la Făgăraş (județul Braşov). 

Editura LITERA îmi cere însă să le duc avizul favorabil cu aprobarea 
pentru publicare din partea Consiliului Popular al Judeţului Braşov. 

În această privință stau foarte slab. Nu am nici o relaţie la conducerea 
județului Braşov. Mă tem că dacă aş depune manuscrisul ar trebui să aştept 
luni şi chiar ani. Mă mai tem şi de un refuz din cauza unor implicaţii în 
legătură cu sistematizarea... Nu ştiu pur şi simplu cum să procedez. 

M-am gândit să vă solicit ajutor, care s-ar limita la o sugestie de cum ar 
trebui să procedez. Nu ştiu dacă este sau nu o uzanță aceasta în cazurile de 
monografii sătești, sau numai o complicaţie pe care o implică planul de stat 
privind sistematizarea localităţilor rurale. Oricum ar fi, aş dori un sfat de 
modul cum aş putea ieşi din impas. 

M-aş bucura să primesc de la Dv. ceva indicaţii utile. Nu am la cine mă 
adresa, în această privinţă, şi consider că sunteţi mai competent, ca unul 
care aţi elaborat împreună cu alți colaboratori Monografia Piteştilor, la un 
nivel literar şi ştiinţific inegalabil. 

Toate cele bune şi să auzim de bine, 


Dr. Emilian BOERIU 
Sighişoara, 5 noiembrie 1989. 


Stimate Domnule Boeriu, 


Vă rog să mă scuzați că răspund cu oarecare întârziere scrisorii 
Dumneavoastră, dar întârzierea se datorează faptului că inițial n-am ştiut ce 
să vă răspund. Pe parcurs mi-au venit căteva idei pe care vi le împărtăşesc. 

1. Încercaţi să-l faceţi interesat pe primarul comunei Șercaia de care ţine 
satul Vad, de monografia Dumneavoastră, rugându-l să vă scrie prefața. 
Într-o astfel de situaţie, el ar putea obține aprobarea Secției de Propagandă 
de la Comitetul Judeţean Braşov. Această aprobare nu e o invenţie a Editurii 
Litera. Și noi a trebuit s-o luăm, chiar după ce încheiasem contractul cu 
Editura Academiei. 

2. Și eu am întocmit monografia istorică a satului meu, Călineşti, din 
fostul judeţ Muscel, astăzi în județul Argeş. Eu chiar în Călineşti locuiesc şi 
la Piteşti fac naveta zilnic. 

Din anul 1936, Călineştii a rămas sat într-o comună uriaşă care are peste 
12.000 de locuitori şi se întinde pe mai mult de 100 km”, căreia i-a dat 
numele. Pe mine nu m-a interesat istoria întregii comune Călineşti, ci numai 
a satului meu. Pentru că tipărirea unei astfel de lucrări este foarte dificilă 
astăzi, am încercat să valorific parțial lucrarea mea despre Călineşti, în 
diferite reviste de studii şi cercetări care apar în județul nostru, precum şi 
sub forma unei mici broşuri de popularizare cu ocazia sărbătoririi a 600 de 
ani de la prima atestare documentară a satului. Eu vă trimit aceste trei 
formule de valorificare a strădaniilor mele, legate de monografia satului 
Călineşti. Sunt două extrase şi broşura în care primarul nostru spune câteva 
lucruri despre întreaga comună Călinești. Fiind scrisă cu o anumită rigoare, 
având în față cuvântul primarului şi beneficiind de o ilustrație valoroasă, 

judeţul a aprobat editarea, iar Întreprinderea „Avicola ” din comună, căreia 
i se face o scurtă prezentare, a plătit tipărirea din fondul său de reclamă. 

3. Dacă în istoria satului Vad a existat o oarecare legătură de orice 
natură cu Câmpulungul Muscelului, veţi putea prezenta la sesiunea de 
toamnă a Muzeului orăşenesc Câmpulung, care scoate o revistă de Studii şi 
comunicări, un material de până la 25 de pagini dactilografiate. În afara 
tirajului revistei, puteţi primi un număr de extrase. 

Stimate domnule Boeriu, dacă din tot ce v-am sugerat e ceva care vă 
interesează, mai putem schimba idei în aceeaşi modalitate. 

Vă rog să primiţi o dată cu prezenta cele mai bune sentimente, 


Silvestru VOINESCU 
Piteşti, 20 noiembrie 19589 


N.B. Dumneavoastră îmi ziceţi „domnule profesor”, dar eu, cu 30 de ani 
în urmă, am absolvit Facultatea de Drept din Bucureşti. 


Stimate domnule director Silvestru D. Voinescu, 


Nu obişnuiesc să fac bilanţuri la sfârşitul anilor calendaristici, dar, în 
aceste zile, m-am uitat prin caietele şi dosarele mele (conținând însemnări şi, 
respectiv, corespondența). Am ajuns la concluzia că răspunsul dumnea- 
voastră la donația mea către Biblioteca judeţeană a fost una dintre cele mai 
luminoase pagini pe care le-am primit. Am vrut să vă răspund atunci imediat, 
dar ceva m-a făcut să amân. Cred că o anumită familiaritate cu care mi-a 
vorbit dl. Malancu despre dumneavoastră ca despre o cunoştinţă protectoare 
care-l ajuta să-şi plaseze cărţile. Mi-era teamă să nu fie interpretată 
admirația mea pentru rândurile pe care mi le-aţi trimis drept solicitare să-mi 
faceţi şi mie acelaşi serviciu. Nu că n-aş fi avut nevoie, ci pentru că mi se 
părea că nici chiar un director de bibliotecă judeţeană nu trebuie „„înghe- 
suit” cu atâtea cereri deodată. În fine, m-a furat rândul scris şiii... (înţelegeţi 
contextul şi subtextul, că puteți!). 

Sunteţi un mare sensibil. M-a impresionat răspunsul dumneavoastră — 
singurul, de altfel, purtător de sensibilitate, căldură şi politețe. Ce să vă spun? 
Că bibliotecile din Alba, Arad şi Oradea nici n-au catadicsit să răspundă? 
(Şi am trimis în acelaşi timp la Alba, Arad, Argeş, Bacău şi Bihor). De atunci 
fac donaţii prin persoane binevoitoare, am renunţat să trimit prin poştă şi 
astfel multe biblioteci vor fi private de două cărți. 

Faptul că azi, în ziua de Crăciun, mă gândesc la dumneavoastră şi mă 
aşez în faţa maşinii de scris să vă scriu aceste rânduri, înseamnă că gestul 
meu a izvorât din inimă, că e lipsit de formalismul impus de politețea „care 


181 





se cere”. Aş vrea să simţiți şi dumneavoastră bucuria pe care am trăit-o eu 
când am citit cele căteva rânduri pe care mi le-aţi trimis. Mai ales citatul 
ales ca moto m-a impresionat cum nu vă imaginaţi. Deci vă spun „Sărbători 
fericite!” în continuare, vă doresc sănătate, bucurii şi prosperitate 
dumneavoastră şi familiei, cărți multe şi bune în bibliotecă, acțiuni culturale 
cât mai multe şi bune! Apropo, am fost de două ori la Piteşti la biblioteca de 
acolo, la două lansări de carte (la una eram şi eu unul dintre cei patru autori 
— „„Carre de aşi”) şi am fost plăcut impresionat de activitatea culturală pe 
care poate s-o desfăşoare o bibliotecă dintr-un orăşel ambițios. 

Dacă treceţi prin Bucureşti, dați un semn de viaţă, să vă dau cele două 
cărți, vă rog! M-aş bucura să-mi şi telefonaţi. 

Încă o dată vă mulțumesc din suflet şi vă doresc numai bine, 


Elis RÂPEANU 
Bucureşti, 25 decembrie 1996 


P.S. De Piteşti mă leagă nu numai confratele meu drag întru epigramă 
Nicolae Petrescu, ci şi faptul că am fost, prin '83 sau '84, preşedinte al 
comisiei de bacalaureat de la „Zinca Golescu ” — sesiunea de toamnă — şi-mi 
amintesc numele doamnei directoare Grecu. Am fost, după aceea, cu aceeaşi 
misiune din partea Ministerului Învățământului, la Vedea, unde director era 
un profesor de matematici. 

De două luni pregătesc un referat pentru doctorat (doctorat la bătrâneţe 
îmi trebuia?!), având ca subiect „Ion Ionescu-Quintus, Cincinat Pavelescu, 
Păstorel Teodoreanu — culmi ale epigramei româneşti”. E ultimul referat pe 
care trebuie să-l susțin, după care urmează teza. Nu prea merge, că n-am 
nici chef, nici material — trebuie să xerografiez multe pagini de la Biblioteca 
Academiei. 

Cu prețuire, 


Elis R. 


Stimate Domnule Director Voinescu, 


Am venit în Piteşti, la termenul de judecată cu casa mea naţionalizată, 
şi vă transmit un mesaj din partea istoricului literar Valeriu Râpeanu. 

M-a rugat să vă încunoştinţez că în orice zi îl găsiți acasă, la orele opt de 
dimineaţă (până la ora aceasta, nu pleacă). 

El mi-a comunicat faptul că nu poate evoca personalitatea lui Valjan, 
fără cărţile apărute. Şi doreşte să luaţi legătura cu directorul Editurii Mihai 

Eminescu, la telefonul de la birou. Îl găsiţi pe la orele zece de dimineaţă. Tel. 
2226540 şi îi cereți să vă trimită câte cărți puteți lua. 

Râpeanu şi cu mine ne putem întoarce cu trenul, ştiu ce scumpă este 
benzina, şi nu mai putem să cerem comodități. 

Pe curând şi cu toată consideraţia, 


Despina VALJAN 
28.11.1997 


Într-o altă viaţă 


Stând pe gânduri într-o seară / Mi-am dat seama c-am să zbor / Cu 
sicriul meu de ceară / În cosmopolit decor / Unde totul e tăcere / Nu auzi în 
zori cocoşii / Ai pământ, dar n-ai avere / Sunt şi oameni albi şi roşii. 

* 

Dar în schimb, am auzit / Gândurile celor care / au venit la-nmormântare 
/ Şi au plâns, şi m-au zidit / Ei spuneau că multe versuri / Le-au produs 
dureri de cap / Că în alte universuri / De migrene n-am să scap! 


Despina VALJAN 


Stimate Domnule Director, 

La o săptămână după evenimentul cultural pe care l-aţi pregătit şi condus 
cu atâta pricepere şi căldură, iată-mă în fața Dvs. din nou, de data asta prin 
rândurile ce cu respect vi le aştern, neştiind de-oi reuşi să surprind toate 
valenţele şi nuanțele actului prin care am fost propulsat pe-o treaptă aşa de 
înaltă şi onorantă. 

Faptul că mi-aţi oferit ocazia de a vorbi unui public atât de avizat despre 
oamenii noştri, trecuţi peste munţi întru slujirea naţiei române, mi-a umplut 
inima de bucurie şi mândrie în acelaşi timp. Căci nu cred a fi la îndemâna 
oricărui sătuc, precum cel al nostru, să-şi trimită doi fii deodată, într-un oraş 
aşa de mare, la un liceu atât de însemnat, şi să se impună astfel încât să urce 
pe scara demnităţii, să culeagă respect şi apreciere prin truda, talentul şi 
perseverenţa cu care au activat. 

Slujirea naţiei, datoria față de neam şi țară le-au fost preceptele cu care 
au pornit de pe băncile şcolilor blăjene. Soarele răsărit la Blaj pentru 
români şi-a trimis razele asupra tuturor provinciilor româneşti prin oameni 
truditori şi slujitori de neam. 

Monografia satului, pe care am isprăvit-o în această vară şi aflată acum 
în faza corecturii, îi aşază la locul cuvenit între cărturarii ridicaţi de aici. 

Cu mult respect vă vom expedia 1-2 exemplare spre a fi dovadă preţuirii 
lor acasă, pe meleagurile ce le-au dăruit ochi şi răsuflet, înţelepciune şi 
simţiri dintre cele mai alese. lară dacă dispuneţi cumva de vreun exemplar 
din manualele de istorie ale lui Virgil Lupescu (şi mai ales cel pentru 
bacalaureat, dar şi din cel pentru clasa a V-a şi a Vil-a), m-aţi îndatora 
peste măsură expediindu-mi-le. Ori poate liceul unde a funcționat? Dar, de 
acolo nu ştiu pe nimeni şi, rugându-vă pe Dvs., poate vă cer prea muli. 
Rămâne, aşadar, Domnule Director, să împliniți rugămintea mea numai 
după putinţă. Fără eforturi şi datorii prea mari ! 

Trăiesc şi acum emoția zilei de 12 sept. O zi luminoasă, caldă şi de 
neuitat. Vă mulțumesc din inimă! 

Vă doresc izbândă în continuare pe ogorul, vai! atât de nebăgat în seamă 
azi, scrisului şi-al propăşirii lui, întru slujirea confraţilor! 

Cu respect, prețuire şi plăcută aducere-aminte, 


Prof. lon POPA 
Roşia de Secaş — Alba 


P.S. Se-nţelege că expedierea celor solicitate s-o faceţi cu ramburs! Şi 
numai aşa! 


Stimate Domnule Director, 


Mulţumesc din inimă pentru atenţia ce-o acordați oamenilor, faptelor şi 
evenimentelor ce au tangenţă cu noi, cu Ardealul nostru drag! V-am simţit 
mereu aproape, v-am citit în suflet multă căldură, v-am apreciat Ştiinţa cu 
care vă primiţi oamenii, dar şi capacitatea deosebită de organizator şi de 
bun diriguitor al unor acţiuni de şi către inimă. Cine-o fi zis: „omul potrivit 
la locul potrivit”, mare vorbă a zis. lară Dumneavoastră vi se potriveşte de 
minune! 

Mulţumesc pentru efortul făcut de-a ne trimite materialele extrase în 
legătură cu acțiunea din 12 sept. Se vede că a fost bine mediatizată şi asta, 
cu siguranță, grație trudei Dumneavoastră, puterii de mobilizare a atâtor 
forțe în jurul evenimentului respectiv. Noi, repet, am fost plăcut impresionați 
de lumea multă şi bună (în înţeles cultural!) prezentă atunci şi acolo, la 
dumneavoastră. Zic asta, având în vedere felul în care este privit actul de 
cultură în ziua de azi, când tot mai mult doar banul interesează. 

În curând va apărea o nouă carte a noastră: „Roşia de Secaş — file din 
cartea devenirii”. O carte a satului nostru şi despre sat. Sper să v-o pot 
trimite şi Dumneavoastră, ca semn al legăturii noastre de suflet, a unei punți 
peste Carpaţi, stabilită cu aproape un veac în urmă de către înaintaşii noştri 

— N. Brânzeu şi V. Lupescu. Din Roşia-n Piteşti? Doamne, ce mică-i lumea, 
nu, Domnule Director?! 

Primiţi, aşadar, Domnule Director, înalta noastră consideraţiune şi 
prețuirea cea mai aleasă! 


Prof. lon POPA 
Roşia de Secaş, 16 nov. 1997 


Stimate domnule director Voinescu, 


In spiritul celor discutate la sfârşitul lui aprilie a.c., trimit pe adresa 
instituției conduse de dumneavoastră pachetul cu cele 10 cărţi cu Proverbe şi 
Zicălori. Ghicitori. 

Intre timp, am citit cu plăcere cartea dumneavoastră intitulată semni- 
ficativ O viaţă printre cărți. Am rămas surprins de mulțimea şi de noutatea 
informaţiilor privitoare la evenimentele şi personalităţile din Argeş şi 
Muscel. Literalmente, pentru mine, lectura cărţii a fost destul de profitabilă. 
Vă felicit şi mai aştept alta tot atât de interesantă, mai ales că, în calitatea 
d-voastră de director de zeci de ani, deţineţi încă numeroase date necunoscute! 

In altă ordine de idei, n-am uitat absolut deloc eforturile d-voastră, mai 
ales ultimele, privind încurajarea modestelor mele preocupări folclorice prin 
relevarea lor publică şi prin achiziționarea, pentru instituția Bibliotecii, a 
unora dintre lucrări. Tocmai pentru acțiunile respective şi pentru altele, vă 
rămân recunoscător şi vă mulțumesc sincer! 

Vă doresc sănătate deplină! 

Cu sincere consideraţii, 


Mihai ROBEA 
Bucureşti, 29 mai 1998 


Stimate Domnule Eugen Blăjan, 


In urma convorbirii telefonice avute cu Dumneavoastră vineri, 19 mai 
curent, vă scriu astăzi aceste rânduri, pentru a acoperi un gol de existenţa 
căruia nu am ştiut. Tăcerea Dumneavoastră prelungită m-a făcut să cred că 
totul este în ordine. 

In toamna anului 1998, noi am întocmit borderourile cu cărțile pe care 
ați avut amabilitatea să ni le donați. 

În ziua de 5 martie 1999 s-a operat în R.M.F. intrarea celor 574 volume 
şi în aceeaşi zi s-a început înregistrarea lor nominală în registrul de 
inventar. S-a început cu numărul 447.392 şi s-a ajuns la 447.966. Aşa cum se 

poate observa pe borderouri, s-a operat şi o actualizare a prețurilor, care a 
dus la o valoare totală de 4.693.500 lei, la nivelul anului 1998. 

Din vara anului 1999, întreaga donaţie este evidențiată în cataloagele 
generale ale cititorilor. 

Stimate Domnule Eugen Blăjan, 

Gestul Dumneavoastră nu va putea fi uitat de noi, şi vom face în aşa fel 
încât să fie cunoscut şi de generaţiile viitoare. Împreună cu Doamna Nineta 
Blăjan veți fi trecuţi în rândul marilor noştri donatori, dintre care îi amintesc 
pe: Paraschiva Ştefu, ce a înființat această bibliotecă, donând 200 de galbeni 
austrieci în anul 1870, Gh. lonescu-Gion, care ne-a donat biblioteca sa în 
anul 1904, Elena General Petricari (fiica Doctorului Carol Davila) care ne- 


a donat biblioteca sa în anul 1949, în sfârşit, Adela Armand Călinescu, ce 


ne-a donat biblioteca ilustrului său soț, în anul 1979. 

Panoul cu donatorii, a cărui completare eu o urmăresc de peste 35 de 
ani, va fi refăcut şi aşezat în holul central al noii clădiri în care cred că în 
acest an vom începe să ne mutăm. Aşa cum am vorbit la telefon, la 
inaugurarea noului local sunteţi invitații noştri de onoare. Despre acest 
subiect vom vorbi din nou la timpul potrivit. 

Încheind aceste rânduri, vreau să Vă asigur încă o dată de sentimentele 
noastre profunde de recunoştinţă şi deosebit respect! 

Îl rugăm pe Bunul Dumnezeu să vă ţină sănătoşi şi să vă bucuraţi de tot 
ce viața vă poate oferi mai frumos! 

Al Dumneavoastră cu devotament, 


Silvestru VOINESCU 
Biblioteca Judeţeană Argeş, 23 mai 2000 


Iubite şi prietene Voinescu, 


Am primit scrisoarea prin care îmi anunţaţi intrarea în patrimoniul 
Bibliotecii Judeţene Argeş a modestei mele donaţii de cărți, gest care 
porneşte din preaplinul inimii mele şi din dorința sinceră ca aceste roade ale 
unor strădanii de ani mulți şi nu întotdeauna binevoitori cu noi să fie spre 
folosul inimilor şi minţilor celor ce, în anii adolescenței, ai tinereţii sau în 
anii amiezii sau amurgului vieții, le vor răsfoi sau cerceta cu migală, 
îmbogățindu-şi astfel zestrea cunoştinţelor despre ceea ce creatori ai 
literaturii noastre şi ai altor literaturi au lăsat moştenire, cu trudă şi talent, 
neamului nostru şi nu numai. 

Gestul meu Vă rog să-l consideraţi a fi expresia a ceea ce Dascălii 
Şcolilor Blajului au sădit în inima şi mintea mea, de-a lungul anilor când, 
asemenea multor generaţii de elevi, fii de ţărani, meşteşugari, mici 

comercianţi, funcționari, şi nu în ultimul rând fii de preoți, învăţători şi alți 
intelectuali, am avut mult prea marele noroc de a mă adăpa la „Fântânile 
dorurilor”, aşa cum au fost numite şcolile Blajului istoric şi de-a pururi 
românesc de către întemeietorul lor, episcopul Pătru Pavel Aron, la 18 
octombrie 1784. 

Oare este ceva în universul minții şi al inimii omului, născut şi viețuind 


pe meleagurile scumpei noastre Românii, mai presus de Credinţă în 


Dumnezeu, Dragoste față de pământul natal lăsat cu jertfe şi umilinţe de 
înaintaşii noştri, Dragostea şi Datoria sfântă, îngemănate în sufletele 
noastre, de a ne aşeza crugul mai sărac sau mai bogat al vieților noastre pe 
Temelia Sfântă lăsată nouă moştenire de-a lungul istoriei prea frământate a 
României, mai presus de efortul pe care, după puteri, fiecare dintre noi 
trebuie să-l facă pentru îmbogățirea Patrimoniului Spiritual şi „de inimă” al 
Țării în care ne-am născut, trăim şi muncim — România aşa cum şi-a dorit-o 
Eminescu, marele şi de-a pururi strălucitor al culturii noastre? 

Aş dori, din inimă, să pot participa la instalarea lăcaşului nou al 
Bibliotecii, dacă sănătatea ne va fi prielnică. Vom mai vedea. 

Inchei aceste rânduri cu gândurile noastre cele mai înălțătoare 
îndreptate spre Voi, slujitorii cărţii, ai luminii pe care aceste „miracole ” o 
răspândesc în minţile şi inimile generaţiilor de cititori. 

Vă îmbrățişăm cu dragoste, respect şi cele mai alese urări de sănătate şi 
succes în tot ce înfăptuiţi. 

Cu drag şi prietenie, al vostru miai vârstnic coleg, 


Eugen BLĂJAN 
Bucureşti, 5 iunie 2000 

VII. ALTE CĂRȚI CU AUTOGRAF" 


FILA 


m Olga Abegg, pe volumul „Poemul de seară”: „7 ovarăşului Director 
Silvestru Voinescu, cu cea mai aleasă stimă şi preţuire, acest «Poem de 
seară» ce răspunde pentru orizontul luminos de azi, al liricii mele, cât şi 
pentru încrederea în viitor... mai 1985". 

m Nicolae Badi, pe volumul „Plecările pe ape”: „Domnului Silvestru 
Voinescu, acest volum de versuri ca o punte de trecere înspre ploi însoțit de 
stima şi prețuirea autorului... Piteşti, mai '96”. 

m Aurel Maria Baros, pe volumul „Pământul ne rabdă pe toţi”: „Domnului 
Silvestru Voinescu, acest roman — sper captivant — cu oameni şi întâmplări 
din Argeş. Cu deosebită consideraţie. lunie, 1987, Piteşti -. j 

m Marin Manu Bădescu, pe volumul „Documente literare”: ,„,Cărturarului de 
elită, Domnului Silvestru Voinescu, Directorul Bibliotecii Judeţene Argeş, cu 
aceeaşi veche şi sinceră preţuire de totdeauna. 20 mai 1997, Piteşti ". 

m Fănuş Băileşteanu, pe volumul „Marin Sorescu — studiu monografic”: 
„Domniei Sale Domnului Silvestru Voinescu, cu cele mai alese mulțumiri şi 
salutări. 26.1]1.1998”. 

m Marian Bănică, pe volumul „Valoare şi sistem”: „Domnului director al 
Bibliotecii Judeţene Argeş, omul de cultură Silviu Voinescu, cu toată stima. 
15. 41997". 


* În volumul I au mai fost semnalate 30 de cărți cu autograf. 


m Mircea Bârsilă, pe volumul „Fecioara divină şi cerbul”: „Domnului 
director al Bibliotecii Judeţene Argeş şi cărturarului Silvestru Voinescu, în 
semn de aleasă prețuire. 11 iunie 1999”. 

m Toma Biolan, pe volumul „Nuferi în somn”: „Domnului Silvestru Voinescu, 
distins om de cultură, inimă nobilă şi plină de prietenie, cu statornică 
afecțiune. 30 ianuarie 1984, Piteşti”. 

m Eugen Blăjan, pe volumul „Atanasie Marian Marinescu — Arghir şi Ileana 
Cosânzeana”: „Domnului Voinescu, Dragostea şi stima, alături de vechea 
mea prietenie!... 10.VII.1997. 

m Alexandru A. Boiu, pe volumul „Celebrităţi ale ştiinţei”: „Domnului 
Director al Bibliotecii Judeţene Argeș, Silvestru Voinescu, în semn de caldă 
afecțiune. 24 sept. 1982”. 

m Florica Bud, pe volumul „Billclintonienii”: „Domnului Silvestru Voinescu, 
gânduri. sincere, sănătate, putere de muncă, vă doreşte... Baia Mare, 
15.06.1999”. 

m Gheorghe Buluţă, pe volumul „Cultură şi civilizaţie — Conferinţe ţinute la 
tribuna Ateneului Român”: „Domnului Silvestru Voinescu, aceste pagini de 
istorie culturală românească. Cu deosebită stimă şi solidaritate de breaslă. 
22 ianuarie 1990”. 

m Alexandru Bunescu, pe volumul „Invitaţie la autoeducaţie”: Câmpulung, 6 
nov. 1996. Cu dragoste şi aleasă prețuire, prietenului nostru Silvestru 
Voinescu”. 

m Liviu Călin, pe volumul „Suflet în spațiu”: „D-lui Silvestru Voinescu, într-o 
primăvară macedonskiană, împreună cu cele mai bune sentimente. 1973”. 

m Mioara Căluşiță-Alecu, pe volumul „Limba românilor”: „„Domnului 
Silvestru D. Voinescu, directorul Bibliotecii Judeţene Argeş, cu deosebită 
consideraţie. 10.11]. 1995”. 

m D. Căpitanu, pe volumul „Teatrul A. Davila 20”: „Domnului Voinescu, 
semnul prețuirii şi dacă mi-e îngăduit, al simpatiei pe care i-o port — fiindcă 
pot crede încă într-un „,coup de foudre”, valabil nu numai în amor — modesta 
mea încercare de a pune în pagină gânduri şi simţiri despre teatrul pe care 
îl slujesc întâmplător de puțină vreme. (O scuză pentru eventualele lacune) 
5. V.'969”. 

m Marian Ciobanu, pe volumul „Marin Preda — Monografie sentimentală”: 
„Domnului Silvestru Voinescu, cu simpatie şi respect. 10 nov. 1998”. 

m Mircea Ciobanu, pe volumul „Regele Mihai şi exilul românesc”: 
„Domnului Silvestru Voinescu, în aşteptarea unor vremuri mai bune. 31 mai 
1994, Piteşti”. 

m Șerban Codrin, pe volumul „Întemeietorii”: „Domnului director Silvestru 
Voinescu. Cu admiraţie pentru înalta Domniei Sale intelectualitate şi 
pasiune. Cu dragoste. 10 dec. 1981, Slobozia”. 

m Lena Constante, pe volumul „Evadarea tăcută” „Domnului Director al 
Bibliotecii Judeţene Piteşti — Silvestru Voinescu. Cu multe mulțumiri şi urări 
de sănătate şi succese în muncă, pentru ajutorul pe care îl acordaţi editoarei 
mele Sabina Măduţa, cu atâta amabilitate — 21 mai 1996, Bucureşti. 

m Smaranda Cosmin, pe volumul „Aştept provincia”: „„Domniei Sale, 
Domnului Silvestru Voinescu, cele mai bune sentimente. 1987”. 

m Col. dr. Cristache Gheorghe (în colaborare cu Ionel Batalli) pe volumul 
„Ansamblul monumental de la Valea Mare — Mateiaş”: „,Tovarăşului 
Director al Bibliotecii Judeţene Argeş, Silvestru Voinescu, admiraţie şi 
recunoştinţă din partea autorilor...03.08.1985”. 

m Stan V. Cristea, pe volumul „Judeţul Teleorman. Dicţionar bibliografic”: 
„Domnului Silvestru D. Voinescu, cu mulțumiri pentru sprijinul acordat în 
documentare, cu deosebită prețuire. 24 februarie 1997”. 

m Spiridon Cristocea (în colaborare cu Teodor Mavrodin) pe volumul 
„Câmpulung - Mic îndreptar turistic”: „07.04.1983. Musceleanului Silvestru 
Voinescu, cu admiraţie, prețuire şi dragoste, din partea altor musceleni ". 

m lon Cristoiu, pe volumul „Singur împotriva tuturor”: „D-lui Silvestru 
Voinescu, pentru iubirea faţă de cărți!! (25.11.2000) ”. 

m lon Cruceană, pe volumul „Momente şi figuri argeşene”: „Domnului 
Silvestru Voinescu — celui mai pasionat bibliotecar, omului de aur care 
caută, adună şi valorifică tipăriturile vechi şi noi, cu aceeaşi grijă cu care îşi 
îngrijește şi ocroteşte sănătatea şi familia; stima, respectul şi prețuirea celui 
ce mai jos iscăleşte...4 august 1980”. 

m Tudor Diaconu, pe volumul „Oameni Zăpadă”: „Pentru confratele Silviu 
Voinescu, cu deosebită considerație. 20 dec. 1999”. 

m Paul |. Dicu, pe volumul „Monografia Şcolii Nr. 3 — Ion Pillat, din Piteşti” 
(în colaborare): „Domnului jurist Silvestru Voinescu, Director, Biblioteca 
jud. Argeş — Piteşti, cu deosebit respect... Piteşti, 28 oct. 1998”. 

m lon M. Dinu, pe volumul „Nicolae I. Apostolescu”: „Distinsului om de 
cultură Silvestru Voinescu, Directorul Bibliotecii Judeţene Argeş, cu cele mai 
alese sentimente de stimă şi prețuire. 1983". 

m V. FI. Dobrinescu, pe volumul „Emigraţia română în lumea anglo-saxonă, 
1939-1945”: „Domnului Silvestru Voinescu. Cu prețuire şi prietenia 
autorului. Piteşti, 12 oct. 95". 

a Dumitru Augustin Doman, pe volumul „Sfârşitul epocii cartofilor”: 
„Domnului director Silvestru Voinescu, omagiul şi prețuirea autorului... Piteşti, 
10 iunie 1999”. 

m lon Donoiu — Vicepreşedinte al Societății Numismatice Române — pe 
volumul „Lumea antică pe monede”: „Domnului Silvestru Voinescu, cu 
aleasă preţuire din partea autorului... 19.X1.1998, Domnești”. 

m Vasile Fălcescu, pe volumul „Teiu, cuibul părăsit al lui Vladimir Streinu”: 
„Domnului Director Silvestru Voinescu, cu toată veneraţia autorului. 1999”. 

m Bogdan Ficeac, pe volumul „California — mirajul vestului”: „D-lui 
director Silvestru Voinescu, cu sinceră considerație, 1996". 

m V. Firoiu, pe volumul „Biografii în bronz şi marmură”: „Domnului 
Silvestru Voinescu, cu prețuirea şi respectul autorului acestui volum, pentru 
Omul de cultură care face pentru Argeş cu adevărat operă patriotică. 31 
aug. 72”. 

m Ion Focşa, pe volumul „Ghinionul a fost norocul meu. Amintiri din teatru”: 
„Lui Silvestru Voinescu, vechi prieten şi colaborator apropiat, toată 
dragostea şi prețuirea... 17 iunie 1999”. 

a Dumitru Frunză, pe volumul „Vremea nesomnului”: „Distinsului profesor 
şi istoric Silvestru Voinescu, un sincer iubitor al cuvântului tipărit — cu multă 
sinceritate. 15.09.1997". 

m Domnica Gârneaţă, pe volumul „Drum de seară”: „D-lui Director Silvestru 
Voinescu. Cu deosebită stimă, dragoste şi recunoştinţă... 15 iulie 1996”. 

a Ludmila Ghiţescu, pe volumul „Miez de anotimp”: „,Tovarășului Silvică 
Voinescu, în semn de prețuire pentru munca fără preget pusă în slujba celor 
mai frumoase idealuri. Omagiu şi prețuire... 8.XII. 1977, Piteşti”. 

m Mihail Ghiţescu, pe volumul „Lidia”: „Lui Silvică Voinescu, pe care îl 
preţuiesc nu pentru funcţia pe care o deține, ci pentru omul deosebit care şi-a 
închinat viața acestei nobile profesii. Cu toată dragostea. 5-VII-1994”. 

m Al. Th. Ionescu, pe volumul „Aventura prozei scurte în anii '80”: 
„Domnului Silvestru D. Voinescu, om de cultură ales şi înțelegător cu 
greşelile de tipar de care se face — câteodată — vinovat autorul... 14 aprilie 
1993. 

m Ion Marin lovescu, pe volumul „Lacrimi pe pâine”: ,„Confratelui de scris şi 
vise, Silvestru D. Voinescu, directorul Bibliotecii Regionale Argeş, pe 
însoritele drumuri de vis ale literaturii. Omagiu, această carte necăjită ca şi 
autorul ei, din suferințele satelor noastre de odinioară, din partea lui... 
Piteşti, 15 sept. 1967”. 

m Gheorghe Izbășescu, pe volumul „Coborârea din tablouri”: „Scriitorului 
Silvestru D. Voinescu, această coborâre lirică în infernul mitului cotidian ai 
cărui aburi nu se mai văd, pe chip, cu sincera prietenie şi prețuire a lui... 
(muscelean de origine) 26 ianuarie 1994, Oneşti”. 

a Dumitru Lazăr, pe volumul „O viață închinată cărții, de un om al cărții, 
Petre Petria”: „Domnului Director al Bibliotecii Judeţene Argeş, cu dragoste, 
această carte despre un devotat bibliotecar, Petre Petria. 8 mai 1999”. 

m Alexandru Lăzărescu, pe volumul „Anatole France — Ospătăria La regina 
Pedauque” (tradusă în colaborare cu Dan Amedeu Lăzărescu): „Domnului 
Silvestru D. Voinescu, cu înaltă prețuire. Mai 1968”. 

m Corneliu Leu, pe volumul „,...această viață sentimentală”: „Tovarăşului 
Silvestru Voinescu, stima, prietenia şi mulțumirile lui... apr. '76”. 

m Ion Lică-Vulpeşti, pe volumul „Ziua cu gândurile-n hăţuri”: „26 mai 1963. 
Domnului Silvestru Voinescu, Omului de mare rafinament, Omului de 
sensibilitate artistică, Celui pe care autorul acestei cărticele îl stimează şi-l 
respectă sincer! ”. 

m lon Malancu, pe volumul „Ecoul unui râu”: „„Domniei sale Domnului 
profesor, istoricului şi omului de aleasă cultură aureolată de un suflet 
înzestrat, Silvestru Voinescu! Primiţi în dar de la autorul acestui „„Râu” 
muscelean, milenar şi nemuritor, întinsele şi sincerele mele consideraţii de 
prețuire şi prietenie, 7 III 1996, Bucureşti”. 

m Corneliu Marcu, pe volumul „Stăpânul Carpaţilor (românii şi ambasadorii)”: 
„Domnului Silvestru Voinescu, distins şi iubit om de cultură al Argeşului, 
apreciat director al fiinţării cărții pe acest meleag, aceste replici, rod al unui 
efort de peste 6 ani, împreună cu bunele gânduri ale lui... Piteşti, 6 mai, 
1980”. 
m Elena Marin, pe volumul „Bucurie şi... tristeţe”: „Domnului Silvestru, cu 
multă consideraţie şi deosebit respect...martie 1994”. 
m Teodor Mavrodin, pe volumul „„Mareşalul Antonescu întemnițat la 
Moscova”: „Domnului Silvestru Voinescu, directorul Bibliotecii Județene 
Argeş, în semn de admiraţie şi respect. 1998”. 
m Sabina Măduţa, pe volumul „Darul zilei”: „D-lui Silvestru Voinescu, cu 
mulțumiri şi multă prețuire, modesta mea carte. 22 mai 1996” . 
m Nicolae Mecu, pe volumul „G. Călinescu şi contemporanii săi 
(corespondenţă primită)”: „Domnului Silvestru Voinescu (omul de caracter, 
intelectualul împătimit, co-musceleanul entuziast întru luminarea spirituală a 
plaiurilor noastre, prietenul cu suflet fratern), această carte care este numai 
în parte a mea, cu admiraţie şi iubire. Nae Mecu. Bucureşti, mai 1985. 

Un gând bun şi un cuvânt de omagiu doamnei şi copiilor. N. Mecu”. 
m Mircea Meleşteu, pe volumul „Rană verde”: „Domului Director Voinescu 
Silvestru, dăruit de Dumnezeu cu vocaţia cercetării şi oratoriei, în semn de 
respect, prețuire şi prietenie. Piteşti, 25.01.1999". 
m Mircea Micu, pe volumul „Frumuseţile zilnice”: „Domnului Silvestru 
Voinescu, cu certitudinea realelor D-sale calități scriitoriceşti, pentru 
compania eficientă, acest volumaş şi cele ce veni-vor... 

Oricând sunt pentru dânsul acelaşi inimos. Piteşti, februarie '68 ”. 
m Mioara Minulescu, pe volumul „Colecţia lon Minulescu”: „Domnului 
Silvestru Voinescu, căteva imagini din casa Părinților mei. Cu bune 
sentimente. 15 X 1978”. 
m Felicia Moşoianu, pe volumul „Constantin Negruzzi — Proză”: „Domnului 
director Silvestru Voinescu şi întregii sale familii, cu deosebită considerație, 
mulțumirile şi urările cele mai bune de sănătate şi fericire. Piteşti, 29 martie 
1992”. 
m Rusalim Mureșanu, pe volumul „A venit un cocostâre”: „Lui Silvestru 
Voinescu, această carte pentru copiii ce îi va avea mai târziu sau pentru cei 
pe care i-a avut mai de mult... Cu prietenie. 1968” . 
m Mihai Neagu-Basarab, pe volumul „„Paracelsius — călătorie neîntreruptă”: 
„Pentru nenea Silvică Voinescu, cu cele mai alese sentimente din partea 
autorului. 11.02.1982”. 
m Tudor Nedelcea, pe volumul „Civilizația cărţii”: „Omului de carte 
Silvestru Voinescu, bibliofil de marcă, această carte despre cărți, împreună 
cu prețuirea din totdeauna a autorului. 25 sept. 1997”. 

m Horia Nestorescu — Bălcești, pe volumul „Ordinul masonic român”: 
„Prietenului Silviu Voinescu, omagiul autorului pentru întreaga sa activitate 
cărturărească şi cu dorința, cât mai urgent îndeplinită, de a-mi urma 
exemplul: o carte pe an. 6/5/93” . 

m Maria Nica-Drăgoescu, pe volumul „Modele noi de rochii, bluze şi jachete 
împletite”: „Domnului Silvestru Voinescu, drept mulțumire pentru simpatia 
pe care aţi binevoit întotdeauna să-mi arătați, ofer mica mea «mare 
realizare» — pentru mine — ca semn al deosebitei consideraţii pe care eu 
v-am purtat-o totdeauna. Cred totuşi că lucrarea mea o va interesa mai mult 
pe Doamna, soția D-vs., şi aş fi fericit să fie aşa. a 

Vă rog să primiţi totodată şi umila mea apreciere ca „nespecialistă ” nici 
în muzicologie, nici în recenzii, asupra lucrării D-vs. Mi-am plecat ochii 
asupra ei ca asupra unei lucrări de informaţie şi documentare, așteptân- 
du-mă să fie puţin cam rigidă pentru mine. Ţin însă să vă fac cunoscut că 
felul în care sunt redate aceste informaţii, comentariile şi consideraţiile 
asupra activității corale în Piteşti, poate de la începuturile ei, m-au atras în 
mod deosebit, făcându-mă să o urmăresc cu tot interesul... Vă urez spor în 
muncă şi succes deplin în viitoarele D-vs. lucrări! 

Cu cele mai deosebite sentimente de stimă! 19. XI. 1971, Piteşti”. (În anul 
1973, lucrarea D-nei Maria Nica-Drăgoescu a fost tradusă şi tipărită la New 
York într-un tiraj de peste un milion de exemplare). 

m Sergiu I. Nicolaescu, pe volumul „,Solaritatea poeziei româneşti”: 
„Domnului Silvestru Voinescu, director al Bibliotecii Judeţene... din Piteşti, 
distins intelectual, din experiența căruia am avut de învățat, autorului de 
cărți valoroase scrise cu talent şi acribie ştiinţifică, din partea unui truditor 
al literei tipărite fără arginţi. 18 iulie 1997, Piteşti”. 

m Gheorghe Nicolescu, pe volumul „Relaţii militare româno-engleze. 
1918-1947”: „Piteşti, 8 X 1998. Domnului Director Voinescu, în semn de 
deosebit respect din partea autorilor” (Ceilalţi autori: Valeriu Florin 
Dobrinescu şi Lenuţa Nicolescu). 

m Otilia Nicolescu, pe volumul „Poeme”: „Domniei Sale D-lui Silvestru 
Voinescu, Directorul Bibliotecii Județene Argeș, alese sentimente şi calda 
prețuire a ... martie 1988”. 

m Dr. losif Niculescu, pe volumul „Vindecarea arborelui genealogic (de) 
Dr. Kenneth Me ALL” :,, Domnului Silvestru Voinescu, în semn de prețuire a 
strădaniilor sale de ridicare a poporului român şi ca ajutor pentru 
împlinirea acestui efort. Traducătorul ... 3 oct. 1994". 

m George Niţu, pe volumul „Pamfletul în literatura română”: „Domnului 
Voinescu Silvestru, ctitor al culturii argeşene, cu aleasă prețuire. Prof. 
Dr.... 31 octombrie 1994”. 

m Elisaveta Novac, pe volumul „Lemn de sticlă”: „Domnului Silvestru 
Voinescu, director al Bibliotecii Judeţene, acest „Lemn de sticlă ” prin care 
se poate cobori către poezia mea, cu vechi sentimente de stimă şi prețuire... 
5 iunie 1982”. 

m Nicolae Oprea, pe volumul „Provinciile imaginare”: D-lui Silvestru 
Voinescu, călăuzitor expert şi cultivat pe drumul cărții către cititor. Cu 
prețuirea autorului. 1993". 

m Philomena Oşanu, pe volumul „Christian Friedrich Daniel Schubart — O 
istorie a muzicii universale”: „Vă ofer această carte, a cărei traducere am 
realizat-o datorită în mare parte ajutorului de care am beneficiat din 
partea bibliotecii pe care o conduceţi. Cu toată stima cuvenită... Piteşti, 29 
nov. 1983”. 

m Ovidiu Papadima, pe volumul „Studii de istorie a literaturii române de 
la C. A. Rosetti la G. Călinescu”: „,Confratelui Silvestru Voinescu, cu toată 
dragostea şi prețuirea şi calde felicitări pentru organizarea expoziţiei 
Eminescu şi a aniversării a 125 de ani de la naşterea lui Eminescu, 15 
ianuarie 1975” (volum colectiv apărut sub îngrijirea lui Ovidiu Papadima). 

m Platon Pardău, pe volumul „Cercul”: „,Tovarășului Silvestru Voinescu, 
ctitor de cultură la Piteşti, coleg de breaslă, cu stima şi afecțiunea lui... 
Piteşti, aprilie 1976”. 

m Adrian Păunescu, pe volumul „Istoria unei secunde”: „Tovarăşului 
Silvestru Voinescu, de la Adrian Păunescu, 1973”. 

m Prof. dr. Gheorghe Pârnuţă, pe volumul „Rucăr — monografie 
sociologică”: „Distinsului cărturar Silvestru Voinescu, Directorul Bibliotecii 
Județene Argeş, cu deosebită stimă şi prețuire! Mulţumiri pentru cercetarea 
bibliografică privind opera consăteanului meu, rucăreanul Mihail Lungianu, 
mare scriitor al țărănimii... Rucăr, 14 XII 1979”. 

m Eugen Pelin, pe volumul „Pasărea gramofon”: „D-lui Director al 
Bibliotecii Judeţene Argeş, Voinescu Silvestru, OM împătimit de carte 
frumoasă, acest „exerciţiu ” de respirare... 26 mai 2000”. 

m Cristian Petre Argeș, pe volumul „Scrisori către fiii noştri”: „Domnului 
Silvestru Voinescu, Biblioteca Județeană Argeş. Cu sinceră prețuire şi 
recunoştinţă. Piteşti, 29-02-2000”. 

m Cecilia Petrescu, pe volumul „Monografia Liceului Zinca Golescu. 
Piteşti 1921-1971”: „Tov. S$. Voinescu, cu deosebită stimă şi mulțumiri 
pentru sprijinul acordat în montarea cabinetului metodic de limba română. 
1971, 

m Petre Petria, pe volumul „Tinereţea drumul vămilor”: „„Distinsului om 
de cultură, directorul Bibliotecii Județene Argeș, omului de omenie, 
prietenului Silvestru Voinescu — cu toată afecțiunea, stima şi prețuirea... 
Rm.-Vâlcea 1994”. 

m Prof. Gheorghe Piele, pe volumul „Un geniu al Romantismului artistic, 
Richard Wagner”: „Domnului Silvestru Voinescu — Director al Bibliotecii 
Județene Argeş, erudit cărturar, filolog şi jurist, reputat şi prestigios autor de 
cărți şi om de cultură argeşean, şi nu numai, cu alese sentimente de stimă, 
consideraţie şi preţuire, din partea autorului... aprilie 2000. 

m Prof. Mioara Popa, pe volumul „I.D. Popa — Câmpulung, Integrala 
Riemann”: „„Năşicului nostru Silvestru Voinescu. Vă rog să-mi permileți să 
vă dăruiesc un exemplar din lucrarea căreia Nelu, soțul meu, i-a dedicat 
ultimii ani din viaţă, dar pe care nu a reușit să o vadă tipărită. Timpul a fost 
prea nerăbdător cu sufletul lui atât de generos şi nobil... Câmpulung, iulie 
1999”. 

m Petre Popa, pe volumul „Mausoleul de la Valea Mare Câmpulung- 
Muscel”: „Prietenului şi colaboratorului meu de-o viaţă, juristul Silvestru 
Voinescu, director al Bibliotecii Județene Argeş, cunoscută personalitate 
culturală şi a spiritului civic, înnobilată de harul cultivării slovelor, această 
carte despre Mausoleul Mateiaş, din partea unui împătimit al «Cultului 
eroilor», prof. dr. Petre Popa. 24 octombrie 1984 (La inaugurarea 
Complexului Memorial de Război de la Valea Mare — Mateiaş) ”. 

m Prof. Constantin Popescu — Mehedinţi, pe volumul „Marcus Tullius 
Cicero. Epistolae ad Atticum (Scrisori către Atticus). Versiunea românească”: 
„Tov. Silvestru Voinescu, Directorul Bibliotecii Argeş, admiraţie, stimă şi 
recunoştinţă din partea autorului. Piteşti, 29 oct. 1979”. 

m Denisa Popescu, pe volumul ,„„Dincolo de ochii mei”: „Domnului 
Silvestru Voinescu, căruia i-am admirat dintotdeauna spiritul şi verva... 4 
august 1999”. 

m lon Potopin, pe volumul „Poarta cuvintelor. Antologie lirică, îngrijită 
de...”: „„Tov. Voinescu Silvestru, cu toată prețuirea din partea lui... 12 V 
1980”. 

m Alexandru Raicu, pe volumul „Viaţa, cântecele şi speranţele 
cioplitorului de barcaze”: „,Tovarăşului Silvestru Voinescu, directorul 
Bibliotecii Județene Argeş, acest volum în care domină dragostea mea 
pentru oamenii apelor, cu dorința de a ne revedea şi în cadrul altor şezători 
literare şi cu urări de izbânzi depline dânsului şi familiei. Febr. 1980, 
Piteşti”. 

m George Rizescu, pe volumul „Guvernarea lui Salvache”: „Domnului 
Director Silvestru Voinescu, cu toată prețuirea autorului... iunie 1998. 

m Nicolae Rizescu, pe volumul „Argeş — XV, 1966-1981. Indice 
bibliografic selectiv”: „Directorului meu, sfătuitorul, colaboratorul şi 
«pretinul» — fără de care n-ar fi fost posibilă apariția acestui instrument de 
regăsire a Argeşului... aug '82". 

m Mihail M. Robea, pe volumul „Proverbe şi zicători, ghicitori”: 
„Domnului director Silvestru Voinescu — eminent om de cultură şi cercetător 
fecund — cu înalte sentimente de admiraţie pentru toate preocupările sale 
spirituale... Bucureşti, 2 mai 1998”. 

m Adriana Rujan, pe volumul „,Ghicitoarea în folclorul românesc”: 
„Domnului director al Bibliotecii Judeţene Argeș şi, îndrăznesc să afirm, 
admirabilului nostru prieten Silvestru Voinescu, toată prețuirea şi 
afecțiunea! ... Piteşti, 3 iunie 1998”. 

a Lia Ruse, pe volumul „Aerul din preajmă”: „D-lui Silviu Voinescu. La 
60 de ani şi... la mult mai mulţi! Flacăra speranței să vă lumineze calea spre 
culmile culturii pentru succesul deplin al cuvântului spus şi înțeles cu 
iubire...1995”. 

m Alain Ruze, pe volumul ,,Vestiges Celtiques en Roumanie. Archeologie 
et linguistique”: „A Monsieur Silvestru Voinescu, en souvenir des poets, des 
architectes, des sculpteurs d'Argeş... Piteşti, 26. VIII. 1998”. 

m Octavian Sachelarie, pe volumul „De la mentalitate bibliofagă, la 
Evenimentul zilei”: „Domnului Director Silvestru D. Voinescu, mentorul meu 
în ale bibliotecii şi nu numai. Cu mult respect... 19 iunie 1997”. 

m Alexandru Smaranda, pe volumul „Australia, fascinanta lume dintre 
oceane”: „Mult respect şi toate consideraţiile mele D-lui Silvestru Voinescu, 
Directorul Bibliotecii Judeţene Argeș... Piteşti, 1997”. 

m Florian Stanciu, pe volumul „Pauza de prânz”: „Domnului Silvestru 
Voinescu, cu multă stimă pentru omul, scriitorul şi demnitarul atât de legat, 
intelectual şi sufleteşte, de frumoasele tradiţii ale Argeşului... 15 mai 1996, 
Piteşti”. 

m Constantin Stancu, pe volumul „Soarele şi Luna. Balade, cântece de 
dragoste şi dor”: „Vom avea mereu noroc de iubire. De aceea noi, oamenii, 
am incrustat-o pentru eternitate în cântece şi dansuri. Numai aşa ne-am 
ridicat la condiţia de oameni. Îndrăznesc să-mi exprim sincera admiraţie 
pentru dvs., care, prețuindu-le, trădați multă noblețe sufletească!... Piteşti, 
RA 1978". 

m Radu Stancu, pe volumul „Argessis. Studii şi comunicări. Seria istorie, 
VII”: „5.06.1996. Domnului Director Silvestru Voinescu, un semn de 
apreciere a bunei colaborări. Cu prietenie şi prețuire! ”. 

m Marian Stoica, pe volumul „Sud”: Domnului Silvestru Voinescu, cartea 
aceasta la care adaug sentimentele mele frumoase de stimă şi preţuire, urări 
de sănătate şi fericire. Omagiile autorului!... 16. Il. 1977, Piteşti”. 

m lon Puiu Stoicescu, pe volumul „Clipa fără umbră”: „Domnului 
Silvestru Voinescu, omului de înaltă cultură, împătimitului între cărți, 
prietenului vechi şi etern, acest volum. Cu dragoste... Piteşti, 30.05.1996”. 

m Nicolae Stoicescu, pe volumul „Vlad Ţepeş”: ,„,7ov. Director $. 
Voinescu, Omagiu prietenesc... 20. XI. 1976”. 

m Petru Stoicescu, pe volumul „Zăpada fierbinte”: „D-lui Silvestru D. 
Voinescu, Directorul Bibliotecii Judeţene Argeş. Vă rog să primiţi, cu 
această carte, sincerul meu respect]... 3 iulie 1996, Piteşti”. 

m Elena Vladimir Streinu, pe volumul „Vladimir Streinu. Poezii”: 
„Distinsului iubitor de cultură S. Voinescu, aceste versuri, apărute postum. 
Cu mulțumiri! ... 1983 — Ianuarie ”. 

m Mariana Şenilă Vasiliu: „Domnului Silvestru Voinescu, în ideea 
corijării informaţiilor din cartea Domniei Sale cu privire la «şi alții» (artişti 
plastici) din domeniul artei. Mariana Şenilă Vasiliu, care, la urma urmelor e 
încântată că nu e la «ceilalți». 

m Al. Șerban, pe volumul „Rănile armoniei”: „,7Zovarăşului Voinescu 
Silvestru, Preşedintele Comitetului Municipal de Cultură Piteşti, care a 
sprijinit activitatea de punere a temeliei Societăţii Culturale «Liviu 
Rebreanu» din com. Bascov, comuna mea natală. Cu cele mai alese 
sentimente Omului de suflet şi distinsului însuflețitor al faptelor de cultură, 
motive pentru care autorul rămâne cu adâncă simpatie! ... 1 iulie 1971”. 

m Nicolae Gh. Teodorescu, pe volumul „„Muşăteşti. Altar de lumină”: 
„Domnului Silvestru Voinescu, directorul Bibliotecii Municipale Piteşti, cu 
distinsă stimă şi aleasă prețuire!... Piteşti, 14 sept. 1972”. 

m Sevastian Tudor, pe volumul „Istoria Teatrului Alexandru Davila — 
Piteşti. 1948 — 1998”: „Domnului Silvestru Voinescu, cu stimă pentru ce a 


"făcut şi va face pentru cultura Argeşului! ... 11.02.1999”. 


m Dumitru Udrescu, pe volumul „De pe plaiuri argeşene”: ,,/974, iulie 
10. D-lui Silvestru Voinescu. Eminent director al Bibliotecii Argeş. Spirit 
ales, cult şi întreprinzător. Suflet nobil. Cu cea mai aleasă dragoste şi 
prețuire!... ”. 

m lon Ancu Urecheanu şi Gheorghe Deaconu, pe volumul „Momente din 
istoria luptei revoluţionare a maselor populare pe teritoriul judeţului Argeş”: 


„Piteşti, 30 octombrie 1974. Din partea autorilor oferim această lucrare 


tovarăşului Silvestru Voinescu, în semn de stimă şi respect! ”. 

m Despina Vasilescu Valjan, pe volumul „Când focul sărută lumina”: 
„Domnului Voinescu. Un moment de repaus, în această viaţă agitată, unde 
vocile interioare se aud mai greu... Bucureşti, XII. 1996”. 

m Nicolae Văcăroiu, al 60-lea prim-ministru, pe volumul „România, 
jocuri de interese”: „Cu deosebită consideraţie D-lui Voinescu, 1998”. 

m Călin Vlasie, pe volumul „Laborator spaţial”: „Domnului Director 
Silvestru Voinescu, în semn de prețuire pentru activitatea sa uluitoare! 


“ Funcție obştească pe care am îndeplinit-o mai mulți ani. 

(Mărturisesc că «pe furate» urmăresc vitrinele de literatură vie de pe 
holuri)... 3 iulie 1995”. 

m Constantin Voinescu, pe volumul „Drept administrativ” (în colab. cu 
Dr. Mircea Preda): „Lui Silvică Voinescu, în semn de prețuire şi frățească 
dragoste — acest curs de «Drept administrativ» necesar şi conducătorilor de 
mari unități socio-economice în organizarea şi coordonarea activităţii lor... 
2..1,:4993*. 

m Preot Ion P. Voinescu, pe volumul „Locotenent Emanuel I. Voinescu. 
Războiul care vine” (Tip. Universul, 1983): „În amintirea fiului meu Milică 
pe care l-am iubit din tot sufletul, dăruiesc această carte, scrisă de el, lui 
Silvică Voinescu, nepotul meu şi vărul lui... 14 septembrie 1967”. 

m Spiridon Voinescu, pe volumul „Taxa pe vis”: „Ofer această plachetă 
de versuri Părinților mei de la care am moştenit, printre altele, dragostea de 
carte şi de scris, împreună cu iubirea fierbinte ce le port”. 

m loan Gh. Vrăneanţu, pe volumul „Anotimpuri româneşti”: „D-lui 
S. Voinescu, în semn de multă prețuire din partea unui prea îndrăgostit de 
bibliotecă. Pictor... 1981, iulie, ziua 4”. 

m Stelian Zamora, pe volumul „Lângă foşnetul mării”: „„Distinsului om 
de cultură din Piteşti, Silvestru Voinescu, ce ţine cu tot sufletul ca să aibă în 
schema  bibliotecarilor de la ţară un scriitor trăsnit ce-i face numai 
greutăţi... 23. VI. 1989”. 

m Constantin Zărnescu, pe volumul „Misterele din grota râsului”: „D-lui 
Silvestru Voinescu, directorul superbei biblioteci, cu toată simpatia şi 
consideraţia pe care i-o port, ca director, scriitor şi om... Piteşti, 2000”. 

